
I. Prelipceanu, Brînduşa (trad.) 


Născut în 1907, în Hokkaido, Japonia, într-o familie de medici, YASUSHI 
INOUE şi-a început cariera literară abia pe la mijlocul vieții. După mai multe 
încercări (medicină, engleză) care nu au reuşit să-i mențină viu interesul, 
studiază estetica şi filozofia la Universitatea Imperială din Kyoto, pe care o 
absolvă în 1936. Publică o scurtă vreme poezii şi nuvele în reviste, apoi se 
lasă de scris şi devine reporter la săptămînalul Sande mainchi din Osaka. îşi 
face adevăratul debut literar în 1949, cu două mici romane, dintre care unul 
obţine prestigiosul Premiu Akutagawa pentru literatură, în 1951 se mută la 
Tokyo şi se dedică exclusiv literaturii, devenind un prolific romancier, 
nuvelist, eseist şi poet. Faima şi-o cîştigă însă datorită romanelor sale 


istorice. în 1964 este ales în Academia Japoneză de Artă, iar în 1976 primeşte 
Ordinul Meritului Cultural, cea mai înaltă distincţie acordată de guvernul 
japonez. Moare pe 29 ianuarie 1991, la Tokyo. 


Capitolul 1 


Era în anul 1162 al erei noastre. Acolo unde cursul 
superior al fluviului Amur se desparte în două braţe, Onon 
şi Kerulen, în iurta căpeteniei unui trib mongol care cu- 
treiera stepele şi pădurile din împrejurimi, s-a născut un 
băiat. Mama copilului, o femeie nespus de frumoasă şi de 
tînără, căci abia împlinise douăzeci de ani, se numea 
Hoeliin. Bărbaţii tribului lipseau, fiind cu toţii plecaţi la 
război împotriva tătarilor, cu care îşi disputau de multă 
vreme acest teritoriu. în cele cîteva sute de corturi ale ta- 
berei nu mai rămăseseră decit femeile şi copiii. 

Hoeliin a trimis un slujitor bătrîn la bărbatul său, Ye-siigei, 
care lupta la vreo patruzeci de kilometri depărtare, să-i 
vestească naşterea băiatului. După plecarea solului, 
privirea femeii s-a întors spre chipul nou-născutului. 
Copilul, înfăşurat în bucăţi de pînză, ţinea pumnul stîng 
strîns cu putere, deşi femeile încercaseră să i-l desfacă 
încă de la venirea lui pe lume. Hoeliin, cu încăpăţinarea 
mamei care doreşte să se încredinţeze că pruncul este 
teafăr şi sănătos, a încercat şi ea să-i desfacă pumnul. 
Trebuia s-o facă uşurel, cu cea mai mare grijă. Uneori 
dădea drumul miinii copilului şi asculta vîntul care şuiera 
deasupra cortului. îl simţea năvălind ca un rîu cu apele 
umflate, clătinînd cu toată puterea, în goana sa de la 
răsărit la apus, osia pămîntului. în scurtele răgazuri de 
linişte, Hoeliin se gindea la cerul îndepărtat şi negru care 
se întindea dincolo de cort: şi-l închipuia presărat cu stele 
fără 

număr, scînteietoare şi reci. însă imediat, vîntul se ridica 
din nou, furios, scuturind catifeaua neagră bătută cu ste- 
le, risipindu-le care încotro, lăsînd în urmă-i doar şuierul 
care învăluia cerul şi pămîntul. Furtuna înverşunată, bolta 


necuprinsă şi înstelată întăreau în sufletul lui Hoeliin 
simţămiîntul că trăieşte într-o lume fragilă şi săracă. 

Toţi nomazii, aflaţi mereu în căutare de păşuni pentru 
vite, care nu aveau nici casă, nici pămînt, simțeau că nu 
sînt decît un punct minuscul, vulnerabil în mijlocul unei 
lumi fără hotare. Tot ceea ce făceau şi gindeau era stăpi- 
nit de această credinţă, ca de o vrajă. Dar în acea noapte, 
şi alte gînduri o făceau pe Hoeliin să se simtă singură şi 
părăsită. În acea noapte, cerul îi părea încă şi mai înalt 
deasupra cortului, iar puterea vîntului care izbea pînza şi 
mai sălbatică. 

Inima tinerei mame era cuprinsă de îngrijorare: trupul 
nou-născutului era oare destul de bine alcătuit pentru a-l 
mulţumi pe Yesiigei? Trăsăturile lui aduceau îndeajuns cu 
cele ale părintelui său, pentru ca acesta să-l recunoască 
drept fiu? 

În curînd însă, prima grijă s-a risipit. Pentru că nou-năs- 
cutul a deschis chiar el, ca şi cum s-ar fi hotărît dintr-o 
dată, pumnul care se odihnea în palma mamei sale, dînd 
la iveală ceea ce ascunsese cu arita străşnicie, ca pe o 
comoară: un cheag de sînge care aducea cu un oscior.! 
Hoeliin n-a putut însă găsi, pe chipul copilului, nici o 
dovadă că acesta era fiul lui Yesiigei. Aducea cu el, dar 
fără să-i semene cu adevărat. Trăsăturile feţei lui puteau 
aminti, ori nu, de celălalt bărbat care era pricina unei ase- 
menea tulburări. La drept vorbind, copilul nu semăna cu 
nimeni, în afară de mama sa. 

Hoeliin nu-şi putea închipui cum anume avea să se poarte 
Yesiigei la auzul veştii. Căci, ca toţi vitejii tribului, 
rămăsese tăcut, cu faţa împietrită, cînd aflase despre 

ı în tradiţia turco-mongolă, prezenţa unui cheag de 
sînge în mînă, la naştere, era semnul unui viitor 
măreț în meseria armelor. 

sarcina femeii. Fusese oare bucuros ori supărat? Nimeni, 
în afară de el, n-o putea spune. Hoeliin, vestindu-i naş- 
terea copilului, avea să vadă, în sfirşit, ce simţea. Şi n-ar 


fi socotit ciudat dacă bărbatul i-ar fi poruncit să ucidă 
pruncul. 

Bătrînul pe care îl trimisese cu vestea la Yesiigei s-a întors 
în tabără a doua zi, spre seară. l-a spus tinerei mame că 
bărbatul alesese pentru băiat numele de Temiijin. La 
auzul veştii, pentru prima oară de cînd născuse, chipul lui 
Hoeliin s-a înseninat. Un lucru, cel puţin, era sigur: 
Yesiigei nu ura copilul pe care îl adusese pe lume şi nu-l 
blestema. Restul era învăluit în ceaţă. într-adevăr, ascul- 
tind vorbele bătrînului, Hoeliin putea tălmăci în nenu- 
mărate feluri alegerea numelui de Temiijin. 

„Am ajuns la tabăra stăpînului Yesiigei în clipa în care-şi 
sărbătorea măreaţa izbîndă asupra tătarilor. Cele două 
căpetenii duşmane erau legate lîngă făclii. Pe la jumăta- 
tea petrecerii, una dintre ele a fost tirită la picioarele 
noastre şi i s-a retezat capul. Stăpinul Yesiigei, în 
amintirea acestei izbînzi, a poruncit atunci ca numele 
acestei căpetenii, Temiijin, să-i fie dat copilului care 
tocmai se născuse.” 

Astfel a grăit bătrînul. Alegerea putea însemna o cinstire 
a victoriei şi nimic mai mult. Dar dacă se gindea că 
numele fusese purtat de o căpetenie duşmană căreia i se 
retezase capul, Hoeliin simţea un fel de tulburare, pe care 
nu şi-o putea alunga. Oare Yesiigei se bucura de naşterea 
copilului sau era cuprins cumva de ură? Era o taină pe 
care nu-i era dat s-o desluşească. 

Oricum, copilul, deşi nici mama nu ştia cine-i este cu 
adevărat tată, a primit numele de Temiijin. Avea să creas- 
că în acest cort, ca întîiul născut al unui şef de trib mon- 
În cele cîteva zile de după naştere, Hoeliin, cuprinsă de o 
fierbinţeală cumplită, s-a zbătut între viaţă şi moarte. 
Apoi febra s-a potolit, iar cînd femeia şi-a venit în simţiri, 
primul lucru pe care l-a văzut în faţa ochilor obosiţi a fost 
chipul lui Yesiigei, care stătea în picioare, ţinîndu-l pe 
Temiijin în braţe. 

Hoeliin devenise soţia lui Yesiigei cam cu zece luni în- 
ainte. Născută în tribul olqunu'ut, fusese răpită de un tî- 
năr războinic din neamul merkit?. Dar pe cînd era dusă cu 
sila spre tabăra tribului merkit, Yesiigei o răpise, la rîn-dul 
său, pe malurile fluviului Onon, şi şi-o făcuse soţie. Cum 
tînărul merkit o siluise de mai multe ori, chiar dacă 
născuse după ce trăise mai multe luni cu Yesiigei, nu avea 
de unde şti care dintre cei doi bărbaţi era tatăl copilului. 
Hoeliin nu-şi lua ochii de la chipul bărbatului ei. Yesiigei, 
poreclit Ba'atur  (Neînfricatul), era vestit pentru în- 
drăzneală şi curaj şi temut de celelalte triburi. Pe chipul 
energic nu se ghicea nici unul din gîndurile care-l frămîn- 
tau dar, văzîndu-şi bărbatul cum îl stringe pe Temtijin în 
braţele-i vinjoase, Hoeliin s-a simţit uşurată. lar uşurarea 
s-a preschimbat într-o tulburare adîncă, inexplicabilă, care 
i-a umplut ochii de lacrimi. 

In acea vreme, ţinutul unde trăiau mongolii, aflat la nord 
de Marele Zid chinezesc, prin urmare „dincolo de 
fortificaţii”, adăpostea şi nomazi din multe alte triburi. 
Cuprins între masivul muntos Hinggan, la răsărit, şi lan- 
ţurile munţilor Sayan, Tangnu, Altai şi Tien-chan, la apus, 
se învecina la miazăzi cu China, în dreptul Marelui Zid 
chinezesc, şi cu ţinuturile din apus, în dreptul deşertului 
Gobi. Apoi, la miazănoapte, spre lacul Baikal, se pierdea 
în ţinuturile neprimitoare şi nepătrunse ale Siberiei. în- 
tinsele podişuri mărginite de lanţuri muntoase, deserturi 
şi pămiînturi pustii erau străbătute de şase fluvii. Ono-nul, 
Ingoda şi Kerulenul se întîlneau şi alcătuiau fluviul Amur, 
care se vărsa în Marea Ohoţk, în vreme ce Tuia, Orhonul şi 
Selengga se vărsau în lacul Baikal. Cele două grupuri de 
fluvii izvorau din inima ținutului, din marile podişuri, iar 
bazinele lor erau alcătuite din stepe şi păduri în care 
trăiseră şi se înmulţiseră, de-a lungul vea 

2 Trib de vinători şi de păstori din sudul lacului 
Baikal. Foarte puternici la acea vreme, ei 
reprezentau o mare ameninţare pentru mongoli. 

curilor, mai multe neamuri nomade, precum ong-nu;, jeu- 
jan (sau jurchen), t'u-k'iue (sau turkut)’ şi uigurii*. Aşezaţi 
în această regiune, toţi încercaseră să-şi întindă 
stăpînirea spre sud, singura deschidere spre exterior, si- 
lindu-i astfel pe suveranii succesivi ai Chinei să ridice Ma- 
rele Zid pentru a se apăra de cotropitorii nomazi din nord. 
Nu se ştie în ce perioadă s-au stabilit mongolii în acest 
ţinut dar, ca şi alte triburi, aceştia se aflau, la începutul 
secolului al VIll-lea, sub stăpînirea neamului t'u-k'iue, 
pentru ca mai apoi să treacă sub cea a uigurilor, după 
vreo cincizeci de ani, iar mai tîrziu, în secolul al IX-lea, sub 
stăpînirea tătarilor. După declinul celor din urmă, aceste 
neamuri, care se deosebeau între ele doar prin culoarea 
părului şi a pielii şi prin obiceiuri, s-au risipit în stepele 
uriaşe şi şi-au instalat fiecare tabere. Şi-au petrecut viaţa 
în lupte nesfîrşite pentru vite, femei şi păşuni. 

La naşterea lui Temiijin, pe la mijlocul secolului al XII-lea, 
în ţinuturile marilor podişuri, alături de mongoli trăiau 
kirghizi, oiraţi, merkiţi, tătari, kereyiţi, naimani şi onguţi. 
Mongolii şi tătarii erau însă cei care îşi disputau 

3 Neam de păstori şi de călăreţi care a stăpiînit 
podişurile mongole vreme de aproape cinci sute de 
ani, începînd de la sfîrşitul secolului al rv-lea î. Cr. 
Organizarea judicioasă a armatei le-a permis să 
facă numeroase incursiuni în China de Nord. 

4 Neam nomad care a jucat, după hiong-nu, un rol 
predominant în ţinutul marilor podişuri, între 
jumătatea secolului al IV-lea şi jumătatea secolului 
al VI-lea. O dată cu conducătorii jeu-jan apare, la 
mongoli, titlul de han. A adoptat sistemul 
administrativ al Chinei, ca urmare a frecventelor 
lor contacte. 

s Urmaşi ai unei ramuri a neamului hiong-nu din 
Altai, au întemeiat în întreaga zonă a stepelor 
asiatice, pe care le-au stăpiînit timp de două secole, 
primul imperiu turcie. Au instaurat în Asia 
Centrală, în secolele al Vi-lea-al VIII-lea, o mare 


toleranţă religioasă. Au fost înlocuiţi în anul 744 de 
către uiguri. 

«e Neam de origine turcica, aliat cu dinastia chineză 
Tang. Vreme de un secol, datorită uigurilor, 
celelalte triburi s-au bucurat de roadele culturii 
Tang, iar prin adoptarea maniheismului ca religie 
naţională, obiceiurile au fost umanizate. Au pierdut 
puterea în anul 840, dar au continuat să deţină, 
pînă în secolul al XIll-lea, o poziţie privilegiată în 
rindul celorlalte triburi nomade. 

dominaţia asupra celorlalte triburi şi îşi petreceau vremea 
războindu-se. Cînd s-a născut Temujin, lupta dintre cele 
două neamuri era în toi. 

în afara conflictelor dintre cele două neamuri rivale, în 
sînul aceluiaşi trib se iscau mereu lupte crincene pentru 
pradă. Mongolii erau împărţiţi în mai multe clanuri, fiecare 
adunat în jurul unui sat-tabără, iar rivalitatea dintre ele 
era extrem de puternică. Tribul borjigin, din care făcea 
parte Yesiigei, alcătuia o stirpe vestită din care pre- 
veniseră mulţi dintre hanii ce aveau să stăpinească mai 
tîrziu toate triburile mongole. Primul dintre aceştia a fost 
Qabul, străbunicul lui Temujin, care a încercat să unifice 
clanurile mongole, pînă atunci risipite, pentru a le opune 
celorlalte triburi o forţă organizată. Ambagai, din clanul 
tayichi'ut, i-a urmat lui Qabul-han, apoi puterea a trecut 
din nou în mîinile clanului borjigin, o dată cu Qu-tula, 
unchiul lui Yesiigei. La naşterea lui Temujin, Yesiigei era 
cel de-al patrulea han. 

Copilul a crescut în aceste împrejurări mai mult de-cit 
tulburi. La doi ani după naşterea lui, Hoeliin l-a adus pe 
lume pe Qasar, iar după alţi doi ani, pe Qachi'un. La vîrsta 
de patru ani, Temujin avea doi fraţi mai mici, cărora li se 
adăugau Bekter, cu un an mai mic decit el, şi Bel-giitei, cu 
doi ani mai mic, născuţi din unirea lui Yesiigei cu o altă 
femeie. Toţi au crescut împreună, în aceeaşi iurtă. Yesiigei 
se purta la fel cu toţi cei cinci copii ai săi. Nu făcea nici o 


deosebire între ei, nu arăta niciodată nici cea mai mică 
preferinţă pentru vreunul dintre ei. Hoeliin se purta şi ea 
la fel, nefăcînd nici o deosebire între propriii ei copii şi cei 
ai celeilalte femei, cu care se arăta la fel de 
nepărtinitoare precum Yesiigei faţă de Temujin. Făcea ast- 
fel dovada unei mari înţelepciuni. 

Cînd Temujin a împlinit şase ani, Hoeliin a adus pe lume 
încă un copil, pe Temiige. Temujin, care îi întrecea în înăl- 
time şi putere pe băieţii de virsta lui, era o fire închisă şi 
tăcută. Se bătea foarte rar, dar cînd o făcea, depăşea ori 

ce măsură. Asculta întotdeauna în tăcere, cu o sclipire în- 
tunecată în ochi, răutăţile pe care i le arunca adversarul, 
iar îndată ce vedea că acesta nu mai are nimic de spus, 
se năpustea brusc asupra lui, fără un cuvint. II trîntea la 
pămînt, se aşeza călare pe el şi se lăsa în voia pornirilor 
sălbatice, lovindu-l cu piatra ori înfundîndu-i capul în ni- 
sip, înainte de a-l călca în picioare. Era ceva nespus de 
crud în purtarea lui, iar cei care veneau să-i despartă îl 
socoteau pe Temujin un copil uricios şi cu reacţii impre- 
vizibile. Ca atare, cei mari se purtau cu el ca şi cum ar fi 
fost de virsta lor şi greşeau, certîndu-l numai pe el, cu o 
asprime fără margini. 

În afara acestor momente de violenţă, Temujin era un 
copil tăcut şi singuratic. Fiind cel mai mare, trebuia să le 
lase fraţilor mai mici locul pe genunchii ori în braţele 
mamei, dar nu se deosebea cu nimic de ceilalţi copii în 
dorinţa de a rămîne cît mai mult în preajma ei. 

Temujin avea şapte ani cînd a auzit pentru prima oară 
vorbindu-se despre genealogia tribului său. Printre rudele 
îndepărtate se afla un bătrîn pe nume Bultechii-ba'a-tur. 
Numele de ba'atur („cel viteaz”) arăta că fusese, în 
tinereţea lui, un războinic de seamă. Acum nu mai era 
însă decît un moşneag liniştit, cu barba lungă şi albă, care 
iubea grozav copiii. Era înzestrat cu o ţinere de minte 
uluitoare, iar cînd cei din familie se adunau în cortul lui 
Yesiigei, le istorisea povestea strămoşilor lor, generaţie 


după generaţie. Ca şi cum i-ar fi cunoscut cu adevărat, 
dădea nenumărate amănunte legate de înfăţişare, 
înălţime, fire, fermecîndu-i pe cei ce-l ascultau. 

Era de-ajuns să se stringă în cort cîteva persoane ca 
Biiltechii-ba'atur să-şi facă datoria, depănind, ca pe un 
ghem, firul poveştilor adunate în minte. Mulţi ştiau pe de 
rost unele poveşti, dar nici unul nu era în stare să le 
istorisească atit de bine şi nimănui nu i-ar fi trecut prin 
cap să încerce să ţină minte atitea întîmplări fără sfîrșit. 
Cînd bătrînul se pregătea să vorbească, fiecare, pe rînd, 
încerca să povestească înaintea lui ceea ce îşi amintea: 

„.. A fost nud întîi Batachi-gan, apoi fiul său Tamacha, pe 
urmă  Qorichar-mergen, fiul lui  Tamacha,  şiA'ujam- 
boro'ul,fiul lui Qo-richar-mergen, Sali-gacha'u,fiul 
luiA'ujam-boro'ul, Yeke-nidiin, fiul lui Sali-gacha-u, Sem- 
sochi, fiul lui Yeke-nidun...” 

lar cînd unul dintre povestitori pierdea şirul nesfirşi-tei 
genealogii de căpetenii, un altul îl prelua. 

„--- ŞI QarchuUffiul lui Sem-sochi, Borjigidei-mergen, fiul lui 
Qarchu, care i-a avut drept soție pe frumoasa Mongol) in- 
qo'a şi drept fiu pe Torogoljin-bayan, care s-a însurat cu 
frumoasa Bo-rogchin-qo'a şi care îl avea ca slugă pe 
tînărul Borol-dai-suyal-bi şi-i mai avea şi pe cei doi 
armăsari, Dayir şi Boro.” 

Pînă şi cei care aveau mare tinere de minte pierdeau şirul 
în acel moment al povestirii. Pentru că, după cea de-a 
zecea căpetenie, Torogoljin-bayan (Toroqgoljin Norocosul), 
urmaşii se înmulţeau, iar personajele erau numeroase 
precum frunzele unui copac şi nu le mai rămiînea decit să 
se lase în voia minunatei minţi a lui Bultechii. Un zîmbet 
de încîntare lurnina atunci chipul zbiîrcit al bă-trînului, 
care începea să grăiască rar. Şi, bineînţeles, povestea lui 
nu se oprea la înşiruirea numelor marilor căpetenii 
mongole. 

„Torogoljin-bayan şi soţia lui Borogchin'qo alcătuiau o 
pereche tare unită. Cum se înțelegeau grozav de bine, li 


s-a născut un prunc care nu avea decit un ochi. A primit 
aşadar numele de Duwa-soqgor (Duwa cel Chior). Ochiul, 
care era aşezat în mijlocul frunţii, era nespus de 
pătrunzător şi, cu toate că este greu de crezut, îi îngăduia 
să vadă la o sută de leghe de jur-împrejur. După Duwa- 
soqor s-a născut Dobun-mergen (Dobun Marele Arcaş). 
Amîndoi au crescut repede şi au ajuns nişte flăcăi în toată 
puterea. într-o bună zi, au plecat la vînătoare, iar Duwa- 
sogor, uitîndu-se de jur-împrejur, pe cîmpie, a zis aşa: 
«Văd departe, în zare, o fată care parcă s-ar duce la nunta 
ei. Miine ar trebui să treacă pe aici. Cînd ajunge aici, 
răpeşte-o, Dobun-mergen, ca să ţi-o faci soţie!» Mezinul 
nu l-a crezut, dar a doua zi, cum se întorsese în acelaşi 
loc, a văzut venind o fată care mergea să se mărite şi 
care era însoţită de mai mulţi oameni. Tînărul s-a repezit 
asupra lor, cu săgețile şi cu sabia. Astfel, Alan-qo'a (Alan 
cea Frumoasă) i-a devenit soţie. Nu mult după aceea li s- 
au născut doi copii, cel mare cu numele de Bugiinii-tei, iar 
mezinul cu numele de Belguniitei, care sînt strămoşii 
clanurilor biigiiniit şi belgiiniit. Din nefericire, Do-bun- 
mergen a murit tînăr, lăsînd în urma lui o soţie şi doi fii. în 
vreme ce îi creştea, Alan-qo'a a născut, rînd pe rînd, trei 
copii. Chiar şi fără bărbat, o femeie poate face cîți copii 
doreşte. Dar Alan-qo'a era o femeie cuminte, care nu şi-ar 
fi luat vreodată un iubit. Cum putea atunci să aibă copii? 
Ei bine, de fiecare dată, o rază luminoasă, coborită din 
cer, pătrundea prin deschizătura de fum a cortului şi 
atingea pielea albă a lui Alan-qo'a. Astfel s-au născut Bu- 
qu-qadagi, Buqatu-salji şi Bodonchar-mungqgaqg, strămoşii 
clanurilor qatagin, salji'ut şi borjigin. Şi iată de ce în noi, 
cei din clanul borjigin, urmaşi al lui Bodonchar-mungqgaa, 
se amestecă sîngele frumoasei Alan şi lumina cerului.” 

Aşa grăia Bultechii. Şi pe măsură ce istorisea faptele de 
vitejie ale urmaşilor lui Bodonchar, le împodobea cu toate 
amănuntele, cu o vioiciune din ce în ce mai mare. lar 
pentru că între Bodonchar şi Yesiigei fuseseră zece căpe- 


tenii, erau o mulţime de mtimplări de povestit, aşa încît 
nu puteau fi istorisite toate într-o singură seară. 

Cînd Temujin avea şapte ani, singura poveste care îi 
plăcea era cea a lui Duwa-soqor, cel cu un singur ochi. 
Celelalte nu-l interesau deloc, şi de altfel nici nu le price- 
pea. Dar la marile adunări, la care se strîngeau toţi mem- 
brii tribului, se mtîmpla ca unii bătrîni, printre care şi Bul- 
techii, să povestească în faţa corturilor legenda originii 
mongolilor, care îl încînta de-a dreptul pe Temujin. 

„...Mai întîi a fost Lupul Albastru, născut din porunca Ce- 
rului. lar soţia lui era Căprioara cea Albă. Au venit de 
dincolo de lacul cel mare. Şi-au făcut tabăra la izvorul 
fluviului Onon, în muntele Burgan, şi li s-a născut atunci 
Batachi-qan.” 

7 Este citată aici, ca atare, prima frază din /storia 
secretă a mongolilor. Muntele Burgan (Biirgan-galdun 
sau Muntele Sfînt) corespunde, cu aproximaţie, 
muntelui  Khentei din zilele noastre, aflat la 
izvoarele fluviului Onon. 

Astfel începea legenda, ale cărei fraze scurte se pierdeau 
curînd în riturile complicate ale ceremoniei. Insă, de 
fiecare dată cînd era povestită, tradiţia care arată că 
primul lor strămoş Batachi-qan se născuse din dragostea 
dintre un lup şi o căprioară trezea în sufletele mongolilor, 
fie că erau din clanul borjigin, fie din tayichi'ut, o 
tulburare adîncă. Toată lumea credea în legendă. Lacul 
cel mare, pe care lupul cel puternic îl trecuse din porunca 
Cerului, însoţit de blinda şi frumoasa căprioară ca-re-i era 
soţie, se găsea într-adevăr undeva departe, spre apus. Cît 
despre muntele Burgan, tot tribul îl ştia, pentru că se 
ridica în zare şi toţi mongolii, oriunde şi-ar fi pus cortul, îl 
aveau mereu sub ochi. 

Temujin a fost adînc mişcat de povestea Lupului Albastru. 
Era încîntat şi mîndru că se trage dintr-un lup şi din-tr-o 
căprioară, iar cînd se gîndea la neamurile care nu avu- 


seseră un asemenea noroc, simţea faţă de ele milă şi 
dispreţ. 

Straniile incantaţii rostite de bătrîni au fost, aşadar, ele- 
mentul care i-a marcat cel mai puternic copilăria. Fireşte, 
deoarece nu avea decit şapte ani, nu le putea pătrunde 
înţelesul fără lămuririle date de mama sa, Hoeliin. Dar în 
vreme ce bătriînii cîntau, glasurile lor joase şi solemne îl 
ajutau să vadă, în minte, lupul cel puternic alături de 
blinda şi frumoasa căprioară. Lupul avea o privire pă- 
trunzătoare. O privire care putea să ajungă mult mai de- 
parte decît ochiul lui Duwa-sogor. O privire care cuprindea 
toate cele şi nu se pleca, pentru că nu cunoştea teama, în 
sclipirea ei rece era un curaj fără seamăn şi o voinţă ne- 
înduplecată de a pune stăpinire pe tot ce dorea. Trupul îi 
era făcut pentru luptă. Nici un sunet, nici măcar cel mai 
îndepărtat, nu putea scăpa urechilor ciulite, şi toate oa- 
sele, toţi muşchii erau alcătuiți pentru a sfirteca duşma- 
nul. Cele patru labe puternice şi subţiri erau anume fă- 
cute ca să străbată întinderile înzăpezite, să despice 
furtuna, să se caţere pe stînci şi să sară sus, în văzduh. 
Lupul era însoţit de o căprioară plăpindă, cu blana mi- 
nunată, roşcată cu pete albe, cu botul alb şi pufos. Căpri- 
oara avea o privire nespus de blindă, dar mereu trează, şi 
încerca să-l apere de duşmani pe cel pe care-l iubea cu 
tot trupul ei încordat de pîndă. Pînă şi frumuseţea îi era 
închinată lupului, ca şi prudenţa nicicînd slăbită. La cel 
mai mic foşnet al frunzişului mişcat de vînt, îşi întorcea cu 
grijă capul delicat spre locul de unde venea zgomotul. Nu 
avea nici o pornire agresivă, dar era mereu gata de 
apărare. 

Cele două făpturi cu totul deosebite, de o mare frumu; 
sete, îl vrăjeau pe micul Temiijin. Ei dăduseră naştere pri- 
mului strămoş, Batachi-qan, iar sîngele lor, care curgea 
de veacuri prin vinele numeroşilor lui strămoşi, clocotea 
acum în trupul lui. 

După ce Temiijin a auzit legenda, n-a mai găsit nici un 
farmec în celelalte poveşti ale lui Biiltechii, pe care în- 


cepea totuşi, încetul cu încetul, să le priceapă. Auzise de 
multe ori povestea despre Alan cea Frumoasă, al cărei 
sînge se amesteca, în vinele neamului borjigin, cu lumina 
cerului. Dar faţă de cea cu lupul şi căprioara, povestea, 
pe care bătrînul o depăna totuşi ca nimeni altul, îi părea 
ştearsă şi fără rost. Se înţelege, ideea superiorității 
clanului borjigin asupra celorlalte neamuri mongole, 
datorită luminii cereşti, îi plăcea. Dar faptul că toţi mon- 
golii se puteau mîndri cu sîngele lupului şi al căprioarei i 
se părea de-a dreptul minunat. Pentru că îi unea, ca şi 
ţinutul unde se adunaseră laolaltă, ca şi întinderea ne- 
sfirşită a marilor podişuri. 

în primăvara cînd Temiijin a împlinit opt ani, Hoeliin a 
adus pe lume încă un copil, o fetiţă, care a primit numele 
de Temiiliin. Pentru prima dată, Temiijin a fost cuprins de 
o mare tulburare, amestecată cu oarecare îndoială: şi în 
vinele lui Temiiliin curgea oare sîngele lupului şi al 
căprioarei albe? Gîndul că fraţii săi, buni ori vitregi, 
moşteneau cu toţii acelaşi sînge nu i se părea cituşi de 
puţin ciudat, dar în ceea ce o privea pe surioara lui, avea 
îndoieli. 

Uluirea care pusese stăpiînire pe Temiijin la naşterea lui 
Temiiliin l-a făcut să vadă cu alţi ochi toate femeile, 

fie că erau copile ori adulte. Că în vinele lor curgea sîn- 
gele unei căprioare, treacă-meargă, dar sînge de lup... Nu 
putea crede aşa ceva. într-o zi, i-a mărturisit aceste îndo- 
ieli mamei sale, care i-a răspuns: „Bărbat, femeie, unde 
este deosebirea? Sîntem cu toţii mongoli şi am moştenit 
sîngele strămoşilor noştri.” 

Răspunsul nu l-a mulţumit deloc pe Temujin. Nu se putea 
împăca cu gîndul că fetele, care se sperie de îndată ce le 
împingi puţin, cad şi se pun pe plins din te miri ce, erau 
din acelaşi neam cu bărbaţii. Nu-i plăcea că lucrurile stau 
astfel. Cum să spui că fiinţele acelea slabe, care nici 
măcar nu erau în stare să se bată, se trăgeau din lupul 
venit în ţinuturile lor din porunca Cerului, trecînd peste 
lacul de la apus? 


Temujin nu se juca niciodată cu fetele. Mai mult: nici nu 
stătea de vorbă cu ele, decit dacă n-avea încotro. N-o 
făcea neapărat din dispreţ faţă de cei slabi, ci mai degra- 
bă din silă, din miînia pe care i-o trezea gîndul că, în ciuda 
acestei slăbiciuni, şi ele îndrăzneau să se mîndrească cu 
acelaşi sînge mongol. Simţârniîntul acesta era adînc în- 
rădăcinat în inima lui de copil de opt ani. 

De atunci, Temujin a început să vadă altfel lumea. Băiatul 
tăcut şi aspru, care creştea mai repede decit ceilalţi copii, 
dovedea şi o mare isteţime pentru vîrsta lui. 

Dornic să înveţe cît mai mult, Temujin a ajuns să ştie tot 
soiul de lucruri. Deşi ceea ce spuneau tatăl său Yesiigei şi 
mama sa Hoeliin nu se deosebea cu nimic de ceea ce 
vorbeau ei mai demult, lucrurile căpătau acum pentru el 
o altă însemnătate. Cu ajutorul lor, a aflat obiîrşia şi 
povestea clanului borjigin, din care făcea parte, poziţia 
acestuia în sînul poporului mongol şi, de asemenea, locul 
acestui popor printre toate celelalte care trăiau pe marile 
podişuri. Mintea băiatului sorbea precum un burete tot 
ceea ce putea afla din vorbele locuitorilor satului ori din 
ceea ce se rostea la adunări, mai mari ori mai mici. Astfel, 
trupul şi mintea lui se îndreptau, pe nesimţite, spre 
maturitatea vîrstei adulte. 

Temiijin a aflat mai întîi că, de cînd tatăl său se afla în 
fruntea neamului borjigin, relaţiile acestuia cu clanul 
tayichi'ut se înrăutăţiseră iar ciocnirile se iscau din te miri 
ce. La început, şi neamul tayichi'ut făcea parte din clanul 
borjigin, dar în vremea celui de-al doilea han, Ambagqai, 
acesta îşi dobîndise neatirnarea şi alcătuise o altă comu- 
nitate, iar cele două neamuri ajunseseră ca nişte fraţi 
duşmani. Cu puţin înainte ca Yesiigei să preia puterea, fiii 
lui Ambagqai, care încercau să sporească influenţa clanului 
tayichi'ut, au cîştigat de partea lor un mare număr de alte 
clanuri, iar ridicările lor frecvente împotriva poruncilor lui 
Yesiigei se aflau la originea tuturor conflictelor care sfişiau 
poporul mongol. 


În pofida înţelegerii aparente care îi unea pe toţi mongolii 
în jurul lui Yesiigei-han, puterea era, în realitate, împărţită 
între două clanuri. 

Yesiigei nu avea nici un răgaz, pentru că la conflictele 
interne se adăugau războaiele neîncetate cu alte triburi. 
Dintre acestea, cel mai puternic era cel al tătarilor, duş- 
manii neîmpăcaţi ai mongolilor, din vremuri străvechi. 
Realizarea unei alianţe a tuturor triburilor de pe marile 
podişuri fusese, de secole, una din grijile de căpetenie. 
Alianţa era, de altfel, imperios necesară pentru toate 
aceste seminţii nomade, pentru a le ajuta să trăiască în 
bună înţelegere şi să facă faţă problemelor puse de ţările 
vecine: imperiile Kin? şi Si-Hia*, precum şi regatul uigur. 
Cel mai reticent la ideea unei astfel de alianţe era 
imperiul Kin, al cărui hotar cu marile podişuri era Marele 
Zid. Cum 

s întemeiat în anul 1115 de neamul jurchen, în sud- 
estul Harbinului (Manciuria), acest „imperiu barbar 
al Chinei de Nord” s-a extins treptat pînă la 
cucerirea sa de către fiii lui Genghis-han, în 1233. 
în momentul întemeierii acestuia, dinastia Kin 
dobîndise o asemenea putere încît rivaliza cu 
dinastia Song din sud. Tribul jurchen era cunoscut 
pentru actele sale de cruzime sistematică asupra 
mongolilor. 

s întemeiat în anul 1038 de tribul tangut, de origine 
tibetană, acest imperiu, aflat la vest de ţinutul Kin, 
deţinea o poziţie strategică în relaţiile comerciale 
dintre Orient şi Occident. A existat pînă la ofensiva 
declanşată împotriva lui de Genghis-han în 1225- 
1227. 

15 

apăreau semnele premergătoare alianţei, imperiul găsea 
o stratagemă ca să le anihileze din faşă şi căuta, prin toa- 
te mijloacele, să semene vrajba între triburile nomade. 
Toţi hanii, de la Qabul la Ambaaai, de la Qutula şi pînă la 
Yesiigei, doriseră unificarea, însă tătarii, manipulaţi de 


imperiul Kin, se împotriviseră întotdeauna. Qabul era să 
moară otrăvit de un trimis al imperiului Kin. Ambaaqai, 
prins de tătari şi predat imperiului Kin, fusese executat. 
Qutula şi cei mai mulţi dintre cei şase fraţi ai săi pieriseră 
în luptele cu tătarii. Pe scurt, străbunicul lui Temti-jin şi 
fraţii bunicului său îşi pierduseră viaţa în luptele cu 
triburile rivale. 

în bătălia care se desfăşura în clipa naşterii lui Temujin, 
Yesiigei a reuşit, pentru prima oară, să le pricinuiască 
mari pierderi tătarilor, după care între cele două triburi a 
domnit, pentru o vreme, pacea. însă presiunea exercitată 
din umbră de către imperiul Kin putea duce, în orice 
moment, la reizbucnirea conflictului. 

încă din copilărie, Temujin a înţeles că duşmanii poporului 
mongol erau tătarii şi uriaşul imperiu Kin, care se întindea 
dincolo de Marele Zid. Cele două nume i s-au întipărit în 
inimă, ca şi cum ar fi fost vorba de nişte duhuri rele. 

într-o zi, Yesiigei, pe cînd şedea în cort şi bea, a rostit: 
„Pînă nu-i voi zdrobi pe tayichi'ut şi pe tătari, nu-mi pot 
îngădui să mor.” 

Auzind aceste vorbe, Temujin s-a întrebat cu mirare de ce 
anume tatăl său nu pomenise, pe lîngă cele două nume, 
şi pe cel al imperiului Kin'. l-a pus aşadar întrebarea, la 
care Yesiigei a răspuns rizind: „Zdrobirea imperiului Kin 
nu e treabă lesnicioasă! Chiar dacă am putea aduna toate 
triburile de pe podişurile mongole, abia dacă am ajunge 
la două sute de mii de oameni. Pe cînd Kin are o armată 
puternică, de zece ori mai numeroasă, şi fiecare soldat 
este înzestrat cu nişte arme fără seamăn, pe care nici nu 
ţi le poţi închipui.” 

Apoi, lăsînd la o parte poveştile despre bătăliile purtate 
cu duşmanii dintotdeauna, i-a vorbit despre ţara Kin 

şi despre ţara Song, aflată mai la sud. Acolo, în nişte ţinu- 
turi înconjurate de ziduri uriaşe, oamenii se adună în ce- 
tăţi alcătuite din case de pămînt şi de lemn, care nu pot fi 
mişcate din loc. Fiecare are munca lui: negustorii îşi vînd 


marfa în prăvălii, ţăranii seamănă ogorul, slujbaşii îşi văd 
de treburile administrative, luptătorii îşi petrec zilele pre- 
gătindu-se de război. lar între ziduri se ridică temple înal- 
te şi palate de piatră, care se înalţă pînă la cer. 

Lui Temiijin nu-i venea să creadă că există tărîmuri de vis 
ca acelea. Şi a dorit să afle mai multe amănunte. 

L-a copleșit pe tatăl său cu întrebări. Dar cum Yesiigei nu 
văzuse niciodată ţările acelea cu ochii lui, n-a fost în stare 
să-i spună mai mult. 

Prin urmare, Temiijin s-a gîndit într-o zi să-l descoa-să pe 
Biiltechii despre imperiile Song şi Kin. Atunci bătrînul cu 
tinere de minte i-a zis, mai întîi: „Să ştii că sînt nişte locuri 
mspăimiîntătoare!' Nu s-a apucat să-i vorbească lui 
Temiijin despre ceea ce-i ceruse ci, ca să-şi întărească 
spusele, i-a istorisit povestea lui Ambaqgai-han, ucis de 
chinezi. 

„Ambagqai-han, prins de tătari, a fost predat împăratului 
Kin, şi gîndeşte-te că a fost țintuit pe un soi de măgar de 
lemn şi sfîrtecat, de viu, iar apoi tăiat bucățele. Ambagai- 
han era un om viteaz, aşa că i-a spus slujitorului său, 
Biilqechi, care se afla lîngă el cînd îşi dădea sufletul: 
«Dacă te întorci acasă viu şi nevătămat, spune-le tuturor 
să mă răzbune! Chiar dac-ar fi să rămînă fără unghii şi 
fără degete!» Biilgechi a fugit şi le-a spus tuturor, la 
întoarcere, aceste vorbe. Şi toată lumea a plins. Chiar şi 
tatăl tău. Chiar şi eu.” 

Biilqgechi nu mai era în viaţă, dar Temiijin îşi aducea 
aminte de bătrînelul pirpiriu pe care îl zărise cînd mai 
stătea încă pe genunchii mamei. Astfel, drama lui Amba- 
gai-han i s-a părut cu atit mai adevărată, pentru că îşi 
amintea de unul din cei ce luaseră parte la ea. Copilul a 
fost cuprins de o tristeţe fără margini. Suferea la gîndul 
că nici măcar tatăl său, Yesiigei, nu mai voia să porneas 

că la luptă împotriva imperiului Kin, într-atit era de mare 
şi de neînvins. Kin era, în mintea lui, un tărîim nemărginit 
şi necunoscut, plin de ciudăţenii, un tărîm de vis, dar şi 


ţara duşmanilor de moarte ai mongolilor, care îl 
omoriseră cu atita sălbăticie pe cel de-al doilea han. Ţara 
pe care trebuia să se răzbune cu orice preţ, chiar dacă va 
rămîne fără unghii şi fără degete! 

în vara care a urmat după ce Temujin a împlinit nouă ani, 
Yesiigei, la rugămintea soţiei sale, a pornit spre tabăra 
clanului Olqunu'ut, unde se născuse Hoeliin. L-a luat cu el 
şi pe Temujin, cu gîndul s-o găsească pe aceea care avea 
să-i fie într-o zi soţie. 

Pentru copil era prima călătorie. Dinaintea ochilor lui se 
înşiruiau privelişti cu totul deosebite de cele pe care le 
cunoştea. Bineînţeles, în funcţie de anotimp, mongolii îşi 
mutau corturile dintr-un loc în altul. Dar nu treceau 
niciodată dincolo de un anumit hotar, stabilit de condiţiile 
naturale: împrejurimile muntelui Burgan, malurile fluviilor 
Onon şi Kerulen. Temujin nu cunoştea, aşadar, decit 
pilcurile dese alcătuite din aceiaşi copaci şi cîmpi-ile a 
căror culoare era mereu aceeaşi. Călătoria a fost, prin 
urmare, o adevărată descoperire. 

Expediția era alcătuită din zece călăreţi şi citeva cămile 
încărcate cu merinde. După ce mersese în jos prin cheile 
împădurite ale fluviului Kerulen, alaiul a lăsat în urmă apa 
şi a străbătut stepa, a urcat apoi pe dealuri stîncoa-se şi a 
ajuns la întinderi acoperite cu nisip şi pietriş. Lacurile 
sclipeau pretutindeni. Pentru Temujin, totul era o 
încîntare. Cum nu era nici o grabă, se opreau în drum ca 
să pescuiască ori să vîneze păsări şi iepuri. 

înainte de a ajunge în satul lui Hoeliin, o mtimplare ne- 
aşteptată a tulburat călătoria: pe cînd se pregătea să 
treacă printre munţii Chiqurqu şi Chekcher, alaiul s-a întiîl- 
nit cu căpetenia tribului onggirat, Dei-sechen, însoţit de 
oamenii săi. Dei-sechen şi Yesiigei se vedeau pentru pri- 
ma dată, dar s-au înţeles pe loc. Cînd Dei-sechen a aflat 
care era scopul călătoriei lui Yesiigei, i-a propus să facă un 
ocol şi să vină cu el pînă la tabără. 

„îmi place fiul tău Temujin. Soarta m-a binecuviîntat cu o 
fiică, Borte. Ar fi o pereche potrivită”, a grăit liniştit Dei- 
sechen, îndreptîndu-şi uşor trupul vînjos. 

Yesiigei s-a simţit cuprins de simpatie faţă de bărbatul 
care vorbea fără ocolişuri. Şi cum auzise multe despre 
bogăţia neamului onggirat, a primit îndată propunerea. 
Pentru mongoli, o asemenea alianţă nu era deloc de le- 
pădat. 

în urma înţelegerii, cele două grupuri s-au alăturat şi s-au 
îndreptat spre zona de cîmpie aflată la poalele versantului 
de sud al muntelui Hinggan. Dintre toate triburile de pe 
marile podişuri mongole, neamul onggirat ocupa ţinutul 
cel mai apropiat de Marele Zid. Era în contact cu cultura 
Kin şi ducea, aşadar, o viaţă mai aleasă decit alte 
popoare din acele locuri. 

Păşunile erau mult mai bogate decit ale mongolilor. Pe 
cîmpiile ce se întindeau cît vedeai cu ochii păşteau oi şi 
cai. Cortul lui Dei-sechen, cu mult mai încăpător şi mai 
arătos decit al lui Yesiigei, era orînduit cu grijă. Se aflau 
acolo o mulţime de piei şi blănuri de animale. Dar ceea ce 
i-a minunat peste măsură pe Temujin şi pe părintele lui au 
fost lucrurile preţioase adunate, fără îndoială, prin troc: 
vase lăcuite, armuri şi arme nemaivăzute, bibelouri fine, 
fildeş şi pietre scumpe. Temujin nu putea să nu-şi dea 
seama în ce sărăcie, ba chiar în ce mizerie trăia poporul 
mongol, faţă de neamul onggirat. 

Borte avea zece ani, fiind aşadar cu un an mai mare decit 
Temujin. Yesiigei a plăcut-o de cum a văzut-o. Şi Temii-jin 
a socotit-o frumoasă pe fetiţa înaltă pentru virsta ei, care 
plesnea de sănătate. Avea pielea albă şi părul castaniu, 
lucios. De cînd era mic, Temujin auzise vorbindu-se de- 
spre neamul „tătarilor albi”, deosebit de cel al „tătarilor 
negri”. Acum vedea că nu era doar o poveste. 

Istoricii chinezi ai vremii făceau deosebirea între 
„tătarii negri”, care stăpîniseră marile podişuri 
înaintea întemeierii imperiului mongol, şi „tătarii 


albi”, adică neamul ongut, de origine turcica, 
stabilit în nord-estul imperiului Kin. 

După ce i-a găzduit şi i-a omenit timp de trei zile pe 
Yesiigei şi pe oamenii săi, Dei-sechen s-a arătat dornic să- 
| ţină o vreme pe Temiijin alături de el, ca băiatul să-i poa- 
tă cunoaşte tribul. Şi de această dată Yesiigei s-a învoit, 
fără a se lăsa rugat. Gîndul că va sta cu alt trib nu-l încîn- 
ta deloc pe Temiijin. Însă, înţelegînd că avea să descopere 
astfel o altă lume, s-a supus de bunăvoie dorinţei tatălui 
său şi a primit să rămînă în tabăra lui Dei-sechen. 

în vreme ce Yesiigei se îndrepta spre muntele Burgan, 
Temiijin păşea într-o viaţă nouă, alături de un popor cu 
altă limbă şi alte obiceiuri. 

Copilul a trăit astfel în satul lui Dei-sechen din toamna 
cînd avea nouă ani şi pînă în primăvara cînd a împlinit 
treisprezece. Nu-i păsa deloc de Borte, fetiţa care îi 
fusese făgăduită drept soţie. Dar arăta o uimitoare cu- 
riozitate, pentru virsta lui, faţă de ce privea organizarea 
tribului. Astfel, şi-a dat seama că un număr mic de tineri 
erau special pregătiţi pentru a putea face faţă agresiuni- 
lor din partea altor triburi. Tinerii erau călăreţi şi arcaşi 
neîntrecuţi. În fiecare zi, răspîndiţi în cele patru colţuri ale 
cîmpiei, învățau să apere turmele în caz de atac şi să tra- 
gă cu arcul de pe cal. Dei-sechen i-a îngăduit şi lui Temii- 
jin să ia parte la pregătiri. 

Şederea în tabără a fost pentru băiat, înainte de toate, un 
prilej minunat de a dobîndi cunoştinţe despre necuprinsa 
ţară Kin. Uneori, negustorii chinezi, veniţi de dincolo de 
Marele Zid, ajungeau în sat cu caravane de cămile. 
Temiijin a aflat din gura lor lucruri pe care nu le-ar fi ştiut 
niciodată dacă ar fi rămas în susul fluviului Onon. A fost 
mai cu seamă mirat auzind că ţara Kin, precum şi ţara 
Song, aflată mai la miazăzi, se aflau sub stăpînirea unui 
singur om şi erau înzestrate cu o armată care îi asculta 
orbeşte poruncile. 


Temiijin avea treisprezece ani cînd, într-o zi de primăvară, 
una dintre rudele sale, un bărbat de vreo treizeci de ani, 
pe nume Monglik, a venit din tabăra borjigin ca să-l 

ia acasă. Vorbele lui nu erau prea limpezi, dar se înţele- 
gea că Yesiigei, după atita vreme, dorea să-şi revadă fiul. 
Dei-sechen nu s-a arătat prea încîntat de această cerere 
neaşteptată, dar i-a îngăduit lui Temujin să se întoarcă 
acasă, nu înainte de a-i smulge făgăduiala că va veni îna- 
poi fără întirziere. 

Temujin şi Monglik au străbătut călare, zi şi noapte, marile 
podişuri. între timp, Monglik îi dăduse adolescentului 
vestea morţii părintelui său. în timpul unei călătorii, 
Yesiigei fusese nevoit, după obiceiurile nomade“, să 
petreacă alături de un grup de tătari, care se folosiseră de 
prilej pentru a-l otrăvi. Chinuit de suferinţă, gonise călare 
timp de trei zile pentru a ajunge în satul lui, unde îşi dă- 
duse sufletul. Yesiigei îşi închinase viaţa luptei împotriva 
duşmanilor de veacuri, tătarii, şi le dăduse asemenea 
lovituri încît vreme de doisprezece—treisprezece ani fu- 
sese pace, dar soarta îl împinsese pînă la urmă în capca- 
na răzbunării. 

Cînd Temujin a aflat aceste amănunte de la Monglik, 
moartea tatălui său, în loc să-l întristeze, i-a pricinuit o 
mînie fără margini. Yesiigei îi zdrobise pe tătari, în urmă 
cu treisprezece ani, şi ar fi trebuit să ia măsuri aspre pen- 
tru a zădărnici orice dorinţă de răzbunare. Ar fi trebuit să-i 
măcelărească pe toţi bărbaţii, pînă la unul, şi să păstreze 
femeile şi copiii ca robi. Pentru că nu ţinuse seama de 
acest lucru, tatăl său Yesiigei primise pedeapsa dreaptă a 
zeilor. 

Băiatul de treisprezece ani a ajuns în satul borjigin care, 
după ce că era sărman, i s-a părut şi mai întunecat, mai 
sărac şi mai trist, după dispariţia lui Yesiigei. 

Alături de Monglik, Temujin a trecut încet, ducîndu-şi calul 
la pas, printre iurte. Toate păreau pustii, cufundate în 


linişte. Temujin a descălecat în faţa cortului şi a păşit spre 
intrare. l-a zărit atunci, în picioare, pe fraţii săi vi 

După obiceiul mongol, călăreful care trecea pe 
lîngă nişte oameni care stăteau la masă trebuia să 
descalece şi să li se alăture, chiar dacă nu era 
poftit. 

tregi Belgiitei şi Bekter, care crescuseră atît de mari încît 
abia i-a recunoscut. înăuntru, atmosfera era tristă şi grea, 
mai ales că prin deschizătura de fum nu pătrundea nici un 
strop de lumină. Temiijin a aşteptat ca ochii să i se obiş- 
nuiască cu întunericul. îndată ce a zărit-o pe mama lui, 
Hoeliin, aşezată în fundul cortului, alături de cei trei fraţi 
şi de sora lui, s-a îndreptat spre ea. 

„Tatăl tău, Yesiigei, a murit. De acum, ai să rămii cu noi; ai 
să fii, în locul lui, capul familiei.” Aşa a rostit Hoeliin către 
Temiijin. 

Băiatul n-a scos o vorbă. Atunci Hoeliin a spus: „Du-ceţi- 
vă după Monglik”, ca şi cum abia atunci îi băgase de 
seamă lipsa. Dorea, fără îndoială, să-i mulţumească 
pentru că făcuse o călătorie atit de lungă şi anevoioasă, 
însă Belgiitei, care rămăsese în picioare lîngă intrare, a 
răspuns: „Monglik a şi plecat, călare.” Hoeliin a părut 
cumva descumpănită şi, ca şi cum ar fi vrut să se 
încredinţeze că Belgiitei spune adevărul, s-a ridicat şi a 
ieşit din cort. 

S-a întors repede şi, stringîndu-şi cei şapte copii lîngă ea, 
le-a spus: „De azi înainte, nu ne mai putem bizui decit pe 
noi înşine. Trebuie să ne unim puterile ca să su- 
pravieţuim.” 

Trecuseră citeva zile de la înmormîntarea lui Yesiigei, iar 
Hoeliin nu mai plîingea. După spusele fratelui mai mic al 
lui Temiijin, Qasar, izvorul lacrimilor secase. 

Temiijin a aflat îndată, de la mama şi de la fraţii săi, o 
mulţime de lucruri uimitoare: o dată cu moartea lui Yesii- 
gei, puterea avea să treacă, probabil, în miinile clanului 


tayichi-ut, ceea ce stirnea o oarecare tulburare printre 
bor-jigini. Cei mai mulţi erau ispitiţi să se alăture acestui 
clan, din rîndurile căruia avea să fie ales, fără îndoială, 
urmaşul lui Yesiigei. Unele din concubinele acestuia, pline 
de gelozie şi de ciudă împotriva lui Hoeliin, prima nevas- 
tă, o îndepărtaseră, organizînd fără s-o cheme o ceremo- 
nie pentru odihna sufletului stăpînului lor. Chiar şi mem- 
brii apropiaţi ai familiei se răciseră treptat de Hoeliin, iar 
după două-trei zile nu se mai arătaseră deloc. în sfîrşit, 

oamenii din sat se adunau în fiecare zi, dar nu-i chemau 
şi pe cei din familia lui Hoeliin, devenită dintr-o dată ne- 
însemnată. 

Temujin asculta toate acestea fără să rostească un cu- 
vînt. Acum îşi dădea seama de ce, atunci cînd ajunsese în 
sat, peste toate corturile ce păreau pustii domnea 
liniştea: toţi se strinseseră pentru a lua nişte hotărîri. A 
încercat deci să înţeleagă de ce anume familia sa 
ajunsese într-o asemenea situaţie. 

O dată cu dispariţia lui Yesiigei, nimeni din clanul borjigin 
nu-i putea lua locul. Nimeni, pentru că el nu-şi alesese 
nici un urmaş. Lucrul nu privea doar neamul borjigin, ci şi 
pe cei din tayichiut şi din alte clanuri. Clanurile se 
alăturau unei căpetenii care se pricepea să le adune la- 
olaltă. La moartea acesteia, din diferite interese, se alătu- 
rau alteia. Ca în toate grupurile neorganizate, era o prac- 
tică obişnuită la mongoli, de mai multe generaţii. 

Era deci firesc ca, după dispariţia unui şef, familia aces- 
tuia să aibă parte de o soartă amară. Şi asta pentru că 
purtarea aspră a şefului în timpul vieţii iscase o ură care 
fusese multă vreme înăbuşită şi se dezlănţuia acum 
împotriva familiei sale. „N-ai parte toată viaţa de cea mai 
gustoasă fiertură”, spun mongolii, iar zicala este pentru ei 
mai mult decît adevărată. Cerul îşi arăta voinţa de a-i 
aduce pe toţi pe aceeaşi treaptă. 

Temujin s-a gîndit atunci la Dei-sechen, alături de care 
petrecuse trei ani şi jumătate. La onggiraţi, lucrurile se 


petreceau altfel. Chiar dacă nici acest clan nu era orga- 
nizat cum se cuvenea, pentru a ajunge la rangul de căpe- 
tenie trebuia, cel puţin, să faci parte din familia lui Dei-se- 
chen. Bunurile pe care le avea îi dovedeau cu prisosinţă 
puterea. Dei-sechen era, într-adevăr, mai bogat decit cei- 
lalţi membri ai clanului său. lar dacă ţinea atît de mult la 
Temujin şi dorea să şi-l facă ginere, era pentru că nu avea 
un fiu care să-i urmeze. 

Temujin a măturat cu privirea cortul în care trăise ati-ta 
vreme tatăl său, ca şef al borjiginilor. Era ceva mai în 

căpător, dar ceea ce cuprindea nu-l deosebea cu nimic de 
celelalte. Prada smulsă clanurilor rivale era îndată îm- 
părţită în mod egal, fără ca şeful să aibă drept la ceva 
mai mult. Noţiunea de „clasă” nu exista, aşa că nu erau 
nici săraci, nici bogaţi sau, mai bine zis, toţi erau la fel de 
săraci. 

Temiijin a rostit către Hoeliin, cu un glas rece străbătut de 
o undă de miînie: „Era de aşteptat să se întîmple astfel.” 
Nu mai era glasul unui adolescent, ci al unui bărbat care 
îşi lua asupră-i răspunderea de cap de familie, după 
moartea părintelui său. A mai spus: „Blestemaţii de tay- 
ichi'ut nu se vor opri aici. Pînă ce nu vom smulge răul din 
rădăcină, nu se vor potoli.” 

Auzind aceste vorbe, Hoeliin nu şi-a putut stăpîni la- 
crimile. A plîns îndelung, pînă ce Bekter şi Belgiitei şi-au 
luat arcurile şi au pornit la vînătoare, Qachi'un şi Temii-ge 
s-au dus să se joace, iar Temiiliin, care nu avea decit cinci 
ani, a adormit. 

Numai Qasar a rămas în picioare, lîngă Temiijin, tă-cînd, 
cu ochii aţintiţi, ca şi el, asupra mamei. Adolescentul i-a 
spus atunci, cu glas măsurat: „De azi eşti vasalul meu 
credincios. Te vei supune tuturor poruncilor mele. în 
schimb, îţi recunosc în familie o putere aproape la fel de 
mare ca a mea. în caz de ceartă cu Bekter şi Belgiitei, îi 
vom înfrunta împreună. Dacă voi fi învins, tu ai să-mi iei 
locul în capul familiei.” 


La auzul acestor cuvinte, Hoeliin s-a oprit din plins şi a 
ridicat uşurel capul, ca să-l plece la loc. Temiijin l-a silit pe 
Qasar să-i dea un răspuns. Acesta, care avea un chip prea 
frumos pentru un băiat, cu trăsături mai regulate decit ale 
fratelui său, se înflăcărase: „Aşa să fie, mă învo-iesc”, a 
răspuns el. 

Temiijin se înflăcărase şi el. Jurămîntul era pentru el ceva 
sfint. Nu trăise niciodată pînă atunci o asemenea clipă. Şi 
a hotărit, ca să-şi ajute mama şi să aibă grijă de ai săi, să 
aducă în familia părăsită de toţi o ordine, o structură, o 
ierarhie. Hotărirea era determinată atit de sentimentul 
datoriei sale de fiu mai mare al lui Yesiigei, cît şi 

de neîncrederea pe care i-o trezeau acum cei doi fraţi vi- 
tregi, Bekter şi Belgiitei, care erau aproape mai înalţi de- 
cît el şi mai voinici. În clipa în care intrase în cort, după ce 
lipsise atita vreme, ceea ce văzuse în ochii lor nu semăna 
tocmai a dragoste de frate. | se păruse că zăreşte mai de- 
grabă un soi de ură. 

Curînd după aceea, lucrurile s-au înrăutățit mult mai tare 
decît prevăzuse Temujin. Cam la două luni de la în- 
toarcerea lui, într-o dimineaţă, adolescentul, trezit de gă- 
lăgia de afară, a ieşit din cort şi a văzut, în lumina palidă 
a zorilor, cum bărbaţii şi femeile din clan desfăceau în 
mare grabă corturile şi îşi încărcau avutul pe cai şi pe 
cămile. Toată tabăra se pregătea să plece. Temujin a 
simţit din-tr-o dată prezenţa mamei alături. Hoeliin stătea 
în picioare, năucită, fără grai. Temujin s-a îndreptat spre 
rudele lui, să le întrebe unde anume aveau de gind să 
plece. Unul dintre bărbaţi i-a răspuns: „La porunca şefului 
tayichi'ut, mergem să căutăm alte păşuni.” 

Nu era nimic ciudat în plecarea taberei la apropierea verii; 
ceea ce era însă ciudat era faptul că ordinul venea de la 
căpetenia tayvichi'ut şi că nu fusese adus la cunoştinţa 
familiei lui Temujin. Adolescentul a priceput pe dată că se 
încerca îndepărtarea lor din clan şi că aveau să fie 
părăsiţi. Yesiigei murise şi atita vreme cit nu fusese ales 


un alt han, Temujin, fiul său cel mai mare, trebuia consul- 
tat asupra tuturor schimbărilor intervenite în tabără. Or, 
nu numai că nu fusese înștiințat, dar doreau să-l lase aco- 
lo, împreună cu toţi ai săi. 

Temujin i-a copleşit pe toţi cu vorbe aspre pentru felul în 
care se purtau cu ei, dar nimeni n-a plecat urechea la 
protestele lui. Pe cînd se îndrepta spre cort, tremurînd de 
miînie, a văzut-o pe mama lui pe cal, ţinînd în mînă un 
tuq" înfăşurat într-o coadă de cal alb. Ridicînd acest sim- 
bol al puterii hanilor, Hoeliin încerca să împiedice ple- 

= în limba mongolă în text; steag, stindard. 

carea hotărită fără ştirea lor. Temiijin ştia prea bine că to- 
tul era zadarnic. însă nu a făcut nici o mişcare, nici pentru 
a-şi sprijini mama, nici pentru a o opri. 

S-a întors în faţa cortului, a rămas o vreme în picioare, 
privind acel du-te-vino grăbit al oamenilor din sat. Hoeliin 
îşi oprise calul în colţul dinspre sud-est al taberei. Din cînd 
în cînd, coada de cal alb, bătută de vînt, flutura sus, pe 
cer, părind mică şi neînsemnată, pierdută undeva, 
departe. 

Curînd, grupuri mici, alcătuite dintr-una ori mai multe 
familii, s-au risipit în neorînduială, cu cămile şi cu cai cu 
tot. Părăsind pămîntul pe care sălăşluiseră vreme de 
cîteva anotimpuri, s-au făcut nevăzute dincolo de deal, pe 
coasta care se făcea dintr-o dată mai abruptă, la cîțiva 
paşi de locul unde Hoeliin încă mai flutura coada de cal. 
Părea că le arată drumul celor ce se îndepărtau. încetul 
cu încetul tabăra s-a golit şi a mai rămas, părăsit pe locul 
pustiu, doar cortul lui Hoeliin şi al copiilor săi. 

Cînd ultimul grup a dispărut după buza dealului, Temiijin a 
văzut-o pe Hoeliin îndreptindu-se spre centrul locului 
unde fusese tabăra, care i s-a părut dintr-o dată ne- 
măsurat de gol. Femeia se apropia, călare, fluturînd stea- 
gul, iar Temiijin a fost izbit de chipul ei palid şi încordat, 
aproape sălbatic. Niciodată mama lui nu fusese mai cu- 
rajoasă şi mai frumoasă. 


„Monglik a plecat. Yamulde si Sorgan-shira au plecat şi 
ei.” 

Hoeliin s-a dat jos de pe cal şi a înşirat numele tovarăşilor 
celor mai apropiaţi ai lui Yesiigei. Printre ei se număra şi 
bătrînul Bultechu-ba'tur, cel cu ţinerea de minte. 

în aceeaşi seară, Charaga, tatăl lui Monglik şi bărbatul cel 
mai vîrstnic din clanul borjigin, s-a întors înapoi, călare. 
De cum a coborit de pe cal, s-a prăbuşit la părnînt. Avea o 
lance înfiptă în spinare, care îi făcuse o rană adiîn-că. 
Neştiind ce se petrecuse, Hoeliin şi fiii săi l-au dus în cort, 
să-l îngrijească. 

După două-trei zile, bătrînul a putut îngăima citeva vorbe. 
A spus că fusese singurul care se împotrivise pînă la 
capăt ca Hoeliin şi ai săi să fie lăsaţi de izbelişte şi că 
protestase împotriva hotăririi pe lingă mai-marii clanului 
tayichi'ut chiar şi după plecarea taberei. Atunci, una din 
căpetenii, Todo'en-girte, îi zisese: „Apa cea adincă a 
secat. Piatra cea strălucitoare s-a sfărimat. Yesiigei s-a 
dus. Nu mai trăncăni!” şi-i înfipsese lancea în spinare. 
Bătrînul a mai trăit trei zile, în care a băut numai apă, 
apoi şi-a dat sufletul. Temujin, care nu vărsase niciodată 
vreo lacrimă, nici măcar la moartea tatălui său, a plins 
după singurul bărbat viteaz din clanul borjigin. Suspina cu 
atita deznădejde încît Hoeliin s-a speriat. Adolescentul su- 
ferea la gindul că n-avea să-l poată răsplăti niciodată pe 
Charaqa, ce se dovedise atit de credincios faţă de familia 
lui năpăstuită. 

Din clipa aceea, viaţa lui Hoeliin şi a copiilor săi a fost tot 
mai grea. Familia nu avea decit un cort, cîteva oi şi ciîţi-va 
cai. Şi cum locuinţa era izolată, nu aveau cu cine să facă 
schimb cu mîncare şi cu veşminte. 

După ce i-au părăsit pe Hoeliin şi pe copii, borjiginii s-au 
alăturat clanului tayichi'ut, cu care au ridicat împreună o 
tabără în stepă, în josul fluviului Onon, la cîteva zile de 
mers. Tarqutai, căpetenia tayichi'ut, dobîndise rangul de 


han al mongolilor, dar ştirea nu ajunsese încă la urechile 
lui Temujin şi ale familiei sale. 

Ca să nu moară de foame, adolescentul nu le lăsa alor săi 
nici o clipă de răgaz. în fiecare zi, Hoeliin şi mica Te-miiliin 
mergeau pe malul fluviului Onon să culeagă ierburi ori se 
afundau mult în pădure în căutare de pere sălbatice. Pe 
locul dinaintea cortului a semănat usturoi şi ceapă. Cei 
şase băieţi mergeau pe rînd cu oile la păscut, iar cînd 
aveau o clipă liberă, se duceau la pescuit ori la vînătoare. 
Cea mai mare grijă era pentru Temujin purtarea fraţilor 
săi vitregi, Bekter şi Belgiitei; aceştia erau nedespăr 

titi şi nu voiau să-l asculte. Semănau între ei ca două pi- 
cături de apă, erau la fel de puternici şi la fel de aspri. 

La un an de la moartea lui Yesiigei, în primăvară, vrajba 
ascunsă dintre cei doi şi Temiijin a ieşit la iveală. Qasar, 
credincios jurămîntului făcut fratelui său mai mare, îl 
asculta, dar pentru că nu era destul de voinic şi avea o 
fire blinda, nu-i era de mare ajutor la nevoie. Pe ceilalţi 
doi fraţi mai mici, Temiige şi Qachi'un, nu se putea bizui, 
pentru că unul avea doar opt ani, iar celălalt zece. 
Adesea, fraţii vitregi îi furau lui Temiijin prada. lar cînd se 
arătau neînduplecaţi, el nu avea încotro, trebuia să li se 
supună. 

într-o zi, pe cînd Temiijin plecase la pescuit cu Qasar, 
acesta a prins un peşte, un sogosun”, acoperit cu solzi 
aurii. Bekter şi Belgiitei au încercat să i-l smulgă. A urmat 
o ceartă cumplită între cei doi fraţi şi Qasar, care nu voia 
să dea cirumul prăzii, sprijinit de Temujin. în cele din 
urmă, Bekter şi Belgiitei au izbutit să ia peştele. 

Temujin i s-a plins mamei. Hoeliin, cu chipul umbrit de 
amărăciune, le-a grăit fiilor săi astfel: „Cum aţi putut 
ajunge aici? Dacă fraţii se sfişie între ei, cum putem nă- 
dăjdui să ne răzbunăm pe tayichi'ut? Acum singurul nos- 
tru prieten este umbra, iar singurul bici, coada cailor...” 


Vorbele ei l-au mişcat adînc pe Temujin. în timp ce îi 
aţiţau ura faţă de tayvichi'ut, îi întăreau şi hotărîrea de a 
nu-i mai lăsa pe fraţii lui vitregi să se poarte astfel. 

A doua zi dimineaţă, Temujin l-a chemat pe Bekter afară, 
l-a mustrat şi i-a poruncit să se îndrepte. Cearta a izbucnit 
pe dată. 

„Nu eşti fiul mamei noastre Hoeliin. Cum îţi îngădui s-o 
necăjeşti, cînd ea este atît de bună?” 

La care Bekter i-a întors vorba: 

„Dar nici tu nu eşti fiul tatălui nostru Yesiigei! Belgiitei, 
Qasar, Qachi'un, Temiiliin şi cu mine sîntem copiii lui, dar 
tu nu. O ştiu prea bine. O ştiau şi toţi oamenii din sat. 
Numai tu nu ştii. în vinele tale curge sînge merkit. Te-ai 
sîn limba mongolă în text; varietate de peşte de 
apă sărată. 

născut în această familie doar pentru că ai împrumutat 
trupul lui Hoeliin! 

„Ce tot îndrugi acolo?” 

„Dacă nu mă crezi, întreab-o pe mama! La urma-ur-mei, 
ea te-a făcut, ea ştie cel mai bine. lar dacă nu îndrăzneşti 
s-o întrebi, întreabă-ţi inima. Tatăl nostru Yesiigei nu te-a 
iubit niciodată. Sînt încredinţat că ştii despre ce vorbesc!” 
Temujin n-a înţeles de prima dată vorbele lui Bekter, care 
l-au lovit ca un trăsnet. 

Morbeşti aiurea!” a răspuns el, nevrînd să creadă o iotă 
din tot ce înşirase Bekter. Numai că glasul lui îşi pierduse 
asprimea. Chiar dacă nu credea nimic, vorbele îl zgu- 
duiseră. Bekter i-a dat şi ultima lovitură, adăugind: „De 
azi înainte, nu mai ascult de tine. Nu te mai recunosc 
drept frate mai mare. în vinele mele curge sîngele lui 
Yesiigei, aşa că eu am să fiu capul familiei!” 

După care i-a întors spatele lui Temujin şi a plecat. 
Adolescentul s-a uitat o vreme după fratele său vitreg, 
care-i întorsese spatele după ce-şi arătase deschis 
duşmănia. Şi deodată a simţit că nu trebuia să-l mai lase 


în viaţă. Trebuia să scape de toţi cei care tulburau liniştea 
familiei, de toţi cei care-l înfruntau, oricine ar fi fost ei. 
Temujin l-a chemat pe Qasar şi i-a poruncit să meargă să 
vadă unde este Bekter. Copilul a venit îndată şi i-a spus 
că Bekter este pe deal, în apropiere, şi că păzeşte cei 
nouă cai rotaţi. 

Temujin a luat un arc şi i-a poruncit lui Qasar să facă 
acelaşi lucru. Au ieşit amîndoi din cort. Ajunşi la poalele 
dealului, adolescentul i-a spus fratelui său că vrea să-l 
ucidă pe Bekter. Chipul lui Qasar şi-a schimbat culoarea, 
iar în ochi i s-a ivit o licărire de teamă, dar pricepînd că 
este o poruncă a lui Temujin, a jurat să-l ajute. 

Pentru ca Bekter să nu le scape, cei doi fraţi au urcat 
fiecare pe cite o parte a dealului; ajunşi pe creastă, şi-au 
scos săgețile şi s-au pregătit să tragă asupra fratelui lor 
vitreg. Acesta i-a simţit şi le-a aruncat, cu nepăsare: „Aţi 
venit să mă ucideti. Cum aş putea să vă opresc? Hai, dați- 
i drumul!” 

Apoi a adăugat: „Qasar, trage tu primul! Vreau să mor de 
mîna ta! Nu vreau să mor de mîna unui merkit!” Nici nu 
şi-a rostit bine vorbele că Temujin şi Qasar, dintr-o singură 
mişcare, şi-au potrivit săgețile. Amîndouă s-au înfipt 
deodată în pieptul şi în spatele lui Bekter, vibrind. Au 
urmat altele şi altele. Qasar trăgea din faţă, Temujin din 
spate. Bekter şi-a dat sufletul, cu trupul străpuns de 
săgeți. 

Cînd cei doi fraţi s-au întors în cort, Hoeliin, cu un glas 
neobişnuit de aspru, i-a întrebat: „Unde aţi fost? De ce 
sînteţi atît de palizi?” Temujin i-a spus atunci că Bekter 
este pe deal şi că nu se va mai întoarce niciodată. Pe 
dată, chipul lui Hoeliin s-a schimonosit şi, după ce a scos 
un geamăt, a strigat, privindu-şi cu asprime fiul: „L-ai ucis 
pe unul dintre puţinii noştri aliaţi! Asemenea cîinelui care- 
şi sfi-şie placenta, asemenea panterei care sare pe malul 
celălalt, asemenea leului care nu-şi poate stăpîni miînia, 
asemenea pitonului care înghite o făptură vie, asemenea 
şoimului care se năpusteşte asupra umbrei sale, 


asemenea  ştiucii care-şi înghite prada în tăcere, 
asemenea cămilei care-şi muşcă puiul de genunchi!” Apoi 
a tăcut. Sau mai bine zis, a amuţit de supărare. Nu după 
multă vreme, a luat-o de la capăt, cu mai multă asprime: 
„Aţi ucis! L-aţi ucis pe unul dintre aliaţii noştri de 
neînlocuit! Precum şacalul care sare la beregata 
duşmanilor, precum rața care-şi mănîncă puii pentru că 
nu-i poate face să meargă mai repede, precum hiena care 
se repede asupra celui care-i descoperă vizuina, precum 
tigrul care se năpusteşte fără milă asupra prăzii, precum 
cîinele sălbatic care se repede la tot ce mişcă!” 

După ce a rostit toate acestea, Hoeliin a leşinat. Temujin 
nu-şi închipuise niciodată că o fiinţă omenească poate fi 
cuprinsă de o asemenea miînie. Ca un uragan care se 
dezlănţuie şi mătură totul în jur, supărarea mamei se 
înteţise mereu şi mereu, sleind-o de puteri. 

Temujin se gîndise să-l omoare şi pe Belgiitei, care era 
aidoma lui Bekter, dar văzînd supărarea lui Hoeliin, a re 

nunţat la gîndurile ucigaşe şi i-a şoptit lui Qasar la ureche: 
„Să-i cruţăm viaţa.” Acum, că Belgutei îşi pierduse tova- 
răşul, le putea fi de ajutor. Vorbele lui Temiijin l-au scos pe 
Qasar din buimăceala pricinuită de izbucnirea de miînie a 
mamei şi a încuviinţat, ca un vasal credincios ce se afla: 
„Belgutei are un lucru bun, şi anume că se ţine întotdea- 
una de cuvînt.” 

La porunca mamei, Temiijin şi Qasar au îngropat trupul lui 
Bekter la poalele dealului. Vreme de trei luni, Hoe-liin s-a 
dus în fiecare zi la mormiînt. Totuşi, Temiijin era încredinţat 
că făcuse bine ce făcuse. Pentru că, de la moartea lui 
Bekter, în cort domnea liniştea şi armonia. Nici o ceartă 
nu se isca între fraţi. Cît despre Belgutei, părea schimbat, 
se îmblinzise şi, cum spusese Qasar, îşi ţinea întotdeauna 
făgăduiala, orice s-ar fi mtimplat. 

Au trecut aşa mai multe zile şi Temiijin şi-a adus aminte 
de vorbele lui Bekter. Urmărit de ura fratelui său vitreg, le 
auzea mereu răsunîndu-i în urechi: Qasar, trage tu pri- 


mul! Vreau să mor de mina tal Nu vreau să mor de 
săgeata unui merkitl 

Temiijin a tot sucit şi răsucit în minte vorbele fratelui său 
vitreg. Prea erau bine cîntărite ca să fi fost rostite doar 
din răutate, în clipa în care Bekter se simţise pierdut. 

O dată cu aceste vorbe, îşi aducea aminte şi de cele pe 
care Bekter i le aruncase dimineaţa. Că era fiul unui mer- 
kit. Că Hoeliin era într-adevăr mama lui, dar că Yesiigei 
nu-i era tată. Şi că Yesiigei nu-l iubea. Ce însemnau oare 
toate astea? 

Din toate aceste vorbe, cele din urmă făcuseră în inima 
lui Temiijin o rană adiîncă. 

Uneori, adolescentul îşi amintea în cele mai mici amă- 
nunte tot ceea ce făcuse şi spusese tatăl său. Se străduia 
să scoată, din cele mai mărunte vorbe, din cele mai neîn- 
semnate gesturi, precum o mişcare de pleoape, un înţeles 
anume. încercările lui erau însoţite de un simţămiînt de 
singurătate şi de eforturi fizice uriaşe. în pragul epuizării, 
Temiijin ajungea să-şi spună că Yesiigei se purtase poate 
cu el altfel decit cu fraţii şi cu sora sa. Cînd acest gînd 
punea stăpinire pe el, îi apărea în minte chipul lui Yesiigei, 
ameninţător şi întunecat, care nu aducea deloc cu cel al 
tatălui pe care îl cunoscuse. 

Pe măsură ce-şi depăna gindurile, faptul că fusese în- 
credinţat, la vîrsta de nouă ani, tribului onggirat căpăta 
cu totul alt înţeles. Poate că tatăl său dorise încă de la în- 
ceput să-l lase în mijlocul acelui trib? Moartea lui îl silise 
să se întoarcă acasă, dar cine ştie, dacă Yesiigei ar fi trăit, 
poate că l-ar fi lăsat să trăiască toată viaţa în satul din 
preajma muntelui Hinggan. 

Au trecut aşa mai multe luni. Temujin şi fraţii săi, hrăniţi 
cu usturoiul şi ceapa semănate de Hoeliin, căpătau 
trupuri vînjoase. Dar adolescentul, pe la cincisprezece 
ani, a devenit şi mai închis, şi mai tăcut şi şi-a luat 
obiceiul, în clipele libere, de a se retrage, singur, într-un 
colţ al cortului. 


Lui Temujin îi părea rău că nu are pe nimeni apropiat ca 
să-l ajute să-şi risipească îndoielile. Dacă ar fi vorbit cu 
Hoeliin, lucrurile s-ar fi lămurit, fără îndoială, dar nu-i 
venea să-i ceară mamei amănunte despre naşterea sa. 
Simţea că furia turbată care o cuprinsese cînd îl omorise 
pe Bekter ar putea izbucni din nou. Simţea că vorbele pe 
care le putea rosti dinaintea ei ar avea darul de ao 
scoate din sărite şi de a o supăra peste măsură. 

Gîndul că în vinele lui curgea sînge de merkit şi nu de 
mongol: nimic nu putea fi mai crud pentru Temiijin. Tre- 
buia neapărat să fie fiul lui Yesiigei. Dacă lucrurile nu stă- 
teau aşa, nu mai exista nici o legătură cu bunicul Bartan- 
ba'-atur, cu străbunicul Qabul, cu strămoşii Tiimbi-nei- 
sechen (Tiimbinei Clarvăzătorul) şi Beiî-shingqgor-doqg-shin, 
şi mai departe, cu viteazul Qabichi, cu Bodonchar-mung- 
qaq, fiul frumoasei Alan şi al luminii cerului, şi nici cu 
Duwa-soqor cel Chior, cu Torogoljin cel Norocos, şi urcînd 
aşa, generaţie după generaţie, cu Yeke-nidiin, cu Sali- 
qacha'u şi cu primul mongol, marele strămoş Batachi-qan, 
şi în sfîrşit 

cu tatăl acestuia, Lupul Albastru care venise peste lacul 
cel necuprins din Apus, şi cu Căprioara Albă. 

La gîndul că orice legătură cu lupul şi căprioara ar putea 
fi ruptă, Temujin era cuprins de un simţămiînt de dez- 
nădejde, care întuneca totul înjur. De cînd începuse, copil 
fiind, să deschidă ochii asupra lumii, se hrănise cu 
poveştile despre originea mongolilor, pe care i se clădise 
trecutul şi pe care trebuia să i se clădească şi viitorul. 
Dacă i se lua sîngele mongol care-i curgea în vine, i se 
ştergea nu doar trecutul, ci şi viitorul. lar Temujin n-ar mai 
fi ştiut nici de ce trăise pînă acum, nici ce urma să facă 
de-a-cum încolo. Se putea oare să nu aibă nici o picătură 
din sîngele lupului şi al căprioarei? Să nu aibă nici o 
legătură cu cele două făpturi minunate, din care se 
trăseseră ati-ţia războinici viteji, arcaşi iscusiţi şi bărbaţi 
înţelepţi? Dacă Qasar, Qachi'un, Temiige şi chiar Temiiltin, 


care nu era decit o fată, pînă şi fratele său vitreg, 
Belgiitei, aveau în ei sînge mongol, se putea oare ca 
numai el să fi rămas deoparte? După ce s-a frămîntat zile 
în şir, Temujin a încercat să-şi alunge îndoielile din minte, 
ca şi cum ar fi fost fără temei. Fie că era adevărat, fie că 
nu, trebuia să fie mongol. 

După ce a împlinit cincisprezece ani, în vară, a avut parte 
de o întîmplare hotăritoare. Pe atunci, cortul familiei era 
aşezat pe pajişte, undeva pe malul drept al fluviului Onon, 
iar într-o zi, întorcîndu-se de la păşune, Temii-jin a zărit un 
om sărman, mergind departe, pe podişuri. De la plecarea 
clanului nu vedea, în afară de ai lui, decit două-trei 
persoane pe an; împins de dorinţa de a vorbi cu cineva, 
şi-a mînat încet calul spre omul acela. Bărbatul - lucru cu 
totul neaşteptat - era un borjigin cu copiii căruia Temujin 
se jucase, îşi amintea, cînd era mic. 

După ce l-a măsurat pe adolescent din creştet pînă-n 
tălpi, omul a strigat, ca şi cum ar fi căutat să se încredin- 
teze că vede bine: „Iu trebuie să fii Temujin, fiul lui Ye- 
siigei!” Băiatul crescuse atit de repede încît ajunsese 
aproape bărbat. Deşi călătorul făcea parte din tribul ca 

re-i părăsise, pe el şi pe ai săi, Temujin, departe de a nutri 
ură faţă de omuleţul slab şi pricăjit, a simţit bucurie şi 
tristeţe la vederea cuiva din clan. 

„Unde poţi găsi de mincare?”, l-a întrebat omul. Nu 
pricepea cum de Temujin era atît de voinic, fiind de ne- 
închipuit că cineva putea trăi departe de vreo tabără. 
Temujin a aflat de la om că borjiginii nu erau tocmai mul- 
tumiți alături de Tarqutai-han, care se trăgea din clanul 
tavichi'ut. 

Cînd omul şi-a isprăvit povestea şi s-a pregătit de plecare, 
Temujin, pradă unei porniri neînfrînate, a strigat: „Stai!” 
Poate că s-ar putea lămuri în legătură cu naşterea sa, 
care îl rodea de atita vreme... 

„Sînt ori nu fiul lui Yesiigei? Răspunde!”, l-a întrebat 
Temujin pe omul care se întorsese spre el. Bărbatul, luat 


pe neaşteptate de întrebare, a biiguit: „Păi...” Apoi a 
adăugat, văzînd chipul răvăşit al băiatului: „Cine poate 
şti, în afară de maică-ta? Şi de altfel, ce rost mai au toate 
lucrurile astea? Mama mea a fost răpită de tătari în două 
rîin-duri. Se ştie cine este tatăl fratelui meu, dar al meu? 
Nimeni nu ştie... Borjiginii, tayichi'ut şi-au luat unii altora 
femeile cel puţin o dată sau de două ori, aşa că...” 
Temujin însă nu se lăsa: „Pentru borjigini, cine este tatăl 
meu?” „Păi... Oricum, fiindcă Yesiigei a furat-o pe mama 
ta de la merkiţi, tatăl tău este fie Yesiigei, fie un merkit. 
Alege ce vrei. Dacă vrei neapărat să ştii, aşteaptă pînă la 
cincizeci de ani. Cînd vei împlini această virsta, totul se 
va lămuri, nu se poate altfel. Merkiţii îmbătrînesc din-tr-o 
dată şi se apucă de şterpelit, iar kereyiţii chelesc şi se fac 
zgirciţi.” „Dar mongolii?”, a întrebat Temujin, cu chipul 
răvăşit de neliniştea aşteptării. 

„Mongolii se fac lupi.” 

Temujin n-a înţeles ce anume voia să spună omul, dar n-a 
încercat să afle mai multe. Să se facă lup! Era cu totul 
altceva decit să îmbătrânească dintr-o dată şi să se apuce 
de şterpelit, ori să chelească şi să ajungă zgircit. Vor 

bele omului păreau să cuprindă ceva ce Temujin ghicise 
încă de cînd era mic de tot, ceva nelămurit, în care se afla 
poate taina sîngelui mongol. Prin urmare, avea de ce să 
se încreadă în răspunsul sărmanului borjigin flă-mînd. Ce 
altceva putea înfăţişa mai bine soarta deosebită a 
mongolilor? 

Temujin nu izbutise însă să capete nici o lămurire în 
legătură cu ceea ce îl rodea, şi anume naşterea sa, dar s- 
a lăsat păgubaş şi l-a lăsat pe om să plece. S-a gîndit 
doar că i-ar plăcea să se facă lup, la cincizeci de ani. 
Adolescentul şi-a zis că întîlnirea cu acest om îi făcuse 
mai mult bine decit rău. După ce s-a despărţit de el şi s-a 
îndreptat spre cort, a jurat să n-o întrebe niciodată pe 
Hoeliin cine era de fapt tatăl său. Dacă o va hărţui cu în- 
trebări, o va pune în încurcătură şi-i va umple sufletul de 


amărăciune, ceea ce nu putea duce la nimic bun. Dacă 
Hoeliin îi va spune că tatăl său este un merkit, ce se va 
întîmpla cu el? Tot ceea ce îl ajutase pînă atunci avea să 
se prăbuşească. lar dacă îi va spune că este de neam 
mongol, n-o va face oare numai ca să-i risipească 
îndoielile? Hoeliin ştia prea bine ce se cuvine spus şi ce 
nu. Aşa cum îi dăduse să înţeleagă omul cel flămînd, 
lucrul cel mai însemnat pentru el era să creadă că este 
fiul lui Yesiigei, si deci că va duce mai departe neamul 
mongolilor. 

în seara aceea, întorcîndu-se în cort, Temujin le-a povestit 
alor săi că se întilnise cu un om din clanul lor, care îi 
spusese că borjiginii n-o duc tocmai bine. 

„încă puţină răbdare. O să fiţi în curînd vrednici de acest 
nume, iar ei se vor bate pentru cinstea de a ni se ală- 
tura”, a rostit Hoeliin. 

Temujin n-a spus nimic. Dar s-a gîndit că, pentru a-i ataca 
pe duşmanii lor de moarte, tayichi'ut, pentru a şi-i alătura 
pe borjigini şi a-i strînge sub comanda sa, precum făcuse 
odinioară Yesiigei, nu va aştepta să ajungă bărbat. Nu va 
avea răbdare. Trebuia să fie lup, şi încă repede. Pentru 
clanul borjigin, pentru mama, fraţii şi sora lui, dar şi 

pentru el însuşi. Nu putea ajunge hoţ ori zgiîrcit. Nu era 
drept să încărunţească şi nici să chelească. Nu putea se- 
măna cu cei din alte triburi. Nu, nicidecum: trebuia să fie 
lup. Ca să-şi dovedească sieşi că este fiul lui Yesiigei şi că 
duce mai departe neamul mongolilor. 

Capitolul 2 

Părăsiţi de elan şi lăsaţi în voia soartei, Hoeliin şi copiii au 
petrecut doi ani în tabăra lor cea mică, la poalele 
versantului de nord al muntelui Burgan. Temujin avea 
acum şaisprezece ani. Era mai înalt şi mai voinic decit 
fusese tatăl său, Yesiigei, cînd era în plină putere, şi era 
atit de tăcut încît nu deschidea niciodată gura dacă nu 
era vorba de ceva ce merita spus. Familia era strîns unită 
în jurul lui, iar viaţa mergea lin înainte. Temujin avea 


putere deplină asupra muncii şi a treburilor casnice şi toţi 
îl ascultau. Cînd îi era greu să ia o hotărîre, se sfătuia cu 
fratele său Qasar, care avea paisprezece ani şi căruia îi 
dăduse drepturi aproape egale cu ale sale. 

Qasar, care rămăsese la fel de cumpătat ca în copilărie şi 
care dovedea, în toate împrejurările, o mare prudenţă, 
era un ajutor preţios pentru Temujin. Cînd acesta venea 
să-i ceară părerea iar el nu ştia ce să răspundă, stătea de 
vorbă cu fratele său vitreg Belgiitei, care avea aceeaşi 
vîrsta, apoi se ducea la Temujin să-i spună la ce se 
gîndiseră amândoi. Belgiitei era mai voinic decît Temujin 
şi părea mai aspru, dar prin firea lui bună şi ânţe- 
legătoare se apropiase mult de Qachi'un, Temtige şi Te- 
mtilun, pe atunci in vârstă de doisprezece, zece şi opt ani, 
care-l iubeau ca pe un frate adevărat. Cu toate că Hoeliin 
şi ai săi stătuseră departe de lume şi duseseră o viaţă 
tare amărită, erau cu toţii strîns uniţi ân jurul lui Temujin 
şi trăiau ân pace. 

Hoeliin ocupa, în familie, o poziţie aparte. Temujin 
obişnuia să facă totul fără să-i spună mamei nimic. Une- 
ori, aceasta încerca să-şi spună cite o părere, dar cu toate 
că Temujin o asculta fără să o contrazică, nu-şi schimba 
hotărtrile, ca şi cum nu i-ar fi dat atenţie decit de ochii 
lumii. Şi totuşi, era departe de a o socoti pe Hoeliin o en- 
titate neglijabilă. Pe ea o cruța cel mai mult, ei îi păstra 
cele mai bune bucăţi de vinat, ei îi dăruia mai întîi tot ce 
găsea mai de preţ, haine ori ţesături. Dar la rînduiala tre- 
burilor şi a casei nu-i dădea voie să se amestece. în orice 
împrejurări, Hoeliin se mulțumea să-l copleşească pe 
Temujin cu sfaturi ori cu critici, dar era în zadar. Nu putea 
face nimic, nici măcar să mute un pat din loc, fără 
aprobarea fiului său. 

Purtîndu-se astfel, Temujin se dovedea, pînă la urmă, 
înţelept. Pentru că, dacă i-ar fi îngăduit lui Hoeliin să se 
amestece în toate şi să schimbe lucrurile, cît de puţin, bu- 
nul mers al casei ar fi fost tulburat. Degeaba îl iubea Hoe- 


liin pe Belgiitei ca pe ceilalţi copii, nimic nu putea şterge 
faptul că nu ea îi dăduse naştere, ceea ce crea între cei 
doi o situaţie deosebită. De unde se putea şti dacă, într-o 
bună zi, dragostea lui Hoeliin pentru Belgiitei nu va păli, 
ori dacă adolescentul, cu inima roasă de demonul îndo- 
ielii, nu se va crede mai puţin iubit? 

Complexitatea relaţiilor din familie nu se oprea aici. 
Temujin însuşi se găsea într-o situaţie asemănătoare cu 
cea a lui Belgiitei, pentru că incertitudinea legată de iden- 
titatea tatălui său nu se risipise. lar îndoiala pe care frate- 
le său Bekter i-o semănase în suflet chiar înainte să 
moară avea să-l urmărească toată viaţa, pînă în mormiînt. 
Fireşte, Hoeliin îl adusese pe lume, ca şi pe fraţii săi 
Qasar, Qachi'un şi Temiige şi pe sora lui, Temiiliin, dar 
cum să spună că aveau acelaşi tată? Cît despre mama sa, 
poate că nu-i iubea pe toţi copiii la fel... Era o problemă 
delicată, care depăşea înţelegerea, dar Temujin nu voia să 
se lase copleşit de astfel de lucruri. Ca totul să meargă 
cum 

trebuie, cel mai bine era să o lipsească pe mama lui de 
drepturile ce i se cuveneau.! 

Situaţia nu o nemulţumea deloc pe Hoeliin, care se ştia 
iubită şi respectată de copii şi chiar se bucura văzînd că 
fiul cel mai mare conduce familia. Cei şase copii îi păreau 
vrednici de încredere. 

Ca şi Temujin altădată, care se retrăgea uneori într-un colţ 
al cortului şi cădea pe gînduri, Hoeliin, în clipele de 
singurătate, îşi cerceta străfundurile inimii, unde nimeni 
nu pătrunsese vreodată. Erau clipe scurte, cînd aluneca în 
genunea tainei. Cu cine semăna oare Temujin? Cu Ye- 
siigei? Cu Chiledii, merkitul? 

Hoeliin nu ştia care dintre cei doi bărbaţi era de fapt tatăl 
lui Temiijin. Se gîndise că fiul ei, crescînd, va începe să 
semene cu unul sau cu altul, dar chiar şi acum, ca şi în 
copilărie, lucrurile nu se puteau lămuri. Dacă îl cerceta 
îndeaproape, cînd Temujin intra în cort, aplecîndu-se uşor, 


pentru că era înalt, se putea ghici în mersul lui ceva care 
părea moştenit direct de la Yesiigei. Apoi fusese noaptea 
aceea de furtună cumplită, în care Temujin, şfichiuit de 
ploaie, se înverşuna să ţină cortul, ca să nu-l ia vintul; 
auzind glasul adolescentului care dădea porunci fraţilor 
săi mai mici, Hoeliin avusese impresia că se întorsese 
Yesiigei. Uneori, cînd glasul tunător îi răsuna în urechi, 
ieşea şi scormonea cu privirea, din prag, întunericul ră- 
văşit de vînt şi de furtună. 

La fire însă, Temujin nu semăna deloc cu Yesiigei. în 
dîrzenia acestuia - care nu se temea de moarte - exista o 
pornire, născută poate din bunătate ori din înţelegere, de 
a se da la o parte în faţa altora, de a le ceda locul. 
Datorită acestei înţelegeri, oamenii se apropiaseră de el, 
ceea ce-i îngăduise să păstreze echilibrul clanului, care 
număra atitea familii, fără vreun conflict major. Or, nici 

ı Pînă cînd fiii ajungeau la virsta adultă şi se 
însurau, bunurile familiei şi pămînturile rămîneau 
în păstrarea văduvei. Tot ea avea în grijă trupele a 
căror căpetenie fusese bărbatul. 

o urmă a acestei trăsături nu se regăsea în firea lui Te- 
miijin. Spre deosebire de tatăl său, acesta era de neclintit 
şi nu înţelegea să cedeze nici un pic, o dată ce îşi făcuse 
cunoscută părerea. 

Totuşi, Temujin nu semăna nici cu merkitul. Spre de- 
osebire de acesta, care era scund, cu trăsături vii şi cu 
mişcări iuți, adolescentul era mai înalt şi mai mîndru. lar 
nimic din trăsăturile lui, din statură ori din fire nu amintea 
de acel bărbat. 

Şi totuşi - dar asta nu se întâmplase decit o singură dată 
-, în ziua în care Temujin îl ucisese pe fratele său vitreg şi, 
nevrind să dea nici o lămurire, se închisese într-un zid de 
tăcere pentru a înfrunta supărarea mamei, Hoeliin îşi 
adusese aminte de tînărul merkit. Numai Chi-ledii şedea 
aşa dinaintea ei. Numai el, bărbatul care se ivise într-o 
noapte precum furtuna, o răpise din satul ol-qunu'ut, o 


siluise îndată fără nici un cuvînt şi se repezise apoi asupra 
ei în fiecare zi s-o lovească. Tot ce făcea era străbătut de 
dorinţa neînfrinată de a pune mîna pe tot ce dorea, şi 
pentru asta nu se dădea în lături de la nimic. 

Uciderea lui Bekter de către Temujin trezise miînia lui 
Hoeliin, dar mustrările aspre cu care îşi copleşise fiul, pînă 
ce căzuse la pămînt, fără simtire, se adresau, de fapt, cru- 
dului merkit. Pentru că, în acea clipă, nu Temujin se afla 
dinaintea ei, ci Chiledu. 

Cînd Hoeliin îşi venise în fire, o fulgerase un gind în- 
spăimîntător: cum se putea ca Temujin să aibă sînge mer- 
kit? A alungat gîndul, nevrednic de o mamă. Numai că el 
i-a rămas adînc întipărit în suflet. 

Cînd Temujin avea şaisprezece ani, în timpul verii, s-a 
petrecut ceva care a tulburat adînc viaţa lui şi alor săi: că- 
petenia clanului tayichi'ut, Tarqutai, în fruntea a trei sute 
de oameni, a atacat pe neaşteptate tabăra. 

Adolescentul prevăzuse posibilitatea atacului. Cu o lună 
înainte, un bărbat din clanul borjigin, care o ducea foarte 
greu sub stăpînirea clanului tayichi'ut, trecuse pe 

la el. Plecat la vînătoare undeva în apropiere, făcuse un 
ocol pentru a le da bineţe lui Hoeliin şi alor săi, împins 
fără îndoială de dorinţa de a-i revedea şi de a şti ce mai 
fac. Şi pentru că îşi dăduse osteneala ca să afle cum o 
mai duc, resentimentul lor faţă de omul care îi părăsise 
împreună cu ceilalţi şi se alăturase duşmanului, s-a risipit. 
Bărbatul a plecat îndată, lăsîndu-le o treime din vînat, dar 
apucase să le spună că Targutai avea de gind să-i facă 
rău lui Temujin. într-adevăr, la începutul anului, la o 
adunare a clanului, Targutai, ameţit de băutură, rostise: 
„Cocoşei-lor le-au ieşit penele şi mieluşeii au crescut. A 
venit vremea să le sucim gitul odraslelor lui Yesiigei. Să 
nu aşteptăm să-şi ia zborul şi să cutreiere deşertul cu 
picioarele lor voinice!” 


Temujin, avertizat, a pregătit în pădurea din apropiere 
nişte adăposturi din crengi şi a adunat oile şi caii în jurul 
taberei pe timpul nopţii, ca să fie înştiinţat în caz de atac. 
La începutul verii, într-o noapte cu lună, Hoeliin şi ai săi, 
treziţi de glasul animalelor, s-au sculat în grabă. Au ieşit 
din cort şi au văzut citeva săgeți în mijlocul vitelor. 
Temujin şi-a luat familia şi a străbătut pajiştea, alergând 
spre pădure pentru a se ascunde. Au văzut atunci, în josul 
coastei pe care se aflau, nişte călăreţi tayichi'ut care 
veneau în galop spre ei pregătindu-şi săgețile. 

Temujin nu se gindise la un astfel de atac. Familia lui era 
atit de mică, încît se aştepta cel mult la un atac cu sabia 
a cincizeci-şaizeci de oameni, aşa că s-a simţit descum- 
pănit. Şi-a ascuns sub o buză de deal, în pădure, mama, 
sora şi fraţii care nu puteau lupta şi s-a retras împreună 
cu Qasar şi Belgiitei în spatele palisadelor, răspunzind 
săgeţilor duşmane. 

Bătălia însă era pierdută dinainte. Cînd săgețile erau pe 
sfirşite, Temujin le-a poruncit celor doi fraţi ai săi să fugă 
în pădure, alături de mama şi de ceilalţi copii, ca să scape 
cu viaţă. 

„Dacă au venit în număr atit de mare, înseamnă că vor să 
pună mina pe partea asta a stepei. Dacă scăpaţi, duce 

ti-vă la nord de muntele Burqan şi nu vă mai apropiaţi de 
locul acesta”, le-a spus Temujin. lar pentru a le acoperi 
fuga, a rămas singur în spatele palisadelor, scoţind 
săgeată după săgeată. După ce a tras-o pe ultima, a sărit 
pe cal şi s-a pierdut printre pilcurile de copaci de la 
poalele muntelui Tergune. 

Trei nopţi a petrecut Temujin în pădure. Tayichi'ut îl 
căutau, pentru că a auzit de mai multe ori caii nechezînd. 
în cea de-a patra zi, şi-a mînat calul ca să iasă din pădure 
cînd deodată, deşi era bine strinsă, şaua a alunecat şi a 
căzut. Temiijin şi-a spus că e un semn rău şi a mai rămas 
în munţi încă trei zile. Apoi a mai încercat o dată să iasă, 
dar o stincă albă, de mărimea unui cort, care căzuse în 


mijlocul drumului l-a făcut să se răzgindească şi să se 
ascundă din nou în munţi, vreme de alte trei zile. în sfîrşit, 
chinuit de foame, s-a hotărit, pentru a treia oară, să iasă 
din pădure. Cum uriaşa stincă albă era tot acolo, în 
mijlocul drumului, Temujin a încercat s-o ocolească, dar 
pămîntul din jur era pe jumătate surpat. 

Din nou, adolescentul a văzut în aceste semne nişte 
prevestiri rele. Se gîndea totuşi că, dacă rărnîne în pădu- 
re, va muri de foame, aşa că s-a încumetat să iasă trecînd 
peste o coastă înaltă şi abruptă. Nici n-a ajuns bine jos că 
a fost prins de tayichi'ut, care stăteau de pază. 

Temujin, legat fedeleş, a fost dus nu departe de acel loc, 
spre noua tabără a clanului tayichi'ut, aflată pe malurile 
Ononului. 

A fost plimbat printre sutele de corturi ale satului, pur-tînd 
pe umeri un buştean mare şi greu, de care îi erau legate 
încheieturile miinilor. Temujin a recunoscut multe chipuri 
ale celor din clanul borjigin. Cu toţii, bărbaţi şi femei, 
priveau uluiţi la trupul pe jumătate gol al fiului lui Yesiigei, 
fostul lor han, vînjos şi tare ca o stîncă. Nimeni nu i-a spus 
nici un cuvînt. Temujin auzise, de la oameni întîlniţi din 
mtîmplare, că tribul său nu o ducea prea bine, iar ceea ce 
a văzut l-a lămurit: corturile păreau sărace, iar pe chipuri 
se citea o adincă tristeţe. 

Temujin a ghicit că şeful tayichi'ut nu avea de gind să-l 
omoare. Dacă ar fi dorit s-o facă, nu l-ar fi purtat astfel 
dinaintea borjiginilor, pentru că nu avea de ce. Temii-jin 
şi-a spus că, după ce va fi astfel umilit şi batjocorit, avea 
să fie dezlegat, tîrît dinaintea lui Tarqutai şi silit să i se 
supună. 

În noaptea aceea, Temujin a trebuit să stea în picioare, la 
marginea satului. Era păzit de un singur om. Toţi oamenii 
din sat petreceau în faţa cortului şefului. Temii-jin l-a 
pocnit în cap pe cel care-l păzea cu un capăt al buş- 
teanului pe care-l purta pe umeri, iar după ce s-a încre- 
dinţat că omul nu avea să se trezească prea curînd, a 


luat-o la fugă. Era o noapte cu lună. Temujin, cu privirea 
aţintită asupra umbrei sale ciudate mtinse pe pămînt, 
gonea cit putea de iute de-a lungul fluviului Onon. în cele 
din urmă, cu răsuflarea tăiată, s-a pitit, cu buşteanul pe 
umeri, în tufele de pe mal. 

Nu după multă vreme a auzit gălăgie şi şi-a dat seama că 
tayichi'ut porniseră în căutarea sa. Strigătele veneau 
dinspre malurile rîului şi din toate părţile stepei pe care o 
străbătea. în mai multe rînduri, zgomotele de glasuri şi de 
paşi s-au apropiat de locul unde se  ascunsese 
adolescentul, apoi s-au îndepărtat. După o vreme, Temii- 
jin, de teamă să nu fie descoperit, s-a strecurat într-o tufă 
chiar lîngă apă. 

Deodată, un glas i-a răsunat deasupra capului: „Ai sântei 
în ochi şi lumină pe chip. Este în tine ceva care supără, de 
asta căpetenia tayichi'ut te pizmuieşte şi se teme de tine. 
Rămii acolo, n-am să spun nimănui.” 

Temujin a recunoscut pe dată glasul tremurat. Cu trupul 
pe jumătate cufundat în apă, şi-a ţinut răsuflarea, zi- 
cîndu-şi că nu putea fi altul decît Sorgan-shira. Pe cînd 
trăia Yesiigei, omul venea adesea la ei, dar cum era mo- 
rocănos şi tăcut, copiii nu-l plăceau. 

Temujin a mai stat multă vreme ascuns în locul acela. 
Apoi, cînd a simţit că urmăritorii se îndepărtaseră, a 

ieşit anevoie din apă, cu povara pe umeri. Braţele, legate 
de atitea ceasuri şi ţinute în lături, îi erau cu totul amor- 
tite. A priceput că nu putea scăpa, cîtă vreme avea buş- 
teanul pe umeri. Nu avea cum să coboare înot în josul 
apei, şi chiar dacă mergea toată noaptea, zorii aveau să 
se ivească înainte ca el să fi scăpat de urmăritori. 

S-a întrebat dacă n-ar fi mai bine să se adăpostească în 
cortul lui Sorgan-shira, care se prefăcuse a nu-l vedea, 
încercarea nu era lipsită de primejdii, dar o dată hotărî- 
rea luată, Temujin a pornit spre tabăra tayichi'ut, căutînd 
să se strecoare fără să fie văzut. 


Pe cînd Yesiigei era la putere, Sorgan-shira şi familia sa 
trăiau din vînzarea laptelui fermentat de iapă (cumis), iar 
Temujin îşi amintea cum turnau, noaptea, laptele crud în 
oale mari ca să-l bată. încredinţat că făceau şi acum 
acelaşi lucru, adolescentul a pătruns, pe furiş, în tabăra 
adormită, călăuzindu-se după zgomotul laptelui bătut în 
putineie. Aşa a găsit, în cele din urmă, cortul lui Sorgan- 
shira. 

Acesta, pe jumătate dezbrăcat, ajutat de cei doi fii, 
Chimbei, de vîrsta lui Temujin, şi Chila'un, cu doi ani mai 
mic, bătea laptele cu lopăţica. Cînd Temujin a pătruns în 
cort, Sorgan-shira, uluit la culme, a strigat: „De ce te-ai 
întors? Doar ţi-am spus să te duci repede la mama şi la 
fraţii tăi!” Era în mare încurcătură, i se vedea pe chip. Cel 
mai vîrstnic dintre fraţi, Chimbei, care avea un cap destul 
de mare faţă de cit era de scund, a spus cu un glas 
aşezat, ca şi cum ar fi vrut să-şi liniştească tatăl: „Acum, 
dacă tot e aici, nu mai putem face nimic. Nu putem decit 
să-i dăm o mină de ajutor!” 

Atunci fratele său, Chila'un, a făcut ochii mari şi s-a 
apropiat de Temujin, zicînd: „Cînd eram mic, mi-a dăruit o 
copită de cerb”, dar cum era saşiu, nu se ştia despre cine 
vorbeşte. Era cu numai doi ani mai mic decit Temiijin, dar 
abia dacă-i ajungea la umăr, pentru că era mic de 
statură, ca şi fratele său. 

Temujin n-a înţeles dintr-o dată de ce se apropiase Chi- 
la'un de el. Dar a simţit în curînd că unul dintre braţe îi 

fusese slobozit din chingi. în vreme ce băiatul îi dezlega 
încheieturile, Sorgan-shira stătea, cu chipul nemişcat, 
lîngă putineie. 

Chimbei a aruncat în foc buşteanul de care fusese legat 
Temujin. Atunci s-a arătat o fetiţă de vreo zece ani, pe 
nume Qada'an. Ca şi fraţii ei, era foarte scundă. 

„Eşti o copilă isteaţă. Să nu care cumva să sufli o vorbă 
nimănui! îţi dau sarcina să veghezi asupra fiului vestitei 
căpetenii Yesiigei!”, i-a spus fetiţei cu chip nevinovat 


Sorgan-shira, cu aerul resemnat al celui care nu are 
încotro. Qada'an i-a adus îndată de mîncare lui Temujin şi 
l-a poftit, fără un cuvînt, s-o urmeze. Cînd au ajuns afară, 
l-a dus în spatele cortului, spre o căruţă plină ochi cu lină 
de oaie, şi i-a arătat-o cu degetul. Cum spusese tatăl său, 
părea foarte isteaţă. 

Temujin s-a strecurat într-o clipă în grămada de lină, 
lăsîndu-şi doar chipul şi braţele să se bucure de aerul 
nopţii. Apoi, cînd a isprăvit de mincat, s-a ascuns cu totul 
în lînă, să nu fie zărit. A fost cuprins de o căldură ne- 
maipomenită şi, fiind rupt de oboseală, a căzut într-un 
somn fără vise. 

A doua zi, Temujin a stat pitit în grămada de lînă. Cînd s-a 
lăsat noaptea, la un semn al lui Chimbei, s-a strecurat 
afară din căruţă. O iapă murgă cu coama neagră era 
pregătită pentru el. Nu era înşeuată, dar îi atîrnau pe spi- 
nare desagi mari pline cu carne de oaie friptă. 

„lapa este stearpă, nu trebuie să ne-o dai înapoi”, a spus 
Chimbei, şi i-a dat lui Temujin un arc cu două săgeți. în 
clipa în care flăcăul se pregătea să plece, Sorgan-shira a 
ieşit din cort, zicînd: „Ne-ai pus în primejdie, pe mine şi 
pe ai mei. Copil fără minte ce eşti, orice s-ar întîmpla, să 
nu spui nimic despre noi! Hai, du-te!” 

Cit a străbătut satul, Temujin şi-a mînat cu grijă calul la 
pas, dar cînd a ieşit, i-a lăsat dirlogii liberi. Scăpase de 
moarte ca prin urechile acului, dar nu se gîndea ce noroc 
avusese, ci îşi tot zicea, în goana calului, că n-ar fi prea 

greu să şi-i alăture pe borjigini, aşa cum făcuse odinioară 
tatăl său. 

în zilele următoare, Temujin a străbătut tot ţinutul care se 
întindea, la miazănoapte, la poalele muntelui Burgan, în 
căutarea mamei, a fraţilor şi a surorii sale. Ştiind că 
aceştia nu erau ţinuţi prizonieri în tabăra tayichi'ut, era 
încredinţat că se ascund pe undeva, pe aproape. 

într-o zi, mergînd de-a lungul Ononului, în sus, Temiijin a 
trecut dincolo de confluenţa fluviului cu rîul Kimur-ga şi a 


început să urce dealul Qorchugi, care vine după muntele 
Beder. A zărit deodată, la poalele versantului de sud al 
dealului, un cort mititel. S-a apropiat şi, uitîndu-se 
înăuntru, i-a găsit pe Hoeliin, Temiige şi Temiiliin. Qasar, 
Belgiitei şi Qachi'un plecaseră de dimineaţă spre munte, 
în căutare de hrană. Cei opt cai care alcătuiau singura 
avere a familiei erau priponiţi nu departe de cort. 

A doua zi, au strîns cortul şi au pornit să se aşeze într-un 
loc aflat la trei zile de mers, la poalele muntelui Qara-ji- 
riigen, pe malul unui lac cu apa limpede. Locul, aflat într- 
un colţ mai ferit al podişurilor, în preajma rîului Sen-ggiir, 
era tocmai nimerit pentru nişte oameni sărmani, precum 
Hoeliin şi copiii săi: iepuri şi popîndăi erau din belşug, iar 
lacul şi rîul gemeau de peşte. 

Temujin a fost nevoit să rinduiască din nou viaţa tuturor, 
în fiecare zi, însoţit de Qasar şi de Belgiitei, mergea la 
vînătoare de marmote; carnea o miîncau, iar blana o păs- 
trau pentru veşminte. Cînd adunau un mare număr de 
blănuri, le schimbau pe oi. 

Trecuseră trei luni de cînd începuseră această nouă viaţă, 
într-o seară, pe cînd Temujin şi fraţii săi se întorceau la 
cort, însoţiţi de roibul cu coada tăiată pe spinarea căruia 
puseseră marmotele vînate în acea zi, au văzut că li se 
furaseră cei opt cai. Hoeliin şi copiii mai mici, plecaţi pe 
munte în căutare de hrană, nu băgaseră de seamă nimic. 
„Mă duc după hoţi”, a zis Belgiitei. Nu putea merge decit 
unul dintre ei, pentru că nu le mai rămăsese decit roibul. 

„Nu eşti în stare. Mă duc eu!”, a spus Qasar. La muncile 
grele, Belgiitei îl întrecea, dar el se pricepea mai bine la 
cai. 

„Nici tu nu eşti în stare. Mă duc eu!”, a spus de această 
dată Temujin, luîndu-i fratelui său vorba din gură. Apoi a 
încărcat calul cu merinde, şi-a luat arcul şi săgețile, a 
săltat în şa şi s-a făcut nevăzut. 

Temujin a gonit călare toată noaptea, iar a doua zi a 
străbătut podişurile în căutarea vreunui cort. Trebuia să 


găsească cei opt cai, cu orice preţ. Pentru că erau singura 
avere a familiei. Temujin a bătut astfel ţinutul vreme de 
trei zile. în dimineaţa celei de-a patra,a întîlnit pe un « 
cîmp un băiat care mulgea o iapă. L-a întrebat dacă nu 
cumva zărise opt cai rotaţi. Băiatul i-a răspuns: „Azi de 
dimineaţă, înainte de răsăritul soarelui, am văzut opt cai 
trecînd în galop pe drumul ăsta. Dacă au fost furaţi, tre- 
buie să-i aducem înapoi! Merg şi eu cu tine!” 

Băiatul a adus atunci un cal negru pe care i l-a dat lui 
Temujin, în locul roibului, iar el a încălecat pe un cal bă- 
lan, care părea foarte iute. Avea mişcări sigure, ca de om 
mare, şi a plecat cu Temujin fără să le spună nimic alor 
săi. 

Flăcăul nu întîlnise niciodată un băiat atît de descurcăreţ. 
Fusese gata într-o clipită, şi nu-şi uitase nici arcul, nici 
săgețile, nici cremenea, ba mai şi încărcase pe spinarea 
calului doi desagi de piele plini cu merinde. Cum desagii 
nu se închideau, a găsit în drum nişte ierburi pe care le-a 
împletit şi i-a legat la gură. Era o adevărată plăcere să 
vezi cît era de îndemiînatic. Băiatul, fiul şefului unei tabere 
mici, Nagu'bayan (Naqu cel Bătrîn), purta numele de 
Bo'orchu. 

Băiatul şi Temujin au gonit, călare, vreme de trei zile. în 
seara celei de-a patra, au ajuns la o tabără tayichi'ut. într- 
un ţarc erau legaţi cei opt cai pe care-i căutau. Au aş- 
teptat lăsarea nopţii, i-au scos şi au pornit pe drumul de 
întoarcere. 

în zori, au văzut apropiindu-se vreo zece călăreţi. Bo'or- 
chu a zis: „Prietene, ia caii şi fugi! Eu rămîn aici să lupt!” 

La care Temujin a răspuns: „Cum să te las să înfrunţi o 
asemenea primejdie? Cel care rămîne aici să lupte sînt 
eu!” 

Nici nu rostise bine aceste vorbe că se şi întorsese spre 
urmăritori, scoţind o săgeată. Săgeata s-a înfipt pe dată 
în pieptul primului dintre ei, care călărea un cal alb şi se 
pregătea să arunce spre el o funie cu un laţ la capăt, ca 


să-l prindă. Lăsîndu-i în urmă pe ceilalţi, care alergaseră 
spre cel căzut la pămînt, Temujin şi Bo'orchu s-au grăbit 
să se facă nevăzuţi. Călăreţii s-au lăsat păgubaşi. 

Ajuns la tabăra lui Naqu-bayan, Temujin a rămas să 
înnopteze, apoi a pornit din nou la drum, mulţumindu-i lui 
Bo'orchu pentru osteneală. Era grozav de bucuros că 
găsise cei opt cai, dar mai ales pentru că dăduse peste ci- 
neva gata să-l ajute, fără să aştepte nimic în schimb. Şi 
pe deasupra, era un băiat de virsta lui. Nu-şi închipuise că 
pot exista pe lume astfel de fiinţe. 

După ce s-a întors la ai lui, Temujin s-a tot gîndit la băiat. 
Bo'orchu! Bineînţeles, nu era nici borjigin, nici tayichi'ut, 
dar era mongol. lar dacă era cineva în vinele căruia 
sîngele Lupului Albastru venit din apus curgea din belşug, 
apoi acesta nu putea fi altul decît Bo'orchu! De altfel, 
avea în el ceva de lup. Nu era nici înalt şi nici prea voinic, 
ci mai curînd subţire; avea însă un trup numai muşchi, 
fără urmă de grăsime, un trup care părea gata să se 
arunce în luptă în orice clipă. 

în anul acela, Naqu-bayan i-a trimis lui Temujin zece oi, ca 
şi cum ar fi dorit să-i arate cît era de bucuros că singurul 
său fiu, Bo'orchu, se împrietenise cu dînsul. Temiijin şi 
fraţii săi au petrecut toamna ridicînd un ţarc lingă tabără. 
în anul următor, Temujin a împlinit şaptesprezece ani. 
Mama l-a sfătuit să meargă la tabăra onggirat după tînă- 
ra Borte, care îi fusese făgăduită drept nevastă. Nu era 
prima oară că Hoeliin spunea aşa ceva, dar pînă atunci 
flăcăul se împotrivise. Pentru el, Borte însemna încă o 
gură de hrănit, iar ei o duceau destul de greu, singuri şi 
fără nici un sprijin. 

Acum însă, începuse să vadă lucrurile puţin altfel şi se 
întreba dacă nu cumva ar fi mai înţelept să aducă în 
familie chiar şi o singură persoană. O tabără mai mare i- 
ar fi dat ceva putere, ceea ce i-ar fi pus pe gînduri, fără 
îndoială, pe borjigini. De altfel, poate că-şi aminteau de 
vremurile în care erau cu toţii uniţi în jurul lui Yesii-gei- 


han, poate că-şi doreau ca vremurile acelea să se în- 
toarcă. Lui Temujin nu-i părea rău că fusese atacat de 
tayichi'ut şi dus prizonier în tabăra lor, pentru că-şi dă- 
duse astfel seama de acest lucru. Sorgan-shira şi cei trei 
copiii ai lui nu-i arătaseră oare înţelegere? Poate că toţi 
borjiginii nutreau faţă de el aceleaşi simţăminte. 

Urmînd sfaturile mamei, Temujin s-a hotărît să o aducă pe 
Borte în familie şi să-i primească în tabără pe cei cîţiva 
onggiraţi de care fata avea să fie însoţită, fie că erau 
bătrîni sau robi. 

O dată hotărîrea luată, Temujin, însoţit de fratele său 
Belgiitei, a pornit la drum spre tabăra onggirat. Timp de 
cîteva zile au mers în jos pe firul fluviului Kerulen. Pri- 
veliştea nu era nouă pentru Temujin. Însă Belgiitei, dînd 
cu ochii de podişuri, de păduri, de chei şi de pajişti, des- 
coperea numai lucruri noi. într-o seară, pe cînd se pre- 
găteau de înnoptat, cuprins de o însufleţire neobişnuită - 
pentru că era, altminteri, o fire tăcută - a vorbit fără 
contenire: se minuna cît de mare este pămîntul şi găsea 
ciudat faptul că ţinuturile prin care trecea păreau nelo- 
cuite, se întreba ce anume împiedica populaţiile nomade 
să umple toate aceste ţinuturi cu tabere fără număr... 
Temujin tăcea şi asculta, ca pe o muzică plăcută, şuvoiul 
de vorbe, atît de neobişnuit la fratele său vitreg. Belgiitei 
avea dreptate. Temujin s-a gîndit la întinderea necuprinsă 
a marilor podişuri mongole, pe care le străbăteau, călare, 
de atitea zile. Erau pline de păşuni bogate, nefolosite. Şi 
de pajişti tocmai bune pentru tabere, de lacuri şi de rîuri 
pe malurile cărora s-ar fi putut trăi de minune. De ce nu-şi 
ridicase nimeni cortul în aceste locuri? Pentru Te-miijin, 
motivul era unul singur: din pricina luptelor din 

tre triburile nomade, distanţa dintre tabere trebuia să fie 
de numai cîteva zile de mers călare. Perimetrul în care se 
mişca fiecare dintre ele era stabilit în mod tacit, ca şi cum 
ar fi fost hotărît de zei dintotdeauna. Tribul nu se gindea 
să treacă dincolo de aceste hotare, iar dacă o făcea, 


trecînd în ţinutul neutru dintre două tabere, se putea 
aştepta imediat la atacul populaţiei rivale, care se simţea 
ameninţată de această încălcare. 

Dacă triburile şi clanurile răspîndite pe marile podişuri nu 
s-ar mai fi duşmănit şi s-ar fi apucat să folosească noi 
păşuni, viaţa neamurilor nomade s-ar fi schimbat cu totul. 
Oriunde s-ar fi dus, pe întinderea necuprinsă, ar fi văzut 
pretutindeni corturi şi turme uriaşe de oi şi de cai. 
Taberele ar fi acoperit podişurile pînă în zare, iar turmele, 
precum norii care aleargă pe cer, ar fi păscut liniştite pe 
coasta dealurilor ori în văile înverzite. Era un vis minunat, 
care-l umplea de însufleţire. Poate că aşa va fi într-o zi, nu 
era chiar peste putinţă, doar să-i învingă pe tayichi'ut şi 
să-i supună pe tătari. 

Cînd au ajuns la tabăra onggirat, Dei-sechen, în culmea 
bucuriei, i-a poftit în cort. Ştiind din auzite că Temiijin 
fusese atacat de tayichi'ut, se întrebase dacă mai este în 
viaţă, aşa că, văzindu-l dinaintea lui pe flăcăul înalt şi 
voinic, aproape de nerecunoscut, nu-şi credea ochilor. 

în seara aceea s-a dat o petrecere pe cinste în cortul lui 
Dei-sechen. 

„Fiul răposatului han al mongolilor s-a ridicat deasupra 
loviturilor crude ale soartei şi iată că a venit din nou 
printre noi, în puterea vîrstei, ca să-i dau fata de nevastă, 
după făgăduiala de odinioară. Am să-mi ţin făgădu-iala. 
Am să-i dau fata acestui tînăr viteaz. Şi am să trimit cu el 
în apus, în satul borjigin, o mînă de bărbaţi şi femei. Acolo 
vor ridica cîteva corturi. Altfel Borte a mea s-ar simţi prea 
singură.” 

Dei-sechen le-a vorbit oamenilor din sat cu o mare în- 
sufleţire, care a sunat ciudat în urechile lui Temujin şi ale 
fratelui său. Petrecerea a ţinut pînă tirziu. De cînd sosi 

se, Temujin n-o văzuse pe Borte, care nu s-a arătat în 
timpul petrecerii. 

După ce petrecerea s-a sfirşit, Temujin a fost dus în alt 
cort. Cînd a intrat, a zărit-o, la lumina făciliilor, pe Borte, 


îmbrăcată în veşminte minunate, şezînd pe un scaun chi- 
nezesc. Şi ea se schimbase în cei patru ani. Spre deose- 
bire de femeile din neamul borjigin, era înaltă, cu forme 
pline, iar lui Temujin i s-a părut că tot trupul îi scînteia. De 
altfel, părul cu reflexe brune strălucea, la fel şi pielea albă 
a obrazului şi a gitului. lar această strălucire nu se datora 
numai luminii făcliilor îmbibate în seu de oaie. 

Pînă atunci, Temujin nu le socotise niciodată pe femei ca 
fiind deopotrivă cu bărbaţii, din pricina lipsei de putere şi 
a însuşirilor mai slabe în toate cele. Acum însă, vă-zind-o 
pe Borte, era cuprins de un simţămînt straniu, ca-re-i 
tulbura gîndurile. Descoperea ceea ce înseamnă femeia, 
încremenise în prag şi se uita la Borte, cu inima copleşită 
de o tulburare ciudată, necunoscută. Fata era frumoasă şi 
voinică, iar trupul ei, deşi zvelt şi mlădios, nu era cu nimic 
mai prejos decit trupul unui bărbat. 

Într-un tîrziu, Borte s-a ridicat de pe scaun. Mărgelele 
albastre de la git au sunat uşurel. Apoi a rămas aşa, tă- 
cută şi liniştită, sub privirile celui ce avea să-i fie soţ. îşi 
purta cu mîndrie trupul împlinit. 

Temujin a vrut să se apropie de ea, dar ceva l-a oprit. 
Pentru prima oară, se simţea stingher. Ce putea fi oare? 
Doar nu cunoscuse teama şi nici nu şovăise vreodată. 
Cine era fiinţa nespus de frumoasă care se afla în faţa lui? 
Borte, cu o mişcare aproape nebăgată în seamă, a făcut 
un pas spre Temujin şi a rostit cîteva cuvinte. Flăcăul nu 
era însă în stare să le înţeleagă. Pe măsură ce fata se 
apropia, Temujin a început să meargă de-a-ndăratelea, 
distanţa dintre ei rămiînînd la fel ca atunci cînd intrase în 
cort. Temujin a văzut buzele lui Borte mişcîndu-se. De 
această dată, şi-a auzit limpede numele. 

„Temujin! Tata mi-a spus că eşti puternic ca un lup. îţi dau 
aşadar bineţe, tinere lup!” 

Flăcăul tăcea. Nu ştia ce să spună şi nu-şi găsea cu- 
vintele. Apoi, ca şi cum s-ar fi aflat în faţa unui duşman de 


temut, a rostit cu asprime: „Sînt mongol. Precum ţi-a spus 
tatăl tău, am sînge de lup. Ca toţi mongolii!” 

Atunci Borte a răspuns: „Eu sînt din neamul onggi-rat. în 
vinele mele nu curge sînge de lup. Dar îl pot dărui copiilor 
mei, pentru că pot avea mulţi urmaşi. Tatăl meu mi-a 
spus să aduc pe lume o mulţime de copii-lupi. Ca să-i 
sfişie pe tayichi'ut, pe tătari şi chiar pe noi, on-ggiraţii, 
pînă la unul!” 

Vorbele lui Borte răsunau în urechile lui Temujin ca un 
oracol ceresc. Nu erau din cele la care se putea aştepta 
din partea unei fiinţe omeneşti, şi cu atît mai puţin din 
partea unei fete atît de tinere. 

Temujin s-a simţit cuprins de un curaj care i-a aprins 
sîngele. A făcut un pas spre preafrumoasa fată, pe care 
Dei-sechen, căpetenia onggiraţilor, i-o dăruise cu atita 
mărinimie. 

„Borte!”, a strigat el, îmboldit de flacăra dragostei. „Te- 
mii-jin!”, a rostit şi Borte, ca un ecou, cu glas neasemuit 
de dulce. Flăcăul a mai făcut cîţiva paşi, iar de data 
aceasta fata a fost aceea care s-a dat înapoi. Dar Temujin 
nu mai şovăia. S-a apropiat de ea şi a cuprins-o în braţe. 
Temujin a rămas în satul onggirat trei zile, în care pe- 
trecerile s-au ţinut lanţ. Belgiitei, văzînd că viaţa li se 
schimbase dintr-o dată, s-a închis în sine, şi dacă nu era 
silit, nici nu deschidea gura. Fără a mai vorbi de bogăţia 
ospeţelor, totul, de la veşmintele clanului pînă la cea mai 
mică unealtă casnică, era pentru el un prilej de uimire. 

în cea de-a patra zi, Temujin şi Belgiitei, însoţiţi de Borte 
şi de un alai de treizeci de persoane, au părăsit satul on- 
ggirat. Tatăl lui Borte, Dei-sechen, şi mama ei, Chotan, li 
s-au alăturat, pentru a-i însoţi o bucată de drum. Alcătu- 
iau cu toţii un alai vesel, călătoria fiind astfel mai uşoară. 
Onggiraţii, care ocupau poziţia geografică cea mai fa- 
vorabilă, beneficiind de aporturile culturii Kin, se deo 

sebeau de toate celelalte triburi răspîndite pe marile podi- 
şuri mongole prin frumuseţea veşmintelor de călătorie, 
care atrăgeau întotdeauna privirile curioşilor. 

Dei-sechen l-a sfătuit pe Temujin să treacă pe lingă ta- 
berele celorlalte triburi, chiar dacă era nevoit să facă un 
ocol. Se gîndea că tînărului singuratic şi lipsit de sprijin i- 
ar prinde bine să folosească orice prilej pentru a se face 
cunoscut. Temujin a ascultat cuminte sfatul lui Dei- 
sechen. 

Cînd au ajuns la malurile rîului Kerulen, Dei-sechen s-a 
despărţit de alai, pentru a se întoarce acasă. Chotan ar fi 
trebuit să-l însoţească, dar îi venea greu să se despartă 
de singura ei fiică, aşa că a mers mai departe, pînă la ta- 
băra lui Temujin, aflată pe malul lacului albastru, în preaj- 
ma muntelui Giirelgii. A rămas acolo zece zile, apoi s-a 
întors în ţinutul onggirat. 

Singurul cort al familiei nu-i putea adăposti pe toţi, aşa că 
Temujin s-a aşezat, împreună cu Borte, în alt cort, în jurul 
căruia au mai fost ridicate încă cinci, pentru onggi-raţii 
care o însoțeau pe tînăra femeie. Erau prea puţini ca să 
alcătuiască o adevărată comunitate, dar cînd se lăsa 
noaptea, luminiţele care se zăreau în fiecare cort mai în- 
dulceau întunericul. lar cînd se făcea ziuă, bărbaţi şi fe- 
mei, gata de muncă, se iveau în fiecare prag. 

După ce s-a obişnuit cu noua sa viaţă, Temujin i-a chemat 
pe Qasar şi pe Belgiitei şi le-a mărturisit că doreşte să-l 
aducă lîngă el pe Bo'orchu, cel care-l ajutase să-şi gă- 
sească cei opt cai furaţi. Se gîndea că flăcăul va primi. 
Qasar şi Belgiitei n-au avut nimic de zis, iar Belgiitei a ple- 
cat în solie la Bo'orchu. 

La cinci zile după plecarea acestuia, dis-de-diminea-ţă, 
Temujin l-a zărit la capătul cîmpului pe Bo'orchu, alături 
de Belgiitei, venind călare pe un cal bălan cunoscut, de 
care era atîrnat un veşmiînt albastru de lină. Temujin, 
după ce l-a mtimpinat cum se cuvine, l-a poftit pe flăcăul 
cel destoinic în cortul sărăcăcios. Bo'orchu nu apucase să- 
i spună tatălui său nimic despre hotărîrea de ai se ală 

tura lui Temiijin, aşa că nu peste multă vreme a sosit în 
goană un trimis al lui Nagu-bayan, cu următorul mesaj: 
„Cred că tineretul trebuie să trăiască în felul său. Dacă 
doriţi să fiţi alături, ca să vă sfătuiţi şi să vă ajutaţi multă 
vreme unul pe altul, Bo'orchu, fă cum crezi de cuviinţă!” 
în urma omului veneau cîteva zeci de oi, dăruite de 
bătrîn. 

Temujin, în înţelegere cu Qasar, Belgiitei şi Bo'orchu, şi-a 
mutat tabăra mai sus, pe coasta muntelui Burgan, pe o 
pajişte lină. Locul unde se aşezaseră, înconjurat de fineţe 
bogate, era numai bun de păşune şi mai ocrotit de vinturi 
şi de viiturile care îi amenințau în fiecare an. 

în centrul taberei, Temujin a aşezat alături cortul lui 
Bo'orchu şi cel al lui Hoeliin, iar în jurul lor, în cerc, pe 
toate celelalte. 

Apoi s-a gîndit să-i cheme pe cei doi fii ai lui Sorgan-shira, 
Chimbei şi Chila'un, din tabăra taychi'ut. Dorea ca băieţii 
care îl scăpaseră dezlegîndu-i buşteanul de pe umeri şi 
ascunzindu-l să-i fie tovarăşi credincioşi. Ca să le dea de 
veste, trebuia să trimită pe cineva la tayichiut, treabă 
grea şi primejdioasă. Qasar a dorit să facă acest lucru. Şi 
s-a descurcat de minune, aducînd cu el, călare pe doi cai 
voinici, doi băieţi vînjoşi, mici de statură, unul cu capul 
cam mare, altul saşiu. 

Temujin i-a întîmpinat pe cei doi băieţi cu aceste vorbe: 
„Aţi luat o hotărîre însemnată! Tatăl vostru trebuie să se fi 
împotrivit...” 

„Tatăl nostru a dat din cap de nu ştiu cite ori, bătind 
cumisul în putineie. Numai că eu i-am zis aşa: «Acum că 
trimisul este aici, nu putem decit să mergem cu el.» Apoi 
am plecat împreună cu Qasar, şi iată-mă!”, a răspuns 
Chimbei, fără prea multe lămuriri asupra a ceea ce făcu- 
se. Se purta ca un tînăr gata să-şi dea viaţa în orice îm- 
prejurare pentru cel care avea nevoie de el, socotindu-l 
bărbat. lată de ce îl scăpase odinioară de la moarte pe Te- 
mujin şi de ce înfruntase acum totul ca să fie alături de el. 


„Dar tu, Chila'un?” 

Auzindu-l pe Temujin, fratele mai mic a întors spre el ochii 
saşii şi i-a răspuns cu inocenţă: „Cînd eram mic, mi-ai 
dăruit o copită de cerb.” Astfel, în amintirea acelui dar 
neînsemnat, Chila'un îl dezlegase odinioară din chingi, iar 
acum îşi părăsise pentru el familia. Nu era nici cea mai 
mică îndoială că în viitor, orice i-ar fi cerut Temujin, avea 
să-l asculte fără cricnire. Văzind atita devotament la cei 
doi băieţi, Temujin s-a jurat în adîncul inimii să facă tot ce- 
i va sta în putinţă pentru a-i răsplăti. 

Cu vremea, negustorii veniţi din alte ţinuturi au prins 
obiceiul să treacă prin tabăra lui Temujin. Nu erau prea 
mulţi, dar datorită lor, viaţa celor din clan a fost mai uşoa- 
ră şi, mai cu seamă, Temujin primea astfel ştiri despre 
alte triburi mongole. 

A aflat, bunăoară, că şeful cel mai puternic al marilor 
podişuri era căpetenia kereyit, To'oril-han, care îşi punea 
supuşii să se antreneze mereu pentru luptă. Demult, Te- 
mtijin văzuse la onggiraţi, în ţinutul unde se născuse Bor- 
te, o mînă de tineri pregătindu-se tot timpul de război. Se 
spunea însă că To'oril-han avea treizeci de mii de oameni 
gata de luptă: în timp de pace vedeau de oi şi de cai, dar 
la cel mai mic semn schimbau pe dată veşmintele de păs- 
tori cu cele de război, îşi luau armele şi se adunau în gru- 
puri bine organizate. Temujin fusese impresionat de felul 
în care erau organizaţi onggiraţii pentru a-şi ocroti cor- 
turile şi păşunile, dar sistemul kereyit părea cu mult mai 
bun. Auzea din toate părţile vorbe de laudă despre ves- 
titul To'oril-han. A mai aflat că acesta avea de gînd să su- 
pună toate triburile mongole, ca să pună stăpiînire pe ma- 
rile podişuri. 

S-a hotărît, prin urmare, să meargă la el. Stabilirea unor 
legături cu hanul kereyit nu-i putea fi decît de folos. La 
urma urmei, Temujin avea acum o tabără a lui, chiar dacă 
nu era prea mare. Dacă îi cerea ajutorul lui To'oril-han, 


după cele cuvenite, acesta n-avea cum să-l dispreţuiască. 
De altfel, odinioară, To'oril-han şi tatăl său, Yesiigei, fuse 

seră prieteni. Şi chiar dacă, spre sfîrşitul vieţii, Yesiigei, 
copleşit de treburile clanului, nu mai avusese vreme să 
întărească această prietenie, jurămiîntul cu care se legase 
de To'oril-han în tinereţe rămăsese neştirbit. 

Temiijin s-a sfătuit cu ai lui, mărturisindu-le că are de gînd 
să meargă să-l salute pe şeful kereyit. A stat de vorbă, 
bineînţeles, cu Qasar şi cu Belgiitei, dar şi cu Bo'orchu, 
Chimbei şi Chila'un, şi chiar cu mama şi cu soţia lui. Nici 
unul n-a avut nimic împotrivă. 

Hoeliin a zis că s-ar cuveni să-i ducă în dar lui To'oril-han 
ce aveau ei mai de preţ. Dar în afară de oi şi de cai, nimic 
din tabăra lui Temujin nu era cu adevărat preţios. Borte, 
care tăcuse pînă atunci, a rostit: „l-am putea da blana de 
zibelină neagră pe care ne-a dăruit-o mama la nuntă.” 
Temujin a încuviinţat. Blana singură făcea cît toată averea 
lor. 

Temujin a luat aşadar blana şi a pornit, însoţit de Qasar şi 
de Belgiitei, să-l salute pe To'oril-han, în tabăra kereyit, 
aflată în inima pădurii, pe malurile fluviului Tuia. în satul 
kereyit, mult mai modest decît cel onggirat, domnea o 
atmosferă austeră, semn al unei mari sărăcii. E drept că 
oile şi caii erau în număr destul de mare şi umpleau 
păşunile, dar şi numărul gurilor de hrănit era pe potrivă. 
Temujin a înţeles de ce, în ciuda populaţiei mari şi a 
forţelor pregătite de care dispunea, To'oril-han se ferea să 
intre în conflict cu alte triburi. 

Temujin şi fraţii săi au ajuns în cele din urmă la To'oril- 
han, care şedea într-un cort mare. Era un om de vreo 
cincizeci de ani, înalt şi subţire, cu o privire de oţel. 

„Tatăl meu Yesiigei spunea că aţi făcut jurămiînt de arida. 
Prin urmare, ne eşti ca un tată. îngăduie-mi să-ţi dăruiesc 
blana de zibelină pe care mama soţiei mele o pregătise 
pentru tatăl meu”, a rostit Temujin, punînd darul 


2 în limba mongolă, în text, „frate juruit”. 
Jurămiîntul de anaci, prin care se legau doi şefi de 
clanuri de origini diferite, permitea încheierea de 
alianţe politice. Această relaţie obişnuită la nomazi 
avea o însemnătate egală, dacă nu chiar mai mare, 
cu cea a rudeniei de sînge. 

de nuntă dinaintea lui To'oril-han, care s-a bucurat grozav. 
Nu primise niciodată de la nimeni un dar atit de scump. l- 
a vorbit însă cu o asprime care nu se potrivea cu acea 
bucurie: 

„Tinerei fără tată, cu inima prea largă!”, a zis To'oril-han, 
care nu părea să-i socotească pe Temujin şi pe fraţii săi 
oameni pe de-a-ntregul. „în schimbul acestei blăni de 
zibelină neagră, într-o zi, cînd va sosi clipa, am să aduc 
înapoi lîngă voi poporul care v-a părăsit. Cum am spus, 
aşa va fi. Numai să mai aveţi răbdare, cocoşeilor! Trebuie 
să mai creşteţi, prichindeilor!” 

Temujin şi fraţii săi au plecat din tabăra kereyit fără să fi 
fost recunoscuţi ca bărbaţi. Totuşi, personalitatea lui 
To'oril-han nu-i displăcuse tînărului. Nu era de mirare că, 
pentru un bărbat ca el, în stare să adune într-o clipită o 
armată de treizeci de mii de oameni, Temujin, la cei opt- 
sprezece ani ai săi, precum şi fraţii săi nu erau decit nişte 
tinerei, nişte cocoşei şi nişte prichindei! 

Cei trei fraţi au străbătut călare „Pădurea Neagră”, unde 
se afla tabăra lui To'oril-han, s-au întîlnit cu un grup de 
tineri kereyit cu feţe împietrite, care doborau copaci într-o 
atmosferă aspră, îngheţată. Ca şi căpetenia lor, To'oril- 
han, aveau trăsături severe şi privirea rece. Temujin s-a 
gîndit că oamenii din acest trib se născuseră cu acel chip 
aspru. 

Cînd s-a întors acasă, Temujin s-a gindit că ar fi bine ca 
oamenii clanului său să dobîndească asprimea pe care o 
văzuse la tinerii kereyit. După ce lucrase din zori şi pînă 
seara la cîmp, a fost primul care a început să se antrene- 
ze, la căderea serii, călărind, trăgînd cu arcul, mînuind 


sabia şi lancea. Pilda lui a fost urmată de Qasar şi Bel- 
giitei, apoi de Qachi'un şi Temtige, care erau acum aproa- 
pe bărbaţi. Bo'orchu, Chimbei, Chila'un şi chiar tinerii on- 
ggirat, vreo doisprezece la număr, li s-au alăturat şi ei. 
Qasar nu avea pereche la călărit, Bo'orchu la trasul cu 
arcul de pe cal. Belgiitei mînuia sabia ca nimeni altul, Chi 

la'un cel Saşiu era un arcaş neîntrecut. Cît despre Chim- 
bei, acesta nu era iscusit în ştiinţa armelor, dar avea, în 
schimb, darul de a-i urmări pe fugari şi de a ghici miş- 
cările altor triburi. 

Hoeliin, care se afla zilnic în preajma lui Temujin şi a 
tinerilor săi tovarăşi, se plîingea că nici unul dintre ei nu 
se arăta dornic să rîinduiască, în cele mai mici amănunte, 
treburile gospodăriei. La această nemulţumire se mai 
adăuga una: Borte încă nu avea copii. Pentru Hoeliin, o 
femeie fără copii nu era femeie. Cînd o auzea, Borte 
dorea să se facă mică, mică de tot. După cum îi spusese 
tatăl său, Dei-sechen, trebuia, ceea ce dorea şi ea, de 
altfel, să aducă pe lume o mulţime de copii-lupi care să-i 
sfirtece pe tayichi'ut, pe tătari şi chiar pe onggirat, pînă la 
unul. 

Prima dintre cele două probleme a fost curînd rezolvată, 
într-o zi, un bătrin pe nume Jarchi'udei, ducîndu-şi în 
spate foalele de fierar, a pătruns în tabără, însoţit de un 
tînăr. Hoeliin îl cunoştea pe bătrîn, de care îşi aducea 
aminte şi Temujin: cînd avea cinci-şase ani, omul - nu se 
ştia de ce - părăsise satul şi se aşezase în mijlocul pădurii 
de pe muntele Burgan, unde-şi ridicase o colibă şi trăise 
pînă atunci ca un pustnic. 

Bătrînul l-a mînat pe tînăr dinaintea lui Temujin şi a grăit 
astfel: „Cînd te-ai născut, ţi-am dăruit scutece de blană. 
Şi ţi l-am dăruit pe acest băiat, Jelme. De atunci îţi este 
sortit să te slujească. Numai că atunci avea doar trei ani, 
aşa că l-am ţinut lîngă mine şi l-am crescut. Acum, Jelme 
este bărbat. Foloseşte-l cum crezi de cuviinţă, să-ţi pună 
şaua pe cal ori să-ţi deschidă uşa!” 


Din acea zi, Jelme a făcut parte din tabăra lui Temiijin. 
Flăcăul, cu trei ani mai mare decit el, avea pielea smea- 
dă, un chip obişnuit, dar era cinstit şi credincios ca nimeni 
altul şi făcea toate treburile fără să clipească. Şi cum 
ascundea în piept o inimă bună şi se îngrijea chiar şi de 
robi, a ajuns în curînd omul de neînlocuit pe care îl aş- 
teptase Hoeliin. 

Treptat, viaţa se rînduia în tabăra lui Temujin. Dar tînărul 
şef mai avea multe lucruri de făcut pentru a-şi în 

zestia clanul cu bogății precum cele ale tribului onggirat, 
de unde îşi adusese soţia, şi o oaste asemănătoare celei 
comandate de căpetenia kereyit cu privirea de oţel. 

Pînă la virsta de douăzeci şi patru de ani, Temujin a făcut 
totul pentru a spori în fiecare an numărul corturilor din 
tabără. Soţia sa Borte nu-i dăruise încă nici un prunc; 
încolo, era destul de mulţumit de viaţă. încă nu-şi 
împlinise dorinţa, împărtăşită de mama şi de fraţii săi, de 
a-i zdrobi pe tayichi'ut şi pe tătari. Însă ştia că n-o poate 
face peste noapte, mai ales că avea puţin peste douăzeci 
de ani. Temujin era tînăr, tovarăşii săi la fel. 

Viaţa lui Temujin nu mai era în primejdie, ca în vremea 
căsătoriei lui cu Borte, cînd putea fi atacat prin sur- 
prindere de duşman. Acum, fiii lui Yesiigei erau mari, iar 
tayichi'ut nu se mai gindeau să-i ucidă, sau cel puţin, 
dacă se gindeau, nu-şi închipuiau nicidecum că va fi o 
treabă uşoară. 

Temujin a fost însă lovit de soartă, pe neaşteptate. În-tr-o 
dimineaţă, cu puţin înainte de venirea iernii, atît de aspră 
pe podişuri, s-au auzit nişte strigăte în cortul lui Hoeliin. 
„Sculaţi-vă degrabă! Aud zgomot de copite şi strigăte de 
luptă! Sînt tayichi'ut, fără nici o îndoială!” Era Qo-agchin, 
bătrîna slujnică a lui Hoeliin. Femeia a sărit iute din 
aşternut. 

Vestea a trecut din cort în cort, trezindu-i pe toţi locuitorii 
taberei. Cînd s-a arătat Temujin, toţi erau afară. încă nu 
se crăpase de ziuă, iar în întunericul dinaintea zorilor se 


auzeau, prin aerul îngheţat, zgomote amenințătoare de 
copite, urlete şi ţipete. 

Temujin le-a poruncit tuturor să încalece şi să fugă spre 
muntele Burgan. Nu ştia cîţi oameni are duşmanul, iar 
înfruntarea lor în tabără nu i-ar fi fost de nici un folos. 
Trăgîndu-şi calul de dirlogi, a aşteptat să plece toţi. Hoe- 
liin a încălecat, la fel şi Qasar şi Temiige. Belgiitei, Bo'or- 
chu şi Jelme au dat pinteni cailor. Hoeliin a luat-o pe Te- 
miiliin în şa. Borte s-a urcat pe un cal pe care l-a apucat 

de frîu Qo'aqchin. Cu toţii, bărbaţi şi femei, au încălecat. 
Cei care nu aveau cal s-au prins de şeile celorlalţi. 

Jelme s-a aşezat în fruntea tuturor, în vreme ce Temii-jin, 
ca şi cum ar fi mînat o turmă de oi, a rămas la urmă. 
Bo'orchu, Qasar şi Belgiitei au plecat în galop spre ata- 
catori, să vadă cine şi cîţi sînt. 

Panica a început în clipa în care fugarii urmau să treacă 
dincolo de îngrăditura taberei. Pentru că pe coastă, în 
dreapta, se iviseră umbrele negre ale cîtorva călăreţi. 
Temii-jin, încredinţindu-i pe ceilalţi lui Jelme, a făcut cale- 
ntoar-să, încercînd să-i ajungă din urmă pe Bo'orchu, 
Qasar şi Belgiitei. Aceştia goneau călare dincolo de 
îngrăditura taberei, în mtimpinarea duşmanului. Temujin a 
sărit peste gard şi a pornit în galop după ei. 

îndată ce li s-a alăturat, s-au ascuns cu toţii în spatele 
unui pîlc de copaci de pe coastă, gata să-şi înfrunte duş- 
manul. Grupul atacatorilor, deşi nu foarte mare, număra 
treizeci-patruzeci de călăreţi, care rămăseseră însă la 
poalele dealului, gonind în neorînduială cînd spre răsărit, 
cînd spre apus, oarecum la mtîmplare, fără să încerce să 
atace din faţă. Din cînd în cînd, ca şi cum ar fi vrut să aibă 
conştiinţa împăcată, aruncau citeva săgeți spre Te-miijin. 
Toate siluetele acelea şovăielnice şi nehotărite aduceau 
cu un teatru de umbre. 

Cînd săgețile duşmane s-au înmulţit, din partea cea- 
laltă, .dinspre nord, pe unde fugeau femeile şi copiii, s-a 
auzit o gălăgie mare. Temujin şi cei trei tovarăşi ai săi s- 


au întors la corturi. în clipa cînd au pătruns în tabără, gru- 
pul fugarilor se împrăştiase în spatele îngrăditurii. Tro- 
păitul copitelor se amesteca cu ţipete şi vaiete, iar Jelme 
striga cît îl ţinea gura. 

Temujin i-a poruncit să ducă tot grupul la ieşirea din 
spate, iar el s-a îndreptat în direcţia opusă, spre gardul de 
la miazănoapte. Săgeţile curgeau din toate părţile. Temu- 
jin, Belgiitei, Qasar şi Bo'orchu, pitiţi în spatele corturilor, 
au început să tragă şi ei. Dincolo de îngrăditură, pă-mîntul 
era abrupt şi duşmanii nu puteau fi urmăriţi. In 

curînd însă, au putut fi zărite, din cînd în cînd, siluetele 
cîtorva călăreţi, care nu păreau însă hotăriţi să pătrundă 
în tabără. Temujin şi tovarăşii săi şi-au apărat poziţia 
trimiţînd cîteva săgeți spre duşman care, deşi atacase ta- 
băra, nu părea hotărit să pornească într-adevăr la asalt. 
Au luptat astfel destulă vreme pentru a-i îngădui lui Jelme 
să ducă femeile şi copiii la o oarecare depărtare. 

Bo'orchu s-a întors în goana calului, strigînd: „Sînt mer- 
kiţii!” Abia atunci a înţeles Temujin că nu erau tayvichi'ut, 
aşa cum crezuse. 

Văzind îndată că săgețile duşmane nu veneau doar din 
nord şi din est, ci din toate părţile, Temujin le-a poruncit 
celor trei tovarăşi să părăsească tabăra şi să se adăpos- 
tească pe munte. Era zadarnic şi primejdios să încerce să 
mai ţină piept atacatorilor. Bo'orchu s-a aşezat în frunte şi 
s-a îndreptat spre ieşirea din spate, urmat de Temujin, 
Qasar şi Belgiitei. Ajunşi afară, n-au mai văzut nici urmă 
de fugari; poate că Jelme îi dusese undeva, la adăpost. 
„Să ne împrăştiem!”, a strigat atunci Qasar, şi fiecare şi-a 
mînat calul în altă direcţie. Temujin a gonit drept înainte, 
spre apus, prin stepă, apoi şi-a schimbat direcţia şi a 
pornit să urce pajiştea în pantă lină de la poalele muntelui 
Burgan. Nu-l mai ajungea nici o săgeată. îi zărea pe Qasar 
şi pe Belgiitei, mici ca nişte furnici, care goneau călare pe 
coastă, spre culmea dealului. Doar Bo'orchu se făcuse 
nevăzut, ceea ce l-a îngrijorat pe Temujin, dar numai 


pentru o clipă. Pentru că silueta călăreţului s-a ivit acolo 
unde nu se aştepta nimeni. 

Temujin, Qasar, Belgiitei şi chiar Bo'orchu s-au întîl-nit în 
după-amiaza aceleiaşi zile. lar seara au ajuns din urmă 
grupul de femei şi copii condus de Jelme. 

Acesta i-a întrebat: „Aţi văzut-o pe Borte?” Le-a povestit 
apoi că nici nu ieşiseră bine din tabără, prin spate, că 
Borte fusese nevoită să coboare de pe cal, care fusese 
rănit. Urcase apoi într-o căruţă neagră care se afla lingă 
iesle şi la care bătrîna slujnică Qo'aqgchin înhămase un 
bou 

cu spinarea bălţată. Grupul o luase înainte, aşa că ea ple- 
case din tabără străbătind cîmpul, pentru a scăpa de ur- 
măritori. 

După ce a ales locul pentru înnoptat, Temujin a petrecut 
cîteva zile bătînd călare pădurile, cîmpiile, coastele stîn- 
coase ale muntelui Burgan, în căutarea lui Borte. Dar toa- 
te încercările au fost zadarnice. 

în cea de-a patra zi, i-a trimis pe Bo'orchu, Belgiitei şi 
Jelme să cerceteze la poalele muntelui. Cînd a aflat că nu 
mai era nici urmă de merkit, a coborit de pe muntele Bur- 
qan împreună cu tot tribul. A aflat mai tîrziu că atacatorii 
erau conduşi de trei căpetenii merkite din familii diferite. 
Dar nu ştia ce se întimplase cu Borte şi cu bătrina 
slujnică. Abia după o lună a aflat că femeile fuseseră prin- 
se de merkiţi şi duse în tabăra lor, unde rămăseseră. 

Cînd se gîndea la soarta lui Borte, Temujin credea că-şi 
pierde minţile. Pe de altă parte, cum să nu se bucure că, 
în afară de ea şi de Qo'aqgchin, toţi ceilalţi ajunseseră 
înapoi în tabără, teferi şi nevătămaţi? Gîndindu-se că 
norocul îi vine de la muntele Burgan, unde se 
adăpostiseră şi care îi ocrotise, a  hotărit să-i 
mulţumească printr-o ceremonie. 

l-a adunat pe oamenii din tabără în faţa cortului său, din 
care orice urmă de căldură dispăruse după răpirea lui 
Borte, şi a ridicat un altar. Apoi le-a vorbit tuturor astfel: 


„Prin bunăvoința atotputernicului munte Burgan, am scă- 
pat de merkiţi. Datorită lui, vieţile noastre neînsemnate 
de furnici şi de păduchi au fost cruţate. Să-l cinstim în fie- 
care dimineaţă pe Burgan! Să-l pomenim în fiecare zi! Aşa 
să rămînă pentru noi, borjiginii, de-acum şi pururea!” 

Apoi Temujin s-a întors spre munte, şi-a pus cingătoa-rea 
în jurul gitului, şi-a luat într-o mînă tichia:, iar pe cealaltă 
a pus-o în dreptul inimii, a îngenuncheat şi a turnat cumis 
pe pămînt. A făcut aşa de nouă ori şi s-a rugat. 

3 Mongolii credeau că voinţa omului stă în tichie şi 
cingătoare. Desfacerea cingătorii şi scoaterea 
tichiei de pe cap erau socotite semne de respect 
ori de supunere. 

Au urmat zile de frămîntare pentru Temujin. De la răpirea 
lui Borte, i se părea că tot ce-l înconjura îşi pierduse 
farmecul. Trebuia neapărat s-o aducă înapoi de la mer- 
kiţi. Temujin avea tovarăşi credincioşi, gata să-şi dea viaţa 
pentru el fără părere de rău, dar numărul acestora era 
mic - abia o duzină -, atacarea unei tabere merkit fiind, 
prin urmare, o treabă destul de primejdioasă. 

Chimbei Căpăţinosul s-a arătat dornic, în mai multe 
rînduri, să meargă în recunoaştere pînă la tabăra merkit, 
dar de fiecare dată, la întoarcere, spunea acelaşi lucru: 
„Au pus cincizeci de paznici în jurul satului. Nici un 
şoarece nu s-ar putea strecura în tabără fără să fie zărit.” 
Temiîndu-se de răzbunarea lui Temujin, erau mereu la 
pîndă. 

Chimbei, dorind să-şi ducă treaba la bun sfîrşit, se ducea 
o dată la două-trei zile să cerceteze tabăra. Venea cu 
toate amănuntele pe care le putea afla. Temujin era astfel 
înştiinţat cu privire la cele mai mărunte lucruri, precum 
numărul de cai, de pildă. 

A aflat însă, nu după multă vreme, un lucru de mare 
însemnătate: atacul neaşteptat al merkiţilor fusese plă- 
nuit cu grijă. Odinioară, Yesiigei o răpise pe Hoeliin de la 
un tînăr merkit, iar oamenii tribului nu uitaseră nici acum, 


după mai bine de douăzeci de ani. Şi le trecuse prin cap, 
drept răzbunare, să o răpească pe tinăra soţie a lui Temu- 
jin. Urziseră totul cînd aflaseră despre venirea lui Borte în 
tabăra lui Temujin, şi de atunci aşteptaseră fără încetare 
prilejul de a-şi duce planul la îndeplinire. 

Trecuseră mai multe luni de la răpirea lui Borte. în pri- 
măvara anului următor, Temujin a împlinit douăzeci şi 
cinci de ani. Ca şi merkiţii, se gindea tot timpul cum să 
facă să se răzbune. Spre deosebire de ei însă, nu avea să 
aştepte douăzeci de ani. Avea să se folosească de orice, 
de cea mai mică scăpare a duşmanilor, ca să se răzbune 
fără întirziere. 

Temujin încerca să-şi alunge din minte părul strălucitor al 
lui Borte şi ceafa ei albă. Pentru că astfel de ginduri 
trezeau în el o mînie cumplită, chinuitoare. 

Cînd Chimbei se întorcea în tabără după expedițiile la 
merkiţi, Temujin se mulțumea să-l asculte, fără să-l în- 
trebe niciodată nimic. El, care era atit de tăcut, se închi- 
sese acum cu totul în sine, iar chipul său de piatră nu în- 
găduia nimănui să-i pătrundă tainele inimii. 

Şi totuşi, o dată, o singură dată, şi-a călcat pe inimă. 
După ce l-a ascultat pînă la capăt pe Chimbei, a mişcat 
uşurel buzele. Chimbei, care nu-l auzise, l-a rugat să mai 
spună o dată. Atunci Temujin a întrebat, în şoaptă: „Ce s-a 
întîmplat cu Borte?” 

Chimbei, neputînd ocoli răspunsul, a rostit doar atît: „Un 
tînăr merkit, pe nume Chilger, şi-a făcut-o soţie.” La care 
Temujin s-a schimbat la faţă, i-a întors spatele lui Chimbei 
şi a plecat. 

A fost singura dată cînd soarta lui Borte a fost pomenită 
de Temujin şi Chimbei. După aceea, Temujin a fost şi mai 
tăcut, iar chipul său întunecat n-a mai fost luminat 
niciodată de vreun zîmbet. 

De la răpirea lui Borte, numele tinerei femei era învăluit 
într-o tăcere de nepătruns şi nimeni din sat, nici Hoeliin, 


nici Qasar, nici sora lui mai mică, Temtilun, şi cu atît mai 
puţin slujnicele nu mai cutezau să-l rostească. 

Cam la o lună de cînd îl silise pe Chimbei să-i spună ce se 
mtîmplase cu Borte, Temujin şi-a deschis sufletul în faţa 
lui Qasar, a lui Belgiitei şi a lui Bo'orchu şi le-a împărtăşit 
planul pe care îl gîndise zile şi nopţi în şir: aveau să atace 
tabăra merkit ca s-o aducă înapoi pe Borte. Toţi bărbaţii, 
fără excepţie, aveau să ia parte la atac, iar satul avea să 
rămînă în grija femeilor. Niciodată pînă atunci, în nici un 
trib, tabăra nu fusese lăsată în grija unor femei singure şi 
fără apărare. De această dată, Temujin avea de gînd să le 
dea şi arme, ca să poată apăra satul în lipsa bărbaţilor, 
dorindu-i pe toţi alături în atacul împotriva mer-kiţilor. 
Qasar, Belgiitei şi Bo'orchu au fost de acord cu planul. 
Ştiau prea bine că hotărîrea lui Temujin era luată şi că, 
îndrăzneață sau nu, nu le răminea decit s-o ducă la bun 

sfîrşit. Satul număra doar treizeci de bărbaţi, cu bătrîni cu 
tot. 

Temujin a stabilit atacul peste douăzeci de zile, ale-gînd 
noaptea cea mai întunecată, cînd luna se afla în ultimul 
pătrar. Tabăra merkit era aşezată la miazăzi de lacul 
Baikal, nu departe de confluenţa fluviilor Orhon şi 
Selengga. Ca să ajungă acolo fără să mine caii prea tare, 
aveau nevoie de citeva zile de mers pe un drum pe care 
Chimbei îl ştia cu ochii închişi, pentru că-l făcuse de ne- 
numărate ori. 

În zilele dinaintea atacului, cele zece femei din sat, în- 
cepînd cu Hoeliin şi cu Temiiliin, care avea şaptesprezece 
ani, au învăţat în fiecare zi, cu arma în mînă, să apere 
tabăra. Cît despre Temujin, acesta a lăsat în seama lui 
Bo'orchu pregătirile şi a hotărit să meargă împreună cu 
Qasar şi cu Belgiitei în tabăra kereyit, la To'oril-han, luînd 
şi cîţiva cai neînşeuaţi. Se gîndea să împrumute de la că- 
petenia kereyit arme mai bune, ca să compenseze astfel 
numărul mic al oamenilor. Deşi avea cai minunaţi, în stare 
să se avinte în orice bătălie, nu putea spune acelaşi lucru 


despre arme, care erau puţine, mai ales că trebuia să lase 
o parte din ele femeilor din tabără. Şi apoi, dorea să-şi 
înzestreze tovarăşii, gata să-şi dea viaţa pentru el, cu 
arme pe măsura vitejiei lor. 

Temujin şi fraţii săi au mers citeva zile de-a lungul flu- 
viului Orhon, în sus, şi au ajuns la tabăra kereyit, în inima 
Pădurii Negre, pe malurile Tulei. 

Aflat dinaintea lui To'oril-han, care avea aceeaşi privire de 
oţel, aceeaşi frunte severă, Temujin i-a povestit fără 
ocolişuri totul, în amănunt. Şeful kereyit şi-a privit mai 
întîi oaspeţii în tăcere. După citeva clipe de gîndire, şi-a 
schimbat expresia şi a rostit: „Fiu al răposatului Yesiigei! 
Ai uitat cumva făgăduiala pe care ţi-am făcut-o mai de- 
mult? Nu ţi-am spus oare că în schimbul blănii de zibelină 
neagră am să-ţi adun poporul risipit? Se pare că a venit 
vremea! Pentru tine, fiu al răposatului Yesiigei, am să-mi 

adun oastea. Am s-o trimit să-i ucidă pînă la unul pe bles- 
temaţii de merkiţi care rătăcesc la miazăzi de Baikal şi ca 
s-o aducă înapoi pe Borte, soţia ta!” 

To'oril-han s-a oprit. Apoi, cu ochii plini de o lumină şi mai 
rece decit de obicei, a adăugat, răspicat: „Cocoşei-lor, aţi 
început să creşteţi! lată că a sosit clipa să vă ajut! Am să 
pornesc la drum în fruntea unei armate de douăzeci de 
mii de oameni, care va alcătui aripa dreaptă. Voi mergeţi 
la Jamuqa, şeful jadarat, care se află aşezat în ţinutul 
Qorgonag, şi spuneţi-i din partea mea următoarele: 
«Pentru urmaşii lui Yesiigei, To'oril-han este gata să adune 
o armată de douăzeci de mii de oameni, ca să-i ucidă pe 
blestemaţii de merkiţi. Tu, Jamuqa, strînge-ţi călăreţii ca 
să alcătuieşti aripa stingă. Şi să hotărăşti clipa şi locul în 
care ne vom întîlni!»,, 

Temujin, năucit, nu-şi desprindea privirea de la chipul lui 
To'oril-han. Nu văzuse pînă atunci pe cineva luînd o 
hotărîre atît de însemnată într-un timp atît de scurt. în 
trăsăturile acelea aspre şi reci era ceva care se potrivea 
întru totul cu uşurinţa cu care luase acea hotărire. 


leşind din cortul lui To'oril-han, Temujin a rezolvat şi 
problema armelor, care-l adusese pînă acolo, apoi a ple- 
cat în grabă spre tabăra lui. Cei trei fraţi au mers călare 
aproape fără să se oprească. 

îndată după sosire, Qasar şi Belgiitei, lăsîndu-l pe Temujin 
în tabără, şi-au pus desagii cu merinde pe cai şi au plecat 
în grabă la Jamuqa. 

Acesta, urmaş al unui frate de-al lui Qabul, primul han 
mongol, făcea parte din clanul borjigin. Era cam cu cinci 
ani mai mare decit Temujin, care-l cunoştea, pentru că-l 
văzuse o sigură dată, cînd avea şase-şapte ani: se jucase 
cu Jamuqa într-o zi cînd adolescentul venise cu tatăl său 
în tabăra lui Yesiigei. Avea încă în minte chipul băiatului 
bucălat, săritor şi blajin. Foarte precoce pentru vir-sta lui, 
îi uimise chiar şi pe cei mari prin înţelepciunea vorbelor 
sale. 

Qasar şi Belgiitei, plecaţi în solie la Jamuqa, s-au întors 
rupti de oboseală în dimineaţa celei de-a cincea zi, 

s-au înfăţişat lui Temujin şi i-au vorbit despre întîlnirea lor 
cu şeful jadaraţilor. 

„A spus că îi pare rău că ne-au atacat merkiţii. Şi că se 
bucură să ne poată da o mină de ajutor, adunîndu-şi 
trupele precum îi cere To'oril-han. A mai zis că a venit vre- 
mea să pornim spre fluviul Kilqo, să facem plute din tres- 
tie, ca să putem apoi ajunge la locul unde se află tabăra 
merkit, să pătrundem prin deschizătura de fum în cor- 
turile lor şi să le doborim. Şi că trebuie să luăm femeile şi 
copiii şi să ucidem toţi bărbaţii, pînă la unul, ca să nu 
rămînă în urma noastră decit pustiul.” 

Qasar rostise toate acestea dintr-o răsuflare. Belgiitei a 
continuat: „Jamuqa a spus: «Ca să vestim începutul osti- 
lităţilor, am să torn cumis pe pămînt! Am să bat în toba 
mea din piele de taur negru! Am să-mi pun platoşa şi am 
să încalec pe armăsarul cel negru! Am să iau lancea de 
oţel şi am să-mi pun săgețile în tolba de scoarță de mig- 
dal! To'oril-han, am să-ţi aştept oastea peste zece zile, la 


căderea nopţii, la Botogan-bo'orji. Voi fi însoţit de două- 
zeci de mii de oameni. Chiar dacă bate vintul, să fii acolo 
la ceasul hotărît! Chiar dacă se cutremură pămîntul, să fii 
acolo, andaW 

Bo'orchu a fost trimis la To'oril han, în inima Pădurii 
Negre, ca să-i transmită vorbele lui Jamuqa. 

Lui Temujin nici prin cap nu-i trecuse că lucrurile se vor 
desfăşura astfel. Gîndul că se vor stringe pentru el 
patruzeci de mii de oameni i se părea un vis. Cele două 
armate aveau să se alăture oamenilor lui şi să se năpus- 
tească fără milă asupra taberei merkit, la confluenţa flu- 
viilor Orhon şi Selengga. 

în ziua hotărită, Temujin s-a dus la locul întîlnirii cu cei 
treizeci de oameni, număr cu totul neînsemnat faţă de 
forţele lui Jamuqa şi ale lui To'oril-han. Cei douăzeci de mii 
de oameni ai lui Jamuqa erau acolo, dar To'oril-han, în 
pofida a ceea ce făgăduise, n-a ajuns decit după trei zile. 
Temujin nu-l mai văzuse pe Jamuqa de mai bine de zece 
ani, dar acesta păstrase ceva din adolescentul de altăda 

tă. Spre deosebire de To'oril-han, avea faţa luminată tot 
timpul de un zîmbet blind, iar trupul său, deşi destul de 
rotofei, clocotea de energia bărbatului ajuns în floarea vîr- 
stei. Temujin s-a întrebat cum oare chemarea hotărită la 
arme care ajunsese la el prin Qasar şi Belgiitei a putut ieşi 
din gura unei fiinţe atît de blajine. 

Atacul asupra taberelor merkit a pornit a doua zi, în zori. 
Cei patruzeci de mii de războinici au trecut fluviul Orhon 
pe plute de trestie, apoi, rînduiţi ca pentru luptă, s-au re- 
pezit ca valul mării asupra cîmpiei aflate în stăpînirea 
neamului merkit, înghițind, unul după altul, cătunele. 
Merkiţii adunaseră o armată de zece mii de oameni, pe 
care o desfăşuraseră în jurul taberei. în mai puţin de o zi, 
lucrurile s-au lămurit. Temujin, în fruntea cîtorva sute de 
războinici încredinţaţi de To'oril-han, s-a aruncat pe 
urmele merkiţilor care părăsiseră cîmpul de bătălie spre a 


se adăposti în sat. Nemaivoind să lupte, se ascunsese-ră 
care pe unde. Temujin a răscolit toate corturile, la rînd. 
N-a trecut multă vreme şi le-a găsit pe Borte şi pe bă- 
trina Qo'agchin. Neştiind că atacul fusese gîndit de Temii- 
jin pentru a le elibera, cele două femei se ascunseseră în 
fundul unui cort, de teama primejdiei. Cînd l-a văzut pe 
Temujin, Borte a scos un strigăt slab de uimire. 

Temujin n-a rostit nici un cuvînt şi i-a dat-o în grijă fratelui 
său Qasar, după care s-a întors pe cîmpul unde se aflau 
To'oril-han şi Jamuqa. Le-a arătat celor doi o adin-că 
recunoştinţă, fiindcă făcuseră totul ca să-l ajute. 
To'oril-han şi Jamuqa şi-au ridicat fiecare tabăra, la o 
leghe mai încolo. Nici unul dintre ei nu se hotăra să plece. 
Purtarea lor se deosebea cu totul de cea dinaintea bă- 
tăliei: lui Temujin i se păruse că bărbaţii se pîndeau unul 
pe altul. 

între timp, merkiţii erau ucişi pe capete. Nici un bărbat n- 
a scăpat cu viaţă; în fiecare zi treceau pe cîmp convoaie 
de merkiţi tîrîţi spre locul de execuţie. Femeile au fost 
adunate într-un loc neted, la jumătatea drumului dintre 
taberele lui To'oril-han şi Jamuqa, cu toate bunurile 

casnice, îngrămădite unele peste altele. Ceva mai încolo 
se aflau oile şi caii. 

Temujin şi tovarăşii săi s-au instalat în trei corturi, ridicate 
la marginea taberei merkit, rămasă pustie. Mirosul de 
hoit, care plutea în aer zi şi noapte, ajungea pînă la ei. 
într-o zi, To'oril-han l-a înștiințat pe Temujin că îl aşteaptă 
la împărţirea prăzii şi a femeilor. Numai că acesta socotea 
că nu are dreptul la împărţeală; de altfel, nici nu dorea. 
Ajuns la To'oril-han, i-a mărturisit ce simte, dar bătrînul 
şef kereyit nu înţelegea lucrurile astfel, iar Jamuqa era şi 
el de aceeaşi părere: fireşte, armatele le adunaseră ei, 
dar Temujin luase parte la luptă, ceea ce-i dădea dreptul 
la partea lui. Temujin, pe care argumentele celor doi nu 
izbuteau să-l clintească, s-a încăpăţinat să refuze. 


Miile de femei şi prada au fost împărţite cu dreptate în 
faţa mulţimii de războinici şi duse în taberele lui To'oril- 
han şi Jamuqa. Turmele de oi şi de cai care acopereau 
păşunile la o jumătate de leghe mai încolo au fost 
împărţite în două. Unele lucruri însă, ca de pildă pajiştile 
şi cîmpu-rile, munţii, văile, nu se puteau împărţi. Locul era 
departe de ţinutul kereyit, ca şi de cel al lui Jamuqa. în 
schimb, mica tabără a lui Temujin era mult mai aproape. 
Temujin s-a gîndit că n-ar strica să pună stăpiînire pe acest 
teritoriu, după plecarea celor două căpetenii. Bineînţeles, 
deocamdată nu avea cu ce să-l lucreze, dar dacă familiile 
din clan se înmulţeau, avea să le răspândească în cele 
patru colţuri ale podişului. 

Temujin trimisese în tabăra păzită de femei jumătate din 
cei treizeci de oameni, cu Bo'orchu în frunte. Mai putea 
aşadar rămîne în preajma taberei pustiite a merkiţi-lor atît 
cît dorea. Qasar şi Belgiitei începuseră să se plictisească, 
dar Temujin nu se îndura să plece. Nu se cuvenea s-o facă 
înainte ca To'oril-han şi Jamuqa să ridice tabăra. Dar mai 
era şi altceva. 

Ce să facă cu Borte? N-o văzuse decit o dată, în clipa cînd 
o găsise. De atunci se gindise mereu la ea. Numai că 
imaginea care îl urmărea era altfel decit cea pe care o 
avea 

în minte în satul lui, de la poalele muntelui Burgan. Borte 
era înfăşurată într-un veşmiînt albastru, pletele cu reflexe 
roşcate şi pielea albă îi străluceau tot cum ştia el, dar 
trupul nu mai arăta la fel. Haina era neobişnuit de largă. 
Cu toată nebunia acelei nopţi de măcel, Temujin ştia că 
nu visase: Borte era însărcinată. 

De cînd o dăduse în grija lui Qasar, Temujin nu-l întrebase 
pe fratele său nimic despre starea lui Borte. lar acesta, 
deşi avea grijă de cumnata sa, nu pomenea niciodată 
nimic. Tăcerea nu făcea decit să-l încredinţeze că nu se 
înşelase. 


într-o zi, Temujin s-a gîndit să-l descoasă pe Chimbei, care 
intrase în cort. Dar în clipa în care s-a uitat la el, a luato 
hotărire. De ce să-i ceară părerea, de vreme ce, cum i-ar 
fi spus fără îndoială şi tovarăşul său, nu se mai putea 
schimba nimic. Se întimplase un lucru pe care Borte nu-l 
dorise şi nici nu-l căutase. 

„Spune-i lui Qasar s-o aducă pe Borte!”, i-a poruncit 
Temujin lui Chimbei. Acesta s-a făcut nevăzut. îndată a 
intrat Qasar, care părea încordat şi care i-a spus numai 
atit: „Pe Borte o găseşti cu două corturi mai încolo!” 
Temujin, simțind ceva ciudat în vorbele lui Qasar, a ieşit şi 
s-a îndreptat spre cortul în care se afla Borte. Femeia, 
întinsă pe pat, era scăldată în razele care pătrundeau prin 
deschizătura de fum. Temujin a zărit alături de ea un 
prunc abia născut. A văzut-o şi pe bătrina Qo'aqgchin, 
aplecată cu grijă asupra copilului. 

Temujin s-a apropiat de pat. Borte, slăbită, a ridicat pri- 
virile spre el. Cum tăcea, i-a arătat copilul cu privirea şi a 
murmurat cîteva cuvinte, cu o urmă de zîmbet. 

„Dă-i un nume”: acestea au fost vorbele pe care le-a auzit 
Temujin. 

„Eu trebuie să-i dau un nume?” 

La această întrebare, Borte a răspuns cu glas limpede şi 
răspicat: „Doar este copilul tău!” 

Temujin s-a înfuriat: „Cum dovedeşti că este al meu?” 
„Dar cum dovedeşti că nu este altău?”, a strigat Borte, 

cu puterea deznădejdii. Temujin, fără să-şi dea seama, în- 
cepuse să se plimbe prin cort. Nu putea sta pe loc, în sta- 
rea în care era. Prea multe gînduri îl copleşeau deodată. 
„Cum să dovedesc că nu este al tău? Nu ştiu, şi nici tu nu 
ştii!” 

Glasul lui Borte încă mai răsuna în urechile lui Temujin. 
Dar nu era în stare să-l asculte. Nu era încă pregătit. 
Neputîndu-şi rîndui gindurile care-i cutreierau mintea, 
Temujin s-a oprit şi a rostit, cu glas uscat: „Jochi!” 


„Jochi?” a rostit şi Borte, ca un ecou. În limba lor, cuvin tul 
însemna  „oaspetele”. Numele, ţişnit din inima lui 
tulburată, fusese ales de Temujin pentru copilul pe care 
Borte îl adusese pe lume, dar mai ales pentru fiinţa care, 
asemenea lui, nu avea să ştie cine îi este tată. 

Numindu-l astfel pe copil, îşi arăta dorinţa de a o ierta pe 
Borte şi hotărîrea de a primi pruncul pentru totdeauna 
printre ai săi, ca pe un oaspete, cu toată îndoiala ce 
plutea asupra părintelui. 

Temujin a stat multă vreme aplecat asupra copilului care 
dormea lîngă Borte. Soarta copilului avea să fie umbrită 
de gîndul care îl chinuise şi pe el ani de zile: avea oare 
sînge mongol? Ca şi lui Temujin, soarta îi cerea să se facă 
lup, ca să-şi dovedească obirşia mongolă sau, cel puţin, 
să-şi închine puterile acestui vis. 

„Orice s-ar întîmpla, am să fiu lup! Şi tu ai să fii, într-o 
zi!”: au fost primele vorbe pe care Temujin i le-a spus, din 
inimă, lui Jochi. Erau pline de dragoste adîncă, dragostea 
oricărui părinte pentru fiul său. 

Borte tăcea, nelăsînd să se ghicească nimic din ce simţea 
faţă de alegerea numelui. Era mulţumită? Supărată? Nu i 
se putea citi pe chip ce avea în inimă. Într-un tîrziu, şi-a 
întors încetişor capul spre Temujin. Faţa, încă trasă, era 
uimitor de senină. Ochii îi erau plini de lacrimi, care-i 
curgeau şiroaie pe obrajii strălucitori. 

Temujin şi-a întors faţa de la copil, şi-a îndreptat privirile 
spre cea pe care o căutase atita vreme şi i-a spus citeva 
cuvinte pline de duioşie: „Să trimitem un sol la on-ggiraţi! 
Cum au să se mai bucure tatăl şi mama ta!” 

Totuşi, în acea zi, a simţit faţă de toate femeile ceva care 
avea să rămînă adînc înrădăcinat în sufletul lui, ca un soi 
de idee fixă. Putea recunoaşte frumuseţea, dragostea, 
sinceritatea unei femei, dar nu mai credea că este ceva 
veşnic. însuşirile unei femei erau, oricum, trecătoare. Nici 
Borte, nici Hoeliin nu erau altfel. Era în liniştea lor o pu- 
tere ascunsă, care le îngăduia să dea viaţă, în orice clipă, 


unui „oaspete”. Borte şi Hoeliin puteau aduce pe lume 
lupi de neam mongol, dar şi merkit, tătar ori kereyit. Erau 
ca o matcă primitoare pentru sămînţa tuturor triburilor. 
Cum să te împaci cu gîndul că o femeie pe care o iubeşti 
şi care te iubeşte poate da naştere copilului unui 
duşman? 

Temujin avea încredere în credinţa, curajul, spiritul de 
sacrificiu al oamenilor săi, dar nu putea simţi acelaşi lucru 
faţă de femei: nu se putea bizui pe ele. Nu aveai parte de 
frumuseţea, dragostea, credinţa femeilor decit cînd îţi 
aparţineau, şi numai atunci. Bărbaţii din alte triburi ţi-i 
puteai face robi pentru totdeauna, îi puteai supune prin 
forţă, îi puteai lega de tine. Cu femeile era însă altceva: în 
afara îmbrăţişărilor, cînd le aveai pe de-a-ntre-gul, nu le 
puteai stăpiîni. 

Temujin a hotărît că Borte va fi de-acum înainte numai a 
lui, pentru totdeauna. Dar trebuia să ajungă destul de 
puternic, ca nimeni să nu i-o mai poată răpi. 

„De acum înainte, nu te mai las singură nici o clipă. Ca 
nimic să nu-ţi mai ştirbească frumuseţea şi credinţa.” 
Temujin nu i-a mărturisit lui Borte că o iubeşte, nici că 
dragostea lui pentru ea rămăsese neschimbată: aseme- 
nea vorbe îi păreau fără putere şi fără însemnătate. S-a 
mulţumit să spună că o doreşte numai pentru el: era felul 
lui de a-şi arăta iubirea. 

Capitolul 3 

To'oril-han şi Jamuqa şi-au mai lăsat trupele în regiune 
timp de aproape o lună. Acum, că femeile şi bunurile 
fuseseră împărţite, nimic nu-i mai ţinea în loc. Cu toate 
acestea, nici unul nu se îndura să plece primul. La 
început, Temujin găsise stranie această nehotărire, dar 
dacă se gindea bine, era o regulă legată de practica răz- 
boiului: să pleci înaintea celuilalt însemna, dacă acesta 
avea gînduri necurate, să te expui primejdiei de a fi ata- 
cat pe la spate. Era limpede că amindoi doreau să evite 
acest lucru. 


Temujin a învăţat ceva din purtarea celor doi bărbaţi: 
To'oril-han şi Jamuqa, fiind anda, îşi juraseră credinţă pe 
viaţă şi pe moarte, dar tărăgănarea dovedea că nu aveau 
încredere unul în celălalt. Temujin a priceput atunci că 
dacă To'oril-han îşi mobilizase armata, n-o făcuse din do- 
rinţa părintească de a-l scoate pe fiul lui Yesiigei din în- 
curcătură. Hotărise pe loc să-şi adune luptătorii cînd Te- 
miijin îi ceruse arme ca să-i atace pe merkiţi pentru că 
descoperise prilejul mult visat de a trece el însuşi la ac- 
ţiune. Fără îndoială, pîndise de mult clipa cînd avea să 
poată şterge acest clan de pe faţa pămîntului. Nu-i tre- 
buia decît un pretext ca să-şi justifice intervenţia. Or, 
mer-kiţii, atacînd tabăra lipsită de apărare a lui Temujin şi 
răpind-o pe Borte, făcuseră un lucru josnic, faţă de care o 
încercare sortită să-i aducă înapoi soţia lui Temujin nu 
avea nimic condamnabil. Pe de altă parte, dacă To'oril- 
han 

căutase sprijinul lui Jamuqa, o făcuse spre a-şi întări ar- 
mata, dar mai ales pentru că, alăturîndu-se tinărului şef 
care făcea parte, ca şi Temujin, din clanul borjigin, putea 
da o aparenţă şi mai legitimă actului său. în toată această 
operaţiune, Temujin o recuperase pe Borte, în vreme ce 
To'oril-han şi Jamuqa, împărțind pe din două uriaşa avere 
a unui alt trib, ajunseseră stăpînii acestuia. 

Temujin s-a gîndit că avea tot interesul să se alieze cu 
unul ori cu altul dintre cei doi bărbaţi. | se părea singura 
cale de a-şi mări tabăra. A hotărît să-l aleagă pe Jamuqa: 
pentru a se sustrage amenințărilor venite din partea 
clanului tayichi'ut, era mai bine să se pună sub protecţia 
acestuia, care făcea parte din clanul borjigin. De altfel, 
numeroşi supuşi ai lui Yesiigei, care se apropiaseră de 
tayichi'ut după moartea căpeteniei lor, se alăturaseră mai 
tirziu taberei lui Jamuqa. Prin urmare, Temujin se afla pe 
un teren oarecum cunoscut. 

Temujin le-a sugerat lui To'oril-han şi lui Jamuqa să-şi 
ridice tabăra în aceeaşi zi şi să plece în direcţii opuse. 


Cît despre el, s-a alăturat lui Jamuqa şi oamenilor aces- 
tuia, care se întorceau la Qorqonaq, pe malurile fluviului 
Onon, în vreme ce To'oril-han, ocolind muntele Burqgan, s- 
a îndreptat în fruntea luptătorilor spre tabăra din Pădurea 
Neagră, lîngă rîul Tuia, oprindu-se din cînd în cînd ca să 
vîneze. 

însoţit de Borte, Temujin s-a întors în satul aflat pe coasta 
muntelui Burgan, din care izvorăsc fluviile Onon şi Ke- 
rulen. Aduseseră cu ei două făpturi fragede, care nu se 
aflaseră acolo mai înainte: Jochi şi un copil drăgălaş de 
cinci ani, pe nume Kiichii, care purta pe cap o căciulită de 
zibelină şi era încălţat cu cizmuliţe din piele de capră. Te- 
miijin l-a dus pe Kiichii în cortul mamei sale, spre a i-l dă- 
rui. Hoeliin, ai cărei copii erau de-acum mari - pînă şi 
mezina Temiiliin avea şaptesprezece ani - a fost de-a 
dreptul încîntată. Kiichii era singurul care mai avea sînge 
curat de merkit, pentru că toţi bărbaţii din tribul lui 
fuseseră măcelăriți. Aşa că putea fi socotit o adevărată 
comoară. 

După cîtva timp, Temujin a părăsit coasta muntelui Bur- 
qan şi s-a îndreptat spre Qorqonaq, aşezîndu-se nu depar- 
te de tabăra lui Jamuqa. A doua zi, cei doi au făcut jură- 
mîntul de anda. 

Ceremonia a avut loc la Qorqonac, pe un pinten de stîncă 
mărginit într-o parte de copaci umbroşi. Temujin a 
petrecut în jurul mijlocului lui Jamuqa o cingătoare de aur 
luată în timpul luptei de la o căpetenie merkit şi i-a spus 
să încalece pe un cal cu coama neagră, luat şi el de la 
duşman. La rîndul său, Jamuqa i-a dăruit lui Temujin o 
cingătoare de aur luată tot de la o căpetenie merkit şi un 
cal alb care semăna cu un căprior cu coarne. Amîndoi au 
strigat cu glas tare andal Strigătul a dat semnalul unei 
petreceri la care a luat parte toată suflarea şi care a ţinut 
pînă târziu, cu cîntece, muzică şi dansuri ce au adus în 
faţa învingătorilor tinere merkit care îşi pierduseră în 
măcel un părinte, un soţ, un frate. 


La ospăț, Temujin a şezut alături de Jamuqa, ştiind prea 
bine că jurămiîntul pe care-l făcuseră amindoi nu însemna 
mare lucru. Atita vreme cit va dori, Jamuqa se va sluji de 
el, apoi, dacă lucrurile se vor înrăutăţi, nu va şovăi să-l 
părăsească, aşa cum faci cu o unealtă stricată. 

Sub razele lunii care îl luminau pe jumătate, chipul blind 
al lui Jamuqa, mereu zimbitor, a căpătat deodată o expre- 
sie pe care nu o avusese în timpul zilei: arăta o asemenea 
cruzime încît Temujin a simţit că-i îngheaţă sîngele în 
vine. 

Cu toate acestea, Temujin găsea o mulţime de foloase în 
faptul că devenise anda lui Jamuqa şi că se apropiase de 
tabăra lui. Avea să schimbe cu uşurinţă lîna şi putea spori 
după dorinţă numărul cailor şi al oilor. Temujin se bucura 
de un lucru pe care nu-l prevăzuse: întoarcerea în număr 
mare a celor din neamul lui, care părăseau clanul 
tayichi'ut şi veneau să i se alăture. în fiecare zi, tabăra se 
mărea cu citeva corturi, iar uneori soseau deodată chiar 
zece familii. Mişcarea de populaţie îi umplea de ciudă pe 
cei din clanul tayvichi'ut. însă, la nevoie, anda Jamuqa 
avea, prin simpla lui prezenţă, un rol moderator, 
împiedicîn-du-l pe şeful tayichi'ut, Targutai, să treacă la 
acţiune. 

Chiar în sînul clanului lui Jamuqa, balanţa începea să se 
încline în favoarea lui Temujin. Felul în care cele două 
căpetenii îşi conduceau taberele era complet diferit: dacă 
Jamuqa împărțea foloasele în chip egal, Temujin stabilise 
un sistem de repartiție proporţional cu eforturile fiecăruia, 
care îi avantaja pe cei ce lucrau mai mult. 

În tabăra lui Jamuqa, cei leneşi erau favorizați, în de- 
trimentul tinerilor harnici. Prin urmare, numărul celor care 
doreau să i se alăture lui Temujin creştea. 

Această evoluţie a lucrurilor nu-i putea scăpa lui Jamuqa. 
La un an şi jumătate după jurămîntul schimbat cu 
Temujin, l-a poftit pe acesta la o partidă de vinătoare. O 
asemenea invitaţie, făcută în afara sezonului, era cel pu- 


ţin ciudată. Pe deasupra, Temujin simţise de cîteva zile, în 
tabăra lui anăa, o anumită agitaţie, care ascundea fără 
îndoială ceva. 

Le-a împărtăşit pe dată aceste gînduri apropiaților lui, 
Qasar, Belgiitei, Bo'orchu şi Jelme. Toţi au fost de părere 
că invitaţia nu trebuia acceptată. Asupra măsurilor care 
trebuiau luate, părerile erau însă împărţite: să aştepte re- 
acţia lui Jamuqa la acest refuz ori să meargă înainte şi să 
risipească o eventuală neînțelegere? 

Temujin le-a chemat pe Hoeliin şi pe Borte, ca să le ceară 
şi lor părerea. Nici n-a terminat bine de povestit că Borte, 
luînd-o înaintea lui Hoeliin, a rostit cu glas hotărît: „Tre- 
buie să plecăm de aici la noapte! Miine dimineaţă va fi 
prea tirziu!” 

Au tăcut cu toţii. Nu era o hotărîre uşoară, pentru că 
aveau să desfacă o tabără în plin avînt, să părăsească pă- 
şunile mtinse pe care se străduiseră să le folosească cit 
mai bine. Atunci Borte, privindu-l pe Temujin drept în ochi, 
i-a dat o veste neaşteptată: „Sînt însărcinată. Cred că nu 
doreşti să-i dai şi celui de-al doilea copil numele de Jochi!” 
Auzind-o, Temujin s-a hotărit. 

Qasar, Belgiitei, Bo'orchu şi Jelme au ieşit în mare grabă 
din cortul lui Temujin. într-o clipă, toată tabăra, care 
număra o sută de corturi, a fost cu fundul în sus. Oame 

nii clanului şi-au strîns corturile şi s-au îndepărtat de Qor- 
qonaq în grupuri mici, de-a lungul rîului. Între căruțe se 
înghesuiau turmele de oi şi de cai. Mulțimea buimăcită s-a 
rînduit pînă la urmă în alai, ca un ghem care se deşiră. 
După ce s-a deşirat pînă la capăt, o escortă de o sută de 
călăreți s-a aşezat în coada convoiului. 

Au mers aşa multă vreme, fără să se oprească. De cite ori 
treceau pe lîngă un sat, Chimbei şi Chila'un pătrundeau 
călare printre corturi vestind că Temujin îşi mută tabăra şi 
îndemnîndu-i astfel pe doritori să li se alăture. 

Abia cînd au ajuns în ţinutul besut, unul din clanurile 
tayichi'ut, Temujin a oprit convoiul pentru un scurt răgaz 


de odihnă. Cînd a pătruns în tabără, n-a găsit pe nimeni: 
toţi locuitorii fugiseră. Temujin a zărit în faţa unui cort un 
copilaş şezînd jos, pe pămînt. 

„Cum te cheamă?”, l-a întrebat el. A fost nevoit să repete 
întrebarea de mai multe ori, ca să înţeleagă că se nu- 
meşte Kokochii. 

„Şi ce faci aici, singur-singurel?” 

„Păzesc tabăra”, a răspuns Kokochii. 

Temujin l-a luat în braţe pe copilaşul părăsit care păzea, 
cu atita riîvnă, cele cîteva zeci de corturi, şi i l-a încre- 
dinţat lui Qasar. Dorea să i-l dăruiască lui Hoeliin. 
Convoiul a părăsit satul cînd se ivea lumina alburie a 
zorilor. Cînd s-a crăpat de ziuă, trei fraţi din clanul jalayir li 
se alăturaseră la coada şirului de care. Acestea s-au oprit 
pentru mai multă vreme la marginea marilor podişuri. Nu 
după mult timp au început să apară oameni din micile ta- 
bere răspîndite în ţinut. Unii veneau cu corturile încărcate 
în căruţe, alţii călare, în galop, în pilcuri mici. Erau şi fe- 
mei, copii, bătrîni, în cea mai mare parte foşti supuşi ai lui 
Yesiigei, care se alăturaseră după moartea sa clanului 
tavichi'ut. 

Convoiul a pornit din nou la drum şi a înnoptat în seara 
aceea pe malul unui lac. Aici i s-au mai adăugat încă vreo 
trei sute de persoane. După părerea lui Bo'orchu, noul 
grup cuprindea oameni din mai multe triburi din ţinut, 

îrtcepînd cu jalayir, targut, mongut-kiyan, barula, mang- 
qut, arulat, besiit, siildiis, qongqotan, negtei, olqunu'ut, 
ikires, noyakin, oronar, ba'arin. Erau acolo oameni din 
toate clanurile. 

Temujin, în fruntea convoiului la care se adăugaseră nou- 
veniţii, s-a îndreptat a doua zi spre rîul Kimurga. Pe 
măsură ce înainta, caravana era tot mai numeroasă. Ca 
să i se alăture, fratele mai mic al lui Bo'orchu, Ogolen- 
cherbi, părăsise clanul arulat, iar cei doi fraţi ai lui Jelme, 
Cha'ur-gan şi Siibotei, clanul uriangaqgan. 


După-amiază, ajuns aproape de malul rîului Kimuraa, 
Temujin a ales pentru tabără un loc cu dealuri mici, ca 
nişte valuri, unde se puteau apăra în caz de atac al lup- 
tătorilor lui Jamuqa şi aveau şi locuri de păscut pentru 
animale. 

După instalarea caravanei, cei ce fugiseră din tabăra lui 
Jamuqa soseau întruna: se iveau pe coasta dealurilor, în 
fundul văilor, apropiindu-se de tabără. 

Printre ei se afla un bătriîn în jur de şaizeci de ani, care 
nu-şi arăta virsta, un anume Qorchi, din clanul ba'arin, 
însoţit de vreo douăzeci de familii. 

Ajuns dinaintea lui Temujin, a început să turuie ca şi cum 
ar fi dat un raport, spre a-l lămuri de ce anume venise: 
„Pînă acum nu m-am despărţit niciodată de Jamuqa. S-a 
purtat cu mine cu cea mai mare grijă. Dar a venit din Cer 
un semn care a arătat aşa: «Temujin are să fie împăratul 
tuturor mongolilor. Du-te la el.» Asta am şi făcut.” 

Qorchi, care era cam pirpiriu, nu era deloc omul pe care 
să-l primeşti cu braţele deschise, dar Temujin l-a ascultat 
cu un soi de emoție: bătrinul, şi numai el, i se alăturase 
pentru că vedea în el pe viitorul stăpîn al podişurilor 
mongole. Ceilalţi o făcuseră în nădejdea unui trai mai 
uşor şi ceva mai bun. Nu însă şi Qorchi. El ascultase de un 
semn ceresc. 

Temujin a cercetat îndelung obrazul zbircit al bătrînu-lui, 
luminat de scînteierile apusului, şi i-a grăit astfel: 

79 

„Dacă voi ajunge într-o zi împăratul tuturor mongolilor, 
am să te pun în fruntea a zece mii de oameni.” Temujin a 
simţit atunci că strălucirea sîngerie a apusului îi va ră- 
mîne pentru totdeauna în ammtire, ca şi chipul scăldat în 
lumină al bătrînului trimis de Cer. 

Qorchi i-a răspuns, nemulţumit: „Ce mare scofală să fii 
căpetenia a zece mii de oameni? N-ai decit să mă nu- 
meşti şef, dacă vrei, dar lasă-mă să-mi aleg după voie, 
dintre femeile şi fetele cele mai frumoase din ţinut, pe 


cele care-mi plac. Treizeci îmi vor fi de-ajuns. Doresc să 
am treizeci de fete frumoase, numai pentru mine.” 

„Aşa să fie”, a rostit Temujin către trimisul Cerului, căruia 
îi plăceau atit de mult femeile. 

In zilele următoare, Temujin n-a avut nici o clipă de răgaz. 
Populaţia taberei depăşea acum trei mii de persoane, iar 
lucrurile nu mai erau atît de uşor de rînduit ca înainte. 
Temujin i-a numit pe Bo'orchu şi pe Jelme în fruntea 
taberei şi le-a încredinţat conducerea. Amîndoi şi-au făcut 
treaba cum se cuvine. Mai întîi, Bo'orchu organiza totul cu 
mare grijă, după care Jelme îndrepta greşelile şi lipsurile. 
în cele cîteva luni petrecute în acel loc, grupuri de oameni 
din clanurile geniges, jadaran, sagayit, jiirkin s-au alăturat 
caravanei, ceea ce a sporit puterea lui Temujin. S-a 
înconjurat de cîteva rude, care se aflau în fruntea unor 
bande risipite: unchiul său, Daritai-otchigin, vărul său pri- 
mar Quchar, doi alţi veri, fraţii Seche-beki şi Taichu, apoi 
Altan, fiul lui Qutula-han, şi Eke-cheren, vărul lui Altan. 
Cînd a fost încredinţat că Jamuqa nu-şi va trimite oamenii 
pe urmele lui, Temujin şi-a mutat tabăra de pe malurile 
rîului Kimurqga pe ţărmul de nord al unui lac în formă de 
stea de mare, în preajma rîului Senggur, care străbate 
muntele Giirelgii. Era un loc îndeajuns de larg pentru a 
adăposti o tabără uriaşă, iar păşunile neatinse se 
întindeau pînă dincolo de zare. 

îndată după alegerea locului de tabără, Temujin, la în- 
demnul tribului, s-a proclamat han al mongolilor. Era în 

1189. împlinise douăzeci şi şapte de ani. O vreme, titlul 
fusese purtat de Tarqutai, din clanul tayichi'ut. Acesta 
fusese însă nevoit să renunţe, după plecarea unui mare 
număr de oameni. Clanul tayichiut, precum şi clanul 
jadarat al lui Jamuqa, acum duşmanul lui Temujin, precum 
şi alte cîteva clanuri, n-aveau să-l recunoască, fireşte, pe 
tînărul Temujin ca han. Şi totuşi, aşa se petrecuseră 
lucrurile odinioară: niciodată, nici pe timpul primului han, 
Qa-bul, nici în vremea lui Ambaqai sau a lui Qutula, şi nici 


pe timpul tatălui lui Temujin, Yesiigei, clanurile mongole 
nu fuseseră unite. Devenit han, Temujin trebuia să lupte 
împotriva oamenilor din propriul său trib. Titlul reprezenta 
pentru el un pas uriaş înainte, chiar dacă implica 
perspectiva unor lupte îndelungate şi înverşunate împo- 
triva lui Tarqutai şi a lui Jamuqa. 

în ziua în care Temujin s-a proclamat han, Qorchi a venit 
la el şi i-a spus: „Vezi bine că prevestirea Cerului pe care 
ţi-am împărtăşit-o n-a fost o minciună! lată-te han! De 
acum înainte, nu-ţi mai rămîne decit să uneşti clanurile 
mongole şi să supui nenumărate alte triburi care trăiesc 
în ţinutul nostru. Va sosi şi ziua în care vei domni, atot- 
puternic, peste marile podişuri. lar atunci, ai grijă să nu 
uiţi ce mi-ai făgăduit!” 

Temujin, ca şi cum i-ar fi dat o parte din ceea ce-i datora, 
i-a răspuns: „Trimis al Cerului! De azi înainte, te cruţ de 
treburile casnice, de paza turmelor şi de participarea la 
război, şi te numesc sfetnic al lui Hoeliin pentru creşterea 
fiilor săi adoptivi, Kiichii şi Kokochu.” Astfel bătrînul era 
scutit de toate sarcinile, primind o treabă doar de formă. 
A fost prima poruncă dată de hanul Temujin. 

Temujin a început să-şi organizeze tabăra cu totul altfel 
decit ceilalţi hani. Populaţia de nomazi, păstori în timp de 
pace, trebuia, la nevoie, să se poată aduna repede în cete 
puternice şi eficiente. 

Temujin a alcătuit unităţi de arcaşi şi de săbieri, un sistem 
de ştafete călare şi i-a însărcinat pe cei mai vrednici 

bărbaţi cu îngrijirea cailor de luptă, organizarea convoa- 
ielor, procurarea hranei şi alegerea păşunilor. Pe primii săi 
vasali, Bo'orchu şi Jelme, i-a numit în cel mai înalt rang 
după el în ierarhia taberei, iar fraţilor lor le-a încredinţat 
funcţii importante. 

Tabăra avea dimensiuni mult mai mari decit pe timpul lui 
Yesiigei, tatăl lui Temujin. Acesta avea acum destule 
mijloace pentru a porni împotriva clanului tayichi'ut şi a 
tătarilor. Fraţii săi, Qasar, Belgiitei, Qachi'un şi Te-miige îşi 


luaseră neveste şi trăiau fiecare în cortul său. Sora sa, 
Temiilun, se măritase şi ea şi avea căminul ei. Toţi, ca 
membri ai familiei lui Temujin, se bucurau de privilegii 
deosebite. Hoeliin, care se apropia de cincizeci de ani, se 
ocupa cu toată dragostea unei femei de virsta ei de creş- 
terea celor doi copii găsiţi, Kiichii şi Kokochii. Qorchi, 
numit mai întîi sfetnic pentru creşterea copiilor, şi-a văzut 
rolul oarecum schimbat de Hoeliin. 

Vreau să adun copii de toate neamurile. Nu te grăbi, dar 
ajută-mă să găsesc copii isteţi, părăsiţi de alte triburi.” 
Qorchi, nemulţumit că Hoeliin nu-l folosea la creşterea lui 
Kiichii şi a lui Kokochii, s-a simţit totuşi puternic atras de 
sarcina pe care aceasta i-o încredinţase. în fiecare zi, 
singurul bărbat care rămînea în tabără, alături de femei, 
aştepta, privind norii, să izbucnească un război cu vreun 
trib şi să aibă prilejul de a găsi copiii părăsiţi. 

Temujin, înconjurat de cîţiva slujitori, trăia alături de 
Borte, de fiul său cel mai mare, Jochi, şi de mezin, Jaga- 
tai, născut după ce devenise el han. Asemenea tatălui 
său, Yesiigei, nu făcea nici o deosebire între cei doi fii, 
încer-cînd să nu-şi arate preferința pentru nici unul dintre 
ei. Totuşi, se trezea uneori privindu-l pe Jochi cu răceală şi 
simţea că nu-l socoteşte la fel ca pe Jagatai. 

Purtarea lui Temujin nu-i scăpa lui Borte. De fieeare dată 
cînd zărea privirea aceea rece, îi spunea lui Jochi cîteva 
vorbe care erau, de fapt, pentru urechile-lni Temujin. 
„Jochi! Cînd ai să fii mare şi ai să lupti în război, să te 
avînţi în locurile cele mai primejdioase! Să faci ceea ce 

nimeni altul nu poate face, ceea ce nici bunicul şi nici ta- 
tăl tău n-au fost în stare să facă! De asta ai venit pe 
lume! Pentru mongoli, Cerul a hărăzit să te naşti în acest 
trib!” 

Cînd Borte rostea aceste vorbe, sîngele îi fugea din obraz 
şi doar minunaţii ei ochi mai străluceau. Vorbele ei aveau 
acelaşi înţeles ca şi primele şoptite de Temujin la urechea 
fiului său, în tabăra merkit: Fii lup! Şi eu am să fiu lup! 


Sub privirile încărcate de reproş ale lui Borte, Temiijin 
dădea înapoi. Fii lup! Şi eu am să fiu lup! în străfundul 
mimii sale, îşi spunea mereu aceste cuvinte. Ştia prea 
bine că îl aşteptau sarcini grele, care treceau înaintea bă- 
tăilor de cap pricinuite de Jochi. Trebuia să ajungă lup, 
mai înrîi el. Un lup nesăţios. Un lup care să-i sfirtece pe 
tayichi'ut dintr-o singură mişcare şi să facă încă multe 
altele. 

Pînă la naşterea lui Jagatai, Temujin împărţise aşternutul 
cu Borte şi cu Jochi, dar după aceea, l-a luat pe fiul cel 
mai mare să doarmă cu el. Tatăl şi fiul, asemeni unui lup 
cu puiul alături, adormeau obraz lîngă obraz, fără să 
schimbe nici măcar un singur cuvint. Jochi era un copil 
neobişnuit de tăcut, aşa cum fusese şi Temujin la vîrsta 
lui. 

Cînd Temujin a devenit hanul mongolilor, l-a trimis cu 
vestea pe Belgiitei la kereyiţi, la To'oril-han. Acesta i-a 
trimis şi el, prin Belgiitei, un mesaj lui Temujin: „O, arida, 
o, viteazul meu fiu, ridicarea ta la rangul de han este o 
binefacere pentru toţi mongolii. Pentru că aveau nevoie 
de un conducător fără pereche. Să nu-ți uiţi însă jură- 
mîntul făcut faţă de mine! Să nu te dezlegi de el nicio- 
dată, dt vei trăi! Altfel vei aduce moartea tatălui şi a 
fiului, deopotrivă!” 

Temujin a trimis un om şi la Jamuqa. Sarcina i-a fost 
încredinţată lui Qasar. Jamuqa, adresîndu-se lui Altan şi lui 
Quchar, care îl părăsiseră pentru a se alătura lui Temiijin, 
a rostit atunci aceste vorbe, vrednice de dînsul prin ironia 
lor subtilă: „Altan şi Quchar! De ce oare ne-aţi despărţit, 
semănînd vrajba între mine şi arida Temujin, uniţi de 
blîndeţea unei dimineţi de primăvară? O, trădători cu 
inimi de fiare, l-aţi lovit pe Temujin pe la spate şi i-aţi stră 

puns coastele! Dar nu veţi mai fi urmăriţi pentru relele pe 
care le-aţi făcut. Nu pot decit să mă rog zeilor: să facă din 
voi tovarăşi credincioşi ai lui anda Temujin!” 


De la ridicarea lui Temujin la rangul de han al mongolilor 
trecuseră patru ani, repede ca o clipă. Temujin ajunsese la 
o autoritate absolută în tabără. Toţi bărbaţii, după ce 
vedeau de turme, erau obligaţi să facă un antrenament 
militar. în aceşti patru ani, situaţia se schimbase. Toate 
triburile fuseseră înghiţite de una din cele patru forţe care 
domneau peste marile podişuri şi care erau conduse de 
To'oril-han, Jamuqa, Temujin şi de tătari. 

Deodată, în anul acela, într-o dimineaţă de la începutul 
toamnei, Temujin a aflat că Jamuqa, în fruntea a trei- 
sprezece triburi care alcătuiau trei unităţi, fiecare de cite 
zece mii de oameni, trecuse munţii Ala'ut şi Turga'ut şi se 
pregătea să-i atace tabăra. Vestea i-a fost adusă de doi 
tineri din clanul ikires, Mtilke-totaqg şi Boroldai. 

Temujin le-a transmis tuturor susținătorilor săi ordinul de 
a se mobiliza, iar în seara aceleiaşi zile a părăsit tabăra în 
fruntea a peste zece mii de oameni, îndreptindu-se spre 
cîmpia  Dalan-baljut. Pe măsură ce înainta, armata 
devenea tot mai mare, iar în seara celei de-a doua zile, 
cînd a ajuns la cîmpie, număra treizeci de mii de oameni, 
care s-au răspîndit pe cîmpul de luptă. Prin urmare, 
forţele erau egale. 

înfruntarea a început a doua zi, în zori. De la început, 
Temujin a ştiut că va fi învins. într-adevăr, se găsea pe o 
poziţie defensivă în această bătălie pornită de duşman. 
Or, cum atitea campanii aveau s-o dovedească mai tir-ziu, 
Temujin era foarte priceput la atac, nu însă şi în apărare. 
Toate căpeteniile pe care le conducea, Bo'orchu, Jelme, 
Qasar ori Belgiitei, desfăşurau o putere de temut în 
ofensivă, dar nu aveau aproape nici o eficienţă dacă erau 
siliţi să aştepte atacul duşmanului. 

Prima mare bătălie a fost deci pentru Temujin o expe- 
rienţă nefericită. Chiar înainte să înceapă, a simţit că oa 

menii nu au nici un strop de elan. Dacă ar fi fost să atace, 
armata de treizeci de mii de lupi ar fi trecut dintr-un salt 
peste toţi munţii şi toate văile. Dar aşteptarea fără sfîrşit 


îi obosea şi-i făcea să semene cu nişte fiare în cuşcă. 
Temujin se simţea şi el cu totul neputincios. 

Bătălia a început într-un soi de lincezeală. Toate liniile au 
fost străpunse de călăreţii lui Jamuqa. Temujin a dat 
imediat ordin armatei să se replieze; solii au plecat în 
goana calului să transmită ordinul în cele patru colţuri ale 
cîmpiei. 

În fruntea celor zece mii de oameni, Temujin s-a retras 
într-un defileu îngust, de-a lungul fluviului Onon. Acum, 
cînd băteau în retragere, toţi îşi recăpătaseră elanul şi se 
mişcau cu repeziciune. în chip ciudat, Temujin nu părea 
să-şi dea seama de înfrîngere. La fel şi Bo'orchu, Jelme, 
Qasar şi Belgiitei. 

întors în tabără, Temujin a aflat că Jamuqa îi pusese la 
fiert în şaptezeci de cazane pe toţi locuitorii unei tabere 
chinos, că îi retezase capul conducătorului lor şi se în- 
torsese tîrîndu-l în tărînă, legat de coada calului. 

în bătălie pieriseră cîteva sute de oameni, dar, dată fiind 
amploarea ei, pierderile erau neînsemnate. La scurtă 
vreme după înfrîngere, Temujin a primit în tabără oameni 
care-l părăsiseră pe Jamuqa şi trecuseră de partea lui. | s- 
au alăturat astfel clanuri întregi, care blestemau cruzimea 
fostei lor căpetenii. 

Printre cei nou sosiți se număra şi Monglik, cu şapte copii 
ai săi. Era cel care, odinioară, la moartea lui Yesiigei, se 
grăbise să treacă de partea tribului tayichi'ut, după ce 
plecase după Temujin în tabăra onggirat şi-l adusese 
înapoi la Hoeliin. Dacă stăteai să scormoneşti trecutul, cei 
ce se întorceau la Temujin erau cu toţii nişte trădători, 
pentru că îi părăsiseră, pe el şi pe ai săi. însă Temii-jin nu- 
| punea pe Monglik în acelaşi rînd cu ceilalţi: trădarea 
acestui om în care-şi pusese toată încrederea îl întristase 
peste măsură. 

Totuşi, aflat faţă-n faţă cu Monglik, s-a străduit să-şi 
ascundă amărăciunea. Monglik s-a uitat la chipul lui, aş 
85 


teptîndu-se la vorbele cele mai aspre. Nici o mustrare n-a 
ieşit însă din gura lui Temujin. 

Dimpotrivă, s-a arătat încîntat să-l vadă sănătos şi i-a 
întîmpinat cu bunăvoință pe cei şapte copii. Nu pentru 
Monglik se întrecea însă Temujin în bunătate, ci în amin- 
tirea tatălui său, bătrînul Charaga: demult, cînd toţi oa- 
menii din clan părăsiseră tabăra, bătriînul fusese singurul 
care apărase pînă la capăt familia năpăstuită a lui Temii- 
jin, iar căpetenia tayichi'ut îl trimisese la moarte. 

Pentru a-şi arăta recunoştinţa faţă de bătrinul Charaqa, 
Temujin şi-a jurat să se poarte bine cu Monglik şi cu copiii 
săi. l-a chemat pe Qasar şi pe Belgiitei şi le-a poruncit: 
„Să-i primiţi cum se cuvine pe fiul şi pe nepoţii lui 
Charaqga!” 

Dacă Temujin nu se simţea înfrînt, nici Jamuqa nu părea 
că gustă izbînda. Se mulţumise să pună pe fugă oastea 
duşmanului său, fără a merge mai departe. Pe marile 
podişuri mongole, puterea a continuat să fie împărţită în- 
tre cei patru, To'oril-han, Jamuqa, Temujin şi tătari. în apa- 
renţă, viaţa îşi urma liniştită cursul şi nimic nu prevestea 
o tulburare a acestui echilibru. 

în cei trei ani care au urmat coruTuntării cu Jamuqa, Te- 
miijin şi-a folosit toată energia pentru unificarea tribului. 
Cum acesta cuprindea oameni din toate clanurile mon- 
gole, se iveau mereu tot soiul de probleme. Temujin era 
îngrijorat mai ales de purtarea duşmănoasă a fraţilor Se- 
che-beki şi Taichu, verii săi, care alcătuiseră, sub numele 
de „clanul jiirkin”, o tabără independentă şi, chiar dacă îl 
recunoşteau ca han pe Temujin, visau să-i ia locul de 
îndată ce împrejurările le-ar fi fost prielnice. 

Seche-beki şi Taichu nu erau singurii care tulburau apele: 
vărul lui Temujin, Quchar, unchiul său Daritai-otchi-gin şi 
fiul lui Qutula-han, Altan, pîndeau orice prilej pentru a-şi 
spori puterea. 

Temujin nu avea nici un pic de încredere în aceşti oameni, 
care-i erau rude apropiate. Lor le datora faptul că 

ajunsese la rangul de han, aşa că se cuvenea să le fie re- 
cunoscător. Dar ştia prea bine că va veni clipa cînd va fi 
nevoit să scape de ei. Clipa aceasta era însă departe. Pînă 
atunci, Temujin trebuia să se ferească de orice tulburare, 
pentru a menţine liniştea în trib. Deocamdată, oamenii 
aceştia alcătuiau o rezervă prețioasă de efective pe care 
le putea arunca la nevoie împotriva altor triburi. Pentru că 
putea fi silit să lupte în orice moment cu Jamuqa ori să 
încalce jurămîntul care-l lega de To'oril-han. 

La patru ani după înfruntarea cu Jamuqa, în ianuarie, 
Temujin a împlinit treizeci şi cinci de ani. Tinerii care 
fuseseră alături de el în toate încercările erau acum şi ei 
bărbaţi în toată firea. Fraţii săi, Qasar şi Belgiitei, aveau 
treizeci şi trei de ani, iar cei doi mai mici, Qachi'un şi Te- 
miige, aveau treizeci, fiind şi ei în floarea vîrstei. Bo'or- 
chu, tovarăşul său de nădejde, pe care se putea bizui în 
toate cele, avea, ca şi el, treizeci şi cinci de ani, iar Jelme, 
celălalt tovarăş credincios, împlinise treizeci şi opt. 

La petrecerea de Anul Nou, Temujin, plimbîndu-şi privirea 
asupra credincioşilor săi vasali înşiruiţi dinaintea cortului, 
a fost cuprins, pentru prima dată, de o adîncă mulţumire: 
toţi erau sănătoşi şi voinici. Se uita la fiecare şi vedea 
numai mongoli vînjoşi, aşa cum îi visase din copilărie. Nu 
doar moştenitori ai sîngelui strămoşu-lui-lup, ci adevăraţi 
lupi albaştri. Bo'orchu, Jelme, Qasar, Belgiitei, Qachi'un şi 
Temiige, precum şi cei doi fraţi, Chimbei Căpăţinosul şi 
Chila'un cel Saşiu, toţi cei ce erau acolo, fără excepţie, 
erau lupi albaştri. l-a văzut deodată ca pe o haită de lupi 
gata de vînătoare: ochii lor, destul de pătrunzători ca să 
vadă pînă hăt, departe, aveau o sclipire sălbatică, în care 
se citea pofta nestrămutată de a pune stăpiînire pe tot ce 
doreau. Trupurile lor, făcute anume pentru luptă, erau 
minunat clădite. Aveau coapsele tari şi lucioase, braţele şi 
picioarele numai bune pentru a străbate cîmpiile 
înzăpezite şi a înfrunta furtunile, iar coamele de păr aspru 
şi des erau ca nişte tăişuri de sabie, gata să despice 
văzduhul. 

Temujin şi-a îndreptat apoi privirile asupra femeilor. 
Hoeliin, care avea cincizeci şi cinci de ani, îi avea alături 
pe cei doi băieţi de cincisprezece ani, Kiichii, singurul 
vlăstar merkit, şi Kokochii, sortit să crească în acest trib, 
deşi se născuse în clanul tayichi'ut. Niciodată nu văzuse 
Temujin atîta mîndrie pe chipul mamei sale. Hoeliin obiş- 
nuia să spună tuturor: „Cine alta, în afară de mine, ar pu- 
tea fi pentru cei orfani ochiul care veghează ziua, urechea 
care ascultă noaptea?”, ceea ce era cu totul adevărat: îi 
creştea cu dragoste, dar şi cu asprime, pe copiii veniţi din 
alte triburi. 

Alături de mama sa, Hoeliin, şedea Borte, soţia lui, cu fiul 
lor Jochi, care împlinise zece ani şi care era mereu lîngă 
ea. Numai că toţi socoteau că ea era mai degrabă în 
slujba copilului. De cînd micul „oaspete” sosise în tabără, 
Borte îl crescuse din scurt, cu o dragoste fără margini, pe 
care Temujin o găsea uneori ciudată. După Jochi, mai 
adusese pe lume trei băieţi: Jagatai, Ogodei şi Tolui, dar la 
ceremoniile oficiale îi încredința slujnicelor, iar ea stătea 
mereu alături de Jochi. Nu se ştia dacă va ajunge într-o zi 
lup, aşa cum doreau părinţii săi, dar un lucru era sigur: nu 
era un copil ca toţi ceilalţi. Era atît de tăcut încît putea fi 
luat drept mut şi nu zimbea niciodată. Auzea ca nimeni 
altul murmurul vîntului printre corturi şi paşii oamenilor 
ori ai animalelor. 

Dacă bărbaţii înşiraţi în faţa lui aveau chip de lup, Hoeliin 
şi Borte semănau cu nişte căprioare albe. Şi nu numai ele: 
toate femeile care şedeau în spatele lor erau ca nişte 
căprioare care aşteaptă plecarea lupilor la vînătoare. 
„Anul ăsta va fi poate o bătălie”, a rostit bătrînul Qorchi. 
„Şi eu cred la fel”, a răspuns Monglik, care era însoţit de 
cei şapte copii, acum nişte tineri în putere. 

Qorchi trecuse de şaizeci de ani, iar Monglik de cincizeci. 
Arnîndoi stăteau la loc de cinste la sărbători. Bătălia, dacă 
avea să fie, avea să-i pună ori împotriva lui Jamuqa, ori a 


lui To'oril-han. Nu trebuia căutat nici un pretext pentru 
începerea ostilităţilor: îndată ce un conducător de 

clan avea chef să se lupte, orice adversar devenea pe 
dată un duşman. De această dată, dacă avea să fie vreo 
bătălie, era mai mult ca sigur că va fi împotriva lui 
Jamuqa, au spus cei doi bătrîni. 

Ca şi ei, Temujin presimţea că haita de lupi care se afla în 
faţa lui avea să pornească la luptă în anul acela. Doar că 
nu ştia împotriva cui. Nu se întrevedea ca Jamuqa să-i 
caute pricină şi nici ca To'oril-han să pornească împotriva 
lui. în aceste împrejurări, totul depindea de Temujin, care 
nu era însă în stare să prevadă de care parte se va înclina 
balanţa. 

Presimţirea lui Temujin s-a împlinit cu şase luni mai tîrziu, 
spre sfîrşitul lui iunie. Aflînd, din gura unui negustor 
onggirat care venea din ţinutul lui Borte, că uriaşa oaste a 
imperiului Kin trecuse dincoace de Marele Zid pentru a-i 
ataca pe tătari, Temujin a hotărît să pornească şi el 
împotriva lor. Ca şi neamul Kin, tătarii erau duşmanii de 
veacuri ai mongolilor; Temujin nu uitase vorbele pe care 
tatăl său, Yesiigei, le repeta ca pe un refren: „Clanul 
tayichi'ut şi neamul tătar trebuie zdrobite!” Pînă la urmă, 
avea să procedeze în ordine inversă, dar trebuia să prindă 
clipa potrivită pentru ofensivă. Dacă nu, prilejul de a-i 
infringe pe tătari, care stăpîneau de multă vreme partea 
de nord-est a marilor podişuri, putea să nu se mai ivească 
niciodată. Pentru el era, aşadar, o şansă nemaipomenită. 
Temujin s-a purtat întocmai precum To'oril-han, cu zece 
ani în urmă, cînd îi zdrobise fără milă pe merkiţi: de 
această dată, a luat-o el înainte şi l-a tint pe To'oril-han în 
luptă, tot aşa cum bătrînul conducător îl tîrise odinioară 
pe Jamuqa. Putea astfel să-şi sporească forţa ofensivă şi 
să se ferească de duşmănia altor triburi. 

Belgiitei s-a dus cu unul dintre tovarăşii săi la To'oril-han, 
în Pădurea Neagră. Pînă la întoarcerea lui, Temii-jin şi-a 


pregătit luptătorii de război. De cum a venit, Belgiitei i-a 
dat de ştire că To'oril-han, în fruntea armatei 

90 

kereyit, pornise la drum. Temujin şi-a amintit, cu plăcere, 
de iuţeala bătrînului conducător, care semăna cu vulturul 
repezindu-se asupra prăzii. 

Oastea de treizeci de mii de oameni condusă de Temiijin 
s-a îndreptat spre nord-est, mergiînd zi şi noapte prin 
cîmpiile şi stepele de pe marile podişuri mongole. în cea 
de-a zecea zi, în apropiere de confluenţa fluviului Keru-len 
cu rîul Ulja, s-a alăturat armatei aliate. 

După zece ani, Temujin îl revedea pe To'oril-han, care 
trecuse de şaizeci de ani. 

„O, fiule!”, a rostit bătrînul războinic, care avea aceeaşi 
privire de oţel şi acelaşi chip aspru. „După ce-i vom în- 
vinge pe tătari, îi vom ucide pe toţi bărbaţii, pînă la unul, 
şi vom împărţi femeile, bogăţiile, oile. Nădăjduiesc că n-ai 
nimic împotrivă! Cunosc ura nestinsă pe care voi, mongo- 
lii, o nutriţi faţă de duşmanul tătar!” 

„Ai mcuviinţarea mea!”, a răspuns Temujin. Tătarii tre- 
buiau să plătească pentru tot ce făcuseră. Din pricina lor 
cursese de atitea ori sîngele strămoşilor mongoli. Qutu-la- 
han şi cei şase fraţi ai săi îşi pierduseră viaţa luptînd 
împotriva lor. Ambagai-han fusese prins de ei şi predat 
celor din neamul Kin. Apoi fusese țintuit pe lin măgar de 
lemn, sfirtecat de viu şi tăiat în bucățele mici. „Să mă 
răzbunaţi, chiar dacă veţi rămîne fără unghii şi fără de- 
gete!” Glasul bătrînului Bultechii, care îi istorisise poves- 
tea în copilărie, răsuna încă în urechile lui Temujin. 

„O, andal a urmat To'oril-han, la trei zile după ce vom fi 
împărţit prada, în clipa în care va răsări soarele, voi pleca, 
împreună cu armata. La fel vei face şi tu!” 

„Ai încuviințarea mea”, a răspuns din nou Temujin, şi abia 
atunci To'oril-han i-a zimbit lui anda, care putea să se 
preschimbe oricînd în duşman de moarte. 

După ce s-au învoit cu privire la împărţirea prăzii şi la 
condiţiile de plecare, a început atacul. Lupta dintre tătari 


şi armata mult mai bine înzestrată a neamului Kin era în 
toi. To'oril-han i-a atacat din nord-vest, iar Temiijin dinspre 
sud-vest. 

Atacaţi astfel din trei părţi, tătarii au fost pînă la urmă 
învinşi, după o luptă înverşunată care a ţinut şapte zile. 
Temujin le poruncise oamenilor săi să nu cruţe nici un 
soldat duşman. Cînd conducătorul tătar Megiijin-se'ultu a 
fost prins şi tîrît la picioarele lui, l-a ucis chiar el, des- 
picîndu-i ţeasta. Toţi prizonierii au fost trecuţi prin sabie. 
Femeile, legate, au fost adunate laolaltă şi împărţite în 
două grupuri, unul fiind dus în tabăra lui To'oril-han, iar 
celălalt în tabăra lui Temujin. Taberele tătarilor au fost 
prădate, apoi li s-a dat foc. 

Spre a le mulţumi pentru ajutor, şeful armatei Kin i-a dat 
lui To'oril-han titlul de „rege”, iar lui Temujin pe cel de 
„sutaş”. Temujin a primit titlul fără să se împotrivească, 
deşi nu avea pentru el nici o însemnătate. To'oril-han nu 
părea nemulţumit, dar tînărul său anda părea răvăşit, 
pradă unor simţăminte amestecate. Imperiul Kin, aflat 
dincolo de Marele Zid, rămînea pentru el un duşman de 
moarte. Şi-a spus că într-o bună zi, cînd lucrurile se vor 
schimba, va trebui să se arate vrednic de titlul primit. Gîn- 
dul i-a trecut doar prin minte, fără să ia forma unei ho- 
tărîri. Pentru că încă nu sosise timpul să se îngrijească de 
ceea ce se petrecea dincolo de Marele Zid. 

Trupele au plecat în condiţiile stabilite prin acordul cu 
To'oril-han. Armata acestuia şi cea a lui Temujin erau ur- 
mate de cîteva sute de căruţe care gemeau sub 
greutatea prăzii luate de la duşman. Prada lui Temujin se 
deosebea întruciîtva de cea a bătrînului conducător: dacă 
se puteau vedea şi leagăne de argint ori paturi încrustate 
cu pietre scumpe ori cu scoici, grosul era alcătuit din care 
de luptă, arme şi platoşe, adică tot ceea ce foloseau nu 
doar tătarii, ci şi neamul Kin. Unele lucruri fuseseră luate 
de pe cîmpul de luptă, altele cumpărate de la luptătorii 
Kin. 


Prada mai cuprindea şi ceva mai puţin obişnuit: un orfan 
pe care Qorchi, care se alăturase armatei lui Temujin spre 
a-şi îndeplini datoria, îl găsise într-o tabără de tătari. 
Copilul purta un pieptar de satin în trei culori, căp 

tuşit cu blană de zibelină şi împodobit cu un inel de aur. 
Era încă la o vîrstă fragedă şi nu ştia să vorbească, dar 
chipul lui avea o distincţie care arăta că este de viţă alea- 
să. Qorchi putea în sfîrşit răspunde, după cîţiva ani, do- 
rinţei arătate de Hoeliin. 

Copilul a căpătat numele de Shi'i-qutuqu şi a fost primit în 
cortul lui Hoeliin, care avea să facă din micul uliu tătar un 
şoim mongol. 

Temujin, întors victorios în tabără, a aflat că Seche-beki şi 
fratele său, Taichu, din clanul jiirkin, atacaseră un sat care 
îi era supus, furînd veşmintele de la o mulţime de oameni 
şi omorînd vreo zece. înainte de atacul împotriva tătarilor, 
Temiijin le poruncise celor din clanul jiirkin să se 
mobilizeze. Or, aceştia nu numai că nu-l ascultaseră, ci 
îndrăzniseră să profite de lipsa lui pentru a se deda la 
aceste fapte violente. 

Temujin a pornit fără întârziere să-i pedepsească pe cei 
din clanul jiirkin. Era prilejul mult visat de a se descotorosi 
de Seche-beki, de Taichu şi de ceilalţi. Ticăloşia lor nu mai 
putea fi pusă la îndoială. Fără a le lăsa oamenilor săi 
răgazul de a interveni, Temujin a atacat prin surprindere 
clanul jiirkin, aflat pe malurile fluviului Kerulen, i-a prins 
pe Seche-beki şi pe Taichu şi le-a tăiat capul. Apoi a mutat 
toate corturile clanului în propria lui tabără. 

în timpul acestei expediţii, Qorchi a mai găsit un orfan, pe 
nume Boro'ul, pe care l-a luat cu sine pentru a i-l dărui lui 
Hoeliin. 

„Bărbaţii din clanul jiirkin erau cei mai viteji dintre toţi 
mongolii. Fără îndoială că aşa se va întîmpla şi cu 
Boro'ul”, a spus Qorchi, adăugind: „Pînă în ziua în care 
Temujin va domni ca stăpîn atotputernic peste marile 


podişuri, cu mulţimea asta de copii, tabăra nu va rămîne 
goală!” 

Qorchi se străduia din răsputeri să-şi facă treaba. Vorbele 
sale n-au descurajat-o deloc pe Hoeliin, care se străduia 
să facă din micii orfani nişte adevăraţi mongoli. lar Kiichii, 
Kokochii, Shi'i-qutuqu şi Boro'ul creşteau laolaltă, ca fraţii, 
în acelaşi cort. 

După zdrobirea tătarilor, puterea asupra marilor podişuri, 
unde trăiau două sute de mii de nomazi, se împărțea între 
trei triburi: mongolii lui Temujin, kereyiţii lui To'oril-han şi 
jadaraţii lui Jamuqa. Conflictul dintre acesta din urmă şi 
armatele unite ale lui To'oril-han şi Temii-jin a izbucnit la 
patru ani de la lupta cu tătarii, cînd Te-miijin împlinise 
treizeci şi nouă de ani. 

Şi pentru el, şi pentru To'oril-han, bătălia era hotări-toare. 
Jamuqa chemase alături de el clanurile gatagin, salji'ut, 
ikires, qorulas, naiman, tayichi'ut şi oirat şi domnea peste 
neamurile supuse odinioară tătarilor şi merki-ţilor. De 
asemenea, din motive geografice, ţinutul onggi-raţilor, 
clanul unde se născuse Borte, făcea şi el parte din 
teritoriul lui. 

Ostilitățile au fost declanşate de Jamuqa. La aflarea ştirii, 
To'oril-han, fără să se ostenească să cerceteze dacă era 
sau nu adevărată, şi-a strîns armata şi a sosit în tabăra lui 
Temiijin. 

Acesta l-a primit pe bătrinul războinic în cort, unde au 
stabilit împreună strategia care avea să le îngăduie să 
înfrunte forţele numeroase ale lui Jamuqa. 

„O, andal Ca să nu ne certăm, cred că ar trebui să ne 
trimitem fiecare în prima linie cele mai puternice trupe, în 
număr egal”, a spus To'oril-han. 

„Aşa să fie”, a răspuns Temujin, şi a trimis înainte trei 
detaşamente conduse de Altan, Quchar şi Daritai-otchi- 
gin. La rîndul său, To'oril-han a ales trei unităţi conduse 
de Senggiim, Jaga-gambu şi Bilge-beki. 


Era o strategie bine gindită, dar, după ce a început bă- 
tălia, To'-ril-han şi Temujin, fără a mai ţine seama de pier- 
derile suferite, au fost nevoiţi să-şi trimită în prima linie, 
pe rînd, pe măsură ce era nevoie, detaşamentele cele 
mai bine pregătite. Astfel, Temujin nu i-a păstrat alături 
decît pe oamenii lui Jelme, aruncînd în focul luptei trupele 
lui Bo'orchu, Qasar şi Belgiitei. 

Războiul s-a desfăşurat pe o întindere uriaşă, pe cursul 
inferior şi superior al mai multor ape: Selengga, Orhon, 

Onon, Kerulen. De dimineaţă pînă seara, ştafetele 
aduceau ştiri din toate părţile frontului, vestind care o 
izbîndă, care o înfrângere. în cea de-a cincea zi de la 
începerea războiului, a apărut necesitatea unei bătălii 
hotărâtoare între cele două tabere. Jamuqa îşi muta 
grosul trupelor spre cursul inferior al fluviului Kerulen. 
Cînd a aflat, Temujin i-a zis lui To'oril-han: „O, bătrînul 
meu părinte! Rămii pe loc! Mă duc eu!” într-adevăr, 
simţea că nu se poate bizui pe To'oril-han pentru această 
expediţie. Deşi era stăpânul ținutului Gobi şi avea o 
îndelungată experienţă, el trecuse bine de şaizeci de ani. 
Totuşi, nici Temujin nu era încredinţat că va izbândi. Atâta 
vreme cât bătălia nu âncepuse, nu se ştia cum se va 
sfârşi. Şi oricare ar fi fost sfârşitul, pierderile aveau să fie 
ânsem-nate. Temujin simţea însă că, dacă nu se afla el 
ânsuşi ân fruntea luptătorilor, nu se putea linişti. 
„Cocoşelule! De ce te repezi aşa la măcel? Jamuqa nu 
este un adversar pe măsura ta! Mă duc eu!”, a răspuns 
To'oril-han la propunerea lui Temujin. Acesta se pregătea 
să stăruie, dar bătrânul războinic, al cărui chip osos şi 
palid căpătase o culoare stacojie, a ânceput să răcnească: 
„Bătălia asta nu trebuie pierdută! Gândeşti că mă pot 
âncrede într-un mucos ca tine? Ai să-l ataci pe flancul 
stâng, ca să-i zdrobeşti pe tayichi'ut!” 

Temiijin n-a avut âncotro şi i-a lăsat conducerea lui To'oril- 
han în bătălia care avea să le hotărască soarta. 


în fruntea unei armate de zece mii de oameni, bătrânul a 
pornit spre cursul inferior al fluviului Kerulen, ân vreme ce 
Temujin, ca să-i atace pe tayichi'ut care-l acopereau pe 
Jamuqa, a pornit-o, cu alţi zece mii de războinici, spre 
cursul mijlociu al Ononului. 

Era primul prilej ânsemnat de a-şi ânfrunta duşmanii din 
totdeauna. Temujin şi-a âmpărţit armata ân mai multe 
corpuri care, âncercuind poziţiile tayichi'ut, s-au apropiat 
din ce in ce mai mult. Lupta a ţinut o zi şi o noapte. 

La apusul soarelui, Temujin a fost grav rănit la git de o 
săgeată duşmană. Sângele şiroia din rană, dar pentru că 

lupta era în toi şi se lăsa seara, n-a putut fi îngrijit. Noap- 
tea tirziu, după ce lucrurile s-au liniştit, Jelme şi-a lipit bu- 
zele de rana lui Temujin şi a supt cu putere. Sugea şi scui- 
pa, sugea şi scuipa, ca nici o picătură de otravă să nu 
rămînă în trupul căpeteniei. În zori, pămîntul din jur era 
înnegrit de sîngele acela întunecat. 

A doua zi au sosit în tabăra lui Temujin doi bărbaţi din 
tabăra tayichi'ut, care trecuseră prin încercuire. Unul era 
tatăl lui Chimbei şi al lui Chila'un, Sorgan-shira, iar 
celălalt, un tînăr oacheş, de douăzeci şi cinci-douăzeci şi 
şase de ani. Cum Temujin fusese odinioară scăpat de la 
moarte de Sorgqan-shira, a hotărît, în semn de recunoş- 
tinţă, să-l ocrotească. Apoi l-a întrebat pe tînăr: 

„La ce te pricepi?” 

„Sînt arcaș.” 

„De ce te-ai lăsat prins?” „Nu mai aveam săgeți.” 

„Ştii cumva cine este arcaşul cel iscusit care i-a sfări-mat 
botul roibului meu şi m-a rănit la git?” 

După o clipă de gindire, tînărul a răspuns: „Cred că eu am 
fost acela. Am tras săgețile de pe creasta aceea.” 

„Acum că am aflat acest lucru, nu-ţi pot cruța viaţa.” 
„Ce-a fost, a fost! Ucide-mă, dacă vrei!” a spus tînărul. 
Numai că Temujin nu dorea să-l ucidă. în ochii viteazului 
ostaş, care nu punea nici un preţ pe viaţa lui şi dăduse un 
răspuns atît de deschis, a văzut o sclipire care i-a plăcut. 


Tînărul, fără să ocolească privirea iscoditoare a lui 
Temujin, a strigat: 

—Taie-mi degrabă capul! 

„Nu te grăbi să mori! Ai să lupţi alături de mine. lar dacă 
îți poruncesc, ai să sfărimi stînca albastră şi ai să faci 
bucățele stînca neagră!” 

La aceste cuvinte, tînărul a tăcut, privindu-l drept în ochi 
pe Temujin. 

„îţi dau numele de Jebe (Săgeata)”, a mai spus Temii-jin. 
Tînărul l-a ascultat tot în tăcere, fără să clipească. Nu- 
mele de Jebe i se potrivea de minune iscusitului arcaş, cu 
teasta ascuţită ca virful de săgeată. 

în seara aceleiaşi zile a ajuns la Temujin un om cu vestea 
că To'oril-han, după ce zdrobise armata duşmană, pornise 
pe urmele lui Jamuqa, pus pe fugă. 

Temujin i-a măcelărit fără milă pe tayichi'ut. Singura lui 
părere de rău era că nu pusese încă mîna pe şeful lor, 
Tarqutai. Nimicise însă tot clanul, ca numele de tayichi'ut 
să nu mai fie niciodată pomenit pe marile podişuri mon- 
gole. Clanul tayichi'ut era oarecum înrudit cu al său, pen- 
tru că aveau aceiaşi strămoşi, dar Temujin s-a arătat ne- 
cruţător. Printre prizonieri se aflau numeroşi borjigini care, 
pe cînd era el copil, trăiau în aceeaşi tabără ca şi el. Unii îi 
erau rude de sînge. S-a purtat însă cu ei ca şi cum i-ar fi 
fost cei mai mari duşmani, fără să plece urechea la ru- 
găminţi şi alte vorbe. 

„Să le luăm viaţa tuturor din clanul tayichi'ut, pînă la 
urmaşii urmaşilor lor, şi să le risipim oasele în vînt ca pe 
cenuşă!” 

Conform ordinului, tuturor bărbaţilor din tabăra tayichi'ut 
li s-a retezat capul. Cit despre femei şi copii, adunaţi în 
acelaşi loc, li s-a poruncit să curețe, în fiecare zi, locul 
execuţiei. Singurii cărora Temujin le-a cruțat viaţa şi pe 
care i-a primit în tabăra sa au fost Sorgan-shira şi tînărul 
căruia îi dăduse numele de Jebe. 


Pe cînd Temujin tocmai isprăvea cu clanul tayichi'ut, tru- 
pele au început să se întoarcă de pe front. Printre ele se 
aflau cele conduse de Bo'orchu şi Qasar, precum şi unele 
unităţi ale lui To'oril-han. Toate dovediseră o vitejie fără 
margini, în sfîrşit, la urmă de tot, au sosit bătrînul 
războinic şi oamenii săi, care puseseră pe fugă oastea lui 
Jamuqa. 

în scurtă vreme, locul unde avusese loc măcelul şi unde 
mai plutea încă mirosul sîngelui a fost năpădit de 
regimentele lui To'oril-han şi Temujin. De pe dealurile din 
jur, trupele fără număr, desfăşurate pînă în zare, păreau 
un covor uriaş. 

La trei zile după izbînda lui To'oril-han, bătrînul şi Temiijin 
s-au retras într-un cort ridicat la poalele unui deal 

ca să poată sta de vorbă liniştiţi. Erau amîndoi însoţiţi de 
o gardă numeroasă, dar în cort au intrat singuri. 

„Ce ciudat! Să fim nevoiţi să ne sărbătorim astfel iz-bînda 
asupra lui Jamuqa!”, a rostit To'oril-han, zimbind amar. 
Acelaşi zîmbet amar se zugrăvise şi pe chipul lui Temujin. 
Bătrînul avea întru totul dreptate. Dar amindoi ştiau că nu 
se poate altfel. 

Marile podişuri mongole aveau să se afle de-acum înainte 
sub stăpînirea celor doi. Trebuia aşadar împărţit în două 
ceea ce stăpiniseră odinioară împreună cu Jamuqa. 
Acesta fugise, dar cea mai mare parte a neamurilor peste 
care domnea aşteptau, neputincioase, să li se hotărască 
soarta. 

După cum se învoiseră înainte de începutul luptei, To'oril- 
han şi Temujin aveau să împartă în mod egal tot avutul 
feluritelor clanuri aliate cu Jamuqa: bărbaţi, femei, oi, cai, 
lucruri de preţ, arme... Prada era atît de bogată încît nu 
putea fi asemuită cu ceea ce dobiîndiseră după nimicirea 
merkiţilor şi a tătarilor, deoarece cuprindea bunurile 
marilor clanuri: saljiut, ikires, qorulas, tayichi'ut, oirat, 
onggirat şi naiman, fără a le mai socoti pe cele ale cla- 
nurilor mărunte, risipite în cele patru colţuri ale marilor 


podişuri. Prin urmare, nu se putea face o împărţire cu 
adevărat dreaptă. 

„Fiule! Să numim, unul cîte unul, clanurile pe care le 
dorim. începe tu!”, a rostit To'oril-han. „Părinte, tu ai în- 
frînt oastea lui Jamuqa. Aşa că spune-ţi dorinţa mai întîli!”, 
a răspuns Temujin, cedîndu-i locul lui To'oril-han. 
„Onggirat”, a spus acesta dintr-o suflare. Era tribul cel 
mai bogat de pe marile podişuri, cel din care se trăgea 
Borte. Temujin îl dorea şi el mai presus de orice, dar n- 
avea ce face. De altfel, Dei-sechen, tatăl lui Borte, nu mai 
era în viaţă. 

„Tayichi'ut”, a rostit Temujin. 

„Oirat”, a continuat To'oril-han. 

„Salji'ut”, a zis şi Temujin. Şi astfel, cei doi cuceritori şi-au 
împărţit, unul cîte unul, clanurile răspîndite pe ma 

rile podişuri. N-a mai rămas, la sfîrşit, decit cel al naima- 
nilor, a căror stăpiînire nu era însă de nici un folos. Acest 
popor aparte, de origine turcica, nu încercase niciodată să 
se alăture lui Jamuqa, lui To'oril-han ori lui Temujin. Deşi 
trăia pe marile podişuri, era aşezat dincolo de munţii 
Altai, ceea ce îl izola de toate triburile mongole. Pe dea- 
supra, avea toate cele trebuincioase pentru a se descurca 
singur. Dar, lucru curios, răspunsese chemării lui Jamuqa 
şi îi trimisese în ajutor cîteva trupe. 

Mom fi nevoiţi să pornim împotriva naimanilor, fără 
întîrziere”, a spus To'oril-han. 

„Cînd anume?”, a întrebat Temujin. 

„Peste un an, negreşit. Pînă atunci, amindoi avem o 
mulţime de lucruri de făcut.” To'oril-han avea din nou 
dreptate: supunerea tuturor clanurilor pe care şi le îm- 
părţiseră n-avea să fie o treabă uşoară, şi oricum nu era 
singura. 

După ce au împărţit prada, Temujin şi To'oril-han, după 
obicei, au băut în cinstea izbînzii. S-ar fi cuvenit să-i 
cheme pe toţi generalii la un ospăț, dar simţiseră amindoi 
că era mai prudent să renunţe. 


Temujin dorea să pornească, peste un an, împotriva nai- 
manilor, alături de To'oril-han, dar ştia că, mai devreme 
sau mai tîrziu, se va lupta cu bătrînul conducător. Pentru 
că nu putea exista decit un singur stăpîn peste marile po- 
dişuri. Puterea nu putea fi împărţită. 

Cele două căpetenii s-au despărţit cu făgăduiala de a-şi 
desface taberele a doua zi de dimineaţă, chiar la răsăritul 
soarelui. Fiecare s-a întors în tabără precum venise, 
însoţit de o gardă numeroasă, înarmată pînă-n dinţi. 

A doua zi, în zori, cele două armate, părăsind locul luptei, 
s-au îndreptat în direcţii opuse. După vreun ceas de mers, 
Temujin a fost cuprins de dorinţa arzătoare de a pomi 
împotriva trupelor lui To'oril-han. S-a gîndit că, dacă se 
mişcă repede, nu va fi foarte greu să risipească armata 
care înainta în coloană: era de-ajuns să despartă în trei 
arma 

ta de zece mii de oameni, pentru a porni un atac pe flanc 
din trei puncte diferite. Şi-a alungat însă repede gîndul, 
dîndu-şi seama că şi lui To'oril-han îi putea trece prin min- 
te acelaşi lucru, aşa că le-a ordonat oamenilor să se aşe- 
ze în ordine de luptă, ca să fie pregătiţi pentru un even- 
tual atac din partea lui To'oril-han. Trupele au mers astfel 
toată ziua, fără oprire. Abia spre seară, oprindu-se pentru 
înnoptat, Temujin s-a simţit mai liniştit. 

După mai multe zile de marş, armata învingătoare a ajuns 
în tabără. O parte din războinici au fost însă nevoiţi să 
pornească din nou la drum, după o singură noapte de 
odihnă, pentru a se îngriji de îndeplinirea tuturor măsu- 
rilor legate de clanurile ce urmau să i se supună lui Te- 
miijin. 

Temujin le-a încredinţat această sarcină unor tineri co- 
mandanti: Siibotei, fratele mai mic al lui Jelme, şi Mu-qali. 
Amiîndoi i se alăturaseră împreună cu mulţi alţi tineri, 
după ce părăsiseră tabăra lui Jamuqa. Pe atunci erau încă 
adolescenţi, dar Siibotei avea acum douăzeci şi opt de 
ani, iar Muqali treizeci şi unu. 


în timpul luptelor care avuseseră loc, cei doi se între- 
cusem în fapte de vitejie, care înlesniseră izbînda. Pentru 
a-i răsplăti, Temujin le-a încredinţat această sarcină 
însemnată, care le dădea, pentru prima oară, o mare pu- 
tere. Amiîndoi, fără să se odihnească, au pornit la drum a 
doua zi, în fruntea a două mii de oameni, pentru a ocupa 
ţinuturile cîtorva clanuri nou cucerite. 

După o săptămînă, au trimis la Temujin un grup de femei 
şi de copii din clanul tayichi'ut şi un mare număr de oi şi 
de cai. Temujin a dat femeile şi copiii oamenilor săi, să le 
fie robi, a folosit caii pentru armată, iar oile le-a trimis la 
păşune. 

Din celelalte clanuri cucerite au venit doar tinerii buni de 
armată. Bătrinii, femeile şi copiii, turmele şi celelalte 
bunuri au fost lăsate la locul lor. Temujin a fost mulţumit 
de tot ceea ce făcuseră tinerii săi generali. Siibotei şi 
Mugali îndeplineau acum rolul jucat, la vremea lor, de 
Bo'orchu şi de Jelme. 

Temujin nu pregeta să aleagă anumiţi tineri pentru a le 
încredința sarcini de mare însemnătate, ceea ce le în- 
găduia vechilor şi credincioşilor săi sfetnici, Bo'orchu, Jel- 
me, Qasar şi Belgiitei, să se ocupe de treburi mai grele şi 
mai importante. Conducerea unei mulţimi de aproape 
două sute de mii de oameni le dădea lui Temujin şi apro- 
piaţilor săi vasali destulă bătaie de cap. 

în anul următor, 1202, Temujin a împlinit patruzeci de ani. 
Pe cînd petrecerea de anul nou era în toi, a primit vestea 
că tătarii, pe care aproape că îi nimicise cu cîțiva ani în 
urmă, atacaseră unul dintre clanurile aflate sub protecţia 
sa. Temujin a oprit petrecerea şi a hotărit să pornească cu 
armata împotriva tătarilor. 

încă din toamnă, aflase cîte ceva despre un început de 
pregătire a tătarilor rămaşi în viaţă, dar nu se hotărise să 
intervină, de teamă să nu-l supere pe To'oril-han. El şi 
bătrînul trebuiau să cadă la înţelegere în cazul unor miş- 
cări însemnate de trupe pe marile podişuri. Fără să fi fă- 


cut vreun legămiînt în această privinţă, se simțeau datori 
să procedeze astfel, printr-un soi de contract tacit, ceea 
ce se dovedea cu atit mai necesar în cazul tătarilor, 
despre care nu ştiau de partea cui vor trece. 

Totuşi, de această dată, Temujin şi-a gîndit planul de 
bătaie fără să ţină seama de To'oril-han. Ar fi pierdut prea 
multă vreme dacă i-ar fi dat de ştire, putînd să-i supună 
pe tătari şi să le cotropească ţinutul printr-o acţiune ful- 
ger, fără a-i da bătrînei căpetenii răgazul de a interveni. 
înainte de toate, Temujin le-a dat oamenilor săi două 
ordine stricte: le-a interzis orice prădăciune şi le-a porun- 
cit ca, în cazul în care vor fi obligaţi să dea înapoi, să-şi 
reia cu orice preţ poziţiile, pentru a înfrunta duşmanul, 
fără să se gindească să fugă. 

în fruntea unei armate de zece mii de oameni, alcătuită 
numai din călăreţi, Temujin a pornit să străbată marile 
podişuri îngheţate. Războinicii şi caii înfruntau crivățul 
care îi şfichiuia ca biciul. Lupta s-a dat în ţinutul cuprins 

între Dalan-nemiirges şi malurile fluviului Urunggu- Soarta 
bătăliei s-a hotărît în numai trei zile. Jebe şi-a dovedit din 
plin vitejia, prin fapte strălucite. Tînărul care sfări-mase 
botul armăsarului lui Temujin şi-l rănise pe acesta la git 
era un arcaş neîntrecut, dar s-a dovedit încă şi mai iscusit 
la atacurile de cavalerie. Făcînd una cu calul, cu picioarele 
bine înfipte în scări, se năpustea ca trăsnetul, fără să se 
ţină de friu, atacînd cu lancea: avea o îndemiînare 
aproape neomenească. El era cel care străpungea întot- 
deauna liniile duşmane. Era iute şi necruţător ca o săgea- 
tă de oţel. 

S-a hotărît ca toţi bărbaţii tătari căzuţi prizonieri să fie 
duşi într-un loc anume şi executaţi. Cînd era vorba de 
tătari şi de tayichi'ut, Temujin nu cunoştea mila. Or, fra- 
tele său vitreg, Belgiitei, nu şi-a ţinut gura şi le-a spus 
prizonierilor ce soartă îi aştepta, ceea ce a dus la o 
răscoală a tătarilor. Aceştia au pus mîna pe arme şi s-au 
ascuns în spatele gardului taberei. în timpul ciocnirilor 


care au urmat, cîteva zeci de oameni din trupele lui 
Temujin şi-au pierdut viaţa, iar acesta, pentru prima oară, 
şi-a mustrat cu asprime fratele vitreg, care fusese multă 
vreme mîna lui dreaptă, şi l-a îndepărtat de la sfaturile pe 
care le ţinea cu vasalii săi credincioşi. 

în timpul acestei expediţii s-a mai întîmplat ceva, nu lipsit 
de însemnătate: cei trei generali, Altan, Quchar şi Daritai, 
care făceau parte dintre rudele sale, încălcîndu-i 
poruncile, s-au dedat la jafuri, pentru interesul lor per- 
sonal. Cînd a aflat, Temujin i-a trimis pe Jebe şi pe Kubi- 
lai: cu porunca de a lua de la cei trei tot ce prădaseră. 
Temujin, aflat în tabăra pustiită a tătarilor, a împărţit 
toată prada oamenilor săi şi i-a lăsat să hotărască şi soar- 
ta femeilor, dînd cîte una la cîţiva războinici. Pentru el le-a 
păstrat pe cele două fiice ale şefului tătar, Yesiii şi Yesii 

1 Personajul nu are nici o legătură cu vestitul 
împărat  Kubilai-han (1259-1294), nepotul lui 
Genghis-han. Este vorba de unul dintre războinicii 
cei mai iscusiţi ai căpeteniei mongole, care se 
număra, alături de Jebe, Jelme şi Siibotei, printre 
aşa-numiţii „cîini sălbatici”. 

gen. Dorea să le silească pe toate femeile clanului duş- 
man să aducă pe lume copii mongoli. lar pentru a-şi 
amesteca sîngele cu sîngele tătar cel mai curat, le-a siluit 
în aceeaşi noapte pe cele două surori. Era pentru prima 
dată cînd îşi însuşea astfel nişte femei dintr-un clan 
învins. Po-sedînd trupul neprihănit al celor două străine, 
atit de deosebit de cel al lui Borte, a simţit un soi de beţie 
care nu izvora doar din dorinţa de răzbunare. 

In scurtă vreme, Temujin a pornit înapoi spre casă. Con- 
voiul nesfirşit al călăreţilor era urmat de o mulţime de 
femei, copii, oi, cai. De această dată, în locul şuierului vîn- 
tului sălbatic care îi însoţise pe războinici cînd se îndrep- 
tau spre cîmpul de luptă, răsuna fără încetare vaietul fe- 
meilor, care nu voiau să se împace cu noua lor soartă. 


La puţin timp după întoarcerea sa triumfală, Temujin a 
aflat că To'oril-han pornise şi el împotriva merkiţilor 
rămaşi în viaţă, care începuseră să dea semne de neliniş- 
te, şi-i învinsese. Simţea că bătrînul conducător voia să-i 
plătească cu aceeaşi monedă. 

Nici unul, nici celălalt nu şi-au reproşat însă ceea ce 
făcuseră. Cînd s-a ivit lumina primăverii, pe marile podi- 
şuri mongole s-a aşternut liniştea. To'oril-han şi Temiijin 
încercau să-şi întărească armatele, în aşteptarea zilei, 
cînd aveau să-şi măsoare puterile. 

Temujin se străduia din răsputeri să-i pregătească de 
luptă pe toţi bărbaţii din triburile pe care le stăpinea: 
aceştia lucrau mai întîi la păşune, apoi făceau o pregătire 
militară intensivă, constîind mai ales în manevre de cava- 
lerie. Cu toţii, vasalii credincioşi ai lui Temujin - Qasar, 
Belgiitei, Bo'orchu, Jelme -, precum şi cei mai buni ofiţeri 
- Qachi'un, Temiige, Siibotei, Muaali, Kubilai, Jebe - şi 
chiar fiul lui, Jochi, goneau călare peste cîmpii, în nori de 
praf. Acum erau cu toţii nişte lupi gata să se năpustească 
asupra lui To'oril-han, duşmanul lor cel mai puternic. într-o 
zi, Qasar, căruia îi revenea comanda, şi-a îndemnat 
trupele astfel: „Tot înainte, mereu înainte, des 

făşuraţi-vă precum cîmpia cea nesfirşită! înaintați ca ma- 
rea cea fără de odihnă! Luptaţi cu înverşunarea unui mis- 
treţ!” lar trupele mongole se pregăteau fără contenire, la 
chemarea căpeteniilor lor. 

în toamna acelui an, o ştire cu totul neaşteptată a ajuns la 
urechile lui Temujin: Jamuqa se apropiase de To'oril-han. 
După ce fusese învins de armatele lui Temiijin şi ale bă- 
trînei căpetenii, fugise undeva departe, în nord. Dar apă- 
ruse din nou, de puţină vreme, împreună cu tribul, şi ce- 
ruse adăpost de la To'oril-han. lar acesta, departe de a-i 
lua viaţa, îl primise, pe el şi pe tovarăşii lui, alăturîndu-i 
luptătorilor săi. 

La auzul acestei veşti, Altan şi Quchar au fugit amîndoi, 
împreună cu oamenii lor, trecînd de partea lui To'oril-han. 


îi împinsese ura faţă de Temujin: în timpul expediției 
împotriva tătarilor, acesta îi  pedepsise pentru 
nesupunere. Temujin n-a fost însă afectat de plecarea ce- 
lor doi. Chiar dacă Altan şi Quchar nu l-ar fi trădat, ar fi 
fost nevoit, mai devreme sau mai tirziu, să smulgă răul 
din rădăcină. în toate aceste întîmplări, Temujin a văzut 
semnele prevestitoare ale unui conflict deschis cu To'oril- 
han. 

În primăvara următoare, a anului 1203, Temujin a primit 
un sol al bătrînei căpetenii. 

„Anda, fiul meu preaiubit! A sosit timpul să pornim cu 
ostile împotriva naimanilor! Armata mea este gata să 
treacă munţii Altai.” 

La rîndul său, Temujin a trimis de îndată un sol la To'oril- 
han: „Anda, părinte! Şi trupele mongole sînt gata să 
pornească la atac şi nu aşteaptă decit porunca ta: «O, 
anda, să ne avîntăm cu răgete de tigru! Să trecem munţii 
Altai împreună!», 

Ofensiva împotriva naimanilor avea să fie începutul unei 
lupte  hotăritoare între  kereyiţi şi mongoli, pentru 
stăpînirea marilor podişuri. îndată ce-i vor fi nimicit, cele 
două clanuri aveau să se înfrunte. Temujin o presimţea, 
iar To'oril-han o ştia limpede, mai bine decit el. înţele 

104 

gerea privitoare la atacul împotriva naimanilor era, de 
fapt, o declaraţie de război. 

După o lună, cele două armate, înţelese, s-au îndreptat 
spre ţinutul locuit de neamurile turcice, din partea de 
apus a marilor podişuri. Temujin se afla în fruntea a trei- 
zeci de mii de oameni. 

Se gindea că trupele lui To'oril-han nu vor putea trece cu 
uşurinţă peste munţii Altai, încă acoperiţi de zăpadă. 
To'oril-han credea acelaşi lucru despre trupele lui Temujin. 
Cele două armate, trecînd munţii aproape în acelaşi timp, 
s-au năpustit ca o avalanşă asupra aşezării clanului 
giichii'ut, care avea forţele cele mai puternice dintre toţi 
naimanii, şi au pornit să jefuiască şi să ucidă. 


După atacarea taberei, cele două armate n-au stat pe loc, 
ci au plecat amîndouă deodată, ca şi în campania di- 
nainte, în timpul ofensivei, To'oril-han şi Temujin, deşi n-o 
arătaseră, pindiseră mereu clipa în care aveau să se 
înfrunte. 

La puţină vreme după întoarcerea din expediţie, Temiijin a 
aflat că şi naimanii, la rîndul lor, invadaseră Pădurea 
Neagră, punind în încurcătură trupele lui To'oril-han. 
Qasar a stăruit să nu scape prilejul de a-l ataca pe bătri- 
nul războinic. Jelme şi Bo'orchu erau de aceeaşi părere, 
însă Temujin şovăia. Fireşte, era un prilej cît se poate de 
nimerit pentru a se descotorosi de To'oril-han, dar pre- 
simţea că izbînda îi va lăsa un gust amar. 

„Aţi uitat oare că acum şaisprezece ani, cînd urma să ne 
aruncăm într-o luptă dinainte pierdută ca s-o aducem 
înapoi pe Borte, răpită de merkiţi, To'oril-han ne-a ajutat? 
Dacă sîntem astăzi ce sîntem, este datorită lui. Să-i mai 
venim o dată în ajutor, drept recunoştinţă. Dacă facem 
aşa, nu întîmpinăm nici o primejdie: am văzut, în timpul 
campaniei împotriva naimanilor, că trupele lui nu sînt cine 
ştie ce.” 

Temujin se gindea că armata lui To'oril-han, deşi nu era 
mai prejos de cea a mongolilor, nu avea nimic deo 

sebit. Bineînţeles, comandanții erau cu toţii strategi mi- 
nunaţi, în stare să-şi ducă trupele la victorie cu puţine 
pierderi, dar acest lucru nu făcea decit să le arate slăbi- 
ciunea în luptele corp la corp. În schimb, războinicii mon- 
goli învingeau datorită capacităţii lor de a-şi dobori ad- 
versarul, chiar în încăierări neînsemnate. După părerea lui 
Temujin, războinicii kereyit erau buni, în vreme ce mon- 
golii erau ca nişte lupi cu ochi fioroşi, cu botul numai spu- 
me, cu răsuflarea amenințătoare, care rătăceau în căuta- 
re de sînge proaspăt. 

După ce şi-a lămurit generalii, Temujin a plecat în grabă 
spre fluviul Baidariq, să-l ajute pe To'oril-han. A venit în 
sprijinul trupelor lui Senggum, fiul acestuia, care se aflau 


la ananghie, şi i-a eliberat soţia şi copiii, care fuseseră 
luaţi prizonieri. 

Nici n-a ajuns bine înapoi în tabără că l-a zărit sosind pe 
To'oril-han, însoţit doar de o mică escortă. Era o dovadă 
de curaj. Venit să-i mulţumească lui Temujin pentru 
ajutor, To'oril-han i-a propus să încheie oficial un pact de 
prietenie, ceea ce nu făcuseră pînă atunci, deşi obişnuiau 
să-şi spună „anda, părinte” şi „anda, fiule”. 

Era totuşi greu pentru Temujin să ghicească gîndul ascuns 
care-l făcea pe To'oril-han să-i ceară aşa ceva, tocmai 
acum. Pentru că nimic nu era mai absurd şi mai ridicol 
decît un pact de prietenie între cei doi, dată fiind întor- 
sătura pe care o luase relaţia lor. Temujin a primit totuşi 
propunerea lui To'oril-han. Pregătind o petrecere, a făcut 
un legămînt cu bătrina căpetenie, în timpul unei cere- 
monii la care au luat parte mii de oameni din tabără. 

Aflat în faţa lui To'oril-han, Temujin a ridicat cupa în semn 
de frăţie. Bătrinul general avea aceeaşi privire de oţel, 
aceeaşi frunte aspră ca altădată, iar pe chipul lui nu se 
ivise nici un semn de oboseală. Capul cu părul strîns, în 
care străluceau fire argintii, avea ceva nobil şi îndărătnic. 
„AŞ vrea să i-o dau pe fiica mea, Cha'ur-beki, de nevastă 
moştenitorului tău, Jochi. Vom strînge astfel şi mai mult 
legăturile dintre familiile noastre şi vom fi mai uniţi 

în lupta împotriva şerpilor veninoşi care seamănă vrajbă 
între noi”, a rostit To'oril-han. 

Temujin a primit. Nu credea o iotă din vorbele lui To'oril- 
han, dar nici nu putea respinge mîna lui întinsă. 

îndată ce s-a întors în tabăra din Pădurea Neagră, To'oril- 
han i-a trimis lui Temujin un sol, ca să-l poftească la 
ospăţul prilejuit de logodna celor doi tineri. Temujin s-a 
minunat de iscusinţa adversarului său: To'oril-han făcuse 
primul pas şi venise la el fără arme, cu gîndul de a-l 
atrage în tabăra sa! Se purtase, într-adevăr, după cum i-o 
cerea rangul. 


Nici nu putea fi vorba să meargă în Pădurea Neagră: şi-ar 
fi semnat osînda la moarte. S-a sfătuit cu Qasar şi Bo'or- 
chu asupra răspunsului pe care urma să i-l dea lui To'oril- 
han. Trebuia găsit un pretext ca să refuze invitaţia. 

Pe cînd erau adunaţi la sfat, au sosit doi robi care veneau 
din tabăra lui To'oril-han, pe nume Badai şi Kishlig, cu 
vestea că Pădurea Neagră era înţesată de ostaşi înarmaţi. 
La auzul ştirii, privirea lui Temujin a scăpărat de 
nerăbdare. Sosise clipa să se măsoare, în sfîrşit, cu To'oril- 
han. L-a însărcinat aşadar pe sol să-i spună că primeşte 
cu bucurie să ia parte la petrecere. 

Nici nu plecase bine solul că Temujin a ordonat mo- 
bilizarea generală, avînd grijă ca trupele să primească 
cele mai bune arme. Citeva zeci de mii de călăreţi au 
părăsit tabăra în noaptea următoare, îndreptindu-se spre 
Pădurea Neagră, unde aveau să ajungă în ziua ospăţului. 
Zeci de detaşamente, desfăşurate în evantai, au străbătut 
cîm-pia şi s-au pierdut în zare. 

în zorii zilei alese pentru petrecere, To'oril-han şi Temiijin, 
în fruntea luptătorilor, s-au mtilnit într-un loc pustiu numit 
„Nisipurile Negre”. Cele două armate uriaşe se aflau în 
poziţie de luptă. 

După ce s-a sfătuit cu Bo'orchu, Jelme şi Qasar, Temiijin a 
hotărit să-i aşeze în prima linie pe luptătorii clanurilor 
uru'ut şi mangqut, cunoscuţi drept cei mai viteji dintre 
mongoli. Auzise încă din copilărie numai cuvinte de 

laudă despre aceşti războinici. îşi amintea şi acum că bă- 
trînul Biiltechu, cel cu memoria uimitoare, cînd ajungea 
pe la a douăzecea generaţie a urmaşilor Lupului Albastru 
şi ai Căprioarei Albe, pomenea numele războinicilor din 
cele două clanuri. 

„Fiul lui Qabichi cel Viteaz era Tudun, cel cu multe 
odrasle. Tudun a avut şapte fii. Cel mai mare, Qachi-ku- 
luk, era iute ca un armăsar de soi. A luat-o de soţie pe 
No-mulun. L-au zămislit pe vestitul strămoş Qaidu. Qt de- 
spre cei şase fraţi ai lui Qachi-kuluk, aceştia se numeau 


Qachin, Qachi'u, Qachula, Qachi'un, Qaraldai, iar mezinul, 
Nachin cel Viteaz, a avut şi el doi fii. Aceştia erau ade- 
văraţi zei ai războiului, dorind mai degrabă să lupte decit 
să aibă ce mînca. Ei sînt strămoşii clanurilor uru'ut şi 
mangqut, întotdeauna gata să-şi pună viaţa în primejdie.” 
Sîngele zeilor războiului, care doreau mai degrabă să 
lupte decît să aibă ce mînca, clocotea încă în vinele răz- 
boinicilor din cele două clanuri. în confruntările de pînă 
atunci, împliniseră fapte de vitejie neîntrecute. Fiecare 
soldat era obişnuit din copilărie să miînuiască sabia şi 
lancea, dar atunci cînd se aşezau altfel pentru luptă ori 
atacau duşmanul pe neaşteptate, se mişcau cu toţii cu o 
repeziciune uluitoare, steagurile negre ale clanului uru'ut 
ames-tecîndu-se cu cele roşii ale clanului mangqut. 
Temiijin l-a chemat pe conducătorul uru'ut, Jtirchedei. 
Cînd i-a poruncit să se aşeze în frunte, bătrînelul pirpiriu, 
cu obrajii rumeni şi cu ochi scăpărători, a rostit cu glas 
răguşit: „Dacă este o poruncă, mă voi supune. O să-i 
zdrobim pe kereyiţi dintr-o lovitură!” 

Temujin l-a chemat apoi pe mai-marele mangquţilor, 
Quyildar, şi i-a dat acelaşi ordin. Acesta, care era bilbiit, a 
răspuns cu glas timid: „Şi noi, ca şi cei din clanul uru'ut, o 
să-i zdrobim pe ke...ke... kereyiţi dintr-o lo... lo ... lovi- 
tură!” 

De la începutul bătăliei, nenumărate steaguri roşii şi 
negre au împiînzit linia frontului. Cavaleria şi infanteria 
porneau împreună la asalt. To'oril-han desfăşurase, în pri 

ma linie, călăreţii clanului jirgin. Stindardele înaintau ful- 
gerător, într-un zgomot asurzitor, străpungeau rândurile 
cavaleriei duşmane, încercuind-o, lovind-o şi zdrobind-o 
fără milă. 

În urma călăreţilor jirgin veneau războinicii clanului 
tumen-tubegen, miîndria lui To'oril-han. Uru'uţii au în- 
cercat să-i încercuiască, dar n-au izbutit şi au fost nevoiţi 
să dea înapoi. Mangquţii au atacat însă pe flanc şi au 


străpuns rândurile armatei duşmane; după o luptă 
ânverşu-nată, au smuls stindardul de la tumen-tubegen. 
O unitate purtând steagul clanului olon-dongaayit s-a 
aruncat îndată asupra lor. De această dată, mangquţii şi- 
au pierdut jumătate din efective, dar uru'uţii au atacat din 
spate şi i-au zdrobit pe dongaayviţi. Venind în ajutorul 
acestora, o mie de războinici de frunte ai lui To'oril-han au 
tîşnit ca din pământ, ântr-un nor uriaş de praf. Au fost 
ansă ânfrânţi de mangquţi. Quyildar, străpuns de o lance 
duşmană, a fost scos din luptă. 

Cei zece mii de oameni din batalionul lui To'oril-han s-au 
năpustit din toate părţile, zguduind pământul. Grosul 
trupelor lui Temujin s-a desfăşurat în prima linie, pentru a 
le ţine piept. Steagurile roşii şi negre ale uru'uţilor şi 
mangquţilor au fost ânghiţite de mulţimea miilor de răz- 
boinici. 

Fînă seara, din valul de praf care acoperea câmpia, s-au 
auzit fără âncetare strigătele de durere ale răniților şi ne- 
chezatul cailor. Lupta, care ţinuse toată ziua, nu s-a sfârşit 
decit în clipa când cerul s-a aprins sub lumina purpurie a 
apusului. 

Temujin, înconjurat de o mie de luptători, privea de pe 
culmea unui deal câmpul de bătaie, presărat cu trupurile 
războinicilor din cele două armate şi cu stindardele 
trupelor decimate, ânfipte pe câmpia vălurită, ca o mare. 
Vedea stindardul lui Bo'orchu şi pe cel al lui Jelme. Mai 
departe, spre nord, stindardele lui Qasar şi Belgiitei erau 
ânfipte alături. Le zărea şi pe cele ale lui Qachi'un, Temii- 
ge, Jochi, Jebe. Din fiecare detaşament, strâns ân jurul 
stea 

109 

gului, rămăsese doar o mînă de oameni. Se lăsase o liniş- 
te de mormiînt. 

Temujin îl învinsese pe To'oril-han, dar nu şi-a trimis 
războinicii în urmărirea armatei înfrînte. Deşi toţi ostaşii 
din gardă erau adunaţi în jurul lui, mulţi dintre ei erau 
răniţi. Monglik, cu faţa însângerată, primea veşti de la 


ştafetele venite din toate colţurile cîmpului de bătălie. Nu 
se ştia nimic de Bo'orchu, de cel de-al treilea fiu al lui Te- 
miijin, Ogodei, şi nici de Boro'ul, pe care Borte îl crescuse 
cu atita grijă. 

Cu toate veştile rele, Temujin părea de neclintit; doar 
obrazul drept îi zvicnea uşor. Monglik l-a înştiinţat astfel 
despre moartea a numeroşi războinici mongoli, dintre cei 
mai viteji. 

Temujin şi-a chemat toţi oamenii. A văzut toate trupele 
sosind, una după alta. Unele dintre ele pierduseră ju- 
mătate din oameni, altele chiar două treimi. Din clanurile 
uru'ut şi mangqut nu mai rămăsese nici un singur soldat. 
Duşmanul îi măcelărise, fără îndoială, pe toţi. 

Temujin a dat ordin armatei să înnopteze în locul acela. A 
doua zi, în zori, la primele raze de soare, Bo'orchu s-a 
întors singur, fără cal. Avea trupul plin de răni. Temii-jin |- 
a privit adînc în ochi şi i-a spus, cu lacrimile curgîn-du-i pe 
obraji, lovindu-şi pieptul: „Cerule, fii martor, tovarăşul 
nostru de nădejde s-a întors!” 

Bo'orchu a povestit cum pornise pe urmele unui deta- 
şament duşman care fugea şi căzuse de pe cal. După ce- 
şi venise în fire, mersese şi iar mersese, toată noaptea, ca 
să ajungă înapoi pe cîmpul de bătălie. 

Spre prînz a sosit şi tînărul Boro'ul, aducîndu-l pe Ogodei, 
grav rănit. După ce l-a dat jos de pe cal, adolescentul cel 
viteaz, din neamul jiirkin, a dat de ştire: „Duşmanul a 
trecut pe lingă muntele Mau-undur şi s-a dus să se 
adăpostească în ţinutul Hula'an-boruqgat.” 

Temujin şi-a numărat oamenii. Fără a-i mai pune la 
socoteală pe răniți, mai avea două mii şase sute de răz- 
boinici gata de luptă. A lăsat jumătate din ei pe loc, iar cu 
cealaltă jumătate a plecat să supună taberele aflate pînă 

atunci în stăpînirea lui To'oril-han. Pe drum i s-au alăturat 
o mie trei sute de luptători din clanurile uru'ut şi 
mangqut, care scăpaseră cu viaţă. Căpetenia mangqut, 
viteazul Quyildar, care avea o rană adiîncă, şi-a dat sufle- 


tul în scurtă vreme. Temujin a poruncit să fie înmormântat 
pe muntele Ornu'u, lîngă culme, în preajma rîului Qal-qa. 
Locul acesta unde vânturile se izbesc fără încetare de 
stînci era cel mai potrivit ca să primească rămăşiţele pă- 
mînteşti ale lui Quyildar. 

Temujin a aflat că pe undeva, prin preajmă, se află câţiva 
oameni dintr-un clan onggirat, aşa că i-a trimis pe cei doi 
fraţi, Chimbei şi Chila'un, să-i supună. Apoi, după ce a mai 
înaintat, şi-a aşezat tabăra la răsărit de rîul Tong-gelik, 
ântr-un loc aflat la o jumătate de zi de mers de la Pădurea 
Neagră, vizuina lui To'oril-han. 

De aici i-a trimis un mesaj bătrânei căpetenii: „Anda, 
părinte! N-am uitat binele pe care mi l-ai făcut! lată de ce 
l-am ajutat pe fiul tău, Senggiim, la nevoie! Dar tu te-ai 
folosit de un şiretlic pentru a mă ucide. Părinte, anda, nu 
voi pregeta să pătrund în Pădurea Neagră! Va fi lupta cea 
din urmă!” 

Fără să mai aştepte, Temujin a trecut la fapte. în aceeaşi 
seară, a ordonat armatei să atace Pădurea Neagră. Lupii 
erau răniţi, dar nu-şi pierduseră nici puterea, nici voinţa 
de a lupta. 

Bătălia a durat trei zile şi trei nopţi. A fost o luptă ân- 
verşunată, pe viaţă şi pe moarte, sub un cer brăzdat de 
steaguri roşii si negre. 

în cea de-a treia noapte, ultimul bastion al rezistenţei 
kereyiţilor a fost doborât. Sute de aşezări au căzut pradă 
lupilor mongoli. Bărbaţii au fost ucişi, iar femeile captu- 
rate. Trupul lui To'oril-han a fost găsit după patru zile, la 
marginea de miazănoapte a Pădurii Negre. Fusese ucis de 
un războinic din alt trib. A fost apoi găsit trupul fiului său, 
Senggiim. De soarta lui Jamuqa nu se ştia ansă nimic. 

Ca un ultim omagiu faţă de To'oril-han, Temujin a poruncit 
ca toţi bărbaţii din clanul kereyit să fie ucişi, până la unul, 
în amintirea marelui războinic. 

Apoi şi-a lăsat o parte din trupe în Pădurea Neagră şi a 
pornit înapoi la drum, cu femeile, copiii şi bunurile în- 


suşite. Nu mai avea acum nici un rival pe marile podişuri: 
îi nimicise pe tătari, tribul tayichi'ut, zdrobise armata lui 
Jamuqa şi clanul kereyit, care se fălise atita vreme cu 
puterea sa mai presus decit a tuturor celorlalte triburi 
mongole. Nu simţea însă bucuria izbînzii, ci era doar uşu- 
rat, ştiind că a curmat, în sfîrşit, conflictele care îi sfişia- 
seră atita vreme. 

După două zile de mers, trupele mongole şi-au aşezat 
tabăra pe o coastă de deal. Noaptea tirziu, Temujin a 
trecut printre sutele de corturi, tăcute ca nişte morminte. 
Pretutindeni, războinicii, comandanţi şi luptători de rînd, 
dormeau adînc. Bo'orchu, Jelme, Muqali erau răpuşi de 
oboseală. Păreau cu toţii nişte cerşetori, cu veşmintele lor 
în zdrenţe. 

Cînd Temujin s-a întors în cort, Qasar se trezise şi şedea în 
capul oaselor. Şi el era în zdrenţe. Temujin i-a spus: „Anul 
acesta îi lăsăm pe oameni să se odihnească, dar anul 
viitor trecem munţii Altai.” „Ca să-i atacăm pe nai-mani?”, 
a întrebat Qasar. „Ca să-i nimicim! A venit vremea ca 
vitejii războinici mongoli să poarte veşmintele cele mai 
alese, să locuiască aşa cum se cuvine, să aibă chiupuri 
mari şi paturi bogate. Şi mai ales să aibă cele mai bune 
arme, cele mai bune care de luptă!” 

Trecînd munţii Altai împreună cu To'oril-han, Temujin 
atacase un trib naiman, dar totul se petrecuse prea repe- 
de ca să poată vorbi într-adevăr de izbindă. Avusese 
totuşi răgazul să descopere un mod de viaţă cu totul 
deosebit de cel atît de mdimentar al mongolilor: văzuse 
instrumente muzicale ciudate, altare bogate, bucătării 
mari şi curate, semne cu care se putea păstra rînduiala în 
toate?, tem- 

în vremea lui Temujin, mongola era o limbă fără 
scriere (care nu va apărea decit la începutul 
secolului al X3V-lea). Naimanii adoptaseră scrierea 
uigură. în campania sa împotriva naimanilor, în 
1204, Temujin a luat prizonier un tînăr uigur, 
Tatatonga, în jurul căruia s-a constituit un embrion 


de cancelarie mongolă care a folosit secretari 
uiguri. 

pie în care se aduna o mulţime de lume şi locuinţe care 
rămîneau mereu în acelaşi loc. 

„Anul viitor, vom trece munţii Altai. îi vom supune pe 
naimani şi vom învăţa să le mînuim armele”, a adăugat 
Temujin. Pentru prima dată, s-a gindit la imperiul Kin ca la 
o ţară împotriva căreia avea să pornească, într-o zi. îi 
nimicise pe tătari şi tribul tayichi'ut. Dintre toţi duşmanii 
neîmpăcaţi ai tatălui şi ai strămoşilor săi, numai imperiul 
Kin rămăsese neatins. Dar nu i-a suflat nici o vorbă lui 
Qasar. Cotropirea imperiului Kin rămînea, pentru toţi lupii 
mongoli, în afară de el, un vis îndepărtat. A mai rostit, 
pentru a treia oară: „Trebuie să trecem munţii Altai!” 

Pînă în anul următor, Temujin s-a îngrijit de pacificarea şi 
reorganizarea triburilor de pe marile podişuri, pe care le 
supusese. A interzis cu desăvârşire, în orice împrejurări, 
violențele şi omorurile. Cei care-i încălcau porunca erau 
osîndiţi la moarte, prin tăierea capului. Şi jaful era 
pedepsit cu asprime: furtul cailor ori al oilor ducea şi el la 
moartea făptaşului. 

Pe de altă parte, bărbaţii din toate triburile de pe marile 
podişuri au fost supuşi pregătirii militare. Armata a fost 
organizată în detaşamente de cîte o mie de oameni, 
conduse fiecare de un comandant şi împărţite în grupuri 
de cite o sută, apoi de cîte zece oameni. Temujin avea 
acum trupe în toate colţurile marilor podişuri şi putea 
mobiliza războinici în orice ţinut. 

Fiecărui trib i-a dat libertatea de a se muta cu turmele în 
căutare de noi păşuni, ceea ce a uşurat viaţa oamenilor şi 
a dus la răspindirea taberelor în toate punctele strategice 
ale ținutului. 

La un an de la zdrobirea lui To'oril-han, la începutul verii 
lui 1204, Temujin a invocat protecţia zeilor şi a pornit 
împotriva naimanilor. Odinioară, alături de To'oril-han, 


învinsese un singur clan, giichii'ut, dar acum avea să por- 
nească împotriva căpeteniei tuturor naimanilor, Ta 

yang-han, pentru a-i supune mai apoi pe toţi. Trupele 
mongole au mers de-a lungul fluviului Kerulen, apoi au 
trecut dincolo de unul din lanţurile munţilor Altai şi au 
pătruns în forţă în ţinutul naimanilor. Tayang-han şi-a 
adunat întreaga armată şi le-a venit în întimpinare pe 
cursul inferior al rîului Tamiryn. Temujin şi-a dat seama că 
bătălia nu avea să semene cu nici una din cele pe care le 
dusese pînă atunci: duşmanul avea mai multe care de 
luptă, printre care se aflau cete nenumărate de arcaşi cu 
platoşe. 

Pînă la începutul bătăliei, comandanții mongoli n-au putut 
prevedea cum anume se vor desfăşura lucrurile. Armata 
duşmană cuprindea şi trupe din alte triburi, înzestrate şi 
ele cu arme noi, dar altfel decit cele ale naimanilor. 

Din tabăra duşmană se auzea un zgomot straniu de tobe 
şi de clopote, care străbătea cîmpia şi ajungea pînă la ar- 
mata lui Temujin. Dar lupta nu începea. La căderea nopţii, 
în liniile duşmane s-au aprins o mulţime de făclii. 

Vreme de două zile, armatele au stat aşa, faţă-n faţă, 
aşteptind clipa atacului. în dimineaţa celei de-a treia zile, 
Temujin şi-a chemat comandanții şi le-a ordonat să por- 
nească ofensiva în clipa cînd soarele va ajunge la zenit. 
Qasar, care comanda avangarda, a întrebat: „Ce strategie 
să urmăm?” „Haide, Qasar! Nu spuneai tu mereu: des- 
făşuraţi-vă precum cîmpia nesfirşită, înaintați ca marea 
cea fără de odihnă, luptaţi cu înverşunarea mistreţului? N- 
ai decit să faci precum spuneai. Oricum, n-avem de 
ales!”, a răspuns Temujin, rizînd. 

Aşa a şi făcut Qasar. Cu strigăte de luptă, trupele mon- 
gole,  desfăşurindu-se cu repeziciune, s-au revărsat 
precum valurile mării. A început o luptă crincenă, care a 
ţinut pînă seara. „lată-i! Cei patru lupi mongoli s-au 
dezlănţuit!”, a strigat deodată Temujin, care urmărea 
încleştarea războinicilor din vîrful dealului. Jebe, Jelme, 


Kubilai şi Sii-botei, care-şi roseseră multă vreme zăbala, 
goneau acum în fruntea detaşamentelor, risipindu-se pe 
cîmpia povir-nită. Semănau cu nişte lupi scăpaţi din 
cuşcă. Aveau trupul şi sufletul de oţel. La nevoie, botul li 
se prefăcea în 

115 

daltă, iar limba în sfredel. în loc de bice purtau săbii în- 
covoiate. Năvăleau, scuturînd roua, secerînd iarba, călare 
pe vînt. 

în clipa în care cei patru războinici au ajuns în prima linie, 
trupele duşmane, ca la un semn, au început să dea 
înapoi. 

„lată-i cum se reped! Ca nişte pui de lup treziţi de di- 
mineaţă, care au supt şi se hirjonesc în preajma mamei!”, 
a strigat Temujin. Pornind pe urmele duşmanului care 
dădea înapoi, vitejii ostaşi uru'ut şi mangqut, iviţi ca din 
pămînt, încercuiau carele, se aruncau asupra călăreţilor, 
împresurau pedestraşii. Dacă pierduseră atiţia oameni în 
bătălia cealaltă, acum păreau cuprinşi de turbare. 
Buimăcită de atac, oastea duşmană a dat şi mai mult 
înapoi. 

„lată şerpii cum colcăie! Cum colcăie şi cum şuieră!”, a 
strigat iar Temiijin. Qasar, care comanda avangarda, se 
ivise într-un colţ al cîmpiei, în fruntea luptătorilor săi. Abia 
se zărea, dar lui Temiijin i s-a părut că vede un şarpe 
uriaş. Şi, precum şarpele care deschide botul ca să în- 
ghită un tăuraş de trei ani, străbătea cîmpia ca să înghită 
toată armata naiman. 

Aceştia s-au văzut nevoiţi să dea iar înapoi, şi mai mult. 
Toate detaşamentele, pe rînd, băteau acum în retragere. 
Temujin a ordonat ariergărzii, pe care o comanda chiar el, 
să pornească la atac. A coborit încet pe coasta dealului, a 
aşteptat trupele şi s-a aşezat în fruntea lor. Aplecat pe 
grumazul calului, cu care făcea una, a atacat ca o 
furtună, cu citeva zeci de pilcuri de războinici, desfăşu- 
rate pe tot frontul. Oastea naiman, fărîmiţată, năucită, s-a 


adăpostit pe muntele Naqu. Lupii mongoli au pornit pe 
urmele ei, urcînd din toate părţile pe munte. 

Seara, Temujin şi-a aşezat tabăra la poalele muntelui 
Naqu, pe care războinicii săi l-au împresurat din toate păr- 
tile. Bătălia a continuat şi în timpul nopţii, alţi şi alţi lup- 
tători îndreptindu-se spre înălţimi. în zori, naimanii, în- 
conjuraţi, au contraatacat de mai multe ori, cu puterea 

disperării. Dar numai o treime dintre ei au scăpat cu via- 
tă, fugind pe un drum lăturalnic. O treime au fost împinși 
în prăpastie, iar restul au căzut în mîinile mongolilor. 

A doua zi după ce Temujin a zdrobit grosul forţelor 
naimanilor pe creasta muntelui Naqu, armata mongolă l-a 
prins pe Tayang-han şi a năvălit în satele răspiîndite pe 
versantul de sud al munţilor Altai. 

De la un prizonier, Temujin a aflat că Jamuqa venise să 
ceară adăpost la naimani. La auzul acestui nume, a fost 
cuprins de o adincă emoție. Eroul, cunoscut altădată ca 
unul dintre cei doi stăpîni ai ținutului Gobi, se alăturase 
mai întîi lui To'oril-han, după ce-şi pierduse puterea, apoi, 
după ce bătrinul fusese învins, căutase adăpost la 
naimani. Fără îndoială, cei trei ani fuseseră destul de grei 
pentru Jamuqa. 

Amintindu-şi chipul mereu zimbitor, Temujin s-a gîndit că 
Jamuqa, în dorinţa de a-l înfrunta, găsise pînă la urmă că 
trebuie să-şi scape pielea. înainte de sfîrşitul zilei, 
oamenii din triburile stăpiînite de Jamuqa —jadaran, 
qatagin, cherji'ut, dorben, tayichi'ut, onggirat - au venit 
cu toţii să i se predea lui Temujin. Nici unul nu ştia însă ce 
se întîmplase cu conducătorul lor. 

Aflîind că mama lui Tayang-han, care se găsea printre 
prizonieri, nu-şi pierduse încă prospeţimea, Temujin a 
adăugat-o femeilor sale. De la o vreme, simţea o plăcere 
fără margini în a-şi însuşi femeile din triburile supuse, 
începuse cu Yesiigen şi Yesiii, fiicele duşmanului său tătar, 
iar de atunci îşi sporise mereu numărul concubinelor. Nu 
se atinsese niciodată de vreo femeie din clanul său. In 


schimb, îndată ce se simţea atras de o femeie din alt trib, 
cu sau fără voia ei, şi-o supunea. 

După fiecare bătălie, cînd erau aduse în faţa lui mulțimile 
de femei legate în lanţuri, simţea o poftă nestăvilită de 
răzbunare. Odinioară, mama sa, Hoeliin, şi soţia sa, Borte, 
fuseseră şi ele în lanţuri. Temujin o alegea întotdeauna pe 
cea care-i plăcea şi o tîra în cort. Nici una nu în 

cerca să se împotrivească pentru a-şi apăra fecioria. Toate 
se lăsau în voia lui Temujin, fără să arate nici durere, nici 
tristeţe. 

Temujin nu înţelegea femeile. în vreme ce bărbaţii nu 
pregetau să-şi dea viaţa într-o luptă, toate femeile, fără 
deosebire, se supuneau în tăcere dorinţei duşmanului, 
după pierderea bătăliei. Nu putea avea încredere în ele, 
nici măcar în Hoeliin sau în Borte. Aşa simţise în copilărie, 
aşa simţea şi acum, după atita vreme. 

Intr-o zi, fratele său Qasar i-a spus că împărţirea femeilor 
între luptători după fiecare bătălie putea tulbura disci- 
plina militară. La care Temujin i-a răspuns, cu un ris gros: 
„După izbîndă, toate femeile duşmanilor ar trebui culcate 
una lingă alta, ca să avem un culcuş unde să ne odihnim! 
Trebuie să le lăsăm însărcinate, să aducă pe lume copii 
mongoli! La ce altceva sînt bune femeile?” 

Erau nişte vorbe cam grosolane. în vreme ce le rostea, 
chipul lui Temujin era atît de aspru şi de întunecat, încît 
Qasar s-a mirat. De douăzeci de ani, Temujin se tot între- 
ba dacă are ori nu sînge mongol, fără ca îndoiala să i se fi 
risipit. Nu era în stare nici măcar să se lămurească asupra 
fiului său mai mare, Jochi, care îi semăna şi nu prea. 
Acum, cînd Temujin stăpînea singur marile podişuri, faptul 
că avea sînge mongol ori merkit n-ar fi trebuit să mai aibă 
vreo însemnătate. Şi totuşi, simţea în străfundul 
sufletului, ca atunci cînd era tînăr, dorinţa de a fi urmaşul 
Lupului Albastru. 

La întoarcerea din expediţia împotriva naimanilor, Te- 
miijin, aflînd despre o oarecare tulburare în rîndurile cla- 


nului merkit, a hotărît s-o curme fără întîrziere. Odinioară, 
cînd îi învinsese pe merkiţi, îi măcelărise pe toţi bărbaţii, 
minat de dorinţa sălbatică de a-i nimici pînă la unul. Se 
iviseră însă din nou, ca buruienile, nu se ştie de unde, niş- 
te supraviețuitori, care se adunaseră şi încercau să alcă- 
tuiască alt clan. 

Temujin s-a arătat la fel de necruţător cu merkiţii precum 
fusese odinioară cu clanul tayichi'ut şi cu tătarii. Nu 

putea îngădui de la oamenii aceştia, care aveau poate 
acelaşi sînge ca şi el, ceea ce le îngăduia altor triburi. 

La începutul toamnei, Temujin l-a atacat pe conducătorul 
merkit, Toqgto'a, şi i-a prădat ţinutul. Un bărbat numit 
Dayir-usun a venit atunci şi i-a spus că fiica lui era 
cunoscută drept cea mai frumoasă din clan şi că, dacă 
vrea, va fi a lui. Temujin a poruncit să-i fie adusă fata. 
Aceasta, cînd a înţeles ce o aşteaptă, a fugit, ca tatăl său 
să n-o găsească. Temujin a trimis pe dată luptători s-o 
caute şi să i-o aducă. 

Fata a fost găsită după vreo zece zile. Avea veşmintele, 
părul şi obrazul murdare de noroi. Temujin a poruncit să 
fie tîrîtă la picioarele lui. 

„Cum te numeşti?” 

„Qulan, a spus ea cu glas limpede, cu privirea scăpă-rînd 
de ură.” 

„Unde te-ai ascuns vreme de zece zile?” 

Fata a înşirat atunci vreo zece nume de triburi. 

„De ce n-ai stat în acelaşi loc?” 

La această întrebare, Qulan a răspuns, mînioasă: 

„Peste tot unde am fost, bărbaţii au încercat să mă si- 
luiască. Toţi sînt nişte fiare sălbatice!” 

Qulan spunea, fără îndoială, adevărul: luptele se sfâr- 
şiseră, dar măcelurile nu, iar lucrurile erau încă departe 
de a se fi liniştit. Nu era greu de închipuit soarta unei fe- 
mei lipsite de apărare, în astfel de împrejurări. 

Temujin a fost cuprins de turbare în faţa fetei care, pentru 
că nu voise să i se dea, căzuse în mîinile unor ticăloşi din 


alte triburi. Era pentru prima oară că o femeie dintr-un 
clan învins i se împotrivea, de ajuns ca să-l umple de fu- 
rie. Faptul că alţi bărbaţi încercaseră s-o siluiască i se pă- 
rea însă un soi de provocare. 

„Am să te omor, şi am să-i omor şi pe toţi porcii care te- 
au siluit!”, a spus Temujin, ca şi cum ar fi rostit un verdict. 
O scînteie de miînie s-a aprins în ochii lui Qulan. 

„Nu m-am lăsat siluită! N-am pregetat să-mi pun viaţa în 
primejdie, ca să mă apăr. Dacă mi s-ar fi întîmplat aşa 
ceva, m-aş fi omorit!” 

„Ce tot îndrugi acolo, femeiuşcă merkită?” 

Temujin nu credea o iotă din ceea ce spunea Qulan. Nu-şi 
închipuia că se poate aşa ceva. Dar fata, cu liniştea celor 
care primesc moartea, dacă le este sortită, a zis: „Vorbesc 
acum cu zeii. Poate că ei mă vor crede!”. Apoi, uitîn-du-se 
ţintă la Temujin, cu o privire rece care strălucea pe chipul 
murdar de noroi, a început să ridă. Temujin nu auzise 
niciodată pe nimeni rizind astfel. Obrazul lui Qulan 
strălucea, iar vocea îi tremura de mîndrie. 

„Legaţi-o!” 

Temujin a poruncit unuia dintre oamenii săi s-o închidă pe 
Qulan într-un cort. 

După zece zile, a intrat în cortul unde zăcea prizoniera. 
Qulan era aşezată pe pat, dar cînd l-a văzut pe Temiijin în 
prag, s-a ridicat iute şi l-a înfruntat, rostind cu glas 
hotărît: „Nu intra! Dacă mai faci un pas, mă omor!” 
Temujin a întrebat-o ce anume va face ca să moară, iar 
fata a răspuns: „Dacă-mi retez limba cu dinţii, moartea nu 
va întîrzia.'' în vorbele ei se ghicea hotărîrea celor care nu 
se dau în lături de la nimic. Temujin, de teama căruia 
tremurau toate triburile de pe marile podişuri, nu avea 
nici un strop de putere în faţa fetei. Nu îndrăznea să mai 
facă nici un pas. 

Qulan i se părea schimbată de la prima lor mtilnire. Nu 
mai era murdară de noroi, iar chipul îi era atît de minunat 
încît nu degeaba se spunea că este cea mai frumoasă 


femeie din clanul merkit. Era chiar cea mai frumoasă 
dintre toate femeile pe care le văzuse Temujin pînă 
atunci. Odinioară, fusese vrăjit de strălucirea lui Borte, 
dar fata aceasta i se părea mai graţioasă, mai fină. Pe 
faţa cu trăsături alese, dăltuite cu măiestrie, plutea o 
umbră de tristeţe, pe care nu o zărise la Borte. Părul era 
aproape blond, iar ochii aveau reflexe albastre. 

în acea zi, Temujin n-a zăbovit prea mult în preajma ei. A 
doua şi a treia zi însă, a intrat din nou în cortul unde se 
afla fata. Cuvintele pe care le rostea Qulan erau mereu 
aceleaşi, iar Temujin se mulțumea să se uite îndelung la 
chipul ei. 

Ca să aducă liniştea în tribul merkit, Temujin a rămas în 
tabără vreme de două luni, ducîndu-se destul de des s-o 
vadă pe Qulan. | se părea ciudat ca o prizonieră duşmană 
să se poarte astfel cu el. N-ar fi suferit aşa ceva din 
partea altei femei, ba mai mult, ar fi osîndit-o la moarte 
pe dată. Nu era însă în stare să ia o astfel de hotărire în 
ce-o privea pe Qulan. 

In seara dinaintea plecării trupelor, Temujin s-a dus la 
Qulan şi i-a spus: „Pentru mine eşti deosebită de celelalte 
femei.” A fost el însuşi uimit auzind aceste cuvinte din 
gura lui. Dar dacă tot le spusese, nu mai putea face 
nimic. 

„AŞ dori să te ţin lingă mine”, a adăugat Temujin. Atunci 
Qulan, privindu-l drept în ochi, l-a întrebat: „Să fie 
adevărat ce spui?” 

„Fireşte! Vorbele mele vin din inimă. Nu eşti în stare să 
înţelegi?” 

„Fără îndoială, spui adevărul. Altfel m-ai fi ucis. Ceea ce 
simţi pentru mine este iubire?”, a întrebat Qulan, cu un 
glas ceva mai blind, cu totul neobişnuit. „Negreşit!”, a 
răspuns Temujin. 

„Spui că este iubire, dar iubirea asta este mai mare, mai 
adincă decit ceea ce simţi pentru oricare altă femeie?” 
„Mult mai mare!” 


„Mai mare decit pentru soţia ta?”, a întrebat Qulan. 
Temujin, încurcat, n-a putut răspunde pe loc. 

„Dacă simţi într-adevăr pentru mine o dragoste mai 
puternică, mai mare decit pentru soţia ta, am să mă dăru- 
iesc ţie. Dacă nu, n-am să fiu a ta niciodată, orice-ai face! 
Moartea este mereu aici, alături de mine!” 

în loc să răspundă, Temujin a făcut un pas înăuntrul 
cortului, spre Qulan. Fata s-a dat înapoi, dar n-a mai rostit 
nici o vorbă şi nici nu s-a împotrivit. Temujin a cuprins-o în 
braţe şi a simţit că nu iubise niciodată astfel vreo femeie. 
Spre marea mirare a lui Temujin, Qulan era fecioară. Cînd 
fusese tîrîtă pentru prima oară în faţa lui, rostise 

cu mîndrie că-şi apărase trupul cu preţul vieţii, dar Te- 
miijin n-o crezuse. Nu-şi putea închipui că o femeie ca ea, 
care fusese, vreme de zece zile, pradă sălbăticiei care 
urma îndeobşte după fiecare bătălie, ar fi putut rămîne 
neatinsă. Şi totuşi, aşa stăteau lucrurile. Mărturie a cum- 
plitelor încercări prin care trecuse, trupul său alb era, în 
dreptul umerilor rotunzi, între sinii minunaţi, în scobitura 
şoldurilor voluptuoase, plin de zgârieturi şi de vinătăi. 

A doua zi dimineaţă, ieşind din cortul lui Qulan, Temiijin s- 
a gîndit din nou că nu iubise niciodată astfel o femeie şi 
că o va iubi toată viaţa. Şi s-a jurat că nu-şi va călca 
niciodată făgăduiala. 

După ce i-a supus pe merkiţi, Temujin a pornit spre casă. 
într-o seară, pe când se pregătea să ânnopteze, la o zi de 
mers de tabăra aflată la poalele muntelui Burgan, a 
hotărât să-i povestească lui Borte despre Qulan. Despre 
cele două surori, Yesiigen şi Yesiii, şi despre toate celelalte 
femei care urmaseră nu simţise niciodată nevoia să-i 
spună nimic. Chiar şi aşa, Borte tot afla până la urmă, dar 
amândoi tăceau, iar lucrurile se aşezau meet la locul lor. 
De altfel, Borte îşi dădea seama că un bărbat ân putere 
ca Temujin nu se putea lipsi de femei ân timpul lungilor 
campanii militare. 


De această dată ansă, simţea nevoia s-o facă pe Borte să 
se âmpace cu existenţa lui Qulan. în viitor, aceasta avea 
să aibă ân viaţa lui un loc cu totul deosebit de cel al celor- 
lalte concubine, şi trebuia să âmpiedice orice neînţelege- 
re care s-ar fi putut ivi intre el şi Borte. 

Temujin l-a trimis pe Muaqali la Borte. Generalul, care era 
cu opt ani mai tânăr decât el şi care era cunoscut pentru 
credinţa pe care i-o dovedise ân toate împrejurările, s-a 
întors a doua zi şi i-a adus lui Temujin răspunsul soţiei 
sale. 

„Temiijin, preaiubitul meu! Stăpân atotputernic al marilor 
podişuri mongole! Când te vei întoarce învingător în 
tabără, vei găsi, alături de cortul soţiei tale Borte, un cort 

nou, plin cu lucruri noi. Mă rog ca tinăra Qulan, trăind aici, 
să poată face ce nu mai sînt eu în stare să fac şi să fie 
pentru tine izvor de nesecată putere!” 

Răspunsul lui Borte a fost pe placul lui Temujin. Nimic nu 
l-ar fi putut mulţumi mai mult. Borte, fără ca demnitatea 
ei de soţie dintii să fie ştirbită, răspunsese cu mărinimie 
la cinstea pe care i-o arătase Temujin. 

Temujin se gîndea că adusese la ascultare tot ce mai 
rămăsese din clanul merkit. îndată ce s-a întors din cam- 
panie, a aflat că un grup de răsculați, adăpostit pe mun- 
tele Taiqal, nu voia să-i recunoască autoritatea, aşa că a 
trimis o armată să-i supună, punîndu-l în fruntea ei pe 
Chimbei Căpăţinosul, fiul lui Sorgan-shira. Chimbei se 
dovedea, în toate împrejurările, un comandant viteaz şi 
dîrz, dar era pentru prima oară că i se încredinţase o ase- 
menea răspundere. Era atît de scund încît nu se putea 
urca singur în şa, ceea ce nu era prea bine pentru un răz- 
boinic. Dar şi-a îndeplinit cu cinste sarcina, alungîndu-l 
departe, spre miazăzi, pe conducătorul duşman Togto'a şi 
pe fiul său, Qudo. 

După un scurt răgaz, Temujin s-a grăbit să plece, înainte 
de sfîrşitul anului, în fruntea întregii armate, spre munţii 
Altai, ca să-i atace din nou pe naimani. Din pricina 


ninsorilor deosebit de abundente din iarna aceea, n-a 
putut trece munţii şi a rămas cu trupele la poalele ver- 
santului de nord al munţilor Altai, pînă la începutul anului 
următor. Qulan a fost singura femeie pe care a luat-o cu 
el în expediţie. 

Spre sfîrşitul iernii, Temujin a trecut munţii Altai pentru a 
treia oară şi a cotropit ţinutul naiman. într-o bătălie dată 
pe fluviul Buqdorma, a învins o armată alcătuită din ceea 
ce mai rămăsese din clanurile merkit şi naiman. 
Conducătorii clanurilor, însoţiţi de cîţiva oameni, au fugit 
fiecare pe alt drum. 

Temujin i-a încredinţat fratelui lui Jelme, Siibotei, care 
dovedise o mare vitejie în campania precedentă împotri 

va naimanilor, conducerea unui detaşament de care de 
luptă, care a pornit pe urmele fugarilor. înainte de ple- 
carea expediției, l-a chemat pe tînărul general, care abia 
trecuse de treizeci de ani, şi i-a vorbit astfel: „Dacă duş- 
manul îşi desface aripile şi zboară spre cer, Siibotei, pre- 
fă-te în şoim şi prinde-l! Dacă se ascunde în măruntaiele 
pămîntului, prefă-te în tirnăcop, sapă şi înfige-te în 
pămînt! Dacă se face peşte şi se cufundă în mare ori în 
lacuri, tu fă-te năvod şi scoate-l! Ai trecut de-acum peste 
creste înalte şi peste rîuri late. Dar ceea ce te aşteaptă va 
fi fără îndoială mult mai greu. Nu uita că trebuie să ajungi 
departe şi ai grijă de cai! Bagă de seamă să nu lipsească 
niciodată merindele! Oricît de bogat ar fi vînatul întîlnit în 
cale, nu obosi caii ca să-l urmăreşti! Acum du-te şi nu 
cruța nici un soldat duşman; cerul să te aibă în pază, pen- 
tru că ai o sarcină grea, viteazule războinic mongol!” 
Siibotei a plecat şi şi-a îndeplinit întocmai sarcina. A 
cercetat toată partea de miazăzi a munţilor Altai şi i-a gă- 
sit pe toţi fugarii, i-a prins şi i-a ucis. 

în vreme ce Siibotei mătura astfel rămăşiţele trupelor 
duşmane, Temujin s-a trezit în tabără cu cinci oameni de- 
ai săi care-l tîirau pe Jamuqa, legat fedeleş. 


în ziua aceea, sub un cer întunecat, întregul univers părea 
cenuşiu. întîlnirea cu Jamuqa a avut loc dinaintea cortului 
lui Temujin. Trecuseră doisprezece ani de la înfruntarea 
dintre cele două armate şi înfringerea usturătoare a lui 
Temujin şi patru de cînd acesta îl învinsese pe Jamuqa, cu 
ajutorul lui To'oril-han. Dar era pentru prima oară, în 
şaptesprezece ani, cînd cei doi bărbaţi se găseau din nou 
faţă-n faţă. 

Temujin s-a uitat lung la chipul lui Jamuqa: chipul îi era 
atît de schimbat încît nu putea crede că este cel pe care-l 
cunoscuse. Obrazul odinioară rotund era acum slăbit, cu 
pomeţii ieşiţi în afară. Dar ca şi altădată, zimbea. 

înainte de a-i vorbi, Temujin i-a copleşit cu întrebări pe cei 
care-l aduseseră legat, dorind să afle ce se întimpla-se. 
Detaşamentul lui Siibotei îl urmărise pe Jamuqa, care 

nu mai avea decit cinci însoțitori, iar aceştia, ironie a 
soar-tei, s-au întors împotriva lui. Temujin, neputînd suferi 
gîndul de a-i lăsa în viaţă pe oamenii care ridicaseră mîna 
asupra stăpînului lor, a poruncit să li se taie capul, sub 
ochii lui Jamuqa. Apoi, ridicîndu-l pe acesta de jos, i-a 
arătat un scaun şi i-a spus: „Jamuqa, anda, să fim 
prieteni! Odinioară am stat în aceeaşi tabără. Dar tu te-ai 
îndepărtat de mine. Apoi ne-am duşmănit ani de zile. 
Acum însă sîn-tem iar împreună. N-am uitat ziua în care 
ne-am legat cu jurămînt în pădurea Qorgonag. Zgomotele 
petrecerii din noaptea aceea îmi răsună încă în urechi, 
flacăra torţelor străluceşte încă în faţa ochilor mei. Am 
jurat atunci să fim prieteni...” 

Temujin n-avea de gind să-l ucidă pe Jamuqa. în amintirea 
binelui făcut altădată, era gata să-i cruţe viaţa celui care 
pierduse totul. 

Dar Jamuqa i-a răspuns: „lemujin, anda, la ce ţi-ar fi bun 
acum un prieten ca mine? Nu mă socotesc învins de tine. 
Ceea ce m-a învins a fost voinţa Cerului! Cît voi trăi, mă 
voi ruga să vină ziua să te dobor, şi am să cred cu toată 
puterea că ziua aceea va veni! Trebuie să-mi iei viaţa fără 


întîrziere. Dacă ţi-e milă de anda al tău, ucide-mă fără 
vărsare de sînge: şi îngroapă-mă pe un deal înalt!” 

„Fie precum ţi-e voia, Jamuqa! Am dorit să te cruţ, dar 
fiindcă îmi dispreţuieşti mărinimia, să fie cum vrei tu!”, a 
rostit scurt Temujin. Apoi s-a întors spre unul din oamenii 
săi: „Să fie ucis fără să curgă sînge şi să nu-i văd trupul! 
îngropaţi-l cu cinste, cum se cuvine!” 

Apoi a plecat şi a rămas toată ziua în cort. 

După şase luni, Siibotei, care-şi îndeplinise în chip de- 
săvârşit misiunea, a venit la Temujin cu obrazul tăbăcit de 
soare. Ucisese toţi urmaşii căpeteniilor duşmane, chiar şi 
pe nou-născuţi. Tot ceea ce prădase de la naimani era, 

= După credinjele şamaniste, sufletul îşi avea 
sălaşul în singe. Gnd era executat un prinţ vrednic 
de cinste, obiceiul cerea ca lucrurile să se petreacă 
fără să curgă nici un strop de sînge. 

pentru mongoli, de mare preţ. Grămezi de podoabe, de 
covoare, de veşminte şi de arme au fost adunate în mai 
multe locuri din tabăra lui Temujin. 

Acesta i-a spus lui Qulan să-şi aleagă ceea ce doreşte. 
Dar ea l-a privit pe Temujin drept în ochi şi i-a spus: „Toate 
aceste lucruri atît de frumoase şi de scumpe să i le trimiţi 
lui Borte, care păzeşte tabăra dincolo de munţii Altai. Eu 
nu vreau nici podoabe, nici veşminte. Nu doresc decit un 
singur lucru: de acum înainte, să nu te desparţi de mine 
în nici o campanie!” 

Temujin a ascultat-o pe Qulan. lar ţesăturile, covoarele, 
podoabele, mobilele, încărcate pe spinarea cailor şi puse 
sub pază straşnică, au plecat spre Altai, spre tabăra unde 
aştepta Borte, la poalele muntelui Burgan. 

Capitolul 4 

Abia în primăvara următoare, în anul 1206, Temujin s-a 
întors, victorios, din campania împotriva naimanilor. Era 
ultimul pas spre unificarea tuturor triburilor care trăiau pe 
marile podişuri mongole. Temujin era acum singurul 
suveran, stăpînul absolut. 


La puţină vreme după ce s-a întors, a poruncit să se pună 
în preajma taberei, aproape de cursul superior al 
Ononului, steaguri mari, împodobite cu cîte nouă cozi de 
cal alb!. Trebuia să fie recunoscut drept han al tuturor 
mongolilor de către feluritele triburi risipite pe marile 
podişuri, şi nu oricum, ci printr-o ceremonie solemnă şi 
măreaţă. 

Cu o lună înainte, toată tabăra a fost cuprinsă de o mare 
agitaţie şi de un du-te-vino de nedescris. în fiecare zi so- 
seau, de la alte triburi, cai încărcaţi cu de-ale gurii şi alte 
lucruri pentru petrecere, în vreme ce bărbaţii din felurite 
clanuri încercau să amenajeze, între corturile şi păşunile 
din jur, locul pentru ceremonie. Femeile s-au apucat din 
vreme să pregătească mîncarea pentru ospăț. Au fost 
înşirate pe pămînt zeci de cazane, lîngă care s-au pus mai 
multe rînduri de proţapuri, pentru friptul oilor. Nenumă- 

: în aceste stindarde, numite tuq, se afla sufletul lui 
siilde, duhul protector al clanului. Albul era socotit 
aducător de noroc. Cifra nouă era socotită sacră, 
fiind legată de cele nouă stele mitice care, în 
cosmogonia orientală, îi reprezentau pe cei nouă 
războinici divini. Temujin îi cinstea astfel pe cei 
nouă generali din „Hoarda de Azur”: Bo'orchu, 
Boro'ul, Kubilai, Jebe, jiirchedei, Siibotei, Jelme, 
Chila'un şi Muqali. 

rate oale cu cumis, aduse din toate părţile, au fost 
aşezate unele lingă altele, sub un cort mare. Cu cîteva 
zile înainte de ceremonie, mirosul de alcool şi cel de seu 
de oaie se simțeau în tot satul. A fost ridicat pentru 
Temujin un cort nou, care se înălța atit de sus spre cer, 
încît din vîrf, de lîngă deschizătura de fum, pămîntul 
părea mic de tot şi nespus de departe. 

A sosit şi ziua cea mare. Mii de oameni din toate triburile, 
poftiţi la petrecere, se revărsau spre tabără; curînd, băn- 
cile aşezate în jurul locului pentru ceremonie, în faţa cor- 
tului lui Temujin, au fost năpădite de o mulţime uriaşă. 


În vederea ceremoniei fuseseră înfipte în acel loc nouă 
steaguri mari, pe care cozile de cal alb fluturau în bătaia 
vîntului blind de mai. 

La ceasul hotărît Temujin a ajuns la locul stabilit. La 
dreapta şedeau mama sa Hoeliin, soţia sa Borte, cei patru 
copii, Jochi, Jagatai, Ogodei şi Tolui, iar în spate, nume- 
roasele concubine, printre care Yesiigen şi Yesui. Doar 
Qulan şedea ceva mai în faţă. Tot în spate se aflau Shii'i- 
qutuqu, Boro'ul, Kiichii, Kokochii şi toţi orfanii din triburile 
duşmane pe care îi crescuse Hoeliin şi care erau acum 
nişte flăcăi voinici. 

În stînga, Temujin îi aşezase pe fraţii săi Qasar, Belgiitei, 
Qachi'un, Temiige şi pe sora sa Temtilun, iar alături de ei 
pe credincioşii Bo'orchu şi Jelme, pe generalii Chimbei, 
Chila'un, Jebe, Muaali, Siibotei, Kubilai şi pe bătrî-nii 
Monglik şi Sorgan'shira. 

Un guriltai? din care făceau parte căpeteniile tuturor 
triburilor a fost deschis cu mare pompă. în timpul sfatului, 
cei vîrstnici au hotărît să-l numească pe Temujin stă-piîn al 
marilor podişuri mongole. Apoi toţi, într-un singur glas, au 
rostit un nume care suna destul de straniu: „Genghis-han! 
Genghis-han!” Sub acest nume urma să domnească 
Temujin, ca han al tuturor mongolilor. De 

2 Adunare a triburilor din care făceau parte 
reprezentanţii tuturor clanurilor şi în cadrul căreia 
se luau hotărîrile importante (hural). 

acum înainte, toate triburile din ţinutul marilor podişuri, în 
sfîrşit unite, aveau să alcătuiască „poporul mongol”. 
Genghis-han s-a ridicat în picioare. Din toate părţile 
țişneau strigăte care se uneau într-un bubuit de tunet: 
„Genghis-han, Genghis-han!” 

Drept răspuns, acesta a fluturat mîna. Barba şi mustaţa îi 
erau încă negre, dar părul era de-acum cărunt. Trupul era 
mai greoi, iar mişcările mai încete decit în tinereţe. Avea 
patruzeci şi patru de ani. 


Şi totuşi, era însufleţit de o voinţă mai puternică decit 
orice. Triburile mongole erau în sfîrşit adunate într-un 
imperiu şi alcătuiau un sistem pentru care dorinţa lui de a 
porni împotriva chinezilor, duşmanii dintotdeauna, nu mai 
era un vis nebunesc. 

în mijlocul uratelor mulţimii, Genghis-han se gindea la 
puterea pe care o dobiîndise. întinderea ținutului mărginit 
la apus de munţii Altai, iar la răsărit de Marele Hin-ggan, 
era departe de a fi neînsemnată. Ţinutul era cuprins între 
lacul Baikal, la miazănoapte, şi Marele Zid, la miazăzi, 
unde se afla deşertul Gobi. Pe marile podişuri erau 
răspîndite aproape două milioane de nomazi. lar condu- 
cătorii tuturor triburilor se aflau acolo, cu toţii, şi îl cin- 
steau cu numele de „han atotputernic!” Dacă dorea, pu- 
tea strînge toate popoarele nomade ca să treacă dincolo 
de Marele Zid. Avea s-o facă, fără îndoială. Trebuia s-o . 
facă, dacă era într-adevăr urmaşul Lupului Albastru. 

Cerul era senin şi luminos, iar din clipa în care Genghis- 
han se ridicase ca să răspundă uralelor mulţimii, razele 
soarelui erau mai fierbinţi. Genghis-han se pregătea să 
rostească primele sale cuvinte de conducător atotpu- 
ternic. A ridicat braţele şi le-a mişcat cu putere, ca să po- 
tolească vuietul mulţimii, dar acesta se înteţea. 

„Dintr-o poruncă a Cerului s-a născut mai întîi Lupul 
Albastru. Era însoţit de o căprioară albă, care trecuse 
lacul cel mare de la apus. Din unirea lor s-a născut Ba- 
tachi-han, strămoşul mongolilor. Mongolii se trag din Lu- 
pul Albastru. în jurul acestui lup s-au adunat astăzi cele 

douăzeci şi unu de triburi de pe marile podişuri, ca să 
alcătuiască o singură putere. Am fost ridicat la rangul de 
han. Noi, fiii lupului, trebuie să trecem acum dincolo de 
Hin-ggan, dincolo de Altai, dincolo de munţii Tianshan şi 
Qi-lian. Trebuie să ne bucurăm de un trai mai îndestulat, 
de plăceri mai alese, iar munca noastră să fie mai rodnică 
decit am fi visat. Numai să vrem, şi vom avea locuinţe 
care rămîn mereu în acelaşi loc, şi vom paşte turmele fără 


să fim nevoiţi să plecăm cu ele în altă parte. Noul vostru 
han are dreptul să vă spună tot ceea ce trebuie să faceţi 
ca să ne atingem ţinta. Aveţi încredere în mine! Ascultaţi- 
mă, voi, lupi puternici şi sălbatici ai noului imperiu 
mongol!” 

Atunci, la semnul lui Genghis-han, a început petrecerea. 
Mîncarea şi băutura au fost împărţite nu numai că- 
peteniilor, ci tuturor celor care se înghesuiau pe bănci. 
Ospăţul a ţinut zile în şir, fără întrerupere. în timpul zilei, 
dansurile şi cîntecele pe toate melodiile şi în toate limbile 
erau urmate de demonstraţii de obiceiuri de război 
specifice fiecăruia din numeroasele clanuri care alcătuiau 
cele douăzeci şi unu de triburi. La căderea nopţii, cînd 
răsărea luna, mereu roşie, locul de dinaintea cortului lui 
Genghis-han era luminat de torţe, iar petrecerea se dez- 
lăntuia, cu băutură, cîntece şi dansuri. 

în cea de-a treia noapte, Genghis-han a văzut nişte femei 
în vîrsta, îmbrăcate sărăcăcios, care dansau cu mişcări 
ciudate de braţe: cîntînd un cîntec păstoresc, închipuiau 
mişcările păstorilor mînîndu-şi turmele şi dansau mereu 
acelaşi dans. La vederea lor, a simţit o emoție puternică: 
femeile acelea sărmane şi urite nu aduceau deloc cu 
Căprioara Albă. Se cuvenea să poarte cele mai frumoase 
veşminte şi să înveţe cîntece şi dansuri noi. 

Legănat de zgomotul petrecerii, care ajungea pînă la 
cortul lui, Genghis-han a simţit deodată nevoia de a-i su- 
pune pe toţi mongolii unei pregătiri mai temeinice, pentru 
a le da puterea lupilor, şi de a le îmbrăca pe femei în 
haine minunate, ca să semene cu nişte căprioare. 

în ultima zi a petrecerii, care părea să nu se mai sfir- 
şească, Genghis-han, urmărit de acest gînd, a hotărit să 
129 

le dea celor ce-l slujiseră cu credinţă o răsplată pe măsu- 
ră. Mai întîi i-a numit în fruntea unităţilor de o mie de răz- 
boinici pe cei nouăzeci şi cinci de bărbaţi care fuseseră 
alături de el vreme de ani şi ani, rostind numele lui Bo'or- 
chu, Monglik, Muqali, Jelme, Sorgan-shira. Conducătorii 


unităţilor mai mari, numite t/imen:, trebuiau aleşi dintre 
aceşti nouăzeci şi cinci de tovarăşi credincioşi. 

Pentru a-i cinsti în chip deosebit pe toţi aceşti războinici, a 
trimis după ei în cele patru colţuri ale taberei, apoi i-a 
chemat lîngă el, pe rînd. 

Primii chemaţi au fost Bo'orchu şi Muqali. Genghis-han i-a 
strîns mîna lui Bo'orchu şi i-a spus: „Pînă acum, nu ţi-am 
dat nici un fel de răsplată. Şi totuşi eşti prietenul meu cel 
mai vechi şi ai jertfit totul pentru mine!" 

Amintirea zilei de demult, cînd găsise cei opt cai furaţi cu 
ajutorul lui Bo'erchu, a revenit în mintea lui Genghis-han 
şi l-a umplut de duioşie. 

„Prietene! Tatăl tău Naqu-bayan a fost un om înstărit. lar 
tu ai lăsat fără părere de rău toate foloasele cuvenite unui 
moştenitor bogat ca să mă urmezi, să mergi alături de 
mine, pînă azi, pe atitea căi pline de primejdii. Bo'orchu, 
de azi înainte, ai să guvernezi peste tot ţinutul Altai!” 
Bo'orchu a fost el însuşi uimit de atîta mărinimie. 

Pe urmă, Genghis-han a rostit: „Muqali! Te numesc gu- 
vernator al ținutului Marelui Hinggan!” Tînărul general a 
primit răsplata fără un cuvînt. Cînd Genghis-han pornise 
împotriva verilor săi Seche-beki şi Taichu, un bărbat pe 
nume Gu'un-u'a se adăpostise în tabăra sa, împreună cu 
doi băieţi, dintre care unul era Mugali. în timpul 
campaniei împotriva naimanilor, acesta dovedise o vitejie 
fără seamăn, dar mai ales o iscusinţă rară pentru cineva 
atit de tînăr, cîştigînd încrederea tuturor. Genghis-han îl 
răsplătea astfel pe tînărul general, nu atit pentru me 
Unitate de zece mii de ostaşi. 

ritele sale de pînă atunci, cît pentru nădejdea pe care şi-o 
punea în el, gîndindu-se să-i încredinţeze comanda ar- 
matei în timpul campaniei împotriva imperiului Kin. 

„în curînd ai să treci dincolo de Marele Zid, în fruntea unei 
hoarde de un milion de lupi!”, s-a mărginit să spună 
Genghis-han. Muqali, la fel de impasibil şi de tăcut, a 
înclinat din cap. 


A fost apoi chemat bătrînul Qorchi, care prezisese odini- 
oară înălţarea lui Temujin la rangul suprem. Petrecuse 
zece ani trîndăvind, scutit de campaniile militare şi de 
treburile zilnice. Nu era poftit oficial la ceremonie, dar 
urmărea zi de zi, aşezat în faţa cortului, petrecerea plină 
de veselie. 

Qorchi a ajuns dinaintea lui Genghis-han, abia ţinîn-du- 
sepe picioarele slăbite, pentru că, de la o vreme, se mişca 
tot mai anevoie. 

„Te salut, Qorchi, ghicitorule!”, a spus Genghis-han, cu 
glas plin de dragoste. îşi amintea, ca şi cum ar fi fost ieri, 
de ziua în care fugise din tabăra lui Jamuqa, în vremea 
cea mai grea din viaţa lui, şi-l văzuse pe bătrîn dinaintea 
lui, cu faţa scăldată în lumina sîngerie a apusului de 
soare. Prezicerea se împlinise. lar Genghis-han ştia prea 
bine cît de însemnate fuseseră vorbele lui Qorchi pentru 
soarta lui. 

„«Dacă vei ajunge într-o zi hanul tuturor mongolilor, să-mi 
dăruieşti treizeci de fete frumoase», mi-ai spus a-tunci. A 
venit vremea să-mi ţin făgăduiala. Ghicitorule muieratic, 
binevoieşte şi alege-ţi treizeci de soţii!” 

Qorchi, cu un zîmbet uşor care-i îndulcea chipul tot mai 
zbiîrcit, a răspuns: „Sînt tare bătrîn. Dar preafrumoasele 
făpturi îmi vor aduce înapoi un strop de tinereţe!” 

„în afară de cele treizeci de femei, ai să guvernezi tribul 
adargin: chinos, togoles, telengut. Ai să veghezi asupra 
popoarelor din pădure care trăiesc pe malurile fluviului 
Irtiş!”, a adăugat Genghis-han. 

Qorchi a îngenuncheat încet, ca şi cum ar fi fost zdrobit 
de povara acestei sarcini aruncate pe umerii săi firavi. 
Apoi s-a ridicat, ajutat de doi robi, şi s-a îndreptat spre 
cortul său, clătinîndu-se. 

După ce Qorchi s-a îndepărtat, Genghis-han a întărit 
puterea pe care i-o încredinţase: „Popoarele din pădure 
nu se vor putea mişca spre răsărit fără îngăduinţa lui 


Qorchi. Vor trebui să-i ceară sfatul în toate cele şi-l vor 
asculta.” 

Fiecare vorbă a lui Genghis-han era însoţită de urale-le 
mulţimii, care se înghesuia din toate părţile. Pe măsură ce 
spusele îi erau purtate de pristavi, din gură-n gură, valuri 
de urale se ridicau de peste tot. A venit apoi rîn-dul lui 
Kubilai, alt războinic vestit, să se înfăţişeze la Genghis- 
han. Ca şi Jelme, Jebe şi Siibotei, Kubilai se număra printre 
generalii socotiți de neînvins. Nu cunoscuse niciodată 
înfrîngerea. 

„Kubilai, te numesc înalt dregător al treburilor militare”, a 
spus Genghis-han. Kubilai nu era nemulţumit de răsplată, 
dar ar fi preferat o funcţie legată mai strîns de război, 
chiar şi mai puţin însemnată. încă nu înţelegea că 
dobîndise puteri uriaşe şi că putea trimite, după plac, 
împotriva unui ţinut străin, o armată de un milion de oa- 
meni. 

wreau să lupt! Să lupt!”, a mormăit, îndepărtîndu-se, 
lupul mongol, care abia trecuse de treizeci de ani. 

A venit apoi rîndul lui Jelme. Adolescentul de odinioară, 
coborit de pe muntele Burgan împreună cu tatăl său, 
care-şi ducea foalele în spinare, avea acum aproape cinci- 
zeci de ani. Era cel mai credincios tovarăş al lui Genghis- 
han, după Bo'orchu. 

„Prietene! Mi-ar trebui zile întregi ca să-ţi laud vrednicia. 
Cînd m-am născut, tatăl tău mi-a dăruit scutece de 
zibelină. Aş dori să te răsplătesc şi eu pentru acest bine. 
Numai tu, dintre toţi mongolii, vei putea face nouă greşeli 
fără să fii pedepsit”, a rostit Genghis-han, care nu se 
hotărise încă la ce rang să-şi înalțe prietenul. Chiar dacă i- 
ar fi dat ţinuturile cele mai mtinse şi puterile cele mai 
mari, nu l-ar fi răsplătit îndeajuns. 

„Jelme, despre rangul şi despre puterile pe care le vei 
avea, vom vorbi amîndoi în tihnă”, a adăugat Genghis- 
han. Dar Jelme nu avea ce face cu toate acestea. Voia să 
fie lă 

sat în pace. Dacă era înzestrat în ale războiului, era încă 
şi mai priceput la rînduiala amănuntelor vieţii de zi cu zi, 
pe care nimeni nu le băga în seamă. Or, de la primele 
ceasuri ale dimineţii, îşi bătea capul întrebîndu-se cum să 
înapoieze fiecărui clan lucrurile împrumutate pentru 
ceremonie. Mai trebuia să vadă şi cum să mulţumească 
fiecăruia pentru darul făcut cu acest prilej; era supărat 
văzînd că nimeni, în afară de el, nu părea să aibă această 
grijă. 

„Jelme!”, a spus din nou Genghis-han, dar acesta a sărit 
în sus, strigînd: „Foc! Foc!” Tocmai îşi adusese aminte că 
nu se îngrijise să vadă dacă toate focurile din vetre 
fuseseră stinse. 

A venit apoi rîndul bătrînului Sorgan-shira, care avea 
acum şaptezeci de ani. Altădată, cînd fusese prins de Tar- 
qutai, căpetenia tayichi'ut, şi încercase să fugă, Temujin 
petrecuse o noapte la bătrîn. Sorgan-shira, pe jumătate 
dezbrăcat, bătea cumisul, al cărui miros nu semăna deloc 
cu cel care plutea acum prin tabără, după petrecere. 
Amintindu-şi de mirosul acela, Genghis-han, cu nările f 
remătînd, l-a întrebat: „Sorgan-shira, părinte al lui Chim- 
bei şi al lui Chila'un! Ce doreşti să-ţi dau?” 

„Dacă-mi îngădui să vorbesc deschis, aş dori să mă aşez 
în ţinutul merkit, pe Selengga, şi să folosesc păşunile fără 
să plătesc dările. Dacă vrei să-mi dai mai mult, tu vei ho- 
tări, mărite han. Am să primesc cu bucurie tot ceea ce vei 
binevoi să-mi dăruieşti.” 

„Fie cum vrei tu, bătrînul meu tovarăş! Ai să te aşezi în 
ţinutul merkit, pe Selengga, şi ai să foloseşti în voie păşu- 
nile. Te scutesc de plata dărilor. Şi chiar dacă ai să faci 
nouă greşeli, n-ai să fii pedepsit, întocmai ca Jelme!”, a 
rostit Genghis-han. Simţea însă că nu-l răsplătise 
îndeajuns pe Sorgan-shira: nu uitase că atunci cînd se 
pitise în tufele de pe malul apei, bătrînul nu-l vînduse. 

„îţi îngădui ca, în vreme de război, să păstrezi tot ce vei 
prăda de la duşman.” 

„Mărite han, a spus Sorqgan-shira, doar să mai trăiesc şi să 
apuc următoarea campanie.” 

„reau să-ţi mai fac un dar: ai să păstrezi tot vinarul pe 
care îl vei ucide în vinătorile de noapte.” 

Genghis-han găsea însă că tot nu era de ajuns. 
„Sorgan-shira, fie ca să-ţi petreci tot restul zilelor ca 
oamenii liberi care poartă tolba cu săgeți şi se îmbată în 
fiecare seară. Şi, prietene...” 

Dar bătrînul i-a tăiat vorba, zicînd: „Mărite han, îmi 
ajunge. Ce mi-aş putea dori mai mult? Singurul lucru pe 
care mi-l mai doresc este ca oastea ta să treacă dincolo 
de Marele Zid, ca să cotropească imperiul Kin!” 

Arătînd cu mîinile că nu mai voia nimic, s-a îndepărtat 
repede. „Imperiul Kin”: la aceste cuvinte, gindul lui 
Genghis-han a zburat către Muqali, căruia voia să-i în- 
credinţeze conducerea armatei în ofensiva împotriva chi- 
nezilor, îi dăruise guvernarea unui ţinut, dar era oare des- 
tul? L-a chemat din nou pe tînărul general şi i-a spus: „Te 
fac rege. De acum înainte, vei fi pentru toti «regele Mu- 
qali».” 

La această dovadă de mare cinste, Muqali s-a schimbat la 
faţă şi a spus că trebuie să cugete, înainte de a primi, 
dacă este într-adevăr vrednic. 

Apoi Genghis-han i-a răsplătit cum se cuvine pe Chimbei, 
Chila'un, Jebe şi pe toţi ceilalţi generali care îşi dovediseră 
pe deplin înaltele însuşiri. Jebe şi Siibotei, cei doi 
neînfricaţi lupi mongoli, au fost puşi în fruntea unor 
unităţi de cîte zece mii de oameni. Ceremonia, care părea 
fără sfîrşit, a continuat pînă noaptea tirziu. Genghis-han 
nu şi-a răsplătit nici un membru al familiei: dorea să mai 
amiîne clipa în care avea să le dăruiască fraţilor şi copiilor 
săi, precum şi femeilor, ranguri şi puteri. 

Petrecerea s-a încheiat în aceeaşi seară. A doua zi şi în 
zilele următoare, Genghis-han a făcut cunoscute hotărî- 
rile pe care le luase pentru a reorganiza întreaga armată. 
A proclamat solemn, în prezenţa tuturor generalilor, 

numirile în grad, explicînd în cele mai mici amănunte ce 
înseamnă fiecare funcţie. 

A arătat mai întîi cum îşi va organiza garda personală: 
ostaşii urmau să fie aleşi din familiile şefilor de tumen, ai 
unităţilor de o mie şi de o sută de oameni. Cei din familii 
obişnuite, dacă se dovedeau pricepuţi şi viteji, puteau şi 
ei ajunge la această cinste. 

„Fiii şefilor de unităţi de o mie de războinici vor fi însoţiţi 
de cîte zece oameni şi de un frate mai mic. Fiii suta-şilor 
vor avea cite cinci tovarăşi şi un frate mai mic. Fiii celor 
care conduc unităţi de cite zece oameni vor avea trei 
oameni pe lingă ei şi un frate mai mic. Fiecare dintre 
aceşti tovarăşi va fi ales din familiile de vază.” 
Genghis-han şi-a organizat astfel, cu cea mai mare grijă, 
garda personală alcătuită din două corpuri deosebite: 
santinelele şi arcaşii. Conducerea a încredinţat-o unor 
tineri necunoscuţi, despre care nu se ştia încă nimic. Dar 
Genghis-han nu pierdea niciodată prilejul de a-i încuraja 
pe tinerii luptători care se purtau cum se cuvine, atit în 
timp de pace, cît şi în război. l-a împărţit pe cei zece mii 
de oameni din gardă în zece unităţi, conduse, în cea mai 
mare parte, de fiii vasalilor săi de încredere. 

Genghis-han a arătat apoi care sînt sarcinile santinelelor 
şi ale arcaşilor pe timp de noapte: 

„După apusul soarelui, dacă se iveşte cineva prin preajma 
cortului meu, să fie prins şi cercetat a doua zi. Santinelele 
de noapte, la schimbarea gărzii, vor verifica identitatea 
celor pe care îi înlocuiesc. 

Santinelele vor dormi în jurul cortului meu şi pe loc îi vor 
despica ţeasta aceluia care va încerca să pătrundă 
înăuntru în toiul nopţii. 

Nimeni nu va sta într-un loc mai înalt decît santinelele de 
noapte. Nimeni nu va avea dreptul să afle care este 
numărul lor. Cine va încerca să treacă printre ele va fi 
prins şi legat. 

Santinelele de noapte nu se vor îndepărta de cortul meu. 

Dacă se vor isca neînţelegeri, vor fi supuse judecății lui 
Shi'i-qutuqu."* 

Soarta făcuse din Shi'i-qutuqu, orfanul tătar crescut de 
mama lui Genghis-han, un tînăr aspru şi neînfricat. Nici că 
se putea găsi o îndatorire mai potrivită pentru firea 
flăcăului singuratic, cu chipul veşnic palid. 

Genghis-han a vorbit mai multe ceasuri despre orga- 
nizarea gărzii şi despre treburile pe care le avea de în- 
deplinit. Pentru ofiţerii care îl ascultau, era cu totul altul 
decît conducătorul care, în timpul petrecerii, se arătase 
atit de mărinimos. Expresia feţei, timbrul vocii, strălucirea 
ochilor erau ale altcuiva. în afară de cîțiva generali, 
nimeni nu bănuia cum de se gîndise la aceste lucruri. Vre- 
me de cîteva zile, Genghis-han şi-a înfăţişat planurile de 
organizare civilă şi militară a noului imperiu mongol. Fiind 
nevoiţi să stea în picioare ore întregi, el şi ofiţerii aveau 
acum faţa arsă de soarele nemilos al verii. 

într-o zi, Qulan i-a spus lui Genghis-han, care intrase în 
cort: „Mărite han, n-a sosit oare timpul să le dăruieşti 
ceva şi celor din familie? Pînă şi o pietricică, fie ea cit de 
mică, n-o recunoşti ca fiind a ta decit cînd o strîngi în 
palmă!” 

* După cît se pare, hanii s-au inspirat, în 
organizarea unităţilor, din administraţia chineză, 
după cum şi meşteşugarii s-au folosit de ştiinţa 
fierarilor chinezi în prelucrarea oţelului. Genghis- 
han s-a sprijinit pe vasali /noyori), cărora le-a dăruit 
după fiecare cucerire domenii cu-prinzind un 
anumit număr de iurte (,„vetre”). Pentru a evita 
răzmeriţele, hanul păstra armele în arsenale şi 
avea o gardă personală alcătuită din oameni de 
mare încredere. Conform unei organizări 
piramidale simple, bazată pe sistemul zecimal, 
familia era urmată de clan, clanul de trib, iar tribul 
de uniunea de triburi. lurta (cortul familial) trebuia 
să dea pentru serviciul militar unul sau doi bărbaţi. 
Arbanul cuprindea zece călăreţi. La nivelul clanului, 


zece arban alcătuiau un djaghan. Mai departe, zece 
djaghan formau un fel de regiment numit mninggan, 
comandat de un viteaz al tribului, bagadir. Zece 
rninggan formau un corp de oaste numit tuman sau 
tiimen, iar o armată cuprindea două-trei asemenea 
unităţi. Armatele şi t/iimen se stabileau la nivel de 
uniune de triburi şi erau comandate de cîte un 
noyon (n.t). 

„Fii liniştită: am să-i răsplătesc pe toţi cît de curînd! Am să 
le îngădui şi femeilor mele să-şi aleagă ce doresc. Dar tu, 
Qulan, ce vrei?”, a răspuns rizînd Genghis-han. 

„Dorinţa mea este să nu am nimic! Ţinutul uigur, ţinutul 
Kin şi atitea altele nu trăiesc oare în inima ta? Pe tine te 
doresc, pe tine, cu visele tale nemăsurate! Cînd ai să treci 
munţii Altai pentru a patra oară?” 

Genghis-han, fără o vorbă, o mîngiia pe Qulan din priviri. 
Era acolo, lîngă el, căprioara cea albă. 

La puţină vreme după întemeierea imperiului mongol, 
Genghis-han a avut de rezolvat problema destul de 
complicată a lui Monglik şi a celor şapte copii ai săi. Mon- 
glik, mai mare decit el cu cincisprezece-şaisprezece ani, 
era de-acum un bătrîn de şaizeci de ani. 

Genghis-han îl ridicase pe Monglik la un rang care-i 
îngăduia să facă parte din sfatul suprem al înţelepţilor, iar 
pe copiii săi îi pusese în posturi însemnate. Le acordase 
aceste privilegii în semn de recunoştinţă faţă de tatăl lui 
Monglik, Charaqa: cu treizeci de ani mai devreme, îndată 
după moartea lui Yesiigei, cînd familia lui Genghis-han 
fusese părăsită de tot clanul şi lăsată în voia loviturilor 
crude ale soartei, bătrînul Charaqa fusese singurul care-şi 
dăduse viaţa pentru ei, ceea ce Genghis-han nu uitase. 
Tulburarea care-l cuprinsese atunci, văzînd credinţa fără 
margini a bătrîinului, încă îl mai mişca. lată de ce, pentru 
că nu-l putuse răsplăti pe Charaga, îi răsplătea fiul şi 
nepoţii. 


Cu toate acestea, Genghis-han nu avea deplină încredere 
în Monglik: spre deosebire de Charaqga, acesta fugise, ca 
toţi ceilalţi, ceea ce nu-l împiedicase să se întoarcă mai 
tirziu, fără să se ruşineze, împreună cu cei şapte copii. 
Genghis-han nu-şi arăta însă amărăciunea şi se gindea tot 
timpul la ei ca la urmaşii credinciosului Charaga. 

Cel mai împovărător era însă pentru Genghis-han gîn-dul 
la legătura dintre Monglik şi propria sa mamă, Hoeliin. 
Neştiind prea bine cînd începuse, bănuia totuşi că nu mult 
după întoarcerea lui Monglik în tabără, în urmă 

cu treisprezece ani. Hoeliin abia trecuse atunci de cinci- 
zeci de ani şi era lesne de închipuit că după ani grei de 
muncă, închinaţi creşterii celor cinci copii, şi-ar fi putut 
dori - ceea ce nu era un păcat - să-şi trăiască în voie 
viaţa de femeie. 

Şi totuşi, lui Genghis-han nu-i plăcea să-l găsească pe 
Monglik în cortul mamei sale. Nu pe ea îi era ciudă, ci pe 
Monglik, ceea ce-l făcuse să-şi rărească vizitele la Hoeliin, 
în ultimii ani. Dar cum nu se împotrivea pe faţă, legătura 
devenise aproape oficială, îngăduindu-i lui Monglik să-şi 
sporească, din umbră, puterea. Mai mult decit atit: cei 
şapte copii, profitând de poziţia tatălui lor, se purtau cu 
multă obrăznicie. Cel mai rău dintre toţi era cel mare, 
şamanul Teb-tengri, care alesese pentru Temujin numele 
de Genghis-han şi acum nu-şi mai âncăpea ân piele. Teb- 
tengri, socotit trimisul Cerului, putea lua parte la toate 
adunările. Vrăjitorul chel, cu privirea pătrunzătoare ca a 
unei păsări de pradă, cu pielea negricioasă, profitând de 
poziţia tatălui său Monglik şi de privilegiile date de rolul 
său religios şi politic, făcea uneori lucruri fără măsură şi 
nu avea decât o singură grijă: să intărească puterea 
familiei. 

Genghis-han nu avea mai multă âncredere ân Teb-tengri 
decit în Monglik. Dar cum prezicerile acestuia se adeve- 
reau adesea, deşi nu-l plăcea, nu-şi putea ângădui să nu 


ţină seama de semnele Cerului care se arătau prin glasul 
lui. 

La sfîrşitul verii, în anul în care Genghis-han a ajuns la 
puterea supremă, s-a produs un eveniment hotăritor. Teb- 
tengri s-a înfăţişat la Genghis-han, a cerut să rămi-nă 
singur cu el, şi, după ce a rostit: „Am venit cu o solie de la 
Cerul cel veşnic”, i-a dat o veste care nu putea fi socotită 
fără însemnătate; Qasar, fratele lui Genghis-han, plănuia 
să pună mâna pe putere. Căpetenia mongolă, neputând 
crede o asemenea ticăloşie, s-a răstit la pasărea de 
pradă: „Chiar şi un semn al Cerului trebuie să se bizuie pe 
ceva! întreabă-l pe ce se bizuie dacă trimite un astfel 

de semn!” Teb-tengri, cu un zîmbet răutăcios, a răspuns: 
„Cerul îl pofteşte pe han să se ducă în tabăra lui Qasar, 
unde va descoperi ceva înfricoşător.” 

Genghis-han a luat cîțiva oameni din gardă şi a ieşit din 
cortul imperial spre a merge la fratele său, la o oarecare 
depărtare. Era ceasul cînd se lăsa întunericul. Tabăra lui 
Qasar răsuna de zgomotele unei petreceri. Un ospăț, care 
părea să fi început demult, era pe sfirşite. 

Genghis-han a rămas în picioare, într-un colţ. Mulțimea 
gălăgioasă se grăbea să plece, iar din cortul lui Qasar ie- 
şeau pilcuri de oameni ameţiţi. Printre ei, Genghis-han a 
zărit-o deodată pe Qulan, însoţită de roabe. Nu era nimic 
ciudat în faptul că fusese poftită la petrecere. Dar l-a zărit 
în urma ei pe Qasar, în pragul cortului, încercînd s-o ia de 
mînă. Fratele său era beat, nu încăpea nici o îndoială. 
Qulan l-a respins în două rînduri şi s-a pierdut în mulţime, 
cu roabe cu tot. 

Genghis-han a fost cuprins de o miînie fără margini îm- 
potriva lui Qasar. Aşa cum prezisese Teb-tengri, văzuse 
ceva de neînchipuit. Cum prezisese Teb-tengri, Qasar era 
gata să-l trădeze. 

întors în tabără, Genghis-han a trimis ostaşi după Qasar, 
să-l aresteze. Ceva mai tîrziu s-a dus chiar el în cortul 
fratelui său. Acesta, fără cingătoare şi fără sabie, stătea 


în picioare lingă pat, legat. Genghis-han, rămas fără grai, 
se uita la el, plin de minie. De ce Qasar, mîna lui dreaptă, 
alături de care trecuse prin toate încercările, încă din co- 
pilărie, se ridica acum împotriva lui? Genghis-han, nepu- 
tind hotărî dacă fratele său trebuia alungat, ucis ori 
închis, tăcea. 

în clipa aceea, pinza de la intrarea cortului a fost dată la o 
parte cu violenţă şi Genghis-han a văzut-o pe mama sa. 
De la o vreme, Hoeliin nu se mai simţea în putere şi 
mergea încet, cu paşi nesiguri, ca şi cum tot trupul i-ar fi 
fost înţepenit. Sosirea mamei sale era pentru Genghis- 
han cu totul neprevăzută. Fără îndoială, cineva îi dăduse 
de ştire. 

Hoeliin s-a repezit la Qasar, i-a desfăcut legăturile, i-a dat 
înapoi tichia şi cingătoarea”, apoi s-a aşezat turceşte şi l-a 
măsurat pe Genghis-han cu asprime, rostind cu glasul 
tremurind de supărare: „Să-ţi arăt sinii fleşcăiţi? Să-mi 
mai storc cei doi sîni care v-au hrănit, pe tine şi pe Qasar? 
Odinioară ţi-ai ucis fratele, pe Bekter. Vrei să-l ucizi acum 
şi pe Qasar? Asemenea cîinelui care-şi sfişie placenta, 
asemenea panterei care sare pe stînca abruptă, aseme- 
nea leului care nu-şi poate stăpîni mînia, asemenea pito- 
nului care înghite o făptură vie, asemenea şoimului care 
se năpusteşte asupra umbrei sale, asemenea ştiucii care- 
şi înghite prada în tăcere, asemenea cămilei care-şi 
muşcă puiul de genunchi, asemenea şacalului care sare la 
beregata duşmanilor, asemenea raţei care-şi mănîncă puii 
pentru că nu-i poate face să meargă mai repede, aseme- 
nea hienei care se năpusteşte asupra celui care se apro- 
pie de vizuină, asemenea tigrului care se aruncă fără să 
şovăie asupra prăzii, asemenea cîinelui sălbatic care ata- 
că orbeşte, vrei să-l ucizi şi pe Qasar, care a fost atita vre- 
me mîna ta dreaptă?” 

La această izbucnire de mînie, Genghis-han a făcut un 
pas îndărăt. Supărarea bătrinei sale mame era şi mai 
straşnică decit atunci cînd îl ucisese pe Bekter, iar vorbele 


le rostea într-un soi de transă, pe nerăsuflate. Genghis- 
han se uita la ea, pe jumătate năucit. Semăna într-adevăr 
cu un piton gata să-l înghită de viu. Cînd murise Bekter, 
Hoeliin plînsese, dar acum n-a vărsat nici o lacrimă. Gen- 
ghis-han a mai făcut un pas înapoi şi s-a mulţumit să spu- 
nă doar atît: „Qasar este liber. Şi va mai fi încă multă 
vreme mina mea dreaptă.” Apoi, întorcîndu-le spatele 
mamei şi fratelui său, a ieşit din cort. Simţindu-se singur 
şi părăsit, a mers sub cerul nopţii, presărat cu stele. Nu 
ştia dacă fratele său fusese ori nu gata să-l trădeze, dar 
ştia că încercase s-o ia de mînă pe Qulan, ceea ce era de 
neiertat. Şi totuşi, Genghis-han îl iertase. O făcuse pentru 
«Cf. cap. 2, nota 3. 

bătrîna lor mamă Hoeliin, pentru această femeie fără pe- 
reche, care îi crescuse în ciuda atitor greutăţi. 

Nu din pricina asta se simţea acum singur, ci din pricina 
privirii mamei sale. Privirea unei mame care încearcă să- 
şi apere puiul de primejdie. Pentru prima oară, Genghis- 
han era nevoit să recunoască că dacă el şi Qasar aveau 
aceeaşi mamă, era ceva deosebit în legătura dintre ea şi 
fiecare dintre ei: Qasar era sigur copilul lui Hoeliin şi al lui 
Yesugei, în vreme ce el fusese zămislit atunci cînd mama 
sa fusese răpită de merkiţi. Nu era nici o îndoială. Era lim- 
pede că Hoeliin îl dispreţuia, aşa cum îl dispreţuise pe cel 
care o răpise. Genghis-han citise limpede în ochii lui 
Hoeliin taina naşterii sale, sau cel puţin aşa credea. 

Şi totuşi, pentru ea nu-şi mai pedepsise fratele, ceea ce 
însemna că trebuia să-l execute pe Teb-tengri, vinovat că- 
| făcuse trădător pe Qasar, sub acoperirea unei preziceri, 
în noaptea aceea, Genghis-han n-a închis ochii, tot 
întrebîndu-se de partea cui să fie, a mamei ori a zeilor, în 
zori, a hotărît să-l ucidă pe trimisul Cerului. 

A doua zi, cînd Teb-tengri s-a înfăţişat în cortul lui 
Genghis-han, acesta a poruncit oamenilor din gardă să-l 
lege şi l-a dat pe mîna a trei războinici aleşi cu grijă. Aceş- 
tia l-au scos din cort pe Teb-tengri şi l-au dus în piaţă, 


unde i-au rupt spinarea, iar după ce s-au încredinţat că 
murise, l-au lăsat printre buruieni. 

După un ceas, Genghis-han s-a dus la locul cu pricina să 
vadă cadavrul. Tatăl şi fraţii lui Teb-tengri, înconjurați de o 
mulţime de oameni din clan, veniseră să ia trupul. 
Monglik s-a apropiat de Genghis-han şi i-a spus: „[i-am 
fost tovarăş credincios de la începutul cuceririi mongole, 
iar tu mi-ai ucis fiul cel mai mare!” Vorbele sale sunau 
aspru, pentru că se ştia iubitul lui Hoeliin. 

Genghis-han a strigat, cu glas tremurat: „Monglik! Teb- 
tengri, victimă a lăcomiei şi cruzimii alor tăi, nu s-a putut 
bucura de mila suveranului, cînd i-a venit ceasul. Oare 
vrei să fii şi tu un trup fără viaţă şi să te odihneşti lîngă 
fiul tău?” 

Monglik şi copiii săi, înspăimiîntaţi, s-au îndepărtat în 
grabă, lăsînd trupul lui Teb-tengri unde se afla. Tot de 
dragul mamei sale, Genghis-han a renunţat să-l ucidă pe 
Monglik. 

Cadavrul lui Teb-tengri, care s-a dovedit a fi într-adevăr 
şaman, a rămas acolo jos, pe pămînt, fără să putre- 
zească. Toţi s-au speriat de asemenea minune, dar Gen- 
ghis-han nu s-a sinchisit. De dragul mamei lui, lăsase în 
viaţă două fiinţe de care dorea să scape cu orice preţ. 
Faţă de acest sacrificiu, soarta trupului lui Teb-tengri, deşi 
neobişnuită, i se părea un fleac. 

Genghis-han s-a purtat de atunci cu Qasar ca şi cum nu s- 
ar fi întîmplat nimic. Acesta a rămas ajutorul său de 
nădejde. Nu şi-a schimbat nici purtarea faţă de Monglik, 
îngăduindu-i să intre în cortul mamei sale şi să ia parte la 
sfatul înţelepţilor. Dar după moartea lui Teb-tengri, familia 
lui Monglik şi-a pierdut o mare parte din putere şi nu s-a 
mai purtat cu atîta obrăznicie. 

în anul următor, 1207, Genghis-han, aflind că au mai 
rămas, în ţinuturile de graniţă ale noului imperiu mongol, 
unele popoare care nu voiau să i se supună, a încercat să 
le îngenuncheze. 


La începutul primăverii, l-a trimis pe Kubilai să atace 
tribul qarluq. Kubilai răspundea de treburile militare, dar îi 
ceruse cu acest prilej lui Genghis-han să conducă el însuşi 
operaţiunile. Conducătorul tribului qarluq s-a predat fără 
să se împotrivească şi l-a însoţit pe Kubilai, cerînd să fie 
primit de  Genghis-han. Acesta l-a întîmpi-nat cu 
bunăvoință şi i-a făgăduit, pentru mai tirziu, mîna uneia 
dintre fiicele sale. Era cam devreme să i-o dea de soţie pe 
fiica dăruită de concubina sa Yesiii, care nu avea decit trei 
ani. 

Aflînd mai apoi despre o răscoală a naimanilor, a trimis 
într-acolo, la începutul verii, o expediţie condusă de Jebe. 
Tînărul general a avut nevoie de şase luni pentru a 
înăbuşi răscoala, întorcîndu-se victorios la începutul 
toamnei. 

Nici nu ajunsese bine că uiguţii, care trăiau la marginea 
teritoriului mongol, i-au trimis lui Genghis-han vestea că 
doreau să îi jure credinţă şi supunere. Darurile căpeteniei 
lor erau toate de mare preţ: aur, argint, pietre preţioase, 
mătăsuri, brocarturi, damasc. Drept mulţumire, Genghis- 
han i-a făgăduit mina prinţesei Algal-to'un. Era fiica lui 
Yestigen, dar şi ea era prea mică şi încă nu putea fi 
despărțită de mama ei. 

în anul următor, 1208, Genghis-han l-a numit pe fiul său 
cel mai mare, Jochi, în fruntea unei armate care urma să 
cucerească ţinuturile împădurite de la miazănoapte. Era 
prima expediţie dincolo de hotare, de la întemeierea im- 
periului. Pentru a putea lupta împotriva imperiului Kin 
aflat la sud-vest şi a regatului uigur de la sud-est, trebuia 
să scape mai întîi de orice ameninţare a popoarelor din 
nord. în aceste ţinuturi nu exista nici o putere organizată, 
iar cele cîteva triburi barbare erau răspîndite în jurul 
lacului Baikal. Mai la nord se afla „ţinutul Sibir” (Siberia), 
alcătuit din cîmpii îngheţate şi nelocuite, unde mongolii 
încă nu ajunseseră. 


Jochi avea douăzeci şi unu de ani. Sortit încă de la naştere 
să treacă prin toate încercările din care avea să se fău- 
rească poporul mongol, fusese ţinut din scurt de mama 
sa, Borte. Cînd s-a pomenit de expediţia în ţinutul Sibir, 
Borte l-a rugat pe Genghis-han să-i încredinţeze fiului lor 
conducerea, ca să-şi încerce astfel puterile. 

„Ținutul este departe. Nu se ştie pînă unde se întinde 
dincolo de lacul Baikal”, a spus Genghis-han. „Jochi are 
picioare mai voinice decît căpriorul”, a răspuns Borte, ri- 
dicînd capul. „Campania din Sibir nu va fi o luptă cu omul, 
ci cu natura.” 

„De mic, Jochi a crescut cu vintul şi cu zăpada. N-a stat 
ascuns în cort!” 

„Nouăzeci de oameni din o sută nu se vor mai întoarce 
din campanie”, a spus atunci Genghis-han. „Dar nu s-a 
născut oare Jochi ca să înfrunte o astfel de soartă?”, 

a întrebat Borte, cu o privire sălbatică. Genghis-han, după 
ce s-a uitat în tăcere la soţia lui, a rostit încet: „Fie! O să-l 
trimit pe Jochi!” 

Genghis-han se gîndise că expediţia în ţinutul Sibir avea 
nevoie de un comandant încercat, vestit, în stare să-şi 
îmbărbăteze oamenii, şi că singurul om potrivit pentru 
aşa ceva era Jelme. Totuşi, la insistenţele lui Borte, a ho- 
tărit să-l aleagă pe Jochi. Văzuse scînteind în privirea so- 
tiei sale sfidarea faţă de bărbatul care nu credea că Jochi 
este fiul său. 

Jochi, ridicat pentru prima oară în viaţă la rangul de 
general-şef, a aşteptat topirea zăpezii, la începutul lunii 
mai, apoi a părăsit tabăra în fruntea aripii drepte a arma- 
tei mongpole:;, care număra zeci de mii de luptători viteji. A 
mers pe malul unui afluent al rîului Selengga, apoi a luat- 
o spre nord. 

La sfîrşitul anului, s-a întors victorios, aducînd o pradă 
uriaşă. Călăuzit de Qutuga-beki, căpetenia oiraţilor, care 
se predaseră primii, supusese, rînd pe rînd, mai multe 
populaţii: buriat, balqun, ursu'ut, qabqana, qanga, to'u- 


ba. îi adusese la ascultare pe kirghizi, cel mai puternic trib 
din regiune, supusese popoarele din pădurile din nord- 
vest şi se întorcea acum însoţit de mai multe căpetenii 
kirghize, precum şi de Qutuqga-beki. Un mare număr de 
şoimi, cai albi castraţi, zibeline negre a fost adus în dar lui 
Genghis-han. 

Acesta, ca suveran al poporului mongol, şi-a lăudat în faţa 
tuturor fiul pentru faptele de vitejie. „Jochi, plecat în 
expediţie în ţinuturile pustii din nord-vest, a mers pe 
drumuri îndepărtate şi pline de piedici şi, fără a ucide 
locuitorii, fără a răni caii, a supus fericitele popoare ale 
pădurilor. îi dăruiesc guvernarea popoarelor şi a ținuturilor 
cucerite!” 

s Armata mongolă era organizată pentru acţiune, 
de obicei, în trei aripi, cu faţa spre sud: aripa 
dreaptă, mijlocul şi aripa stingă. Orientarea 
corespundea obiectivelor cuceririi mongole, 
îndreptată în  .evantai spre China (stinga), 
Turkestan şi estul Iranului (mijlocul) şi stepa 
rusească (dreapta). 

în aceste împrejurări, Genghis-han a fost nevoit să re- 
cunoască, nu fără încîntare, că trupul slab al fiului său, 
care părea chiar pirpiriu, ascundea o fire deosebită, pe 
care nu o descoperise pînă atunci. Jochi dovedise în chip 
strălucit că avea sînge mongol, că era într-adevăr urmaşul 
Lupului Albastru. 

în ziua în care şi-a lăudat fiul, Genghis-han i-a chemat pe 
toţi conducătorii triburilor de pe graniţă, care i se su- 
pusesem. Fiind foarte vesel, a anunţat că-i dăruieşte lui 
Qutuqa-beki, pentru serviciile aduse, mîna prinţesei Che- 
cheigen, născută din unirea sa cu una dintre concubine. 
Cineva însă a spus că între Qutuga-beki, care avea pa- 
truzeci şi patru de ani, şi mica prinţesă de cinci ani, di- 
ferenţa de vîrstă era prea mare. Genghis-han a renunţat 
şi a dăruit mîna prinţesei fiului lui Qutuga-beki, Inarchi, 
care nu avea decit treisprezece ani. Apoi a rostit: „Qutu- 


qa-beki, ai să urci miine pe dealul aflat la miazănoapte de 
cortul meu. Toate oile pe care le vei zări de sus vor fi ale 
tale.” 

Qutuqa-beki a zis, la rîndul său: „Inarchi este fiul meu 
mezin. Cel mai mare, To'urelchi, păzeşte tabăra în lipsa 
mea.” 

„Atunci i-o dau fiului tău mai mare pe fiica lui Jochi, 
Goluin”, a propus Genghis-han. Qutuga-beki s-a retras şi 
s-a înfăţişat căpetenia onguţilor, care sprijinise şi el ar- 
mata mongolă în ultima campanie. 

„Căpetenie a onguţilor, ţi-o dau pe prinţesa Alagai-beki!” 
Şi această prinţesă abia fusese adusă pe lume de una din 
concubinele lui. Genghis-han, care nu avea nici un fel de 
respect pentru femei, chiar dacă îi erau fiice ori nepoate, 
nu vedea de ce le-ar fi păstrat în preajma lui. 

După ce i-a dăruit cîteva ţmuturi lui Jochi, Genghis-han a 
folosit prilejul pentru a-i răsplăti pe membrii familiei, lucru 
pe care nu-l făcuse pînă atunci. Mamei sale Hoeliin şi 
fratelui său mai mic, Temiige, le-a dăruit un trib de zece 
mii de oameni. După tradiţia mongolă, mezinul moştenea 
bunurile tatălui, aşa că Temiige a fost mai favorizat 

decit ceilalţi fraţi. Hoeliin s-a închis în tăcere, nefiind mul- 
tumită de ceea ce căpătase. Genghis-han ştia, dar nu 
avea de gînd să se arate mai darnic. 

l-a dat pe urmă fiului său mai mare Jochi nouă mii de 
oameni, lui Jagatai, care era mai mic, opt mii, iar celor şi 
mai mici, Ogodei şi Tolui, cîte cinci mii. Fraţii săi Qasar şi 
Belgiitei au primit patru mii şi, respectiv, o mie cinci sute 
de oameni. Toate aceste daruri făcute familiei şi mai ales 
celor doi fraţi erau deosebit de modeste. Fiindcă Genghis- 
han socotea că nu trebuie să se grăbească. Pentru a-şi 
arăta recunoştinţa faţă de Qasar şi de Belgiitei, ar fi avut 
nevoie de bunuri mult mai importante. Trebuia să mai 
treacă vremea pentru aşa ceva. Deocamdată, îşi asigura- 
se stăpînirea asupra marilor podişuri mongole. 


Dacă se purta astfel cu fraţii lui, o făcea şi dintr-un alt 
motiv: în ultima vreme, se cam îndepărtase de Qasar şi 
de Belgiitei. Unul dintre ei avea fără îndoială alt tată. lar 
celălalt avea altă mamă. Şi totuşi, ca să ridice poporul 
mongol la puterea pe care o avea astăzi, toţi trei trăiseră 
alături ani grei şi, uniţi precum degetele de la o mînă, 
înfruntaseră împreună aceleaşi greutăţi. 

Pînă atunci, avusese nevoie de fraţii lui, care se dove- 
diseră chiar de neînlocuit. Acum, cînd poporul mongol 
alcătuia un imperiu, Genghis-han nu mai avea aceeaşi 
măsură pentru însuşirile lui Qasar şi ale lui Belgiitei. Alţii, 
precum Bo'orchu şi Jelme, îi erau mai de folos. Qasar, tre- 
buia să recunoască, era unul dintre cei mai străluciți stra- 
tegi mongoli, dar nu avea putere asupra oamenilor. Bel- 
giitei avea acelaşi cusur, iar pe deasupra era departe de a 
fi un bun conducător: în numeroasele campanii împotriva 
naimanilor, făcuse o mulţime de greşeli, din pricina lipsei 
de judecată. 

Şi totuşi, Genghis-han ştia că, într-o zi, avea să-şi răs- 
plătească fraţii cum se cuvine. Aştepta doar prilejul nime- 
rit. Visa să-i dea lui Qasar cetăţile necunoscute de la 
apus, iar lui Belgiitei cîmpiile neatinse de la miazănoapte, 
şi să-i numească regi peste acele ţinuturi. în schimb, 
nemulţu 

mirea mamei sale nu l-a mişcat. Socotea chiar că Hoeliin 
n-are nevoie de nimic, de vreme ce avea să rămînă me- 
reu în preajma lui, în sinul poporului mongol. 

La sfârşitul anului, Hoeliin a murit neaşteptat, după numai 
trei zile de boală. Avea şaizeci şi şase de ani. A fost 
îngropată cu mare pompă. Trupul i-a fost purtat de K6- 
kochii, Kiichii, Shi'i-qutuqu şi Boro'ul, cei patru orfani pe 
care-i crescuse, şi îrumormiîntat pe coasta muntelui Bur- 
qan, într-o poiană minunată. 

Cînd a văzut trupul mamei sale pus în groapă, Genghis- 
han nu şi-a putut stăpîni lacrimile. Durerea i-a cuprins şi 
pe cei din jur: fraţii şi surorile, soţia sa, Borte, tovarășii săi 


Bo'orchu, Jelme, Chimbei, Chila'un au început să plîngă cu 
suspine. După înmormintare, cele două milioane de 
mongoli, împărţiţi în douăzeci şi unu de triburi, au ţinut 
doliu vreme de o lună. 

Pentru Genghis-han, moartea mamei însemna înainte de 
toate dispariţia singurei persoane care cunoştea taina 
naşterii sale. Era fără îndoială miîhnit, ca orice fiu care 
pierde fiinţa ce l-a adus pe lume, l-a crescut şi l-a ajutat 
să treacă prin toate încercările. Dar, dincolo de această 
durere, se simţea părăsit, ca şi cum ar fi fost aruncat 
dintr-o dată, gol, în univers: pentru că, o dată cu Hoeliin, 
murise cea care cunoştea lucrurile ce i-ar fi îngăduit să 
afle dacă este merkit ori mongol. Nu însemna că, dacă 
Hoeliin ar fi trăit, Genghis-han i-ar fi putut smulge adevă- 
rul. Poate că nici măcar nu simţise dorinţa s-o facă. Dar ar 
fi păstrat cel puţin, pe timpul vieţii ei, iluzia de a putea 
pune capăt îndoielilor care-l frămîntau. 

Pe de altă parte, moartea mamei sale i-a adus lui Gen- 
ghis-han un soi de uşurare, pe care n-o crezuse cu pu- 
tinţă: fiinţa care îl silea să-şi ţină gândurile ân friîu nu mai 
era. Dorise ântotdeauna să se tragă din Lupul Albastru şi 
din Căprioara Albă, dar pînă şi prezenţa lui Hoeliin părea 
să-i spulbere visul. 

Moartea mamei i-a umplut sufletul de amărăciune, dar a 
simţit, pentru prima oară, că poate gândi şi visa ân voie. 

Nu depindeau oare toate de el şi numai de el, de-acum 
înainte? Putea visa, putea crede că se trage din Lupul Al- 
bastru, era liber să-şi schimbe dorinţa în certitudine. 
Imaginea necuprinsei ţări Kin i-a venit atunci în minte, ca 
o pradă pe care trebuia s-o sfirtece. 

Din pricina doliului, Genghis-han n-a dat nici o petrecere 
de Anul Nou. Şi-a chemat însă în cort vasalii cei mai 
credincioşi şi le-a pus o întrebare: cum să ducă imperiul 
mongol, abia născut, pe calea bogăției? Apoi a ascultat 
răspunsurile, aproape fără să le întrerupă. 


în zece zile a aflat părerile mai multor persoane: tovarăşii 
săi dintotdeauna, Bo'orchu, Muaali, Jebe, înţelepţii din 
fiecare clan, precum şi tineri care se pregăteau mereu de 
luptă şi chiar femei care păzeau turmele. A aflat astfel că 
toţi mongolii, fără deosebire de rang, doreau să trăiască 
mai bine şi să se bucure mai mult de viaţă. Genghis-han 
le împărtăşea dorinţa. Ca s-o poată împlini, cea mai mare 
parte a supuşilor credeau nimerit să cotropească ţările 
vecine, să vină cu cît mai multă pradă şi s-o împartă 
tuturor. 

Dintre toţi cei cărora le-a cerut părerea, generalul Jebe şi 
favorita sa Qulan au fost singurii care au spus ceva deo- 
sebit. Iscusitul războinic, care-l luase odinioară pe Gen- 
ghis-han drept ţintă, i-a spus, în chipul cel mai firesc, ca şi 
cum ar fi fost la mintea oricui, ceva ce nu-i trecuse nici- 
odată prin cap: „Poporul mongol nu trebuie să mai creas- 
că oi! Atita vreme cit vor creste oi, mongolii nu vor fi fe- 
riciţi!” 

lar Qulan a spus aşa: „Mai sînt, fără îndoială, şi alte 
ţinuturi mai bune de locuit decît marile podişuri. De ce să 
nu plecăm de pe pămîntul acesta cu veri fierbinţi şi ierni 
aspre, şi să ne aşezăm în altă parte? Nu este oare de da- 
toria ta, preaiubitul meu han, să-ţi pui cortul la poalele 
unui munte mai frumos decit Burgan, să-ţi ridici capitala 
pe malurile unui rîu cu ape mai limpezi decît ale Ono- 
nului?” 

Astfel de cuvinte nu fuseseră nicicînd auzite în gura unul 
mongol. Genghis-han a înţeles că părerile lui Jebe şi ale 
lui Qulan, deşi deosebite, izvorau din acelaşi fel de a 
gîndi: pămîntul de baştină al mongolilor nu făgăduia nici 
un fel de bogăţie. La cele două păreri, aflate la un interval 
de cîteva zile, Genghis-han a răspuns la fel: „într-o bună 
zi, aşa va face poporul mongol.” 

S-a gîndit atunci că imperiul Kin era singurul care putea 
hrăni două milioane de mongoli care s-ar fi lăsat de 
creşterea oilor. lar dacă ar fi fost vorba să se aşeze lingă 


un munte frumos ori pe malul unui rîu cu apă limpede, 
unde să le găsească, dacă nu tot în imperiul Kin? 

La sfîrşitul lui ianuarie, Genghis-han, la sfatul înţelepţilor, 
a înfăţişat părerile lui Jebe şi ale lui Qulan cu cuvintele 
sale: „Noi, mongolii, am primit de la Cer o înaltă datorie: 
să ne răzbunăm pe duşmanii noştri dintotdeauna, cei din 
imperiul Kin! Strămoşul nostru Ambaqai-han a fost prins 
de tătari şi dus în imperiul Kin, unde a fost țintuit pe un 
măgar de lemn şi jupuit de viu. Qabul-han şi Qutula-han 
au pierit amîndoi din pricina unei uneltiri a chinezilor. Nu 
trebuie să uităm aceste ticăloşii, care ne-au stropit istoria 
cu sînge. La primăvară, vom porni la luptă împotriva 
duşmanilor. Toate piedicile din calea armatei noastre vor 
fi înlăturate!” 

Între marile podişuri mongole şi imperiul Kin se afla ți- 
nutul Si-Hia. Prin urmare, Genghis-han avea să-l atace 
înainte de înfruntarea hotăritoare cu imperiul Kin. Cu doi 
ani înainte, Si-Hia plătise tribut mongolilor, avind aşadar 
cu ei legături de bună vecinătate. Dar Genghis-han ştia că 
situaţia nu poate dura. Trebuia, cu orice preţ, să supună 
ţinutul Si-Hia prin forţă şi să-i nimicească populaţia, ca 
nimic să nu-i mai stea în cale în ofensiva plănuită îm- 
potriva imperiului Kin. 

înainte de sosirea primăverii, Qorchi, bătrînul prezicător 
muieratic, care guverna peste zece mii de oameni în 
bazinul rîului Irtiş, fusese prins şi făcut prizonier de popu 
150 

laţia unuia dintre satele aflate sub controlul său. Bizuin- 
du-se pe privilegiul acordat de Genghis-han, bătrînul cu- 
treiera satele umblînd după femei şi intrase pînă la urmă 
în încurcătură. 

Genghis-han l-a trimis pe Qutuga-beki, din tribul oirat, să-i 
dea lui Qorchi o mînă de ajutor. Acesta, care-l sprijinise pe 
Jochi în ultima campanie, cunoştea bine ţinutul. Nu după 
multă vreme s-a aflat că şi Qutuga-beki fusese făcut 
prizonier. 


De această dată, Genghis-han l-a trimis pe Boroul, cu 
cîţiva războinici, şi i-a poruncit să facă totul pentru a nu 
folosi armele. Era încredinţat că Boro'ul se va descurca de 
minune. Băiatul, care avea cinci-şase ani cînd îl găsise 
Qorchi, în timpul ofensivei împotriva trădătorilor Se-che- 
beki şi Taichu, din clanul jiirkin, era acum un flăcău voinic 
de douăzeci de ani. 

Genghis-han, care ştia cît este de legat de Qorchi, l-a 
trimis înadins să-l scape pe bătrîn de primejdie. De altfel, 
Boro'ul era, şi în alte privinţe, cel mai potrivit pentru o 
astfel de sarcină: avea un chip blind, ca de femeie, ceea 
ce îi atrăgea îndată simpatia tuturor, şi se pricepea la 
negocieri. Fără să jignească pe cei cu care vorbea, ştia să- 
i aducă unde voia, precum pionii pe tabla de şah. 

Dintre cei patru orfani crescuţi de Hoeliin, Genghis-han 
avusese întotdeauna o afecţiune deosebită faţă de 
Boro'ul, în care îşi punea mari speranţe. Se gindea să-l 
facă într-o zi ambasador pe lîngă cele mai puternice ţări. 
Dîndu-i lui Boro'ul această sarcină în bazinul fluviului Irtîş, 
Genghis-han a făcut însă o greşeală uriaşă: cam la o lună 
după plecarea din tabără, tînărul a fost adus înapoi, mort. 
La gîndul că pricinuise pierderea unei fiinţe de neînlocuit 
pentru un necaz mărunt, Genghis-han a împietrit. 

„Ce greşeală cumplită! Ar fi trebuit să-l închid pe Boro'ul 
în cortul meu, pînă cînd venea clipa să-l trimit în cetatea 
chinezilor”, a suspinat el. Apoi s-a făcut stacojiu şi a 
început să răcnească: „Dorbei-dogchin! Strînge-ţi 

oamenii! Să meargă în bazinul fluviului Irtîş şi să pirjo- 
lească totul, pînă la ultimul fir de iarbă!” 

Generalul Dorbei-doqgchin, un bărbat scund, cu faţa palidă 
şi cu părul roşcat, venise parcă pe lume ca să nimicească 
tot ce aducea a duşman, de aproape ori de departe. Se 
spunea că nici iarba, nici copacii nu mai cresc în urma lui. 
Bo'orchu şi Muqali s-au împotrivit amestecului lui în acest 
conflict mărunt, dar Genghis-han nu s-a lăsat înduplecat. 


După o lună, generalul s-a întors, însoţit de Qorchi şi de 
Qutuqga-beki. Războinicii aduceau tot soiul de arme 
ciudate: topoare, securi, fierăstraie, ciocane de lemn. 
Dorbei-doqgchin şi-a prezentat raportul: „Popoarele din 
pădure nu mai sînt decît un morman de leşuri, iar copacii 
o grămadă de cenuşă!” îndeplinise întocmai ordinele lui 
Genghis-han. 

La începutul verii, potrivit planului lui Genghis-han, uriaşa 
armată mongolă s-a pus în mişcare pentru a ataca ţinutul 
Si-Hia. Dacă nu supuneau ţara întemeiată de un popor 
tibetan, pe nume tangut, care ocupa ţinutul cuprins între 
marile podişuri mongole şi imperiul Kin, nu aveau cum să 
pornească împotriva puternicului lor duşman. Dacă 
ocoleau regatul Si-Hia, se trezeau dintr-o dată în faţa 
Marelui Zid şi a pereţilor abrupți ai munţilor Hing-gan, iar 
armata era mult prea numeroasă pentru aşa ceva. Prin 
urmare, ocolirea Marelui Zid prin sudul ținutului Si-Hia 
era, pentru mongoli, singura cale de acces spre imperiul 
Kin. 

Totuşi, ca să ajungă la ţinutul Si-Hia, trupele aveau mai 
înfii de străbătut un deşert mare, ceea ce însemna citeva 
zile de mers. La sfîrşitul lunii mai, Genghis-han, în fruntea 
unei armate de cîteva sute de mii de oameni, a străbătut 
întinsul deşert Gobi, îndreptindu-se spre Zhongxing-fu, 
capitala ținutului Si-Hia. În deşert a fost mtimpinat de 
armata duşmană, condusă de moştenitorul regelui Li 
Anjuan. Războinicii mongoli au dat astfel prima bătălie 
adevărată împotriva unui popor străin. 

Forţele erau însă mult prea inegale: într-o clipă, luptătorii 
Si-Hia, cu cămile şi cai cu tot, au fost împresuraţi de 
călăreţii lui Genghis-han şi zdrobiţi. 

Trupele mongole nu s-au mai ostenit să pornească în 
urmărirea armatei duşmane şi şi-au urmat drumul spre 
Zhongxingfu. Genghis-han şi-a împărţit din mers armata 
în trei corpuri, încredinţind conducerea acestora lui Jebe, 
lui Muqali şi lui Kubilai. Nemiloşii lupi mongoli au atacat 


capitala prin nord, vest şi sud şi au început asediul. 
Genghis-han şi oamenii săi au văzut pentru prima oară, 
cu ochii lor, apele leneşe şi miloase ale Fluviului Galben, 
care trecea prin partea de apus a fortificațiilor, şi Marele 
Zid, şerpuind ca o galerie de oţel pe deasupra munţilor, 
din creastă în creastă. După şase luni de asediu, digul 
ridicat la ordinul lui Genghis-han pe Fluviul Galben s-a 
rupt şi mongolii au fost nevoiţi să renunţe la încercuirea 
oraşului. Curînd după aceea a fost încheiat un tratat de 
pace cu regele ținutului Si-Hia: Genghis-han urma să 
primească un tribut şi mîna uneia dintre fiicele regelui, 
aşa că s-a retras în fruntea armatei. 

Expediția în ţinutul Si-Hia a avut o urmare neaşteptată: 
de teama amenințării mongole, uigurii, care locuiau în 
ţinutul aflat la apus de regat, au trimis la Genghis-han un 
sol care să-i aducă la cunoştinţă jurămîntul lor de credinţă 
şi supunere. 

Capitolul 5 

La sfîrşitul anului, Genghis-han, întors în tabăra de pe 
marile podişuri cu experienţa dobiîndită în această primă 
campanie împotriva unui popor străin, a început să-şi 
reorganizeze armata. A schimbat în întregime structura 
trupelor, înlocuind grupurile de războinici cu detaşamente 
de cavalerie. Lăncile scurte au fost şi ele înlocuite cu 
unele mai lungi, iar arcului şi săgeţilor, care alcătuiau 
baza înzestrării, li s-au adăugat catapultele şi armele de 
foc. Instrucţia militară a devenit din ce în ce mai intensă, 
în afară de copii, bolnavi şi bătrîni, toţi bărbaţii fuseseră 
înrolați. Unii făceau exerciţii, alţii confecţionau platoşe, 
cămăşi de zale sau arme, arcuri grele din coame de ber- 
bec şi săgeți şuierătoare. Femeile şi copiii aveau grijă de 
oi şi ţeseau veşminte. Chiar după căderea nopţii, se 
puteau zări pretutindeni, pe marile podişuri, luminiţele 
mişcătoare ale torţelor purtate de călăreţii care se 
pregăteau de luptă. 

S-au construit în toată ţara drumuri prevăzute, în punc- 
tele strategice, cu popasuri pentru caii de olac:, unde 


erau cantonate ştafete călare. Toate veştile, trecînd din 
post în post, ajungeau cu iuţeala fulgerului la tabăra lui 
Gen 

: Cunoscut sub numele de yam (din care vine 
termenul de iamcik, adică vizitiu, în limba rusă), 
sistemul de comunicare rapidă creat de Genghis- 
han permitea  „ştafetelor-săgeată” să parcurgă 
distanţe mari într-un timp foarte scurt (se vorbea 
chiar de 400 de km pe zi), cu ajutorul cailor de 
schimb aflaţi la distanţe regulate. 

ghis-han. De asemenea, ordinele lui ajungeau, precum 
valurile mării, pînă în colţurile cele mai îndepărtate ale 
stepei necuprinse. 

A fost instituită o lege nouă, mult mai aspră decit cea 
dinainte. Hoţii trebuiau să dea înapoi păgubiţilor de trei 
ori mai mult decit furaseră. Dar furtul de cămile, chiar 
pentru un singur animal, se pedepsea cu moartea. Pentru 
lipsa de măsură la băutură şi pentru încăierări se dădeau 
pedepse grele. Regulile fuseseră stabilite mai ales pentru 
menţinerea ordinii şi ocrotirea femeilor care ră-mîneau 
acasă în timpul marilor campanii militare. 

Genghis-han s-a îngrijit în tot cursul anului 1210 de 
pregătirea expediției împotriva imperiului Kin. Nu ştia încă 
în ce moment va trece la ofensivă, pentru că nu-şi dădea 
seama care era puterea economică şi militară a ţării. 
Uneori se simţea gata de luptă, alteori avea impresia că 
mai are nevoie de mulţi ani pentru a fi sigur de victorie. 

în vara aceea au venit soli din ţinutul Kin. Nici nu tre- 
cuseră bine graniţa că vestea a şi ajuns la Genghis-han, 
prin reţeaua de ştafete. Au mai trecut însă multe zile pînă 
la sosirea lor. 

Solii i-au adus vestea morţii împăratului Changzong şi a 
urcării pe tron a fiului său, prinţul Yongji. Veniseră să-i 
spună căpeteniei mongole să-şi reînnoiască jurămîntul de 
supunere. 


Genghis-han şi-a primit oaspeţii chinezi cu disprețul pe 
care îl arăta, de obicei, trimişilor clanurilor cucerite. A 
spus că un imperiu mare se cuvine să aibă un suveran 
fără pereche. Or, Yongji nu se bucura de un astfel de 
nume. Prin urmare, nici nu putea fi vorba de tribut. Cu 
aceste vorbe, Genghis-han le-a întors spatele. lar solii au 
fost nevoiţi să plece spre casă. 

Cu un an înainte, Genghis-han aflase despre moartea lui 
Changzong, dar nu avusese cum să verifice dacă era ori 
nu adevărat. Avea acum confirmarea oficială. în aceeaşi 
seară, a hotărît cînd anume avea să pornească în campa- 
nie împotriva imperiului Kin. După două zile, le-a îm 

părtăşit înţelepţilor hotărîrea luată. Expediția a fost sta- 
bilită pentru luna martie 1211, cu şase luni mai tîrziu. 
După ce Genghis-han şi-a făcut cunoscută hotărîrea, în 
fiecare zi în cortul lui s-a întrunit un sfat militar. Generalii 
- Bo'orchu, Jelme, Qasar, Muaali, Jebe, Siibotei - s-au 
certat aprig cu privire la itinerarul ce trebuia stabilit 
pentru atac. Cel mai bine era să treacă prin apus, prin 
ţinutul Si-Hia, supus acum mongolilor, fiindcă aprovi- 
zionarea era uşoară şi drumurile cunoscute. în schimb, 
dacă mergeau pe la răsărit, aveau de trecut mai multe 
lanţuri muntoase, apoi trebuiau să-şi croiască drum prin 
Marele Zid. Soluţia prezenta totuşi unele avantaje, pentru 
că puteau ataca duşmanul prin surprindere, pătrunzînd în 
imperiul Kin din mai multe locuri. Apusul nu oferea decit o 
singură posibilitate de acces, prin fişia îngustă din sudul 
ținutului Si-Hia. 

După terminarea sfatului, Genghis-han a hotărit ca ar- 
mata să plece pe la răsărit. Trupele mongole, ca lupii care 
se caţără pe un vîrf de munte într-o noapte cu lună plină, 
urmau să urce pe Marele Zid din toate părţile şi să se re- 
peadă, ca o avalanşă, asupra imperiului Kin. Nişte lupi 
căţărîndu-se pe un vîrf de munte într-o noapte cu lună pli- 
nă: dintotdeauna, Genghis-han nutrise acest vis. Visul co- 
pilăriei sale îndepărtate l-a împins aşadar să joace, într-o 


încercare cît se poate de primejdioasă, soarta poporului 
mongol. 

încă de la începutul anului 1211, în toate ţinuturile 
marilor podişuri s-au adunat trupe de războinici, din ce în 
ce mai numeroase, care au pornit spre tabăra lui Genghis- 
han, înaintînd într-un alai neîntrerupt spre cursul superior 
al fluviilor Onon şi Kerulen. 

La începutul lunii martie, Genghis-han a făcut cunoscută 
întregii armate apropiata plecare în expediţia împotriva 
imperiului Kin. În zilele următoare a dat ordine privind 
organizarea trupelor. Pe cîmpiile întinse din preajma 
taberei se înghesuiau războinici, cămile, cai, care de lup- 
tă. Un mare număr de oi fuseseră adunate într-un colţ. 

Războinicii au fost împărţiţi în şase corpuri de oaste. Trei 
dintre ele erau conduse de Muaali, Siibotei şi Jebe. Aripa 
stingă i-a fost încredinţată lui Qasar, cea dreaptă celor 
trei fii mai mari ai lui Genghis-han - Jochi, Jaga-tai şi 
Ogodei - iar conducătorul mongol urma să comande aripa 
din mijloc, împreună cu Tolui, fiul său mezin. Paza taberei 
avea să fie asigurată doar de două mii de oameni, aflaţi 
sub ordinele lui Toquchar. 

Cu trei zile înainte de plecarea expediției, Genghis-han a 
urcat pe muntele Burgan. Ajuns sus, pe culme, s-a rugat 
Cerului să-i aducă izbiînda. Şi-a trecut cingătoarea peste 
umeri?, şi-a desfăcut veşmintele şi a îngenuncheat în faţa 
altarului, turnînd cumis pe pămînt. 

„O, zei nemuritori! îmi adun armata pentru a-mi răzbuna 
strămoşii, ucişi mişeleşte de chinezi. Aceasta este vrerea 
întregului popor mongol. Dacă mă sprijiniți, daţi-mi 
puterea voastră şi fie ca toţi oamenii din preajma mea şi 
toate duhurile să mă ajute!” 

în seara dinaintea plecării, Genghis-han şi-a chemat în 
cort cei patru fii - Jochi, Jagatai, Ogodei şi Tolui, care 
aveau douăzeci şi patru, douăzeci şi doi, douăzeci şi opt- 
sprezece ani - ca să împartă cu ei şi cu Borte ultima cină. 


„Borte! Cei patru copii pe care i-ai adus pe lume vor pleca 
spre imperiul Kin, fiecare în fruntea unui corp de oaste. 
Nu numai tu te desparţi de ei în seara asta. Şi eu trebuie 
să-mi iau rămas-bun de la ei. Fiindcă miine, tatăl şi fiii vor 
merge fiecare pe alt drum, într-atit de întins va fi de 
această dată cîmpul de luptă”, a rostit Genghis-han. 

„De ce să mă întristeze despărţirea de fiii mei? Nu te-am 
luat oare de bărbat ca să aduc pe lume lupi care să-i 
sfişie pe tătari şi pe tayichi'ut? Dar tu n-ai mai aşteptat ca 
fiii mei să crească şi să se facă bărbaţi şi ai pornit singur 
să-i ucizi pe tătari şi pe tayichi'ut, pînă la unul. lată de ce 
fiii mei sînt acum flăminzi. Să-i lăsăm să treacă Marele 
Zid, în imperiul Kin, ca să-şi astîmpere foamea!” 

2 Vezi cap. 2, nota 3. 

Astfel a grăit Borte. Avea acum cincizeci de ani, iar vre- 
mea îi albise părul, care avea altădată reflexe de aur. 
Ospăţul a ţinut pînă noaptea târziu. Apoi Genghis-han şi 
cei patru fii ai săi au ieşit din cortul imperial şi s-au 
despărţit în prag. Genghis-han s-a dus în cortul unde avea 
cartierul general şi a stat de vorbă cu Bo'orchu pînă în 
zori. Pe urmă, după ce au stabilit totul în cele mai mici 
amănunte, au mai rămas aşa citeva clipe, în tăcere. 
Bo'orchu făcea parte din aripa dreaptă condusă de cei trei 
fii ai lui Genghis-han. Aşa că nu ştia când va mai avea 
prilejul să-şi revadă tovarăşul, alături de care trecuse, din 
tinereţe, prin toate âncercările. 

Cînd Genghis-han s-a despărţit de Bo'orchu, se iveau 
zorile. S-a îndreptat spre cortul lui Qulan. Aerul rece îi 
muşca obrajii. Qulan, îmbrăcată, dormea alături de copilul 
pe care îl avea de la Genghis-han, un băieţel de trei ani 
pe nume Ga'ulan. 

Conducătorul mongol s-a apropiat de pat. La zgomotul 
uşor al paşilor lui, Qulan s-a trezit. Văzindu-l acolo, s-a 
ridicat şi a rămas aşa, în picioare, fără să rostească o 
vorbă. Genghis-han a simţit privirea lui Qulan aţintită 


asupra lui. in ultima vreme, prins cu pregătirile de război, 
se cam îndepărtase de ea. 

Qulan părea să aştepte ca Genghis-han să vorbească el 
mai ântâi. Acesta ansă s-a apropiat de pat şi s-a aplecat 
asupra copilului adormit. Semăna leit cu mama lui: nasul, 
ochii, gura erau la fel. 

Genghis-han s-a ridicat şi şi-a îndreptat privirile spre 
chipul tinerei favorite. Nici unul dintre ei nu rostise vreun 
cuvânt. Nu după multă vreme, Qulan, nemaiputind su- 
porta povara tăcerii, a spus: „O, preaiubitul meu han! Ce 
vrei să-mi spui?” „Dar tu, Qulan? Ce vrei să auzi?”, a răs- 
puns Genghis-han. „Vreau să ştiu un singur lucru! Nu 
cumva, ân ultima vreme, ai uitat pînă şi să-mi vorbeşti?” 
„Treburile nu mi-au lăsat nici un strop de răgaz!” 

„Nu mi-ai spus nimic, nici despre planul de campanie 
împotriva imperiului Kin, nici despre plecarea apro 

piaţă a expediției. Toate le-am aflat de la alţii. Nu asta 
aştept acum să aud din gura ta!” „Dar ce vrei să-ţi spun? 
Vorbeşte!” „Nu tu eşti oare acela care trebuie să 
vorbească? A trecut o lună încheiată de cînd aştept”, a 
răspuns Qulan, cu un glas plin de reproş. 

Genghis-han ştia prea bine ce vorbe aştepta Qulan de la 
el. Şovăise să le spună pînă în ultima clipă, fiindcă încă nu 
luase nici o hotărire: s-o ia cu el în expediţie, atît de de- 
parte? Dacă se gindea la micul Ga'ulan, care nu avea de- 
cît trei ani, era mai înţelept s-o lase în tabără, cu copilul. 
Temîndu-se însă de reacţia lui Qulan în faţa acestei ho- 
tărîri, Genghis-han încercase să nu forţeze lucrurile. Putea 
citi în mintea oricui. Doar gîndurile lui Qulan rămi-neau 
pentru el de nepătruns. Tainele inimii ei erau la fel de 
adinci ca şi lacurile albastre pierdute în munţii Altai. 

Nu mai putea ocoli răspunsul: trebuia să” vorbească. l-a 
aruncat aşadar lui Qulan, care se uita ţintă la el, o privire 
sfidătoare. 

„Datoria ta este să mă urmezi!” Genghis-han s-a trezit 
rostind cu totul altceva decit gîndise pînă atunci. La 


aceste cuvinte, chipul lui Qulan s-a îmbliînzit, iar femeia a 
răspuns liniştit: „O, preaiubite han! Mai bine muream 
decit să te aud dîndu-mi altă poruncă! M-ai scăpat de la 
moarte!” Apoi a întrebat: „Ce facem cu Ga'ulan?” Şi de 
această dată, Genghis-han a simţit cum i se topesc 
puterile: „Şi el va trece Marele Zid alături de mine!” 
Hotărîrea de a-şi lua fiul cu el venise chiar cînd rostea 
aceste cuvinte. Deşi copilul nu avea decit trei ani, era şi el 
un lup mongol. Ce era ciudat în dorinţa lui de a-i aduna, în 
lupta hotăritoare cu imperiul Kin, pe toţi urmaşii Lupului 
Albastru? 

Nici nu terminase bine ce avea de spus şi Qulan s-a 
apropiat şi i-a întins mîna, cu duioşie. Fără să răspundă la 
gestul ei, a rostit, cu faţa înăsprită: „Ştii oare ce înseamnă 
să-l luăm pe Ga'ulan cu noi?” „Ştiu”, a răspuns repede 
Qulan. 

„Te încumeţi?” 

„O, preaiubite han, aşa de puţin îmi cunoşti inima? Prinții 
pe care Borte i-a adus pe lume or să ia parte cu toţii la 
război. Ce fericire poate fi mai mare pentru mine decit ca 
fiul meu să se bucure şi el de acest privilegiu? Deşi este 
atit de mic, nu mi se pare cu neputinţă. Acum că mi-ai 
îndeplinit dorinţa, ce-aş mai putea visa? Dacă Ga'ulan va 
pieri în viitoarea războiului, dacă va nimeri în miini-le unor 
străini, înseamnă că asta îi va fi fost soarta. Nu mă tem 
de nimic. Nu i-am dat viaţă acestui copil gîndin-du-mă că 
va fi prinţ moştenitor. Să crească precum orice alt copil 
din popor şi să-şi croiască drum în viaţă bi-zuindu-se doar 
pe puterile lui, iată singurele lucruri pe care i le doresc.” 
Deşi glasul îi era liniştit, vorbele lui Qulan erau pătrunse 
de o adincă emoție. lar Genghis-han a văzut o scilipire 
ciudată în ochii ei. N-o iubise niciodată atît de mult. A fost 
cuprins de dorinţa de a-şi mîna fiul pe calea visată de 
Qulan. Dorinţa venea din dragostea lui de părinte şi nu 
din puterea lui de suveran mongol. încercările aveau să 


facă din el un bărbat. Aşa cum se mtimplase cu el, cu 
Qasar, cu Jelme. Asta era soarta tuturor lupilor mongoli. 

în ziua aceea, trupele lui Genghis-han au început să se 
pună în mişcare. Corpurile de oaste au pornit unul după 
altul, la intervale regulate. Primul a plecat Jebe, cu luptă- 
torii săi, urmat de Muaali. 

Aripa dreaptă, condusă de cei trei fii mai mari ai lui 
Genghis-han, s-a pus în mişcare la căderea nopţii. A fost 
apoi rîndul aripii stingi a lui Qasar, care alcătuia o coloană 
lungă: îndată ce a ieşit din tabără, a fost înghițită de în- 
tuneric. Era noaptea tirziu cînd a pornit şi ultimul corp de 
oaste, cel din mijloc, condus de Genghis-han şi de fiul său 
mezin, Tolui. Hanul mongol s-a strecurat în mijlocul 
trupelor şi şi-a minat uşurel calul pe drumul scăldat în 
lumina lunii. 

Astfel, cei două sute de mii de războinici au pornit spre 
răsărit, spre imperiul Kin. Aveau să meargă citeva zile 

prin deşert, să treacă munţii şi să ajungă în cele din urmă 
la Marele Zid, pe care îl zăriseră cu doi ani mai devreme, 
cînd atacaseră Zhongxingfu, capitala ținutului Si-Hia. Un 
zid care împiedica orice încercare de cotropire. 

Uneori, Genghis-han întorcea capul spre ariergardă, ca să 
se asigure că trupele înaintează. Lăncile sclipeau sub 
razele lunii, lăsînd prin stepă o dîră lungă şi şerpuită, ca 
apa unui rîu. Qulan şi băieţelul de trei ani erau pe undeva 
pe firul rîului de lănci, cuibăriţi într-o iurtă mititică trasă 
de un cal. 

În vederea campaniei împotriva chinezilor, Genghis-han 
desăvirşise organizarea armatei. Cele mai mici subunități, 
alcătuite din cîte zece oameni, erau grupate în unităţi mai 
mari, de cite o sută, o mie şi zece mii de oameni. La 
fiecare nivel al ierarhiei exista un şef. Comanda trupelor 
de zece mii de oameni era încredinţată unor generali 
neîntrecuţi în meseria armelor. Ordinele lui Genghis-han, 
care le erau transmise în toate împrejurările de olăcari, 


ajungeau mai apoi într-o clipă la cele mai mici subunități 
din fiecare corp de oaste. 

La plecarea din tabără, armata a luat-o mai întîi spre 
miazăzi, de-a lungul fluviului Kerulen. După cinci zile de 
mers, în locul unde fluviul coteşte spre răsărit, s-a în- 
depărtat de apă şi a pătruns într-un deşert întins. 

In ziua în care s-a îndepărtat de fluviu, Genghis-han a fost 
cuprins de o mare emoție. Cu doi ani mai devreme 
trecuse pe acelaşi drum pentru a cotropi ţinutul Si-Hia. 
Acum simţea cu totul altceva. Nu ţinutul Si-Hia îl aştepta 
dincolo de deşertul Gobi, ci imperiul Kin, cu o întindere şi 
o armată mult mai mari decit ale mongolilor, cu cetăţi 
întărite şi o cultură aleasă. Nu se putea şti cum anume se 
vor desfăşura luptele. Genghis-han se gîndise la izbindă 
făcînd pregătiri amănunțite, dar nu era încredinţat pe 
deplin că va ieşi învingător. 

In urmă cu doi ani, la Zhongxingfu, văzuse apele Fluviului 
Galben despre care auzise încă din copilărie. Nu 

era însă decit o bucăţică din uriaşul cu acest nume. Nici 
unul dintre războinicii mongoli nu era în stare să ghiceas- 
că tainele apei, despre care se spunea că-şi schimbă albia 
după voinţa zeilor. Genghis-han mai văzuse şi Marele Zid, 
care împiedicase dintotdeauna atacurile nomazilor din 
nord. Dar nu era decit o părticică din înspăimîntă-toarea 
fiară făcută din pămînt şi piatră, care scuipa flăcări de 
îndată ce se apropia cineva de ea. Nimeni nu ştia, de fapt, 
ce ascunde ţinutul ocrotit de apă şi de zid. 

Cînd era copil, ori de cîte ori tatăl său, Yesiigei, îi vorbea 
despre imperiul Kin, Genghis-han îşi închipuia un fel de 
oală uriaşă unde fierbeau în clocot tot soiul de ciudăţenii. 
Flăcările veşnice ale iadului ardeau fără oprire. Gîndurile 
şi artele cele mai rafinate, viciul şi neştiinţa din firea 
omenească, bogăţia şi sărăcia, războiul şi pacea, cîn-tecul 
şi dansul, ceremoniile strălucitoare de la Curte, popoarele 
rătăcitoare, tavernele, bilciurile, măcelurile, jocurile de 
noroc, execuțiile sumare, gloria şi decăderea, toate 


fierbeau laolaltă. lar cîte o băşicuţă înfricoşătoare se spăr- 
gea, din cînd în cînd, deasupra cumplitei fierturi. Aici fu- 
sese Ambagai-han țintuit pe un măgar de lemn şi tăiat în 
bucăţi de viu, în oala unde erau aruncaţi din vremuri 
străvechi zeci şi sute de mongoli nevinovaţi, prinşi de lup- 
tătorii chinezi. 

Indepărtîndu-se de malurile fluviului Kerulen, Genghis-han 
nu ştia dacă se va mai întoarce vreodată în acele locuri. 
Nu ştia nimic despre soarta celor două sute de mii de 
războinici. în picioare, sus, pe deal, Genghis-han s-a uitat 
pentru ultima oară la Kerulen, care curgea leneş în 
întunericul dinaintea zorilor, apoi a poruncit armatei să se 
pună în mişcare. Era la jumătatea lunii martie şi natura 
încă nu se trezise din somnul cel adînc de iarnă; vintul 
îngheţat pătrundea prin piele, pînă la os. 

Ca şi atunci cînd armata plecase în campanie, primul a 
pornit corpul de oaste comandat de Jebe, urmat aproape 
în acelaşi timp de cele conduse de Siibotei şi de Muaali. 
Se iveau zorile; se mai zăreau încă, ici-colo, printre 

rîndurile de războinici, luminile torţelor. De la plecarea 
expediției, pe măsură ce armata înainta, i se alăturau tur- 
me uriaşe de oi, de cămile şi de cai. Cămilele duceau ar- 
mele şi hrana, adică laptele şi carnea, iar oile aveau să fie 
tăiate în timpul trecerii prin deşert. Numărul cailor era 
foarte mare, deoarece fiecare luptător avea doi-trei cai de 
rezervă. De departe, coloanele în mers care se îndreptau 
spre deşert semănau cu nişte panglici lungi, alcătuite nu- 
mai din turme. 

Fiecare războinic purta un coif de piele care îi acoperea 
aproape tot capul, iar trupul îi era şi el înveşmiîntat în 
piele. Era înarmat cu o lance lungă, pe care o ţinea în 
mînă, cu o sabie mare şi purta tolba cu săgeți la brîu. Ar- 
cul era agăţat de şa. 

Genghis-han a condus mai departe expediţia dintr-o iurtă 
pusă pe patru roţi şi trasă de cîteva zeci de cai, păzită de 


călăreţii din garda personală şi împodobită, de jur- 
împrejur, cu steagurile clanului borjigin. 

Nu s-a zărit nici un copac zile în şir. Pustiul de nisip se 
întindea cît vedeai cu ochii. Uneori, cîte un pinten de 
stincă pleşuv şi părînd mîncat de rugină ori cîte un lac 
sărac mai înviorau priveliştea. 

După mai multe zile de marş forţat, trupele au ieşit din 
pustiu şi au ajuns într-un ţinut de podişuri înalte, pă- 
trunzînd în lanţul abrupt al munţilor Yinshan. Pentru prima 
oară, printre războinici a început să circule un nume: cel 
al cetăţii Datongfu. Pînă atunci, vorbiseră cu toţii de 
Zhongdu (Pekin), fiind încredinţaţi că într-acolo se în- 
dreaptă armata. Deodată, pe toate buzele, Datongfu a în- 
locuit numele de Zhongdu. Războinicilor nu le păsa însă 
de ţinta expediției. Oricum, erau nişte cetăţi întărite, ne- 
cunoscute, dintr-o ţară ciudată, şi nici măcar nu ştiau 
unde se află. 

După un marş de şapte sute de kilometri, trupele conduse 
de Genghis-han au ajuns în ţinutul tribului ongut, care 
ocupa regiunea aflată la nord de Marele Zid. Aceştia se 
numărau dintotdeauna printre popoarele nomade 

de pe marile podişuri, dar Genghis-han nu-i punea alături 
de ceilalţi, pentru că se aflau, datorită poziţiei geografice, 
sub influenţa chineză. 

Văzînd, pentru prima oară în viaţă, o armată atit de mare 
în tabăra lor şi în împrejurimi, onguţii au fost des- 
cumpăniţi şi n-au ştiut ce să facă. Şeful lor i-a jurat su- 
punere lui Genghis-han şi i-a propus să-i slujească drept 
călăuză, pentru a-l ajuta să pătrundă în imperiul Kin. 
Trupele mongole, care înaintaseră pînă atunci împreună, 
s-au despărţit şi fiecare a luat-o în altă direcţie. Corpurile 
de oaste ale lui Jebe, Siibotei, Muaali, aripa dreaptă şi cea 
stingă au părăsit tabăra la intervale de citeva zile, 
singurele rămase pe loc fiind trupele lui Genghis-han şi 
ale fiului său mezin, Tolui. 


Luptele au început aproape în acelaşi timp în toate ţinu- 
turile aflate la nord de Marele Zid. Ştirile de pe toate fron- 
turile, transmise de ştafete călare, soseau în fiecare zi la 
cartierul general al lui Genghis-han. Căpetenia mongolă 
poruncise fiecărei armate să pustiască teritoriile din nord, 
controlate de chinezi, dar le interzisese cu desăvirşire să 
treacă singure dincolo de Marele Zid, pentru a cotropi 
imperiul. 

În cursul lunii iunie, Genghis-han a aflat că marea armată 
a chinezilor plecase din Zhongdu şi se îndrepta spre 
provincia Shanxi. Conducătorul mongol plănuia să atragă 
forţele duşmane şi să le învingă înainte de a trece Marele 
Zid şi simţea că se apropie clipa. 

După ce a trimis un curier la Jebe, Genghis-han a ordonat 
armatei din mijloc, pe care o comanda chiar el, să se 
pună în mişcare. în noaptea din ajunul plecării trupelor a 
chemat-o pe Qulan în cortul lui şi a întrebat-o dacă 
doreşte să rămînă la cartierul general pînă la încheierea 
bătăliei hotăritoare. La care ea i-a răspuns: „Ai cumva de 
gînd să mă laşi aici cu Ga'ulan şi să treci singur Marele 
Zid? Dacă asta vrei, n-ar fi fost oare mai bine să mă laşi în 
tabără, lîngă Kerulen?” 

„Bine, de vreme ce asta doreşti, ai să iei parte la lupte 
alături de mine! De miine, am să-ţi dau trei războinici, să- 
ţi fie alături. Dar veţi fi mereu în primejdie de moarte, tu 
şi Ga'ulan. Să nu te bizui decit pe tine, pentru că nimeni 
nu te va apăra!” 

După ce a rostit aceste cuvinte, Genghis-han i-a chemat 
pe cei trei războinici, aleşi dinainte, un bătrîn şi doi tineri. 
Pe Ga'ulan, care nu avea decit trei ani, l-au pus într-un fel 
de sac de piele agăţat de şaua celui mai vîrstnic dintre 
luptători, ca să poată lua parte la expediţie. 

Trupele au părăsit tabăra ongut a doua zi şi au pornit spre 
ţinutul muntos de la marginea de sud-est a satului. 
Unităţile erau alcătuite numai din călăreţi, fiecare avînd 


alături un cal de rezervă. Qulan, cu coif şi platoşă, călare 
pe un cal alb, se alăturase gărzii personale a hanului. 

A doua zi, armata a ajuns în citeva ceasuri de mers la 
Marele Zid, unde s-a oprit să înnopteze. Fiecare cută din 
pămîntul vălurit ca marea era plină de luptători. Trupele s- 
au odihnit o clipă înainte de a-şi croi drum prin întunericul 
străbătut de ţipetele păsărilor de noapte. 

Bătălia s-a dat în cea de-a doua parte a nopţii, începînd 
cu valurile de săgeți trase de apărătorii chinezi aflaţi pe 
meterezele Marelui Zid. 

Numărul lor părea de două ori mai mic decit cel al 
trupelor mongole, dar, fiind adăpostiţi în spatele fortifi- 
caţilor solide, puteau împiedica orice încercare de apro- 
piere a atacatorilor. Genghis-han, desfăşurindu-şi luptă- 
torii într-o zonă întinsă, de-a lungul zidului, a căutat un loc 
să deschidă o breşă. Strigătele sălbatice de luptă au ţiş- 
nit din văile şi de pe culmile din jur, dar războinicii mon- 
goli au întîmpinat peste tot o rezistenţă înverşunată. 
Atacul a durat o zi întreagă. La căderea nopţii, luptătorii 
conduşi de Chimbei au izbutit, cu preţul vieților a 
jumătate din ei, să se caţere pe Marele Zid şi să înfigă 
primul steag mongol. După aceea, războinicii mongoli au 
escaladat fortificația în mai multe locuri, iar lupta s-a 

mutat sus, pe zid, şi în jurul unuia dintre turnurile de 
apărare. 

Între timp, într-un loc aflat la vreo doi kilometri la sud-est, 
a fost deschisă în zid o breşă largă; şuierul săgeţilor se 
amesteca cu strigătele de luptă şi cu zgomotul surd al 
blocurilor de piatră rostogolindu-se în fundul văii. 

Noaptea tîrziu, trupele mongole, înghesuindu-se în des- 
chizătură, au izbutit să treacă dincolo de zid. Sus, vintul 
sufla cu putere, ca şi cum ar fi încercat să risipească pînă 
şi razele lunii. Genghis-han, călare, urmărea de pe coama 
zidului şirurile nesfîrşite de călăreţi care treceau dincolo 
de fortificaţii. Sub lumina lunii, drumul de piatră şerpuia 
maiestuos, pierzîndu-se undeva, în zare. In faţă, se ridica 


abrupt, mai sus, mereu mai sus, ca un fir legat de cer. În 
spate, pornea mai întîi în pantă lină, apoi se curma dintr-o 
dată, ca retezat, după vreo treizeci de metri. Apoi se ivea 
din nou pe creasta unui munte, după două dealuri. 
Dincolo de munte, pe un versant ce nu putea fi văzut din 
locul unde se afla Genghis-han, Marele Zid se umfla ca 
burta unui şarpe care a înghiţit o broască: acolo era turnul 
de apărare unde se dăduse, în noaptea dinainte, lupta 
aceea pe viaţă şi pe moarte. 

Pentru a-şi linişti calul, Genghis-han îi mîngiia întruna 
grumazul. Calul părea nerăbdător, şi nu era de mirare, 
pentru că întinderea fără margini, uşor povirnită, care 
mărginea Marele Zid pe dinăuntru era numai bună de 
străbătut călare, şi toţi călăreţii mongoli coborau în galop, 
ca şi cum ar fi dat friu liber unei pofte multă vreme în- 
frinate. La poalele dealului, copacii erau uscați, poate din 
pricina vîntului, şi se zăreau limpede, la lumina stelelor 
siluetele călăreţilor gonind nebuneşte. 

Genghis-han visase multă vreme la ziua în care războinicii 
mongoli aveau să treacă dincolo de Marele Zid, sub razele 
palide ale lunii. Visul se împlinise, prindea viaţă sub ochii 
lui. Numai că el îşi închipuise totul într-o tăcere scăldată 
în lumină albastră, iar acum vintul sufla cu putere. Marele 
Zid, acest uriaş val de apărare, piedicile 

pe care le înfruntase ca să poată trece dincolo, deschide- 
rea unei breşe care să îngăduie armatelor să urce sus şi 
lumina lunii, la fel de limpede şi de strălucitoare ca lu- 
mina zilei: toate erau aşa cum le visase. Toate, în afară de 
vînt, vîntul turbat care sufla din toate părţile, fără conte- 
nire, cu un zgomot care părea să cutremure întregul uni- 
vers. Poate că zidul de piatră, ridicat de sute de ani între 
popoarele nomade şi cele sedentare, nu gemuse nicioda- 
tă astfel, izbit de furtuna coborită din cer. 

Pînă spre ziuă, Genghis-han a rămas pe Marele Zid. 
Numeroasei sale armate, alcătuită din zeci de mii de lup- 
tători şi tot atitea animale, cămile şi cai, i-au trebuit mai 


multe ceasuri ca să treacă dincolo. Şi-a ajuns din urmă 
garda personală, aflată în spatele trupelor, şi a coborit în 
galop, cum făcuseră toţi călăreţii înaintea lui, panta care 
se întindea dincolo de fortificaţii. 

După vreo zece zile, pentru prima oară de la pătrunderea 
pe teritoriul duşman, armata mongolă a mtilnit-o pe cea 
chineză, condusă de generalul Ding Xue, pe care a ni- 
micit-o şi a cotropit cele două provincii Dashuile şi Fengli. 
La cîteva zile după ce pătrunsese în imperiul Kin, Gen- 
ghis-han a aflat că prima armată, condusă de Jebe, tre- 
cuse dincolo de Marele Zid prin alt loc şi cucerise fortă- 
reaţa Wushabu. La un interval de cincisprezece zile, ştirea 
a fost urmată de o alta: cucerirea cetăţii Wuyueying. 
Genghis-han şi-a dat atunci seama că este în măsură, cu 
trupele sale şi cu cele conduse de Jebe, să încercuias-că 
oraşul Datongfu, punct strategic al provinciei Shanxi. A 
amiînat însă clipa atacului, preferind să folosească pe- 
rioada caldă a verii ca să liniştească spiritele populațiilor 
din ţinutul cucerit şi să-şi lase oamenii şi caii să se 
odihnească. Campania de-abia începuse, iar trupele mon- 
gole, după ce trecuseră de Marele Zid, nu puseseră stă- 
pînire decît pe o zonă restrînsă din provincia Shanxi. Era 
limpede că ostilitățile aveau să mai dureze încă mulţi ani. 
Trupele lui Muqali şi Siibotei trebuiau să cucerească toate 
fortificațiile aflate în nord, în afara Marelui Zid. 

Această sarcină se număra printre cele mai anevoioase 
iar rezultatele întîrziau să se arate. Munţii abrupți, barieră 
naturală care apăra Zhongdu (Pekin) şi numeroasele 
cetăţi răspîndite în ţinut împiedicau înaintarea răz- 
boinicilor mongoli. Deşi mulţumitoare, ştirile sosite de la 
cele două armate arătau că se înainta nespus de încet: 
cucerirea unei palme de pămînt ţinea cîteva zile. 

La începutul lui septembrie, trupele lui Genghis-han, 
alături de cele conduse de Jebe, au pornit să atace ceta- 
tea Baidengcheng, aflată la răsărit de Ta-t'ong-fu, înainte 
de a încercui acest oraş. Apoi, urmărind armata duşmană 


care părăsise cetatea şi fugea spre Zhongdu, i-au pricinuit 
pierderi grele. 

Puțin după aceea, Genghis-han a aflat că Mugali cucerise 
cetatea Xuandefu, iar Jebe, Fuzhi. Astfel, la şase luni de la 
începerea campaniei, armata mongolă izbutise să ocupe 
cele două cetăţi care apărau Zhongdu în partea de nord, 
precum şi Datongfu, punctul strategic al provinciei Chan- 
si. 

În octombrie, la vestea că două detaşamente ale armatei 
Kin se puseseră în mişcare, încercînd să recucerească 
Datongfu, Genghis-han a pornit îndată în fruntea trupelor 
sale şi a înfrint avangarda duşmană, după un atac prin 
surprindere. A continuat să înainteze, iar cei doi generali 
Kin, fără nici un fel de luptă, au bătut în retragere. Gen- 
ghis-han a urmărit trupele care fugeau de-a lungul rîu-lui 
Huei şi a dat o lovitură hotăritoare. în timpul luptei, 
călăreţii mongoli şi-au dat întreaga măsură a iscusintei, 
zdrobind infanteria Kin sub copitele cailor. 

îmbărbătat de izbîndă, Genghis-han i-a poruncit lui Jebe 
să atace Jiuyongguan, una din cetăţile de apărare ale 
oraşului Zhongdu din partea de nord. Trupele lui Jebe, ple- 
cate de la Datongfu, au mărşăluit multă vreme călare 
pînă la fortăreață, pe care au cucerit-o într-o clipă. 
Genghis-han le-a ordonat apoi celor trei fii mai mari, care 
conduceau aripa dreaptă, să supună întreaga regiune 
Shanxi, aflată la nord de Marele Zid. Primea mereu, la 
cartierul său 

general din Datongfu, veşti de la fiii săi, care se întreceau 
unul pe celălalt. A aflat astfel că oraşele Yunnei, 
Dongzhen-gzhen,  Wuzhi,  Shuozhi,  Fengzhi,  Qingzhi 
fuseseră, rînd pe rînd, atacate şi cucerite. Şi i se părea că- 
| vede aievea pe Bo'orchu învăţindu-i pe cei trei tineri, cu 
o grijă părintească, arta războiului. 

La începutul anului următor, în 1212, Genghis-han, aflat 
tot la Datongfu, a împlinit cincizeci de ani. A aflat că 
Muqali luase cu asalt fortărețele Changchun şi Huan-zhi, 


înainte de a cuceri, una după alta, toate cetăţile întărite 
aflate la nord de Marele Zid. 

în aceste împrejurări, o numeroasă armată Kin, condusă 
de generalii He Zhili şi Jie Jian, părăsise Zhongdu în 
încercarea de a elibera Datongfu, dar Genghis-han i-a ie- 
şit în întîmpinare şi a înfrînt-o într-o regiune muntoasă, la 
jumătatea distanţei dintre cele două oraşe. De asemenea, 
a pus pe fugă trupele venite ca întăriri. 

Toate teritoriile aflate la nord de Marele Zid erau acum în 
mîinile armatei mongole, ceea ce permitea deschiderea 
căilor de acces spre capitala Kin. Genghis-han a hotărît 
aşadar să plece din Datongfu, care nu mai avea nici o 
însemnătate strategică, şi să se îndrepte cu toate trupele 
spre nord. 

în august, Genghis-han a trecut din nou, după paispre- 
zece luni, Marele Zid. Ca şi prima oară, la sosire, vîntul 
sufla cu putere, şi din toate părţile drumului de piatră se 
ridicau spre cer virtejuri de nisip. De această dată însă, 
trupele mongole erau urmate de mii de prizonieri Kin, 
care cărau prada. Le-au trebuit mai multe zile ca să trea- 
că dincolo de fortificaţii, cu caravanele de cămile încăr- 
cate cu poveri. 

Genghis-han şi-a instalat din nou cartierul general în 
tabăra ongut, pentru a conduce de aici trupele răspândite 
în tot ţinutul. S-a întîlnit, după mai multe luni, cu fiul său 
mai mare Jochi şi cu generalul Bo'orchu, care i se ală- 
turaseră ca să pregătească împreună noua campanie. 

Acum, Genghis-han a vrut să-l răsplătească pe Bo'orchu 
pentru că pusese stăpinire pe bazinul rîului Torgan. Acesta 
a răspuns însă că meritul cuceririi celor şase fortărețe 
aflate între masivul Yinshan şi Marele Zid nu era al lui, ci 
al lui Jochi. Dacă trebuia răsplătit cineva, acesta era Jochi, 
pentru strategia ingenioasă pe care o elaborase şi vitejia 
cu care o pusese în aplicare. 

Genghis-han nu uitase că, în timpul primei expediţii 
împotriva triburilor din jurul lacului Baikal, fiul său se 


arătase deosebit de vrednic. îşi putea prin urmare în- 
chipui cu uşurinţă rolul jucat de Jochi în succesul ultimei 
campanii. 

Cu toate acestea, uitîndu-se la fiul său, atit de repede 
călit în războaie, Genghis-han n-a mai simţit aceeaşi do- 
rinţă de a-l lăuda. | se părea că vede în ochii lui Jochi, care 
semăna leit cu mama lui, o scînteie de sfidare. Recunoş- 
tea strălucirea sălbatică din privirea lui Borte cînd vorbea 
despre fiul ei. 

„Jochi, ce doreşti de la tatăl tău ca răsplată pentru faptele 
tale de vitejie?”, a întrebat el. „Vreau să mă supui la toate 
încercările, fără nici un fel de răgaz. Am să fac totul să 
izbutesc!”, a răspuns tînărul general, care împlinise 
douăzeci şi cinci de ani, înfruntînd privirea lui Genghis- 
han. Erau vorbe îndrăzneţe, aruncate poate din trufie. 
Căpetenia mongolă a simţit că fiul său cel mai mare, a 
cărui naştere încă n-o lămurise, se dovedea acum bărbat 
pe de-a-ntregul. Privindu-l drept în ochi, i-a grăit astfel: 
„Fiu al lui Borte, plin de putere şi de curaj! N-am să uit 
niciodată vorbele pe care le-ai rostit! De acum înainte, ai 
să te supui ordinelor mele şi ai să înfrunţi toate încercă- 
rile!” Apoi a poruncit să se pregătească un ospăț în cin- 
stea fiului său şi a lui Bo'orchu, cel mai vechi tovarăş. în 
seara aceea, Jochi şi Bo'orchu s-au întors însă foarte re- 
pede în tabăra lor. 

în ziua de după plecarea lui Jochi, Genghis-han s-a simţit 
tulburat; nu înţelegea ce simţea cu adevărat pentru fiul 
său: ură ori dragoste. Uneori, unul dintre cele două 

simţăminte era mai puternic decît celălalt, alteori amîn- 
două se îmbinau într-un amestec de neînțeles. 

Cînd Jochi supusese triburile din nordul lacului Baikal, 
Genghis-han se bucurase ca de o izbîindă personală, 
dorind chiar să-şi laude fiul în faţa tuturor. De data 
aceasta însă ceva îl împiedica s-o facă. Fără îndoială, gîn- 
dul la ceilalţi doi fii ai săi, Jagatai şi Ogodei, nu era străin 
de acest simţămint. Şi ei luaseră parte la campanie, ca 


generali, în aceeaşi armată, alături de Jochi, iar Genghis- 
han dorea să-i laude la fel ca şi pe fiul cel mai mare. 

La cîteva zile după întîlnirea cu Jochi, Genghis-han şi-a dat 
seama că este cuprins de un aviînt nestăvilit. Se recu- 
noştea în fiul care-i ceruse să-l supună la toate încercă- 
rile, pentru că simţea şi el acelaşi imbold: ca şi Jochi, do- 
rea să ajungă lup mongol. Să treacă dincolo de Marele 
Zid, să învingă armata Kin, toate acestea nu erau de 
ajuns ca să poată fi una cu chipul Lupului Albastru, care-l 
urmărea din copilărie. 

Totuşi, în anul acela, Genghis-han nu şi-a mobilizat 
armata. Dar toate trupele pe care le comanda, cantonate 
la nord de Marele Zid, erau gata să pornească, în orice 
clipă, asupra imperiului Kin. Spre sfîrşitul anului s-a 
mtîmplat un lucru neprevăzut, de mare însemnătate: Ye- 
liii Lie Ge, moştenitorul dinastiei Liao, în fruntea poporului 
K'itan?, se ridicase împotriva imperiului Kin, în nord-vestul 
ţării. îndată ce a primit vestea, Genghis-han l-a trimis pe 
generalul Anchin la Lie Ge, pentru a stabili o alianţă cu 
acesta. Lie Ge i-a jurat credinţă lui Genghis-han. în 
schimb, acesta i-a făgăduit prinţului K'itan protecţia sa. 

> Populaţie sinizată de rasă mongolă, ki'itanii 
supuseseră în secolul al X-lea nordul extrem al 
Chinei şi cuceriseră regiunea Liaodong (Manciuria 
de Sud), unde s-au aşezat şi au adoptat numele 
dinastic chinez de Liao. La cumpăna secolelor al X- 
lea-al XI-lea, imperiul Liao se întindea cam de la 
Marea Japoniei pînă în Turkestan: A fostînfrint, la 
începutul secolului al XII-lea, de către populaţia 
jurchen, cu ajutorul dinastiei Song. Numeroşi 
k'itani au fost atunci cuprinşi în imperiul Kin. Unii i 
s-au alăturat lui Genghis-han. 

O armată Kin, aflată sub comanda generalului Wanyen He 
Zhi, a fost trimisă să înăbuşe răscoala. Genghis-han a 
trimis spre Lie Ge un detaşament de trei mii de oameni, 
ca întărire, şi i-a poruncit lui Jebe să atace Dongging 


(Liaoyang), punct strategic al acestei regiuni din nord-est. 
Jebe a ocupat imediat oraşul, iar Lie Ge, cu voia lui Gen- 
ghis-han, s-a proclamat rege al ținutului Liao. în urma 
acestei operaţiuni, nu numai toată zona aflată la nord de 
Marele Zid, ci şi o regiune care se întindea dincolo de 
munţii Yin-shan şi Hinggan şi care semăna destul de bine 
cu marile podişuri mongole, a trecut sub stăpînirea lui 
Genghis-han. 

După încheierea expediției în Leao-tang, Jebe, lăsîndu-şi 
trupele pe loc, s-a dus singur la cartierul general al lui 
Genghis-han. Acesta l-a primit cu multă căldură. Dintre 
toţi generalii mongoli, Jebe era cel care ajunsese cel mai 
vestit în imperiul Kin. Priceperea cu care îşi conducea tru- 
pele la izbîndă îi înfricoşa pe toţi ofiţerii duşmani, care 
credeau că face minuni. 

jebe a ajuns în cartierul general al lui Genghis-han cu 
cîteva mii de armăsari iuți de dincolo de munţii Hinggan. 
Caii mari, negri şi strălucitori, au împînzit împrejurimile 
taberei ongut. Jebe s-a înfăţişat dinaintea lui Genghis-han 
şi i-a spus: „Odinioară, cînd eram războinic al clanului 
tayichi'ut, ţi-am rănit calul. Am dorit încă de atunci să-ţi 
dăruiesc nişte cai, ca să mă ierţi. lată că mi s-a împlinit 
dorinţa.” 

„Nu mi-ai rănit doar calul. Săgeţile tale, care l-au do-borit, 
m-au rănit şi pe mine la git”, a răspuns vesel Genghis- 
han. „Doar prin viaţa mea o să-mi pot plăti greşeala de a 
te fi rănit. Dacă vrei să-mi dai acest prilej, trirnite-mă, la 
fel ca pe fiul tău Jochi, în expedițiile cele mai primej- 
dioase!” 

Auzind aceste cuvinte, Genghis-han a simţit deodată că 
jebe pricepuse cît de complicate erau simţămintele lui 
faţă de Jochi şi că îi arăta astfel, pe ocolite, cît era de 
îngrijorat pentru el. De altfel, Jebe nu era singurul care 
pri 

cepuse: credincioşii Jelme şi Bo'orchu erau şi ei îngrijoraţi, 
fără îndoială. 


Totuşi, Genghis-han nu i-a suflat lui Jebe nici un cuvînt 
despre ceea ce-l frămînta. Nu simţea nevoia să-i vorbeas- 
că viteazului general despre amestecul de dragoste şi ură 
faţă de Jochi; de altfel, nici n-ar fi fost în stare s-o facă. 

A sosit anul 1213. Pentru a doua oară, Genghis-han a 
petrecut Anul Nou pe tărîm străin. Cu acest prilej, i-a adu- 
nat la un ospăț pe Muqali, jJelme, Bo'orchu, Jebe, precum 
şi pe fratele său, Qasar, şi pe cei trei fii, Jochi, Jagatai şi 
Ogodei, pe care îi chemase din taberele lor. 

A profitat de faptul că se aflau cu toţii împreună pentru a 
vedea cum să pornească o ofensivă de mare anvergură 
împotriva imperiului Kin. Mai bine zis, le-a impus tuturor 
planul gîndit de el: cele trei mari corpuri de armată, aripa 
dreaptă, cea stingă şi cea de mijloc, urmau să 
cotropească teritoriul Kin, acoperite de ariergarda alcă- 
tuită din trupele comandate de Muaali, Jebe şi Siibotei. 
Bo'orchu, care făcuse pînă atunci parte, ca sfetnic, din 
aripa dreaptă, avea să facă parte din cea de mijloc, cu cel 
mai înalt grad. Comanda aripii drepte era prin urmare 
încredinţată numai celor trei fii ai conducătorului mongol. 
Genghis-han le-a vorbit astfel: „Fiţi strîns uniţi, ca să vă 
puteţi face datoria! Jochi va prelua conducerea ope- 
raţiunilor, Jagatai şi Ogodei îl vor ajuta. lată ordinele 
mele: veţi străbate imperiul Kin de la Shanxi pînă la 
ţinuturile de jos, în Hopei, zdrobind totul în calea voastră. 
Veţi ataca toate fortărețele întilnite în drum, iar în clipa 
asaltului veţi urca cei dintii pe ziduri!” 

în numele său şi al fraţilor săi, Jochi a răspuns: „Ne vom 
supune tuturor poruncilor hanului şi le vom împlini 
întocmai!” Avea chipul palid. Ceea ce spusese Genghis- 
han li se părea tuturor aproape cu neputinţă. O tăcere de 
moarte a cuprins adunarea. Nici Bo'orchu, nici Jelme, nici 
Mugali n-au rostit vreun cuvînt. Ordinele fuseseră date, 
Jochi le primise: de-acum înainte, nimeni şi nimic nu mai 
putea schimba mersul lucrurilor. 

Genghis-han i-a spus pe urmă fratelui său Qasar: „La nord 
de Marele Zid, ai să cotropeşti ţinutul aflat la vest de rîul 
Liao şi ai să ajungi pînă la mare! În acest ţinut, cînd vine 
iarna, totul este îngheţat şi încremenit. Ar trebui prin 
urmare să-ţi închei expediţia înainte de venirea iernii, ca 
să nu-ţi moară oamenii şi caii de frig!” 

„Aşa am să fac”, a răspuns Qasar, cu o oarecare ciudă. 
Părea destul de nemulţumit că nu va putea pătrunde şi el 
în inima imperiului Kin. 

în sfîrşit, Genghis-han le-a arătat tuturor care era mi- 
siunea lui: „împreună cu Tolui, am să cuceresc Zhongadu, 
apoi am să cobor spre sudul ținutului Hebei, unde am să 
atac ţinutul Shandong, în preajma Fluviului Galben. 
Bo'orchu are să rămînă mereu alături de mine.” 
Genghis-han era încredinţat că ordinele date celor trei 
corpuri de oaste nu erau prea greu de îndeplinit. Luptele 
din ultimii doi ani îi îngăduiseră să măsoare capacitatea 
trupelor duşmane. Mai ştia şi că în imperiul Kin nu era nici 
un conducător deosebit. Oraşul Zhongdu nu era bine 
apărat, moralul războinicilor era la pămînt şi în orice clipă 
puteau izbucni tulburări. Călăreţii mongoli, iviţi din toate 
părţile, erau de-acum în măsură să pătrundă pînă în inima 
imperiului. 

Şi totuşi, lui Genghis-han îi venea greu să creadă că toţi 
cei ce luau parte la ospăț, şi mai cu seamă cei trei fii ai 
săi, se vor întîlni iar, teferi şi nevătămaţi, după noua 
expediţie. 

îi dăduse lui Jochi sarcina cea mai primejdioasă. Fusese 
dorinţa fiului său, dar şi a sa. Jochi, fii lup! Pentru aceasta, 
Genghis-han hotărise ca Jagatai şi Ogodei, care erau 
neîndoios sînge din sîngele lui, să împărtăşească soarta 
lui Jochi. Ce putea face mai mult pentru ca Jochi să nu se 
simtă dat la o parte şi pentru ca generalii să vadă că fă- 
cuse o alegere dreaptă? Hotărirea o luase însă, înainte de 
toate, pentru a se linişti pe sine. Din respect pentru Borte, 
rămasă singură în tabăra de pe muntele Burgan de mai 


bine de doi ani, trebuia să se poarte la fel cu toţi copiii pe 
care îi adusese pe lume. 

Petrecerea de Anul Nou s-a desfăşurat cu un fast ne- 
cunoscut pînă atunci. Femei aduse de la Datongfu şi din 
alte oraşe alergau de la o masă la alta. Afară ningea vis- 
colit, dar înăuntrul iurtei largi, bine încălzite, nu se simţea 
frigul. 

Ospăţul a ţinut de dimineaţă pînă noaptea tirziu. Spre 
seară, Genghis-han a ieşit din iurtă şi a stat o vreme în 
picioare, uitîndu-se la întinderea albă, nesfirşită. Deodată 
a zărit departe, spre răsărit, o coloană de luptători care 
mergeau pe coasta dealului. A chemat atunci un om din 
garda personală şi l-a întrebat cine-i comandă şi unde se 
îndreaptă. Tînărul războinic i-a spus pe dată numele celui 
care se afla în fruntea detaşamentului, care se pregătea 
de un marş prin zăpadă. Genghis-han nu-l cunoştea pe 
comandant. Dar nu se mai sătura uitîindu-se la coloana 
care se pierdea în zare, la oamenii care păreau nişte 
puncte minuscule pe zăpada neatinsă. Era o privelişte mi- 
nunată: ca o haită de lupi tineri. 

Genghis-han s-a întors spre straja care stătea nemişcată 
lîngă el. Pe tichie şi pe umeri i se adunase zăpada. Şi el 
era un lup mongol, unul adevărat. 

Cînd a revenit la masă, Bo'orchu, Jelme, Qasar i-au părut 
deodată bătrîni. Anii lăsaseră urme asupra lui şi a cre- 
dincioşilor săi vasali, şi toţi aveau acum părul cărunt. 
Doar Muaali, Jebe şi Siibotei, încă în floarea vîrstei, arătau 
tineri. Genghis-han a înţeles că se apropia vremea celor 
trei generali şi vremea unor conducători pe care încă nu-i 
cunoştea. 

Capitolul 6 

La sfîrşitul lui aprilie, Genghis-han a ordonat armatei să 
treacă din nou Marele Zid. Ninsorile încetaseră, iar din 
soarele primăverii picurau primii stropi de lumină. Au fost 
trimise ştafete cu ordinul de mobilizare în toate taberele, 


chiar şi cele ale lui Muqali, Jebe şi Siibotei, care nu 
trebuiau să plece imediat în campanie. 

Apoi, timp de vreo cincisprezece zile, cartierul general al 
lui Genghis-han a fost mereu în mişcare, datorită, printre 
altele, plecării şi sosirii trupelor. Hanul era prins în 
pregătirile de marş ale aripii de mijloc, pe care o con- 
ducea împreună cu fiul său, Tolui. Totuşi, într-o zi, s-a dus 
la Qulan, pe care n-o mai văzuse de citeva săptămâni. 
Qulan era singură şi şedea în iurta unde domnea liniştea. 
Purta nişte cercei de jasp verde. „Plecăm peste trei zile. 
Eşti gata?” „De data asta, aş dori să rămîn aici. Dacă ai fi 
aşteptat să se mai încălzească, te-aş fi însoţit cu bucurie, 
dar vremea este încă prea aspră pentru Ga'ulan”, a 
răspuns Qulan, spre marea uimire a lui Genghis-han. A 
simţit că se schimbă la faţă. 

„Qulan, preaiubita mea! Nu te-ai alăturat acestei expediţii 
anevoioase doar ca să fii mereu în preajma mea?” 
Copleşit de o tulburare pe care nu şi-o putea stăpini, Gen- 
ghis-han ridicase vocea, fără să-şi dea seama. Pînă 
atunci, Qulan luase parte, de bună voie, la toate 
expedițiile şi nu refuzase niciodată să-l urmeze. De altfel, 
ea fusese cea 

care dorise să-l ia şi pe Ga'ulan în campania împotriva 
imperiului Kin, în pofida tuturor primejdiilor. Genghis-han 
nu înţelegea purtarea ei schimbată. îi era frică, după ce 
văzuse atitea lupte crîncene? Se temea pentru viaţa ei şi 
a lui Ga'ulan? 

Poate că Jochi, Jagatai şi Ogodei n-aveau să se mai în- 
toarcă vii şi nevătămaţi din următoarea expediţie. La fel şi 
Tolui. Genghis-han avea de gînd să-i încredinţeze aces- 
tuia, care împlinise douăzeci de ani, comanda unui deta- 
şament. Chiar dacă băiatul rămînea în armata lui, o dată 
ajuns pe cîmpul de luptă, avea să fie prins, ca şi tatăl său, 
în vîrtejul necunoscut al soartei. 


Fără o vorbă, Genghis-han a ieşit din iurta lui Qulan. S-a 
dus în cortul lui, a poruncit gărzilor să iasă şi a rămas 
singur ceasuri întregi. 

Şi dacă cei patru fii pe care i-i dăruise Borte vor pieri cu 
toţii în luptă - ceea ce nu era cu neputinţă -, iar Ga'ulan, 
născut din unirea sa cu frumoasa Qulan, va ră-miîne 
singurul în viaţă, cum se va purta Borte? 

Fireşte, Genghis-han ţinea la Ga'ulan. Fără s-o fi arătat 
vreodată, ţinea chiar mai mult la acest copil venit tîr-ziu, 
de la femeia pe care o iubea mai mult decit orice pe 
lume. Dorea, aşadar, ca băiatul să trăiască, dar nu-l putea 
ocroti lăsîndu-l în tabără, în vreme ce ceilalţi fii ai săi luau 
parte la expediţie. 

Genghis-han se gindea la Borte. Ca şi cum cea dintii 
dintre soțiile sale, care-l aştepta la poalele muntelui Bur- 
qan, ar fi fost lîngă el, chipul femeii s-a ivit deodată ală- 
turi. Lui Genghis-han nu-i era frică de Borte. Dar chipul ei 
îl urmărea. 

Odinioară, căpetenia mongolă, neştiind pe cine să pe- 
depsească, pe fratele său Qasar ori pe şamanul Teb- 
tengri, petrecuse o noapte întreagă plimbindu-se de colo- 
colo prin cort. Şi de această dată, a rămas multă vreme în 
cort, chiar după ce tabăra s-a cufundat în întuneric. Pe la 
miezul nopţii, a chemat un slujitor şi i-a poruncit să-l adu- 
că pe Sorgan-shira, tatăl generalilor Chimbei şi Chila'un. 

Peste puţină vreme, bătrînul pirpiriu, care avea peste şap- 
tezeci şi cinci de ani, s-a înfăţişat dinaintea lui. Genghis- 
han, după o clipă de tăcere, i-a spus: „Bătrîne! în tinereţe, 
cînd am căzut în mîinile clanului tayichi'ut, m-ai scos 
dintr-o mare încurcătură. Primeşti să mă ajuţi încă o 
dată?” 

„Mă voi supune poruncilor tale, oricare ar fi ele!” 

La acest răspuns, Genghis-han i-a istorisit, pe scurt, 
gîndurile care-l frămîntau de atita vreme. 


„Sorgan-shira! Du-te chiar acum la Qulan şi ia-i-l pe 
Ga'ulan! Ai să-l încredinţezi apoi unor necunoscuţi, dar să 
fie mongoli. Numai să nu ştie că este fiul meu!” 

Auzind aceste vorbe, Sorgan-shira, care nu arătase 
niciodată nici cea mai mică emoție, s-a schimbat la faţă. 
„Mă duc la prinţesă şi-i iau copilul. îl încredinţez apoi unei 
familii mongole necunoscute. Nu spun al cui este”, a 
şoptit Sorgan-shira, ca şi cum ar fi repetat o lecţie în- 
văţată pe de rost. 

„Nu-i spui lui Qulan şi nu-mi spui nici mie cui i l-ai dat pe 
Ga'ulan. Numai tu vei şti taina!”, a adăugat Genghis-han, 
iar Sorgan-shira a repetat din nou porunca, în şoaptă. 
Apoi a scos un geamăt scurt şi a ieşit, clătinîn-du-se sub 
povara sarcinii de taină care îi fusese încredinţată. 

A doua zi, Genghis-han s-a dus la Qulan. De cum a intrat 
în cort, i-a spus: „Ai să vii cu mine în expediţie! îţi fac 
cinstea de a fi singura femeie care mă însoţeşte în lupta 
împotriva imperiului Kin!” Qulan, cu chipul palid şi 
încordat, i-a răspuns, resemnată: „Primesc cu umilinţă 
cinstea pe care mi-o faci.” Apoi a tăcut. Năucită de urmă- 
rile vorbelor nesăbuite pe care le rostise în ajun, era cu 
totul zdrobită. Ispita unui trai mai uşor, pe care i-o strecu- 
rase în suflet dorinţa de a-l ocroti pe Ga'ulan, se întorsese 
împotriva ei: soarta fusese nespus de crudă şi o despăr- 
tise de copilul iubit. 

„Pregăteşte-te de plecare!” a spus Genghis-han. „Sînt 
gata”, a răspuns Qulan, şi a adăugat cu glas liniştit, ridi- 
cînd spre el un chip împietrit: „L-ai aruncat pe fiul nos 

tru în viltoarea soartei! Cred că n-am să-l mai văd nici- 
odată...” 

„Dacă Ga'ulan nu este ca toţi ceilalţi, are să crească şi are 
să se deosebească de toţi: are să fie un lup mongol. Nu 
te-am primit lîngă mine ca să te fac prinţesă. Şi nu l-am 
crescut pe Ga'ulan ca pe un prinţ. Qulan, ai să rămii me- 
reu alături de mine, ca un locotenent credincios. lar pe 


Ga'ulan lasă-l în pace, să-şi croiască singur soarta, printre 
fiii poporului mongol!” 

în timp ce vorbea astfel, Genghis-han a fost cuprins de o 
mare emoție şi a început să tremure. A simţit că înţelege, 
în sfîrşit, ceea ce făcuse: încercase, cu disperare, să 
păstreze ceva din dragostea lui pentru Qulan şi Ga'ulan. 
Din nefericire, aceste lucruri nu puteau fi arătate prin cu- 
vinte. Pentru că s-ar fi risipit ca mărgelele dintr-un şirag şi 
s-ar fi pierdut fără urmă. De vreme ce Qulan nu pricepea 
de ce făcuse ceea ce făcuse, la ce bun s-o mai lămu- 
rească? 

Pînă în ziua plecării trupelor, Qulan nu s-a arătat deloc. 
lar Genghis-han, prins cu tot soiul de treburi de război, n- 
a avut vreme să se ducă s-o vadă. în ziua în care armata 
a părăsit tabăra, Qulan s-a înfăţişat, călare, alături de 
conducătorul mongol. După ce plinsese trei zile şi trei 
nopţi, nu mai putea vărsa nici o lacrimă. Din acea clipă, 
nici ea, nici Genghis-han n-au mai pomenit numele lui 
Ga'ulan. 

La început, Genghis-han a încercat să recucerească toate 
fortărețele care împiedicau înaintarea nestingherită a 
armatei spre Zhongdu (Pekin). Acestea, atacate de Mu- 
gali în campania dinainte, trecuseră din nou sub controlul 
armatei Kin după plecarea trupelor mongole. Genghis-han 
a atacat Xuandefu, apoi a încercuit Dexingfu. 

în timpul operaţiunii, i-a încredinţat fiului său Tolui co- 
manda ofensivei. Tolui s-a aruncat în luptă fără să mai 
aştepte, s-a căţărat pe zidurile oraşului şi a înfipt pe me- 
tereze steagul clanului borjigin. 

în vreme ce-şi continua înaintarea şi se pregătea să atace 
fortăreaţa Huailai, Genghis-han a fost întimpinat de 
trupele de elită ale armatei Kin, conduse de generalul 
Gao-Ji, comandant şef al aripii stingi. Le-a zdrobit după 
trei zile şi trei nopţi de luptă înverşunată, lăsînd în urmă o 


cîmpie presărată cît vedeai cu ochii cu leşurile război- 
nicilor chinezi. 

Genghis-han a mărşăluit în fruntea trupelor sale, fără 
oprire. Se apropia de Jiuyongguan cînd a aflat că o nume- 
roasă armată Kin se afla cantonată în oraş. Temîndu-se de 
pierderi mari în caz de luptă, şi-a schimbat direcţia şi a 
trecut Marele Zid printr-un loc aflat mult mai la vest. Apoi, 
după un marş întrerupt de atacuri asupra mai multor 
fortărețe, încheiate cu izbînzi asupra duşmanului, a ajuns 
în cîmpia Hebei. A cucerit în scurtă vreme cetăţile Cuozhi 
şi Yizhi. Zhongdu, capitala, era la o azvirlitu-ră de băț. 
Călăreţii mongoli înaintau iute ca fulgerul. Genghis-han şi- 
a ocupat poziţiile la sud de Zhongdu. 

La Yizhi, armata lui Genghis-han s-a mtilnit cu cea con- 
dusă de Jebe, care venea din îndepărtatul ţinut Leao-tong. 
Nu trecuseră decit două luni de cînd Genghis-han îi or- 
donase generalului care se afla în fruntea ariergărzii să 
cotropească imperiul Kin. Jebe, fără să-şi ia nici o zi de 
răgaz, a plecat din Yizhi ca să atace Jiuyongguan, pe care 
a izbutit s-o cucerească, pentru a doua oară. Genghis-han 
a aminat atacul asupra capitalei Zhongdu şi a pornit spre 
bazinul Fluviului Galben, pustiind ţinutul Shandong. 

între timp, aripa dreaptă, condusă de Jochi, pătrunsese, 
potrivit poruncilor hanului, în ţinutul muntos Shanxi, 
cucerind toate fortărețele. Apoi trupele mongole cobo- 
riseră în cîmpia Hopei, pustiind-o, la fel cum făcuseră cu 
ţinutul Shanxi. în sfîrşit, călăreţii din aripa stingă, condusă 
de Qasar, cutreierau fără contenire pămînturile aflate la 
apus de rîul Liao, ca să le vină de hac duşmanilor. 

Astfel, sute de cete de călăreţi mongoli au pustiit imperiul 
Kin, de la un cap la altul, iar după un an, în primăvara lui 
1214, steagurile clanului borjigin fluturau pe nouăzeci de 
cetăţi trecute prin foc şi sabie. 

în aprilie, Genghis-han a dat tuturor detaşamentelor 
mongole, risipite pe tot teritoriul, porunca de a se aduna 
în preajma oraşului Zhongdu. Timp de o lună au sosit în 


fiecare zi, în nori de praf, călăreţi veniţi din cele patru 
zări. Cîmpia aflată la apus de oraş gemea de mulţimea 
războinicilor mongoli. Armata, care număra două sute de 
mii de oameni în clipa plecării de pe marile podişuri, avea 
acum de două ori mai mulţi, pentru că i se alăturaseră o 
mulţime de luptători chinezi. 

Genghis-han şi generalii săi s-au întîlnit după cinci- 
sprezece luni pe cîmpia întinsă care înconjoară oraşul 
Zhongdu. Capitala, singurul bastion neatins, părea o in- 
sulă pierdută în mijlocul oceanului. în spatele zidurilor, 
însă, răzmeriţele nu mai conteneau, bănuiala năştea alte 
bănuieli, omorurile se ţineau lanţ, iar puterea trecea din 
mină în mînă. 

Genghis-han a trimis doi soli la împărat, în cetatea 
aproape prăbuşită, cu un mesaj de împăcare. 

„Toate provinciile din imperiul tău aflat la miazănoapte de 
Fluviul Galben se află în mîinile mele. Nu ţi-a mai rămas 
decît Zhongdu. Din voinţa Cerului, oraşul tău nu mai are 
putere. Mă tem însă de miînia lui, dacă voi porni iar 
împotriva ta. Sînt aşadar gata să mă retrag, împreună cu 
armata. Ce-mi poţi oferi în schimb, ca să-mi potolesc 
generalii?” 

Termenii mesajului fuseseră aleşi cu cea mai mare grijă, 
ca să nu rănească miîndria împăratului Kin, dar era vorba, 
de fapt, de un îndemn la capitulare. în clipa în care a ales 
solii care urmau să-i prezinte mesajul, Genghis-han s-a 
gîndit la Boro'ul, orfanul crescut de mama sa Hoeliin, care 
nu mai era printre cei vii. Şi a simţit din nou în suflet, 
după atiţia ani, părerea de rău că-i pricinuise moartea 
trimiţîndu-l în ajutorul lui Qorchi. 

împăratul Kin i-a dat de ştire lui Genghis-han că-i pri- 
meşte propunerea şi că este gata să încheie pacea. Gene- 
ralul Muqali şi Jochi, fiul cel mai mare al căpeteniei mon- 
gole, au pornit atunci spre capitală pentru a negocia 

termenii acordului, care însemna, de fapt, capitularea im- 
periului Kin. 


Genghis-han n-a cerut pentru el decit o prinţesă din 
neamul împăratului, şi atît. Ce-ar mai fi putut cere? Ar- 
matei sale i se alăturaseră două sute de mii de luptători 
chinezi, iar prada adunată din cele nouăzeci de fortărețe - 
arme, lucruri de preţ, unelte agricole, harnaşamen-te, 
veşminte şi podoabe - era uriaşă. Ce mai putea dori din 
capitala aproape prăbuşită, în afară de o prinţesă? Dorea 
să-şi aducă în aşternut, pentru a-şi face toate poftele, o 
fată din neamul împăraţilor Kin, pe care îi ura de moarte. 
Fata avea să plătească astfel pentru păcatul strămoşilor 
săi, care îl ţintuiseră pe Ambagai-han pe măgarul de lemn 
şi-l jupuiseră de viu. 

La cîteva zile de la încheierea păcii, Genghis-han a vă-zut- 
o venind la cartierul general pe Ha Dun, fiica răposatului 
împărat Zhenge, însoţită de cinci sute de băieţi şi tot 
atitea fete şi de trei mii de cai. A primit, de asemenea, 
grămezi de aur şi tot soiul de alte bogății. După ce a luat 
ciudatele daruri, a ordonat trupelor să evacueze ţinutul 
Kin. Trecînd prin Jiuyongguan, s-a îndreptat cu toată 
armata spre deşertul Gobi. Ca de obicei, pe Marele Zid 
bătea un vînt puternic, iar copacii de pe dealurile din jur 
se îndoiau gemiînd sub furtună. Genghis-han şi-a oprit 
calul pe coama zidului şi, uitîndu-se la şirurile nesfârşite 
de călăreţi care se pierdeau în zare, i-a spus lui Jebe, aflat 
lângă el: „Datorită ţie, am trecut prin Jiuyongguan fără 
nici o piedică.” La care generalul, care ocupase cetatea 
ân două rânduri, i-a răspuns râzând: „Cine ştie de câte ori 
voi mai fi nevoit să cuceresc cetatea!” Genghis-han a 
început şi el să ridă. Vintul le-a risipit vorbele şi le-a dus 
departe. Cum spusese Jebe, Genghis-han ştia prea bine 
că imperiul Kin, acest monstru uriaş, era departe de a fi 
îmblânzit. Dar cum să-l supună o dată pentru totdeauna? 
Nu ştia. 

Wenyan Fu Xing, mare sfetnic al împăratului Kin, i-a 
însoţit pe cuceritori până la hotarul de miazănoapte al ce- 
tăţii Jiuyongguan. 

După trei ani, trupele mongole s-au întors victorioase pe 
marile podişuri. Genghis-han n-a stat decît puţin în tabăra 
de la poalele muntelui Burgan: s-a dus să instaleze o 
tabără în ţinutul tătarilor, pe malurile lacului Yo-ril. Dorea 
să supravegheze îndeaproape mersul lucrurilor în 
imperiul Kin şi totodată să împiedice neînțelegerile care s- 
ar fi putut ivi între Borte şi Qulan. 

Pe lîngă Qulan, Genghis-han a luat-o în tabăra cea nouă 
pe prinţesa Ha Dun. Adusese din toate provinciile Chinei o 
mulţime de femei nespus de frumoase, pe care le-a dăruit 
concubinelor sale, să le slujească. Ha Dun era mică, urită 
şi morocănoasă, iar după puţină vreme, Genghis-han, deşi 
se purta cu ea aşa cum o cerea titlul de favorită, n-a mai 
chemat-o în cortul lui. 

La cîtva timp după întoarcerea armatei mongole pe marile 
podişuri, Sorgan-shira, cel mai virstnic dintre cei ce 
luaseră parte la expediţia împotriva imperiului Kin, s-a 
stins. Genghis-han a dorit să cinstească amintirea bă- 
trînului care-l ajutase în două împrejurări grele, aşa că l-a 
înmormîntat cu mare pompă. în ziua ceremoniei, a mers 
însoţit de Qulan la mormîntul lui Sorgan-shira şi a aruncat 
pe sicriu cîţiva pumni de ţărină. Amiîndoi plin-geau 
moartea singurului om care ştia unde se afla Ga'ulan. 
Genghis-han n-a spus nimic despre fiul său, şi nici Qulan 
nu i-a pomenit numele. în faţa lor, sicriul lui Sorgan-shira 
a fost coborit în groapă şi a dispărut pentru totdeauna. 
Aşa cum prezisese Jebe, armata mongolă a fost nevoită 
să treacă din nou Marele Zid, chiar mai devreme decit s- 
ar fi bănuit: la sfirşitul lui iunie, puţin după întoarcerea 
acasă, Genghis-han a aflat că împăratul Kin mutase 
capitala de la Zhongdu la Bianjing (Haifeng). 

Prin urmare, împăratul nu dorea pacea; văzîindu-se trădat 
atit de repede, Genghis-han a fost cuprins de o mi-nie 
fără margini. A mobilizat pe loc două detaşamente de 
călăreţi. Unul dintre ele, al clanului salji'ut, care stră 

lucise prin faptele sale de vitejie în timpul expediției îm- 
potriva chinezilor, era condus de Samuaga, iar celălalt, al 
clanului jurchen, vestit pentru cruzimea cu care se nă- 
pustea asupra duşmanului, îl avea în frunte pe generalul 
Mingan. Li s-a poruncit să cucerească oraşul Zhongdu şi 
să-i măcelărească fără milă pe toţi cei rămaşi în cetate. 
Aflînd de la regele Lie Ge că trupele Kin încercau să pună 
din nou stăpinire pe ţinutul Liaodong, Genghis-han i-a 
ordonat lui Muqali să pornească la drum ca să-i vină în 
ajutor. înainte de plecarea neînvinsului general, l-a che- 
mat la el şi i-a spus: „Cucereşte regiunile aflate la sud de 
munţii Daiang. Eu voi avea grijă de cele din nord.” 
Cucerirea imperiului Kin, apoi atacarea ținutului Song, 
aflat mai la sud: iată care era planul pe care Genghis-han 
dorea să-l împărtăşească, mai tîrziu, lui Muqali. Un bărbat 
ca el, care stăpînea toate mijloacele politice şi militare, 
avea să-l ducă fără îndoială la îndeplinire. Genghis-han se 
păstra pentru alte treburi: simţea cum ia naştere în su- 
fletul lui un alt vis, care nu-l mai îndemna spre China, ci 
spre ţinuturile necunoscute din Apus, cu popoarele lor 
ciudate. 

în iulie 1214, trupele lui Muqali, precum şi cele conduse 
de Samuqa şi de Mingan au părăsit tabăra de pe malul 
lacului Yoril. Nu trecuseră decit trei luni de cînd acordul de 
pace încheiat cu imperiul Kin fusese încălcat. 

între sfârşitul anului şi primăvara următoare, Genghis-han 
a urmărit pas cu pas înaintarea trupelor pe care le 
trimisese în China, cu ajutorul olăcarilor care soseau în 
tabără în fiecare zi. Samuaga şi Mingan au pornit ofensiva 
împotriva oraşului Zhongdu la începutul anului 1215. 
Oraşul a fost asediat din toate părţile, căile de comunica- 
ţie au fost întrerupte, iar trupele chineze, sosite ca întăriri 
din sud, au fost zdrobite. Totuşi, vestea despre cucerirea 
oraşului nu mai sosea, iar Genghis-han ardea de nerăb- 
dare. De ce întîrziau atit? Pentru ca ştirile să ajungă la el 

mai repede şi pentru a scăpa de arşiţă, Genghis-han şi-a 
mutat cartierul general de pe malurile lacului Yoril la 
Huanzhieu. în sfîrşit, în iunie, a avut loc asaltul final, mult 
aşteptat, al oraşului Zhongdu, iar vestea cuceririi lui a 
ajuns la urechile lui Genghis-han după zece zile. Toată 
tabăra a fost cuprinsă de fierbere la aflarea veştii. Răz- 
boinicii şi ofiţerii au băut şi s-au veselit vreme de trei zile 
şi trei nopţi. Ştirile despre ceea ce se întîmpla în capitală 
soseau una după alta. „Zhongdu este în flăcări!” 

în fiecare zi, timp de mai mult de o lună, Genghis-han a 
auzit acelaşi lucru. în afară de focul ce nu se mai sfir-şea, 
a aflat doar vestea morţii generalului duşman Wenyan Fu 
Xing, care se otrăvise în ziua căderii oraşului. 
Genghis-han îl cunoştea bine pe generalul chinez. Lup- 
tase de mai multe ori împotriva lui, iar la negocierile de 
pace el fusese ambasadorul împăratului. Era un ofiţer cu 
totul deosebit, de o mare distincţie. Aflind că uriaşa 
cetate Zhongdu ardea şi că bogăţiile fără seamăn pe care 
le cuprindea ajunseseră un morman de cenuşă, Genghis- 
han n-a simţit nici cea mai mică părere de rău. Doar 
moartea generalului Fu Xing i se părea o pierdere irepa- 
rabilă. Pentru că îi trecuse prin minte să şi-l facă vasal, 
dacă s-ar fi predat, şi să-i încredinţeze din nou guvernarea 
capitalei. 

Nu înţelegea de ce se sinucisese Fu Xing. La nomazi, din 
timpuri străvechi, nu era nici o ruşine ca o căpetenie 
învinsă după o luptă înverşunată să se supună duş- 
manului, învingătorul hotăra pe urmă dacă îl ierta ori 
dacă îi tăia capul. Genghis-han atacase nenumărate 
cetăţi, dar nu văzuse nici un comandant de garnizoană 
care să nu vrea să capituleze. Or, cazul lui Fu Xing nu 
urma regula: decit să se predea, generalul preferase să 
dea foc cetăţii şi să-şi pună capăt zilelor. 

Faţă de această purtare neobişnuită, Genghis-han găsea 
deodată mai puţin ciudat faptul că oraşul ardea de mai 
bine de o lună. Deşi nu văzuse cu ochii lui oraşul în 

flăcări, îşi închipuia culoarea focului, o culoare pe care nu 
o văzuse niciodată cînd arseseră alte cetăţi. 

Genghis-han a chemat oameni veniţi din imperiile Kin şi 
Song şi i-a întrebat dacă mai fuseseră, în istoria ţării lor, şi 
alţi generali care se sinuciseseră. Toţi i-au dat acelaşi 
răspuns: „Cele mai multe dintre căpeteniile al căror nume 
este pomenit în istorie au ales moartea cînd cetatea le-a 
fost cucerită.” 

S-a gîndit atunci că descoperirea acestui fel de a fi al 
războinicilor chinezi este lucrul cel mai însemnat din tot 
ceea ce învățase din expedițiile în imperiul Kin. Era ceva 
ce nu intra în obiceiurile poporului mongol, ceva ce nu se 
putea dobiîndi prin nici un antrenament şi nici un 
exerciţiu. 

Genghis-han a dat trupelor care cuceriseră Zhongdu 
ordinul de a-i aduna în afara zidurilor cetăţii pe toţi su- 
pravieţuitorii, civili ori militari. Toţi au avut parte de un 
tratament deosebit de cel pe care îl aplicase pînă atunci: 
a cerut să vină mai întîi la cartierul său general nu femei- 
le în lanţuri, ca de obicei, ci învățații şi cei pricepuţi într-o 
anumită meserie. Nici un sentiment personal nu trebuia 
să fie amestecat în această alegere. 

Această sarcină Genghis-han i-a încredinţat-o lui Shi'i- 
qutuqu, orfanul tătar cu chipul palid şi nepăsător, care 
îndeplinea funcţia de judecător suprem şi care era 
cunoscut ca fiind drept şi nepărtinitor. Acesta a plecat 
spre Zhongdu îndată ce a primit porunca. După o lună, 
Genghis-han a văzut că Shi'i-qutuqu se descurca de mi- 
nune: în fiecare zi soseau din capitală, încărcaţi cu bogă- 
ţii, chinezi de tot felul. Ţărani, fierari, prezicători, slujbaşi, 
învăţaţi, războinici, adică oameni de toate meseriile. 

în tabără, Genghis-han îi punea pe toţi la încercare, să 
vadă la ce se pricep. Printre prizonieri nu se afla aproape 
nici o femeie, în afară de citeva ghicitoare şi cîteva pre- 
zicătoare cu privirea rătăcită şi faţa ca de ceară. 

„Nu mai sînt şi alte femei?”, l-a întrebat Genghis-han pe 
cel ce se ocupa de prizonieri. „Nici una!” Răspunsul 

a aşternut pe chipul căpeteniei mongole un zimbet sar- 
castic: parcă vedea chipul de piatră al lui Shi'i-qutuqu. 

A aflat într-o zi că printre prizonieri se afla un k'itan pe 
nume Yeliu Chucai:, care lucrase ca secretar la cancelaria 
curţii Kin. Genghis-han l-a chemat imediat la el. Era un 
bărbat foarte înalt, cu o barbă lungă şi neagră, mult mai 
tînăr decit şi-l închipuise. 

Căpetenia mongolă a aşezat lingă el cîţiva oameni din 
gardă: nici unul nu-i ajungea mai sus de umăr. Bărbatul 
cel înalt stătea liniştit şi nu părea deloc intimidat. 

„Cîţi ani ai?”, l-a întrebat Genghis-han. 

„Douăzeci şi şase”, a răspuns bărbatul. Avea o voce 
gravă, plăcută şi-şi cîntărea bine cuvintele. 

„Mi s-a spus că eşti ki'itan...” 

„Aşa este.” 

„Ţara ta de baştină, pustiită de chinezi, este acum o 
provincie măruntă. Am cotropit imperiul Kin şi te-am răz- 
bunat. Arată-ţi recunoştinţa faţă de hanul mongolilor!” 
Yeliu Chucai a răspuns cu demnitate, fără să şovăie: 
„Familia mea este în slujba chinezilor de trei generaţii. Am 
trăit datorită lor. Cum să mă bucur de nenorocirea lor?” 
Genghis-han a fost fermecat de glasul cald şi armonios. 
„La ce te pricepi?” 

„La astronomie, geografie, istorie, medicină, intrigi, 
preziceri.” 

„Aşa... Te pricepi şi la preziceri?” 

„Este ceea ce stăpînesc cel mai bine.” 

„Atunci arată-mi viitorul! Ce soartă îi aşteaptă pe lupii 
mongoli?” 

„Ca să citesc viitorul poporului vostru, ar fi mai bine să 
folosesc ceva obişnuit la mongoli. Să mi se aducă un 
omoplat de berbec!” 

: Născut într-o familie din aristocrația k'itan (1190- 
1244), bun cunoscător al culturii chineze, pe care o 
cunoştea din copilărie, a jucat un rol însemnat pe 
lîngă Genghis-han, apoi pe lingă urmaşul său Ogo- 


dei, pe care i-a iniţiat în practicile administrative şi 
tradiţiile civilizaţiei chineze. Este cunoscut şi ca 
poet. 

Genghis-han a poruncit să fie adus osul cerut de Ye-liii 
Chucai. Bărbatul a ieşit atunci din cort, a făcut o vatră din 
pietre ca să facă focul şi a ţinut osul deasupra flăcărilor. 
După ce s-a uitat îndelung la crăpături, a rostit hotărît 
către Genghis-han: „Aud cum bubuie din nou tobele de 
război, dinspre sud-vest. Se apropie clipa cînd armata 
hanului va trece din nou munţii Altai, ca să cotropească 
ţinutul Qara-Kitai?. Clipa aceasta va veni negreşit peste 
trei ani!” 

Atunci Genghis-han l-a întrebat pe ghicitor: „Dacă pre- 
zicerea ta nu se împlineşte, ce să fac cu tine?” Yeliii Chu- 
cai l-a privit pe Genghis-han drept în ochi şi i-a răspuns: 
„Faci precum îţi va fi voia. Poţi să mă trimiţi la moarte, 
dacă doreşti!” Vorbele l-au mulţumit pe deplin pe con- 
ducătorul mongol. Şi-a spus chiar că nu întîlnise niciodată 
un om atît de deosebit. Şi s-a hotărît să-l păstreze în 
preajma lui, ca sfetnic. 

Unii dintre vasalii săi credincioşi s-au împotrivit ho-tăririi, 
spunînd că Yeliii Chucai este un străin despre care nu se 
ştie nimic. Dar Genghis-han nu i-a ascultat. 

„Odinioară, am hotărît să am încredere în Jebe, care era 
prizonier. Mă rănise şi pe mine, îmi rănise şi calul. De ce 
să nu iau în slujba mea un înalt funcţionar al imperiului 
Kin, care nu mi-a făcut nimic? Aşa cum i-am dat odinioară 
tânărului războinic numele de Jebe (Săgeată), acum îi dau 
lui Yeliii Chucai numele de Ut-saqal (Barbă Mare).” 
Chiar în ziua aceea, ghicitorul cel înalt s-a pus în slujba lui 
Genghis-han. 

îndată după căderea oraşului Zhongdu, căpetenia 
mongolă i-a încredinţat lui Samuqa, întors învingător din 

2 Qara-Kitai. Cunoscut şi sub numele de Si-Liao (Liao 
occidental), imperiul Qara-Kitai (sau K'itan negru) 
a fost întemeiat în 1124 în Turkestan de către 


prinţul Yeliii Dashi, care supravieţuise distrugerii 
regatului său, Liao, de către neamul jurchen. La 
începutul secolului al Xin-lea, acest imperiu se 
întindea pe un teritoriu uriaş, dar nu avea o 
influenţă însemnată asupra popoarelor din jur. A 
trecut sub stă-piînirea lui Genghis-han în 1218. 

această primă expediţie, comanda unei armate de zece 
mii de oameni, ca să pornească împotriva noii capitale 
chineze. l-a ordonat să se îndrepte spre provincia Henan, 
străbătîind ţinuturile Si-Hia. În noiembrie, trupele lui 
Samuqga, după ce trecuseră prin ţinuturile Si-Hia, au pă- 
truns în masivul Songshan, înaintînd cu mare greutate, 
fiindcă munţii erau înalţi şi abrupți. Au ajuns în cele din 
urmă în provincia Henan şi s-au apropiat de Bianjing, 
noua capitală. Oamenii erau însă rupţi de oboseală şi au 
fost învinşi în lupta cu armata Kin. 

Abia ajunsese vestea la Genghis-han că a sosit în tabără 
un trimis al împăratului Kin, cerînd pace. După ce s-a 
sfătuit cu vechii săi tovarăşi, Bo'orchu şi Jelme, Genghis- 
han i-a impus duşmanului condiţii dintre cele mai aspre: 
teritoriul Kin aflat la nord de Fluviul Galben să treacă în 
întregime în stăpînirea mongolilor; împăratul să renunţe 
la titlu şi să se mulţumească cu acela de „rege al 
provinciei Henan”. 

După plecarea ambasadorului chinez, n-a mai sosit nici o 
veste din imperiul Kin. Genghis-han nu s-a neliniştit: ştia 
că împăratul nu putea primi asemenea condiţii. 

în primăvara anului 1216, Samuqa s-a întors în tabăra lui 
Genghis-han, împreună cu armata învinsă. Căpetenia 
mongolă şi-a chemat generalul şi i-a cerut socoteală 
pentru înfrîngere. După ce l-a ascultat, i-a spus: „Samuga, 
îţi dau o şansă, numai una, ca să-ţi speli ruşinea! Ai să 
pleci din nou, în noiembrie, cu zece mii de oameni, pentru 
a ataca din nou provincia Henan. Ca şi data trecută, ai să 
străbaţi ţinuturile Si-Hia şi ai să treci peste stîncile şi pră- 
păstiile din munţii Songshan, îngropaţi în zăpadă. Pe urmă 


ai să cotropeşti provincia Henan şi ai să porneşti la asaltul 
capitalei Bianjing!” 

Samuqa s-a schimbat la faţă. Chiar cu o armată de două 
ori mai numeroasă, era cu neputinţă să ajungă la Bianjing 
pe drumul acela atît de greu. Dar nu avea încotro. 

în zilele următoare, Genghis-han a văzut că Samuqa îşi 
supunea trupele unui antrenament intensiv, cu pre 

gătiri de luptă şi marşuri forţate, pentru a spori puterea 
armatei. Conducătorul mongol ţinea mult la tinerii co- 
mandanţi. Bo'orchu, Jelme, Qasar îmbătriniseră, aşa că 
dorinţa lui era să-i pregătească acum pe Muqali, Jebe, Sii- 
botei şi alţi comandanţi sub treizeci de ani, ca urmaşi ai 
generalilor săi fără pereche. Samuga se număra printre 
aceştia. 

Genghis-han a plecat în anul acela din Huanzhi şi s-a 
îndreptat, cu armata, spre ţinutul borjigin, de la poalele 
muntelui Burgan, unde îl aştepta soţia sa Borte şi unde 
era îngropată mama sa, Hoeliin. Cea mai mare parte a 
bărbaţilor, care plecaseră în campanie în martie 1211, nu- 
şi mai văzuse ţara de cinci ani. 

În 1214, la încheierea acordului de pace cu imperiul Kin, 
Genghis-han şi o parte a trupelor trecuseră prin tabără, 
pentru scurtă vreme, înainte de a merge să-şi cantoneze 
trupele pe malurile lacului Yoril. De această dată însă, se 
întorsese aproape toată armata învingătoare. 

Singurii care lipseau la apel erau Muqali şi oamenii săi, 
care luptau încă în regiunile Liaodong şi Liaoxi, precum şi 
citeva detaşamente cantonate lingă Zhongdu, după 
căderea oraşului. Genghis-han încă nu cucerise Bianjing, 
noua capitală, dar controla cea mai mare parte a terito- 
riilor aflate la nord de Fluviul Galben şi supraveghea, cu 
ajutorul cîtorva războinici, detaşamentele chineze aflate 
în fiecare dintre provinciile imperiului Kin. 

Cei cinci ani care trecuseră de la plecarea în campanie 
schimbaseră înfăţişarea armatei lui Genghis-han: în 
trupele mongole se amestecaseră detaşamente alcătuite 


din luptători kin, k'itan ori song, precum şi grupuri de 
oameni neînarmaţi, care alcătuiau uneori coloane nesfâr- 
şite. Se mai puteau vedea şiruri de căruţe gemiînd sub 
greutatea prăzii, precum şi cămile şi cai încărcaţi cu arme 
şi unelte agricole. în sfîrşit, un mare număr de femei şi de 
copii chinezi, ajunşi robi, făceau şi ei parte din alai. 
Armata mongolă, care cuprindea acum oameni de tot 
felul, a plecat din Huanzhi, a străbătut deşertul şi a ajuns 

la malul fluviului Kerulen, mergind în sus, de-a lungul 
apei. în fiecare tabără, trupele erau primite cu bucurie de 
mulţimea care se înghesuia să le întîmpine. 

întoarcerea armatei a sporit populaţia din întreaga re- 
giune aflată la poalele muntelui Burgan. în albia secată a 
rîului Tuia şi pe malurile fluviului Kerulen s-au ivit ci-teva 
sute de tabere noi, astfel încît stepa aducea dintr-o dată 
cu o cetate uriaşă. 

Sosirea armatei învingătoare a fost sărbătorită cu mare 
fală pe toate podişurile mongole. Micul ţinut mongol era 
acum un imperiu întins şi destul de puternic, de vreme 
ce-i învinsese pe chinezi. lar poporul de nomazi, altădată 
risipit, era acum unit şi împărţit în mai multe clase. 

în tabăra de pe muntele Burgan s-au ivit, înainte de pe- 
trecere, nenumărate prăvălii unde se negocia şi se făcea 
troc cu orice, cai, oi şi chiar cămile. în unele corturi se pu- 
tea bea, în altele se pregăteau mîncăruri song, kin, k'itan 
ori si-hia. Şefii de clan se plimbau ţanţoşi de colo-colo, 
urmaţi de robi kin şi de tinere mongole îmbrăcate în veş- 
minte chinezeşti. 

Genghis-han a străbătut piaţa din cîmpie. Se putea 
plimba în voie, însoţit doar de cîţiva războinici din gardă. 
În timpul campaniei din imperiul Kin, teritoriul mongol, 
păzit aproape numai de femei, nu cunoscuse nici o 
răscoală, nici un conflict, nici o umbră de vrajbă. Petre- 
cerea a ţinut zece zile, timp în care toţi au putut bea şi 
mîn-ca pe săturate şi s-au putut mîndri cu veşmintele şi 
podoabele cele mai frumoase. Chiar după ce s-a încheiat 


petrecerea, în tabără a mai domnit multă vreme o atmo- 
sferă de mare veselie. 

Ca să-şi menţină armata în stare de luptă, Genghis-han a 
întreprins o expediţie scurtă împotriva merkiţilor, pe care 
îi alungase odinioară din ţinutul lor. Adăpostiţi în munţii 
Altai, aceştia nutreau o ură fără margini faţă de Genghis- 
han şi chiar începuseră să-şi arate colții. 

Genghis-han ajunsese la rangul de conducător suprem 
supurând toate popoarele de pe marile podişuri. Dar cru 
192 

zimea lui faţă de merkiţi nu slăbise nici o clipă, prin ur- 
mare încerca mereu să-i nimicească. Aşa stînd lucrurile, 
era cît se poate de firesc ca merkiţii, la rîndul lor, să se în- 
verşuneze. Răsăreau ca buruienile şi se înmulţeau tot ca 
ele, fără ştirea lui Genghis-han, şi pîndeau orice prilej de 
răzbunare. 

La zece zile de la petrecere, Genghis-han l-a chemat pe 
Jochi, fiul său cel mai mare, şi i-a spus: „îţi încredinţez 
sarcina de a-i nimici pe merkiţii care au mai rămas în 
viaţă!” 

„Mă supun! Am să fac întocmai cum îmi porunceşte 
Hanul!”, a răspuns Jochi, tăios. 

Genghis-han îi încredința mereu lui Jochi sarcina de a-i 
nimici pe merkiţi, iar acesta o primea întotdeauna, ca şi 
cum ceva nelămurit îi îndemna pe amindoi să se poarte 
astfel. 

Faţă de merkiţi, Genghis-han nutrea sentimente ames- 
tecate: gindul că putea să aibă sîngele lor în vine îl um- 
plea de ciudă şi ar fi dorit ca poporul acesta să nu existe. 
Faptul că mai trăiau punea la îndoială obiîrşia lui mongolă. 
Ticăloşia acestui trib, care o răpise şi o siluise pe mama 
lui, Hoeliin, era de neiertat pentru Lupul Albastru. 

Se gindea şi la fiul său. Jochi, dacă eşti cu adevărat un lup 
albastru, ucide-i cu mina ta pe cei ce-ţi spurcă sîngele! Să 
nu-i ierti niciodată pe cei ce ti-au răpit şi ii-au siluit 
mama! Dar Genghis-han nu-şi împărtăşea nimănui 
gîndurile. Nu ştia ce ar fi făcut Jochi dacă i-ar fi povestit 


tot. Oricum, din pricina legăturii deosebite dintre ei doi, 
nici unul nu putea vorbi despre aceste lucruri. Din nou, a 
zărit în ochii fiului său o lucire rece, ca un soi de revoltă. 
Genghis-han a hotărît ca Jochi să fie însoţit în campanie 
de generalul Siibotei. Tinerii comandanţi au pornit fără 
întîrziere, în fruntea trupelor, spre inima munţilor Altai. La 
începutul toamnei, îşi făcuseră datoria. în timpul luptelor, 
Jochi l-a ucis pe fratele căpeteniei merkit care căzuse în 
expediţia dinainte, precum şi pe cei doi copii ai acestuia. 
Pe cel de-al treilea, Qotogan, l-a luat prizonier şi l-a adus 
în tabără. Jochi i-a spus tatălui său că tî 

nărui, singurul rămas în viaţă dintre toţi merkiţii, era cu- 
noscut drept un arcaş neîntrecut: trimitea prima săgeată 
în inima țintei, iar pe a doua o înfigea în crestătura celei 
dintii. Lăudîndu-i iscusinţa fără pereche, Jochi i-a cerut lui 
Genghis-han să-i cruţe băiatului viaţa. 

„Qotogan nu se pricepe doar la treburile războiului, ci 
este şi de mare încredere. Dacă-i laşi viaţa, are să-ţi fie 
credincios, trup şi suflet.” 

Conducătorul mongol s-a mulţumit să rostească doar atit: 
„Nici vorbă de cruţare. Să fie ucis pe dată!” 

Jochi a dat să spună ceva, dar s-a lăsat păgubaş şi l-a ucis 
pe tînărul războinic merkit cu mîna lui. 

în acelaşi an, la începutul lui noiembrie, Samuqa a părăsit 
tabăra de pe muntele Burgan în fruntea a zece mii de 
oameni, îndreptîndu-se spre oraşul Bianjing, pe care urma 
să-l cucerească, potrivit poruncii date de Genghis-han. 

Au trecut două luni pînă ce primul olăcar s-a înfăţişat 
dinaintea căpeteniei mongole. După aceea, trimişii au 
sosit la intervale regulate, de cîte zece zile. Veştile pe 
care i le aduceau lui Genghis-han erau puţine, dar dacă le 
punea cap la cap îşi putea da seama de ceea ce fac 
trupele lui Samuqga. 

„Armata a străbătut ţinuturile Si-Hia.” 

„Armata a atacat fortăreaţa Dongguan, de pe malul de 
miazăzi al Fluviului Galben. 


„Armata a ocupat cinci cetăţi, printre care Ruzhi.” 
„Armata se apropie de partea de apus a oraşului Bi- 
anjing.” 

Aceasta a fost ultima veste de la Samuqa. Neavînd destui 
oameni pentru a încercui capitala, care era aproape ni- 
micită, generalul n-a izbutit nici acum s-o cucerească. Tru- 
pele au ridicat o tabără în apropiere şi nu s-au mai 
mişcat. Genghis-han a trimis o ştafetă la Samuqa, pentru 
a-i lăuda strădaniile şi amînarea asediului capitalei, mult 
prea primejdios. Samuaga a rămas pe loc. 

în anul următor, 1217, Muaali s-a întors în tabăra lui 
Genghis-han şi l-a înştiinţat că marea expediţie în ţinu- 
turile Liaodong şi Liaoxi se încheiase. îşi vedea condu- 
cătorul pentru prima oară din 1214, cînd îl lăsase în ta- 
băra de pe malurile lacului Yoril. De altfel, campania 
împotriva chinezilor, începută în 1211, nu-i dăduse nici o 
clipă de răgaz, în afară de trei luni de odihnă în canto- 
nament. Dar acum supusese în întregime întinsele ţinuturi 
Liaodong şi Liaoxi. Atit ca războinic, cît şi ca om politic 
Mugali făcuse dovada unor însuşiri cu totul deosebite. 
Genghis-han i-a trimis pe toţi vasalii săi credincioşi în 
întîmpinarea lui Muaali, care trebuia primit cu toată 
cinstea. l-a lăudat faptele de vitejie şi i-a dat încă o dată 
titlul de „rege”, acordîndu-i depline puteri de guvernator 
militar asupra Chinei. Luptele înverşunate purtate departe 
de marile podişuri mongole îl maturizaseră mult pe tînărul 
general. Chipul lui, tăbăcit de vintul unui tărîm străin, era 
acum şi mai aspru. 

Muqali pornea, după zece zile, din nou la drum. Avea 
acum o armată alcătuită din douăzeci şi trei de mii de 
mongoli şi din luptători k'itan şi jurchen. Trebuia să ajungă 
în imperiul Kin, pentru a pune stăpinire pe întinsele 
teritorii pe care urma să le guverneze şi din care dinastia 
domnitoare, zdrobită, nu mai păstra decit o mică parte. 
După ce i-a mfrînt pe chinezi, duşmanii lui dintotdea-una, 
cucerind cea mai mare parte a ţării lor, Genghis-han a 


rămas în tabără pînă în primăvara lui 1218. Viaţa po- 
porului mongol se schimbase cu totul. Tehnicile agricole 
aduse din imperiul Kin înlesneau folosirea unui număr tot 
mai mare de păşuni şi de fineţe, precum şi trecerea, în 
partea de sud-est a marilor podişuri, la un mod de viaţă 
pe jumătate sedentar. De asemenea, fmtiînile săpate pre- 
tutindeni au îmbunătăţit mult calitatea păşunilor. 

în fiecare zi, caravanele venite din răsărit şi din apus se 
opreau în tabăra lui Genghis-han, iar el urmărea cu 
plăcere negustorii de toate neamurile care veneau şi ple- 
cau, urmaţi de cai şi cămile încărcate cu tot felul de 
lucruri. 

Cei ce veneau din îndepărtatele ţinuturi din apus trebuiau 
să se înfăţişeze conducătorului mongol, îndată ce-şi 
descărcau marfa. Genghis-han îi primea cu bunăvoință şi 
îi răsplătea întotdeauna pentru darurile făcute. 

Dintre aceştia, cei care îl atrăgeau cu deosebire erau 
negustorii dintr-o ţară musulmană, Harezm’. Aduceau 
mobile minunate, lucruri măiestrit lucrate, din care nu 
mai văzuse, nici măcar în imperiul Kin. Îi arătau sticlărie, 
pietre preţioase, podoabe alese şi covoare atit de 
frumoase încît păreau ţesute prin cine ştie ce vrajă. Toate 
acestea erau schimbate pe mătase, bumbac, pensule, 
hîrtie, tuş şi pietre de cerneală, lucrări de caligrafie şi 
picturi, bibelouri vechi, pe care mongolii le aduseseră din 
imperiul Kin. 

Genghis-han le cerea în primul rînd negustorilor din 
Harezm arme şi podoabe religioase. Dorinţa de a aduna 
lucruri ciudate, din ţinuturi necunoscute, îi fusese trezită 
de Yeliii Chucai, pe care îl preţuia atît pentru per- 
sonalitatea, cît şi pentru cultura sa. Tînărul dobîndise în- 
crederea căpeteniei mongole şi avea păreri cu totul ori- 
ginale despre tot ceea ce se mtimpla în ţară. Genghis-han 
era uimit de setea nepotolită de cunoaştere a lui Yeliii 
Chucai: negustorii care îi intrau în cort erau nevoiţi să răs- 
pundă amănunţit la întrebările sfetnicului său. 


Discuţiile lui cu Genghis-han ajungeau întotdeauna la 
aceeaşi întrebare: cum să sporească puterea imperiului 
mongol? Răspunsul lui Yeliii Chucai era mereu acelaşi: tre- 
buia să ardă, asemeni fierului roşu, de o curiozitate neos- 
toită faţă de civilizațiile cele mai evoluate. Cînd venea 
vorba despre cultură şi arme şi despre care dintre ele ar 
trebui să aibă întiietate, cei doi nu se înțelegeau 
niciodată. 

„Aţi învins imperiul Kin prin puterea armelor. Dar poporul 
şi-a păstrat o cultură fără seamăn şi aveţi multe de 

învăţat de la el. Dacă veţi guverna poporul chinez cu în- 
ţelepciune, îi veţi trezi dorinţa de a vă dărui tot ce are mai 
bun.” Astfel vorbea Yeliii Chucai. La care Genghis-han răs- 
pundea: „Cu toată cultura lui, imperiul Kin a trecut în 
stăpînirea mea din pricina inferiorităţii sale militare.” 

„Dar ce crezi că stăpiîneşti? în ziua în care generalul 
Mugali îşi va retrage trupele din imperiul Kin, ce va mai 
rămîne din puterea voastră? Armele îngenunchează duş- 
manul, dar nu-l îmblinzesc. Atita vreme cît mongolii nu 
vor avea propria lor cultură, nu vor putea stăpîni cu ade- 
vărat poporul chinez: dimpotrivă, vor fi în puterea lui.” 
Astfel de argumente îl lăsau întotdeauna pe Genghis-han 
fără grai. Era însă încîntat că sfetnicul lui îşi apăra părerile 
atit de bine. Şi de fiecare dată cînd nu mai avea ce zice, 
încerca să ţină seama, într-un fel sau altul, în hotărîrile 
politice pe care le avea de luat, de părerile tînărului. 
Datorită lui Yeliii Chucai, Genghis-han a aflat că oamenii 
pot fi uniţi mai bine prin credinţă decit prin gîn-dul că 
aparţin aceluiaşi popor ori prin supunerea faţă de acelaşi 
suveran. A îngăduit aşadar răspiîndirea tuturor religiilor şi 
a interzis persecuțiile la adresa lor. A încurajat străvechea 
credinţă a mongolilor în Cerul cel Veşnic, care era semnul 
identităţii lor, dar n-a impus-o niciodată în afara clanului 
borjigin. 

Genghis-han n-a schimbat legile aspre pe care le stabilise 
mai demult, dar le-a adăugat, la sfaturile lui Yeliii Chucai, 


o educaţie morală care condamna şi ea furtul şi omorul. 
Pînă atunci, nomazilor le era frică să fure oi pentru că 
fapta era pedepsită cu moartea. Acum li se arăta ceva cu 
totul nou: nu se cuvenea să fure nu de teama pedepsei, ci 
pentru că păgubaşul avea de suferit. 

Uneori, Genghis-han nu se mai sfătuia cu tînărul kiitan, 
aşa cum s-a întîmplat pentru prima oară la începutul anu- 
lui 1218, cînd conducătorul mongol a dat pe neaşteptate 
ordinul ca un detaşament să pătrundă în ţinuturile Si-Hia. 
Supusese teritoriul mai demult, dar acum socotea potrivit 
să trimită acolo trupe în cantonament. Lup- 

ta a început fără nici un fel de pregătire. Călăreţii mongoli 
s-au năpustit, în vîrtejuri de praf, asupra capitalei, iar 
regele a fost nevoit să se refugieze în oraşul Xiliang, din 
estul ţării. În urma operaţiunii, forţele lui Genghis-han au 
pus stăpinire pe ţinuturile Si-Hia. 

În tot timpul expediției, căpetenia mongolă l-a ocolit pe 
Yeliii Chucai, pentru că n-ar fi ştiut ce să-i spună. Tînărul 
sfetnic nu i-a făcut însă nici un reproş şi nici măcar n-a 
pomenit vreodată acest lucru. 

Genghis-han ştia că va trebui să atace în scurtă vreme 
ţinutul Qara-Kitai, guvernat de şase ani de prinţul naiman 
Guchluqg. Alungat de mongoli de pe teritoriul său, Guchluqg 
ajunsese în Qara-Kitai şi pusese mîna pe putere. Or, în 
cazul unei ofensive împotriva acestui ţinut, o alianţă între 
regat şi ţara vecină a uigurilor, aflată sub stăpânirea 
mongolilor, nu era exclusă. lată de ce Genghis-han 
hotărise să pună stăpinire pe ţinutul Si-Hia: pentru ca tru- 
pele lui, o dată ajunse acolo, să poată înăbuşi orice 
mişcare care ar fi putut porni dacă în ţara vecină a 
uigurilor s-ar fi iscat vreo răzmeriţă. 

Capitolul 7 

În vara lui 1218, Genghis-han a trimis o armată de două- 
zeci de mii de oameni, condusă de Jebe, să atace ţinutul 
Qara-Kitai. Se împlinea astfel prezicerea pe care Ye-liii 
Chucai o făcuse cu ajutorul unui omoplat de oaie, cînd îl 


întîlnise pentru prima dată pe Genghis-han. Expediția 
avea drept scop înlăturarea lui Guchlug, cotropirea 
teritoriului şi apropierea de graniţele Harezmului, ţară de 
aleasă cultură. Genghis-han dorea să stabilească legături 
de bună vecinătate cu acest imperiu, pentru a dezvolta 
schimburile comerciale şi pentru a dobindi astfel tot soiul 
de lucruri minunate. 

îndată ce a cucerit ţinutul Qara-Kitai, Jebe a proclamat 
libertatea cultului şi i-a eliberat pe credincioşii musul- 
mani, persecutați pînă atunci de Guchluqg. Aceştia i s-au 
alăturat lui Jebe şi au aţiţat răzmeriţe în toată ţara. Tru- 
pele mongole au învins de fiecare dată armata duşmană, 
cucerind, rînd pe rînd, cetăţile Hami, Kashgar, Yarkand şi 
Kotan, după care, pornind pe urmele lui Guchluqg, care 
încerca să scape, au ajuns în podişul Pamir, unde fugarul 
a fost prins şi ucis de localnici. Jebe i-a trimis lui Genghis- 
han capul lui Guchluqg, împreună cu o mie de cai din ţinut. 
Jebe cucerise ţinutul Qara-Kitai cu o repeziciune uimi- 
toare: în numai trei luni, ţara aceasta uriaşă, care se întin- 
dea, de la nord la sud, de o parte şi de alta a masivului 
Tianshan, a trecut în stăpînirea lui Genghis-han. Datori 

tă lui Muaali la răsărit şi lui Jebe la apus, vulturul mongol 
îşi putea desface larg aripile. 

Genghis-han i-a trimis lui Jebe cuvinte de laudă pentru 
izbîndă, precum şi îndemnul de a nu se lăsa pradă trufiei. 
Campania în Qara-Kitai, dusă în vederea stabilirii de relaţii 
comerciale cu misteriosul imperiu Harezm, i-a adus lui 
Genghis-han avantaje la care nici nu visase: tehnici 
agricole şi meşteşugăreşti care nu erau cunoscute nici 
măcar de chinezi, s-au răspîndit, în chip firesc, pe marile 
podişuri mongole. In fiecare zi, la capătul unei călătorii 
prin stepe şi deserturi, soseau fructe, vinuri, covoare şi 
alte lucruri rare, nemaivăzute de nomazi. 

Genghis-han, care domnea acum ca stăpîn absolut asupra 
unui teritoriu uriaş, a hotărît să trimită o primă ambasadă 
în imperiul Harezm şi a cerut voluntari pentru misiune. S- 


au înfăţişat îndată cîţiva nobili şi cîţiva generali, care şi-au 
ales ca însoțitori patru sute cincizeci de oameni, avînd 
grijă ca toţi să fie de credinţă musulmană. 

Ambasada a părăsit tabăra lui Genghis-han, dar cînd a 
ajuns în oraşul Otrar, pe malul fluviului Sîr-Daria, toţi 
membrii săi au fost făcuţi prizonieri de Kadir-han, guver- 
natorul ținutului, care le-a luat toate mărfurile. Kadir-han 
l-a înştiinţat pe sultanul din Harezm, Mahomed-şah, că 
prinsese iscoade mongole, iar cei patru sute cincizeci de 
oameni au fost executaţi. 

La aflarea acestei veşti cu totul neaşteptate, Genghis-han 
a fost cuprins de o miînie straşnică: bunăvoința pe care o 
arătase faţă de Harezm fusese răsplătită cu vrăjmăşie. 
Pentru Genghis-han, ca şi pentru cei mai mulţi dintre 
credincioşii săi tovarăşi şi pentru Yeliii Chucai, ţinutul 
Harezm era învăluit în mister. Nu ştiau nimic despre 
situaţia sa politică, nici despre obiceiurile locuitorilor. Afla- 
seră doar de la negustorii care treceau prin tabără că era 
o ţară musulmană uriaşă, plină de comori fără seamăn. 
Dar nu cunoşteau nimic despre felul în care era condusă 
şi nici despre puterea armatei ei. 

Genghis-han i-a cerut lui Yeliu Chucai părerea cu privire la 
o eventuală campanie de represalii împotriva Ha- 
rezmului, primind următorul răspuns: „Nu ştim despre 
această ţară decit că adăposteşte un mare număr de mu- 
sulmani, din care credinţa a făcut o naţiune. Puterea lor 
este dată de unitatea religioasă, ceea ce imperiului mon- 
gol îi lipseşte. Dacă ne uităm la mărfurile aduse de negus- 
tori, nivelul de cultură este cu mult mai ridicat. Aşa stînd 
lucrurile, ar fi mai bine să amînăm campania.” 

Marea căpetenie mongolă s-a sfătuit şi cu Qasar, Jelme şi 
ceilalţi generali, şi nici unul nu s-a arătat favorabil 
expediției. 

„lot ceea ce ştiu, a spus Qasar, este că războinicii din 
Harezm poartă coifuri şi armuri de oţel. Deocamdată nu 
ne putem da seama dacă echipamentul lor este mai bun 


decit al oamenilor noştri, care este din piele, dar este lim- 
pede că armele noastre nu pot străpunge armurile lor. Ne 
vom trezi, prin urmare, aruncaţi într-o luptă cu totul ne- 
cunoscută.” „Pentru mine, a spus şi Jelme, Harezmul este 
un ţinut de nepătruns, precum oceanul: negustorii care 
vin de acolo vorbesc limbi deosebite şi nu au aceleaşi obi- 
ceiuri. Singurul lucru care-i uneşte este credinţa musul- 
mană. Cred că nu trebuie să aruncăm floarea poporului 
mongol în acest ocean necunoscut.” 

Toţi ceilalţi generali îşi închipuiau Harezmul ca pe o ţară 
profund religioasă, cu neputinţă de cunoscut, şi nici unul 
nu se încumeta să se aviînte într-acolo. 

La urmă, Genghis-han l-a chemat în cort pe fiul său Jochi. 
Pe dată, tînărul i-a spus tatălui său: „De ce m-aş teme să 
pornesc spre Harezm?” 

Deşi Genghis-han încerca să-i arate că încă nu luase nici o 
hotărîre şi că dorea numai să-i ceară un sfat, Jochi a 
răspuns: „Se află pe lume vreo stînca atît de înaltă, pe 
care lupul mongol să nu se poată căţăra? Şi vreo 
prăpastie atit de adincă pe care să n-o poată trece? 
Porunceşte-mi să mă caţăr pe stinci şi să trec peste 
prăpăstii, cu zeci de mii de războinici!” 

Genghis-han înfrunta privirea îndrăzneață a fiului său: 
niciodată nu simţise cu atita putere că Jochi era un lup 
mongol, unul adevărat. „Se spune că ţinutul este de 
nepătruns, precum oceanul. Vom învinge o piedică şi se 
va ivi alta. Nu mă opreşte gîndul că te-aş putea pierde, cu 
tot cu oştenii tăi, ci că voi arunca în ocean tot poporul 
mongol.” 

La care Jochi a răspuns: „Nu sînt oare mongolii făcuţi să 
înfrunte o astfel de soartă? De la cucerirea ținutului Qara- 
Kitai, hanului parcă i-a pierit cheful de luptă. Or, toţi 
strămoşii mei, bunicul, străbunicul şi-au petrecut viaţa în- 
fruntîndu-şi duşmanii. Pentru asta trăia clanul borjigin. 
Lupul Albastru trebuie să aibă duşmani. Un lup care nu 
are duşmani nu se mai cheamă lup. Prefăcutul de Yeliii 


Chucai încearcă să sădească în han un suflet de k'itan. A 
venit vremea să ne descotorosim de el şi să ne alegem un 
duşman. lar hanul să-şi închine luptei viaţa lui şi a po- 
porului său, aşa cum au făcut-o mereu strămoşii noştri!” 
Genghis-han l-a lăsat pe Jochi să vorbească, apoi a rostit, 
fără să ridice glasul: „Neînfricat războinic mongol, cutezi 
să spui că eu nu mai sînt lup? Cînd vom ataca Harez-mul, 
vei avea cinstea de a conduce avangarda. Armata mea va 
înainta astfel trecînd peste trupul tău!” 

După plecarea lui Jochi, Genghis-han a fost vesel toată 
ziua. Nu avea de gind să urmeze întocmai sfaturile fiului 
său. Dar acesta trezise în el o dorinţă de cucerire care pă- 
lise în ultima vreme. 

Genghis-han s-a dus pe urmă în iurta lui Borte, ca să-i 
ceară şi ei părerea. Aceasta, care era mai mare cu un an 
decit el, era acum o femeie bătrînă şi grasă, cu portul 
mîn-dru, care trăia înconjurată de lucruri de preţ, dintre 
cele mai ciudate. Cu timpul, îşi pierduse vioiciunea, iar 
ochii nu-i mai străluceau ca altădată. 

De patru-cinci ani, Borte vorbea tot mai rar. Dar la în- 
trebarea lui Genghis-han cu privire la atacarea Harezmu- 
lui, a răspuns cu un ris uşor, pe care nu-l mai auzise de 
multă vreme: „Adună-ţi armata, ori n-o aduna, fă ce-ţi do- 
reşte inima! Ai uitat cumva, în ultima vreme, să faci cum 
te taie capul?” 

„S-ar putea să pierdem toţi războinicii mongoli, pînă la 
unul, în această campanie. Nu e primejdia prea mare?” 

Pe chipul lui Borte s-a ivit un zimbet: „De cînd ţi-e aşa de 
teamă? Odinioară, cînd nu aveai alt supus în afară de 
mine, ce aveai de pierdut?” 

Borte avea dreptate. Auzind-o, Genghis-han a înţeles că 
soţia sa nu era tocmai fericită, cu toată îndestularea în 
care trăia. Căpetenia mongolă descoperise ceva straniu, 
de neînțeles. Pe cînd el se ridicase la rangul de suveran al 
unui imperiu uriaş, femeia adunase în suflet tot soiul de 
nemulțumiri, care ridicaseră în jurul ei un zid de sin- 


gurătate. leşind din iurta lui Borte, Genghis-han se simţea 
adînc tulburat, fără să ştie prea bine de ce. 

S-a dus apoi la Qulan, ultima de la care dorea să ceară un 
sfat. Qulan era acum în floarea vîrstei. Chipul îi strălucea 
de frumuseţe, iar poziţia sa de favorită a hanului îi dădea 
o desăvirşită demnitate. 

„Cele trei mii de concubine de care te-ai înconjurat nu-ţi 
mai ajung de vrei să aduci acum, călare pe elefanţi, prin- 
tese tinere din Harezm?”, a întrebat Qulan, zimbind. 

De fiecare dată cînd se afla în preajma ei, Genghis-han, 
ca şi cum ar fi fost fermecat, se simţea legănat de dulcea- 
tă şi gingăşie. Cu toate acestea, nu se lăsa dus de vrajă. 
De cînd îl încredinţase lui Sorgan-shira pe fiul lor, nici el 
nici Qulan nu pomeniseră de soarta lui Ga'ulan, dar Gen- 
ghis-han nu credea că amintirea copilului se ştersese din 
mintea ei. 

Qulan îl înţepa mereu pe Genghis-han, cu o ironie fină, 
ariuntindu-i de marele număr de concubine, dar nu se în- 
josea niciodată făcîndu-i vreun reproş. Ştia bine că hanul 
n-avea să iubească niciodată pe nimeni, în afară de ea. 
Cum Genghis-han îi cerea părerea despre războiul îm- 
potriva Harezmului, Qulan l-a îndemnat să nu mai pre- 
gete, cu o patimă pe care n-o întîlnise la nici unul din cei 
cu care se sfătuise pînă atunci: „Să porneşti împotriva lor, 
neapărat! Este o ţară mai bogată, mai înfloritoare decît 
cea a mongolilor. Vor fi lupte înverşunate, pentru că sînt 
bo 

gătii mari la mijloc. Aruncă în viitoarea războiului tot po- 
porul mongol! Cît despre mine, dorinţa mea este să-ţi fiu 
alături, pe cîmpul de bătaie!” Şi a mai adăugat: „la-mi tot 
ce am! Podoabele, veşmintele scumpe, lucrurile cele mai 
de preţ, şi du-mă cu tine în viîrtejul luptei! Doresc să aflu, 
din şuieratul ascuţit al săgeţilor, un singur lucru, doresc 
să-ţi vorbesc despre un singur lucru!” Şi nu s-a oprit: „Te- 
am certat eu vreodată că ai atitea concubine? Ţi-am cerut 
vreodată un lucru de preţ ori vreun ţinut, cît de mic? N- 


am socotit niciodată că tot ce se află aici, în iurtă, este cu 
adevărat al meu. Şederea mea aici este fără doar şi poate 
vremelnică, iar lucrurile care mă înconjoară sînt de îm- 
prumut. Cînd voi pleca, nimic nu va mai fi al meu.” Apoia 
rostit: „Lasă-mă să fiu alături de tine în războiul împotriva 
ținutului Harezm! îngăduie-mi să-ţi vorbesc despre un 
singur lucru!” 

„Spune-mi despre ce!”, i-a cerut Genghis-han, oarecum 
neliniştit. 

„Nu pot acum. Am s-o fac la vremea potrivită. Zeii mă vor 
ajuta şi-mi vor arăta ce trebuie să spun!” 

Cuvintele soţiei sale Borte, ale favoritei sale Qulan, ale 
fiului său Jochi, cu toate că nu semănau, l-au îndemnat pe 
Genghis-han să înceapă campania împotriva Harez-mului. 
Deşi hotărîrea era luată, conducătorul mongol n-a trecut 
imediat la acţiune. înainte de a croi planurile de atac 
împotriva ţării cu credinţă necunoscută, trebuia să cîn- 
tărească bine sfaturile lui Yeliii Chucai şi ale generalilor. 
Fără să pomenească nimănui nimic despre planul său, 
Genghis-han a încercat, pe toate căile, să afle tot ce se 
putea despre Harezm. A trecut apoi prin toate taberele de 
pe marile podişuri, pentru a aţiţa dorinţa de luptă a 
trupelor. 

La sfîrşitul lui 1218, Genghis-han a convocat un qu-riltař, 
pentru a cere sfatul familiei şi al credincioşilor săi vasali în 
legătură cu ofensiva împotriva Harezmului. De 

fapt, era ceva de formă, căpetenia mongolă mulţumin-du- 
se cu încuviințarea tuturor celor de faţă. Cu acest prilej, l- 
a numit pe fratele său Temuge-otchigin să-l înlocuiască la 
cîrma ţării în lipsa lui. Ceilalţi membri ai familiei şi toţi 
vechii săi tovarăşi urmau să se alăture expediției. Dintre 
concubine, numai Qulan avea să-l însoţească. Ye-liii 
Chucai a primit şi el ordinul de a-l urma. 

A fost trimis de îndată un sol în ţinuturile Si-Hia, supuse 
imperiului mongol, pentru a-l lămuri pe rege să adune 
armata. Numai că, în chip cu totul neaşteptat, regele a 


refuzat să ia parte la campanie. Primind un asemenea 
răspuns, Genghis-han a înţeles că acesta, socotind Ha- 
rezmul mult mai puternic decît imperiul mongol, nu dorise 
să şi-l facă duşman. 

în primăvara lui 1219, Genghis-han a părăsit tabăra, în 
fruntea unei armate de două sute de mii de oameni, care 
înainta ameninţător ca hula, asemenea unei hoarde 
pustiitoare. în plină vară, trupele au trecut munţii Altai, 
apoi au străbătut cîmpiile şi ţinuturile muntoase aflate la 
nord de masivul Tianshan şi au ajuns pe malurile fluviului 
Shu, unde s-au oprit. Genghis-han, neştiind nimic despre 
puterea militară a Harezmului, a hotărît să mai aştepte şi 
a organizat, pînă toamna, vinători care ţineau zeci de zile 
şi la care lua parte întreaga armată. Vinătorile erau 
indispensabile pentru trupele mongole, deoarece ţineau 
trează dorinţa de luptă a oamenilor şi permiteau atît an- 
trenarea cailor, cît şi procurarea hranei. 

Genghis-han a profitat de răgaz pentru a mai culege 
informaţii despre imperiul Harezm. A aflat astfel că ţara 
era locuită de o mulţime de popoare, ceea ce o făcea vul- 
nerabilă în mai multe privinţe, şi mai ales din punct de 
vedere militar: deşi imperiul aducea, în lupta cu mongolii, 
o armată de patru sute de mii de oameni, nu avea nici un 
comandant în stare să conducă nişte trupe alcătuite din 
războinici de mai multe neamuri. Şahul Mahomed, 
conducătorul spiritual al poporului musulman, nu putea 
comanda o armată atît de mare. Cei patru sute de mii 

de oameni erau răspîndiţi în cîteva zeci de cetăţi aflate pe 
tot cuprinsul ţării. Dacă rămiîneau între ziduri, puteau 
evita luptele în cîmp deschis, în care călăreţii mongoli 
erau neîntrecuţi. 

Pe la jumătatea toamnei, Genghis-han a întrerupt de- 
odată vinătoarea şi a dat ordin armatei să pătrundă în 
Harezm prin nord-est. în faţa armatei mongole, fluviul Sîr- 
Daria, care izvorăşte din munţii Tianshan şi se varsă în 
Marea Arai, şerpuia ca o panglică nesfirşită între malurile 


păzite de cetăţi. înainte de a porni ofensiva, Genghis-han 
şi-a împărţit armata în patru corpuri. Primul, condus de 
fiul său cel mai mare, Jochi, urma să coboare de-a lungul 
apei, în vreme ce al doilea, aflat sub comanda fiilor mai 
mici Jagatai şi Ogodei, avea misiunea de a cuceri oraşul 
Otrar, aflat pe cursul mijlociu al fluviului. Cel de-al treilea, 
care-i avea în frunte pe tinerii generali Alaq, Suqet şi 
Tagai, urma să supună ţinutul aflat pe cursul superior. În 
sfîrşit, al patrulea corp de oaste, comandat de fiul mezin 
al lui Genghis-han, Tolui, avea să treacă pe malul celălalt 
şi să atace cetatea Buhara, importantă bază militară, 
aflată în inima imperiului. 

Genghis-han le-a arătat ofiţerilor că lupta trebuia dusă 
pînă la nimicirea armatei şi moartea lui Mahomed-şah. A 
poruncit să fie cruţaţi toţi cei ce se vor preda, dar să fie 
ucişi toţi cei care se vor împotrivi, fie ei civili sau război- 
nici. Pentru că soarta poporului său era strîns legată de 
acest război, la care luau parte toate forţele mongole. 

Ca şi atunci cînd cotropise pentru prima oară imperiul Kin, 
Genghis-han şi-a adunat familia şi tovarăşii credincioşi la 
un ospăț de rămas-bun, în iurta lui, pentru că nici unul nu 
ştia dacă se va mai întoarce viu din război. Odinioară, 
petrecerea se ţinea în tabăra de la poalele muntelui 
Burgan. Acum s-a desfăşurat într-o tabără aşezată în 
inima unui ţinut pustiu, la zece zile de mers de la fluviul 
Irtîş. 

Cu acest prilej, Genghis-han a anunţat că va desemna pe 
acela dintre fiii săi care avea să-i urmeze în frun 

tea imperiului mongol, dacă avea să piară în luptă. Nu 
doar fiii hanului mongol, ci şi vasalii apropiaţi şi toţi co- 
mandanţii armatei aşteptau cu nerăbdare, de multă vre- 
me, această hotărîre. Preferinţa lui Genghis-han pentru 
fiul său cel mai mic, Tolui, era limpede ca lumina zilei. 
Potrivit unui obicei străvechi al mongolilor, bunurile per- 
sonale ale lui Genghis-han urmau să fie moştenite de ul- 
timul născut. Dar respectarea tradiţiei nu avea nici o le- 


gătură cu dragostea deosebită pe care i-o purta 
mezinului. 

Lui Genghis-han îi plăceau îndrăzneala lui Tolui şi sclipirile 
de geniu pe care le arăta în alegerea strategiilor. în toate 
campaniile se aflase mereu alături de cel mai mic dintre 
fiii săi, în fruntea aceluiaşi detaşament de războinici. N-o 
făcuse doar ca să-l ocrotească: Genghis-han încerca o 
plăcere amestecată cu mîndrie văzindu-l pe Tolui cum îşi 
desfăşoară trupele şi cum conduce lupta. Tînărul general 
de numai douăzeci şi şase de ani dovedea o mare 
iscusinţă, care-i îmbărbăta pe războinici. 

Toţi cei ce luau parte la ospăț erau încredinţaţi că Gen- 
ghis-han îl va desemna ca succesor fie pe fiul său cel mai 
mare, Jochi, datorită strălucitelor sale fapte de vitejie, fie 
pe preferatul său Tolui. Numai că hanul a rostit alt nume: 
„Ogodei!” 

La început, nimeni nu şi-a crezut urechilor. Apoi au înţeles 
cu toţii: îl alesese pe cel de-al treilea fiu. 

„Jochi, ce crezi despre alegere? Vorbeşte!”, a spus Gen- 
ghis-han. „N-am nimic de zis. împreună cu fraţii mei Ja- 
gatai şi Tolui, îl voi sprijini pe Ogodei. Este bine că îi va 
urma tatălui nostru Hanul”, a răspuns scurt Jochi, palid la 
faţă. 

„Dar tu, Jagatai, ce crezi? 

- Tată, vom fi alături de tine cît vei trăi. Apoi, după 
moartea ta, cum a arătat şi Jochi, vom fi alături de Ogo- 
dei. Vom ţine piept împreună atacatorilor! îi vom urmări 
pe duşmani şi-i vom lovi pe la spate! Dintre toţi fraţii mei, 
Ogodei este cel mai chibzuit şi cel mai cuminte. Are toate 
însuşirile unui adevărat suveran mongol. îţi cer aşadar să- 
| numeşti urmaşul tău!” 

Vorbele lui Jagatai erau pline de o însufleţire care lipsise 
din cele rostite de Jochi. 

„Şi tu, Tolui, ce zici?”, a întrebat Genghis-han, întorcîn-du- 
şi privirile spre mezin. 


„Am să fiu alături de fratele meu. Dacă uită ceva, am să-i 
aduc aminte; dacă adoarme, am să-l trezesc. Am să plec 
cu el la luptă şi am să fiu bici pentru calul lui. Am să merg 
întotdeauna în război, departe, şi am să lupt cu 
înverşunare!” 

Genghis-han a dat din cap, mulţumit, şi s-a întors către 
cel de-al treilea fiu: „Ogodei, dacă ai ceva de spus, spune 
fără ocolişuri!” 

Ogodei nu-şi putea ascunde emoția, dar a răspuns liniştit, 
ca de obicei: „Ce-aş mai putea adăuga? Dacă aceasta 
este voinţa părintelui meu, mă voi supune. Singurul lucru 
de care mă tem este că nici unul dintre fiii mei nu va fi 
vrednic să ajungă într-o zi la rangul de han!” 

întreaga adunare ascultase într-o linişte deplină ceea ce 
rostiseră Genghis-han şi fiii săi. La sfirşit, fiecare şi-a 
spus, în sinea lui, că Genghis-han nu putea face o alegere 
mai bună şi că nimeni nu era mai potrivit ca Ogodei să-i 
urmeze tatălui său în fruntea imperiului mongol. 

Ogodei nu avea nimic din violenţa pe care o arătau, în 
chipuri felurite, fraţii săi. Avea o fire liniştită şi înţele- 
gătoare şi un simţ deosebit al răspunderii, nefiind în stare 
de nici o ticăloşie. Destul de retras, era cel mai puţin re- 
marcat dintre cei patru fraţi. Dar nu era nicidecum lipsit 
de voinţă, iar cînd lua o hotărîre, trecea neîntîrziat la fap- 
te. Avea, prin urmare, mai multe calităţi decît oricine pen- 
tru a-i urma la putere lui Genghis-han. 

Cînd acesta a văzut că nimeni nu-i contesta hotărîrea, a 
adăugat: „în faţa noastră se întinde un pămînt necuprins, 
udat de rîuri fără număr şi plin de păşuni verzi pînă din- 
colo de zare. Jochi, Jagatai, Tolui, veţi putea împărţi în cu- 
rînd ţinuturile uriaşe ce vor cădea în mîinile noastre!” 
Numai că nu-şi putea alunga din minte chipul palid al lui 
Jochi. Pînă şi Genghis-han era uimit de voinţa de 

207 

fier a fiului său cel mare, care era acum cel mai.destoinic 
dintre toţi comandanții mongoli, şi dedoTinţasa de 
luptă, care îl împingea să-şi pună viaţa în primejdie fără 


nici o teamă. Nici un mongol nu se putea măsura cu el în 
fapte de vitejie. înainte de a-şi alege urmaşul la putere, 
Genghis-han se gîndise îndelung pe care să-l aleagă - pe 
Jochi ori pe Ogodei. Nu era uşor de socotit care dintre ei 
avea să-şi împlinească mai bine datoria. Pînă la urmă, îl 
alesese pe cel de-al treilea fiu. Aşa că purtarea lui Jochi în 
faţa hotăririi sale nu avea nimic nefiresc. 

Urmat de întreaga adunare, Genghis-han a ridicat paharul 
pentru reuşita campaniei, care avea să fie decisivă. Era în 
acelaşi timp un gest de bun rămas, pentru că toţi se 
gîndeau că soarta i-ar putea despărţi pentru totdeauna. 
Mai dorea apoi să arate, într-un fel, ceea ce simţea el faţă 
de Jochi. Poate că hotărîrea avea să-l îndepărteze de el, 
ceea ce n-ar fi fost de mirare. Genghis-han s-a străduit 
însă să alunge gîndul, ca şi cum n-ar fi avut nici o însem- 
nătate, în adîncul inimii, l-a îndemnat pe Jochi: „Oaspete 
al clanului boriigin! încă nu s-a dovedit dacă faci ori nu 
parte dintre urmaşii Lupului Albastru. Şi nici că eu însumi 
m-aş număra printre ei. Du-te! Urmează căi tot mai 
anevoioase, tot mai departe! Avintă-te în lupte înverşuna- 
te, fără număr, şi fii mereu învingător! Asta este şi datoria 
mea. Jochi, dacă eşti într-adevăr un lup mongol neînfricat, 
tu, prin puterile tale, ai să-ţi cucereşti singur păiruntul!” 
Genghis-han se uita la Jochi, care se apropia de el. Ri- 
dicînd paharul în cinstea fiului său, a rostit doar atit: „Se 
zice că Siîr-Daria colcăie de scorpioni. Ai grijă!” 

„Şi părintele meu Hanul să aibă grijă”, a răspuns scurt 
Jochi, fără să-şi ia ochii de la chipul tatălui său. 

Cele patru corpuri de oaste mongole au pornit aproape în 
acelaşi timp ofensiva în tot bazinul fluviului Sîr-Daria. 
Armata lui Jochi s-a îndreptat spre cetatea Djend, cea a 
lui Jagatai şi Ogodei a atacat cetatea Otrar, în vreme ce 
trupele conduse de Alaq, Suqet şi Tagai porniseră spre 
Benaket. 

Genghis-han, care comanda principalul corp de armată 
împreună cu Tolui, a mai stat o vreme în tabăra de pe 


malurile rîului Sîr-Daria. îndată ce a primit de la fiecare 
corp ştiri despre izbîndă, a trecut pe celălalt mal şi, potri- 
vit planului, s-a îndreptat spre Buhara, în inima Harez- 
mului. Pe măsură ce înaintau spre oraş, trupele mongole 
au împiedicat orice legătură între grosul forţelor inamice 
şi cetăţile înşirate de-a lungul apei. 

Timp de aproape o lună, Genghis-han a străbătut cu ar- 
mata ţinuturi pustii şi podişuri înalte. Ajuns la Zarnuq, a 
trimis o ştafetă la porţile oraşului: „La porunca marelui 
han al mongolilor, noi, fiii Cerului şi ocrotitori ai mu- 
sulmanilor, am venit să vă salvăm. Armata noastră a îm- 
presurat cetatea. La cea mai mică încercare de 
împotrivire, casele vă vor fi făcute scrum. Dacă vă 
predaţi, vă cruţăm viaţa şi bunurile.” 

Toţi locuitorii au fost chemaţi afară. Tinerii au fost înrolați 
în armată, iar celorlalţi li s-a îngăduit să plece unde vor. 
Vreme de trei zile, cetatea Zarnuq a fost trecută prin foc 
şi sabie. Războinicii au luat toate lucrurile de preţ. Apoi, 
după ce au dărîmat zidurile, trupele mongole s-au îndrep- 
tat, pe drumuri pieptişe, spre cetatea Nur, la care au 
ajuns după o lună. Din nou, Genghis-han, oprindu-i pe 
războinici să brutalizeze locuitorii, a ordonat evacuarea 
oraşului, care a fost şi el prădat timp de cîteva zile. Era un 
bun prilej de a găsi hrană şi de a aduce în imperiul 
mongol toate comorile care se cuveneau de drept 
învingătorului. 

Călăreţii mongoli au mers înainte spre ţintă: Buhara. Pe la 
jumătatea lui ianuarie 1220, au ajuns în preajma oraşului 
şi şi-au ridicat tabăra pe malurile fluviului Zerav-shan. De 
jur-împrejur se întindeau numai ogoare roditoare. După ce 
le-a dat oamenilor un răgaz, ca să prindă putere, 
Genghis-han a pornit la asediul cetăţii, cu toată armata. 
Oraşul era păzit de o garnizoană de douăzeci de mii de 
oameni care, cu toate somaţiile căpeteniei mon 

gole, au refuzat să se predea. Au urmat cîteva zile de lup- 
te înverşunate. 


într-o noapte, garnizoana a încercat să iasă şi a deschis o 
breşă în liniile mongole, fugind spre Amu-Daria. Genghis- 
han şi-a trimis trupele în urmărirea fugarilor, care au fost 
ajunşi pe malul rîului şi măcelăriți pînă la unul. Trupurile 
zăceau pe maluri, iar apele fluviului Amu-Daria erau 
purpurii. La vederea valurilor de sînge, războinicii mongoli 
au fost cuprinşi de un soi de beţie. 

în ziua următoare, Genghis-han a pătruns în oraşul plin de 
prăvălii, moschei, locuinţe care-i dovedeau bogăţia. 
Străzile erau înţesate de bărbaţi şi femei de toate neamu- 
rile şi seminţiile. în cetate mai rămăseseră patru sute de 
luptători care nu voiau să se predea. Genghis-han a or- 
donat ca garnizoana să fie atacată şi i-a trimis în prima 
linie pe civilii care se predaseră şi cărora le dăduse arme. 
Le-au trebuit douăsprezece zile trupelor lui Genghis-han 
ca să zdrobească duşmanul. în luptă au pierit numeroşi 
războinici mongoli, dar şi locuitori ai oraşului, înrolați cu 
forţa. în cele din urmă, după ce au dărimat zidurile, 
trupele s-au năpustit în cetate. 

După ce mongolii au pătruns în Buhara, Genghis-han, 
care nu le îngăduise locuitorilor să-şi ia nici un bun, i-a 
scos din oraşul căzut în mîinile războinicilor şi supus ja- 
fului. Toţi cei ce nu ascultaseră ordinele şi se ascunsese- 
ră au fost ucişi fără milă. Populaţia a fost adunată în ace- 
laşi loc, în afara cetăţii. Luptătorii şi-au împărţit femeile, 
care au fost siluite sub ochii tuturor. Bărbaţii au fost ne- 
voiţi să mărturisească unde ascunsesem averile, care le- 
au fost luate. Apoi au fost înrolați în armata mongolă. 
înainte de a pleca, Genghis-han a poruncit ca din oraşul 
pustiit să nu mai răirtînă decît cenuşa, ca să arate ce 
soartă îi aştepta pe cei ce îndrăzneau să i se 
împotrivească. 

Buhara mai era încă pradă flăcărilor, cînd căpetenia 
mongolă s-a îndreptat spre vestita cetate Samarkand. Tru- 
pele au mărşăluit vreme de zece zile. Baia de sînge şi de 
cruzime făcuse din războinici nişte fiare turbate. Numai 

disciplina militară îi mai ţinea în frîu. în fiecare noapte, 
lumina albăstruie a lunii zugrăvea pe nisipul deşertului 
umbra neagră a armate în mişcare. Numeroşi prizonieri 
înrolați cu sila la Buhara, secătuiţi de puteri din pricina 
marşului forţat, s-au prăbuşit pe drum. Nici unul n-a fost 
cruțat de sabie. 

După mai multe zile de mers prin ţinuturi pustii şi prin 
munţi, trupele au ajuns la porţile Samarkandului. Pînă şi 
mongolii cei cruzi şi însetaţi de sînge au fost fermecaţi de 
frumuseţea fără seamăn a priveliştii. Pe malurile rîului 
Zeravshan, care curgea nu departe de ziduri, se întindeau 
pînă departe livezi şi cîmpii înflorite. Măreaţa cetate era 
înconjurată de mai multe rînduri de valuri de apărare, 
proaspăt întărite pentru a ţine piept atacului armatei 
mongole. 

înainte de a ajunge la Samarkand, Genghis-han ordonase 
cîtorva detaşamente să atace două fortărețe aflate între 
oraş şi Buhara. în clipa în care armata se oprise pe malul 
rîului Zeravshan, a aflat că amiîndouă fortărețele fuseseră 
cucerite. 

Samarkandul era apărat de o garnizoană de patruzeci de 
mii de oameni, comandată de generali dintre cei mai 
vestiți din Harezm. Genghis-han a amiînat asediul, şi-a 
ocupat poziţiile pe malurile rîului şi şi-a pregătit cu grijă 
planul de atac. între timp, cele trei corpuri de oaste care 
urmau să atace toate fortărețele din bazinul fluviului Sîr- 
Daria îşi îndepliniseră misiunea şi ajunseseră, la intervale 
de cîteva zile, în tabăra lui Genghis-han. 

Primul a sosit Jochi. în şase luni, fiul cel mai mare al 
căpeteniei mongole ocupase Signak şi alte trei cetăţi din 
împrejurimi, apoi cucerise Djend şi supusese toate ţinu- 
turile de pe cursul inferior al fluviului Sîr-Daria. Cei ce 
refuzaseră să se predea fuseseră ucişi. Cel mai cumplit 
măcel avusese loc la Signak, unde aproape toată popu- 
laţia fusese ucisă. 


După zece zile a sosit corpul de oaste comandat de Ja- 
gatai şi Ogodei, care primiseră ordin să atace oraşul 
Otrar, 

unde fuseseră omoriţi trimişii paşnici ai lui Genghis-han, 
făcîndu-l astfel să pornească campania împotriva Harez- 
mului. După cinci luni de război, ostaşii mongoli au 
pătruns în oraş. După încă o lună de lupte înverşunate, 
cetatea a fost ocupată. Jumătate din locuitori au fost mă- 
celăriţi, iar restul au fost duşi la Samarkand împreună cu 
guvernatorul oraşului, Kadîr-han, pus în lanţuri. Cînd au 
fost aduse bucăţi de argint şi topite sub ochii lui, guver- 
natorul a întrebat un războinic mongol la ce era bun me- 
talul lichid. „O să ţi-l turnăm în urechi şi în ochi”, a răs- 
puns acesta. Aşa a murit Kadir-han. 

După alte zece zile, ultimul corp, condus de tinerii 
generali Alaq, Suqet şi Tagai a ajuns şi el în tabără. Nu- 
măra doar cinci mii de oameni, dar toţi erau războinici 
fără pereche. Nu le trebuise mult ca să ocupe fortăreaţa 
Benaket, alungind toţi locuitorii şi omorîndu-i pe toţi cei 
care încercau să le ţină piept. Apoi, mergînd în sus, de-a 
lungul apei, ajunseseră la cetatea Kojand, care se înălța în 
mijlocul fluviului. După un şir de ciocniri cu comandantul, 
Timur-Malik, ajunseseră cu bărcile la cetate. Nu făcuseră 
decît o singură greşeală: îl lăsaseră pe iimur-Ma-lik să 
scape. ° 

Fiecare corp de oaste aducea o mulţime de prizonieri şi o 
pradă bogată. înainte de a-i vedea pe oamenii aceia 
adunaţi în tabără, luptătorii mongoli nu şi-ar fi închipuit 
vreodată că pămîntul adăposteşte atitea neamuri şi se- 
minţii, care nu aduceau unele cu altele. 

După întoarcerea celor trei corpuri, Genghis-han a hotă-rit 
să pornească în căutarea lui Mahomed-şah, sultanul 
Harezmului, care fugise din Samarkand şi se ascunsese 
undeva pe celălalt mal al fluviului Amu-Daria. A strîns 
două corpuri de armată, unul condus de Jebe, altul de 


Siibotei. Căpetenia mongolă şi-a îndemnat credincioşii 
generali: 

„Asemenea săgeţilor trase din acelaşi arc, veţi porni din 
acelaşi loc, în două direcţii diferite, dar cu aceeaşi mi 

siune: să ajungeţi din urmă armata lui Mahomed, s-o îm- 
presuraţi şi s-o nimiciţi. Dacă unul dintre voi se va afla în 
faţa unui adversar mai puternic, îl va chema în ajutor pe 
celălalt înainte de a începe bătălia. Dacă duşmanul bate 
în retragere, îl veţi urmări pînă la capăt! Oraşele care se 
vor supune vor fi cruţate, rebelii vor fi ucişi fără milă!” 

In aceeaşi zi, cele două corpuri de armată au părăsit 
împreună tabăra, apoi s-au despărţit, cam la un kilometru 
depărtare de Samarkand. 

Atacul asupra Samarkandului a început la sfîrşitul lui 
martie. Genghis-han a trimis înaintea pedestraşilor mon- 
goli o avangardă alcătuită din prizonieri aduşi din toate 
colţurile ţării. Ostaşii din garnizoana oraşului erau în cea 
mai mare parte kangli de obirşie turcă, la care se adău- 
gau şi ceva persani, dar puţini la număr. La adăpostul 
zidurilor, s-au apărat cu înverşunare. După şapte zile de 
asalturi crîncene, Genghis-han a cucerit oraşul, în afară 
de fortăreață, şi i-a scos în afara zidurilor pe ostaşii kangli 
care se predaseră. Apoi a luat cu asalt fortăreaţa, i-a dat 
foc şi a măcelărit toţi persanii care se împotriviseră cu în- 
crincenarea disperării. 

Mulţi locuitori ai Samarkandului au pierit în viitoarea 
luptelor. Pînă şi cei treizeci de mii de războinici kangli care 
depuseseră armele au fost ucişi într-o singură noapte. 
Noaptea în care a ars cetatea Samarkandului i-a lăsat 
chiar şi lui Genghis-han o amintire de coşmar, străbătută 
de ţipete şi gemete, luminată de flăcările galbene care 
brăzdau cerul întunecat. 

La primele licăriri albe ale zorilor, căpetenia mongolă i-a 
văzut pe cei cărora li se cruţase viaţa, adunaţi pil-curi- 
pîlcuri: treizeci de mii de meşteşugari, cincizeci şi una de 


mii de prizonieri, mai multe femei. Mai erau şi vreo 
douăzeci de elefanţi. 

După ce a făcut cetatea una cu pămîntul, Genghis-han a 
hotărît să-şi pună tabăra într-un loc aflat la jumătatea 
drumului dintre Samarkand şi Nasaf. A rămas aici toată 
primăvara şi toată vara, pentru a le da oamenilor şi cai 

lor răgazul binevenit de odihnă pînă la atacul următor, 
plănuit în toamnă. Locul era minunat pentru cai, datorită 
păşunilor bogate. 

Toate fortărețele aflate la nord de fluviul Amu-Daria erau 
acum în puterea lui Genghis-han, care i-a oprit pe 
războinici, pentru cîtăva vreme, să se poarte rău cu 
oamenii şi să se dedea la jafuri. Ostaşii mongoli, minaţi de 
o cruzime fără margini, mereu în căutare de prilejuri ca să 
ucidă, să siluiască şi să prade, îşi recăpătau, încet-încet, 
chipul de om. Pămiîntul udat cu sînge înverzea din nou, 
cetăţile distruse renăşteau din ruine şi chiar în locurile 
care păreau pustiite pentru totdeauna, oameni veniţi nu 
se ştie de unde începeau o nouă viaţă. 

Genghis-han a încredințat guvernarea oraşelor unor 
musulmani aleşi din rîndul populaţiei locale şi suprave- 
gheaţi de comandanţi mongoli. Acolo unde puteau izbucni 
tulburări a instalat garnizoane. A construit drumuri între 
oraşe, pentru a înlesni mişcările uriaşei sale armate. lar în 
tot ţinutul de oaze şi deserturi cuprins între Sîr-Da-ria şi 
Amu-Daria localnicii lucrau acum sub paza războinicilor 
mongoli. 

în tot acest răstimp, în tabăra lui Genghis-han soseau fără 
încetare ştafete cu veşmintele pline de sînge, trimise de 
Jebe şi Siibotei. 

Cele două corpuri de armată ocupaseră cetatea Balh, 
care nu opusese nici cea mai mică rezistenţă, fără a le 
face locuitorilor nici un rău. în schimb, populaţia din 
Zabeh, care nu voia să se supună, fusese în întregime 
măcelărită. Trupele atacaseră apoi toate fortărețele pînă 


la Ni-shapur, punct strategic aflat în centrul Harezmului. 
La începutul lunii iunie, războinicii mongoli pătrunseseră 
îri oraş fără să verse nici o picătură de sînge. Pe urmă, 
cele două corpuri de oaste, mergînd pe urmele lui Maho- 
med-şah, părăsiseră Nishapur şi se îndreptaseră spre ţăr- 
mul Mării Caspice. De atunci nu mai dăduseră nici un 
semn de viaţă. Dar era limpede că încercau să-şi facă da- 
toria şi să nu se oprească pînă ce nu aveau să ajungă din 
urmă armata sultanului. 

Spre sfîrşitul verii, Genghis-han a aflat că moştenitorul lui 
Mahomed, prinţul Djelal ed-Din, se refugiase la Gurgendj, 
capitala Harezmului. Le-a poruncit aşadar fiilor săi, Jochi, 
Jagatai şi Ogodei, să pornească spre oraş, în fruntea unei 
armate numeroase. 

Cetatea Gurgendj, aflată nu departe de Marea Arai şi de 
vărsarea fluviului Amu-Daria, se înălța pe cele două 
maluri ale apei. Armata mongolă a încercat să distrugă 
unul dintre podurile care legau cele două părţi ale oraşu- 
lui, dar n-a izbutit şi a pierdut trei mii de oameni. 
Gurgendj era bine apărată de ostaşi mînaţi de o dorinţă 
aprigă de luptă, şi după şase luni de asediu încă nu 
capitulase. Fiecare asalt pricinuia pierderi grele în 
rîndurile armatei mongole. 

Aflînd că neînțelegerile dintre Jochi şi Jagatai duseseră la 
pierderi de vieţi şi împiedicaseră obţinerea unei victorii 
rapide, Genghis-han i-a poruncit lui Ogodei să preia 
comanda trupelor de asediu. Acesta şi-a ascultat tatăl şi 
şi-a ajutat fraţii să se împace, spre a putea ataca oraşul. 
Armata mongolă a mtimpinat o rezistentă înverşunată. 
Cea mai mică palmă de pămînt era cucerită cu preţul a 
sute de morţi. în sfirşit, în aprilie 1221, Gurgendj a fost 
cucerită. în afară de o sută de mii de meşteşugari, toţi 
ceilalţi locuitori au fost măcelăriți: fiecare din cei cincizeci 
de mii de războinici mongoli avea sarcina de a ucide 
douăzeci şi patru de locuitori ai oraşului. 


După măcel, luptătorii mongoli au străpuns digul de pe 
Amu-Daria, iar apele au năvălit peste cetatea plină de 
morţi, înghițind totul. După zece zile de lupte, care scăl- 
daseră oraşul într-o mare se sînge, învingătorii n-au mai 
cutezat să-l jefuiască. Deşi au încercat din răsputeri, n-au 
izbutit să-l prindă pe Djelal ed-Din, destoinicul comandant 
inamic. 

Aflînd că Gurgendj a căzut, Genghis-han şi-a mutat tabăra 
pe malurile fluviului Amu-Daria. Aici s-a întîlnit cu Jagatai 
şi Ogodei, pe care nu-i mai văzuse de şase luni. Jochi se 
despărţise de fraţii săi şi o luase, în fruntea tru 

pelor, spre ţinutul aflat la nord de Siîr-Daria, pentru a-l 
supune, deşi tatăl său nu i-o ceruse. Cînd fiii săi i-au dat 
vestea, Genghis-han s-a înfuriat peste măsură, dar n-a lă- 
sat să se vadă nimic, nici în vorbe, nici pe chip. Jochi ar fi 
trebuit mustrat, fără îndoială, pentru că nu-i ceruse sfatul, 
dar luase o hotărîre bună, iar dacă n-ar fi făcut ce făcuse, 
Genghis-han ar fi fost nevoit să încredinţeze misiunea 
altcuiva. Judecind astfel, căpetenia mongolă şi-a mai 
stăpiînit miînia. 

Genghis-han le-a dat trupelor, mult sporite ca număr prin 
înrolarea prizonierilor de toate neamurile, un răgaz pentru 
a da uitării grozăviile din ultimele săptămîni. Singurul care 
nu s-a bucurat de răgaz a fost fiul său mezin, Tolui, pe 
care l-a trimis în căutarea lui Djelal-ed-Din, în inima 
Harezmului. 

La începutul toamnei, Genghis-han a pornit din nou la 
atac, iar după ce a cucerit un număr de fortărețe aflate 
pe malul de nord al fluviului Amu-Daria, şi-a stabilit 
cartierul general într-o zonă de păşuni, pe malul apei. în- 
tre timp, Tolui, plecat în căutarea lui Djelal-ed-Din, ataca- 
se toate cetăţile prin care trecuse prinţul, dar fără să-l gă- 
sească. 

Shi'i-qutuqu, orfanul crescut odinioară de Hoeliin, care era 
acum general, a fost învins de Djelal ed-Din la Perwan, 
după o luptă în care a pierdut peste jumătate din deta- 


şament. A fost singura înfririgere suferită de mongoli în 
această campanie. întors în tabăra lui Genghis-han, Shi'i- 
qutuqu, simțindu-se răspunzător de înfrîngere, a aşteptat 
sentinţa conducătorului mongol. însă acesta nu l-a 
mustrat, ci doar s-a mulţumit să-i spună: „Shi'i-qutuqu! 
Te-ai obişnuit cu izbînda şi n-ai cunoscut înfrîngerea. N-ai 
decit să tragi singur învăţăminte din ce s-a întîmplat!” 

Prin aceste vorbe, Genghis-han nu dorea neapărat să se 
arate îngăduitor faţă de Shi'i-qutuqu, cît mai cu seamă să 
cinstească amintirea lui Hoeliin, care îl crescuse pe tînărul 
comandant. 

Puțin după înfrîngerea lui Shi'i-gutuqu, hanul a aflat că 
Mahomed, care se adăpostise în februarie pe o insu 

lită din Marea Caspică, murise de boală, ceea ce însemna 
că misiunea lui Jebe şi Siibotei se încheiase. Cei doi ge- 
nerali au trimis îndată o ştafetă la Genghis-han, pentru a 
căpăta învoirea de a porni într-o nouă misiune. Plănuiseră 
să treacă Munţii Caucaz, în fruntea celor două corpuri de 
armată. 

Genghis-han nu s-a gîndit nici o clipă că vitejii săi ofiţeri 
avuseseră răbdarea să primească răspunsul, aştep-tind în 
vreun loc uitat, undeva între Marea Neagră şi Marea 
Caspică. A trimis ştafeta înapoi, deşi era încredinţat că 
nu-i va ajunge din urmă. 

Căpetenia mongolă nu uitase porunca dată celor doi 
generali înainte de plecare: să ţişnească precum două să- 
geţi. O dată trase, săgețile aveau să zboare cît mai depar- 
te şi abia după aceea să cadă la pămînt. Ceea ce făcuse 
Jochi îl mimase. în schimb, n-a fost deloc supărat la gîn- 
dul că Jebe şi Siibotei o luaseră înaintea ordinelor sale. 

La începutul iernii, Djelal ed-Din s-a întors în Kaşmir, în 
fruntea unei armate numeroase. La aflarea veştii, Gen- 
ghis-han a pornit fără întîrziere cu trupele spre Kaşmir. A 
atacat toate cetăţile întilnite în cale, după regula devenită 
de-acum obişnuită: cruța oraşele care capitulau, iar în 
cele care se împotriveau lăsa grămezi de morţi şi de rui- 


ne. Expediția a fost totuşi umbrită de o întîmplare tristă: 
în timpul asediului oraşului Bamiyan, aflat în inima mun- 
ţilor Hindukush, fiul lui Jagatai a fost rănit de moarte de o 
săgeată rătăcită. Genghis-han, care-şi iubea nepotul ca 
pe lumina ochilor, le-a poruncit trupelor să se răzbune 
fără milă: „Atacaţi şi iar atacați, pînă la nimicire, nu lăsaţi 
în urma voastră nici un copac şi nici un fir de iarbă! 
Fortăreaţa să rămînă pustie încă o sută de ani!” 

Dar i-a oprit pe războinicii săi de la jaf. Fortăreaţa a căzut, 
locuitorii au fost măcelăriți, iar oraşul ras de pe faţa 
pământului. 

Cînd Jagatai, care nu ştia nimic de moartea fiului său, s-a 
întors din altă expediţie, Genghis-han, prefăcîndu-se 
furios, l-a întrebat cu asprime: „Eşti gata să-mi asculţi 
toa 

te ordinele?” Jagatai, uimit, i-a răspuns: „Decit să nu-l as- 
cult pe tatăl meu Hanul, mai bine mor!” Atunci Genghis- 
han a adăugat: „Ascultă-mă, Jagatai! Fiul tău a pierit în 
luptă. îţi poruncesc să nu-l jeleşti!” Aşa că Jagatai n-a 
putut plînge după dragul lui fiu în faţa tatălui său. 
Genghis-han, aflat tot în căutarea lui Djelal ed-Din, a 
pătruns în India, iar după ce a urmărit trupele adversa- 
rului, le-a ajuns pe malurile Indusului. Spre a spăla ru- 
şinea înfringerii suferite de Shi'i-qutuqu, căpetenia mon- 
golă a preluat conducerea. După o luptă înverşunată, 
Djelal ed-Din, la capătul puterilor, s-a aruncat în apă, că- 
lare, de pe un mal înalt de douăzeci de picioare, cu scutul 
în spinare şi cu un stindard în mînă, încercînd să treacă 
dincolo. Războinicii mongoli şi-au încordat arcurile, dar 
Genghis-han, cuprins de adiriiraţie pentru curajul că- 
peteniei duşmane, i-a oprit. 

Genghis-han a petrecut anul nou 1222 într-o tabără 
aşezată la nord de Munţii Hindukush. Pe generali i-a trimis 
să cucerească fortărețele din ţinutul ce se aflase pînă 
atunci în stăpînirea lui Djelal ed-Din, cu porunca de a le 
şterge de pe faţa părniîntului. Oraşele de la sud de Amu- 


Daria, care rămăseseră neatinse, au fost rînd pe rînd 
atacate de trupele mongole. Aproape toţi locuitorii au fost 
ucişi. În fiecare zi soseau în tabără olăcari care aduceau, 
din toate ţinuturile cotropite, veşti despre alte izbînzi şi 
alte bătălii, care de care mai sîngeroase. 

La începutul lunii aprilie, Genghis-han a primit un oaspete 
mai puţin obişnuit. Changchun venea din îndepărtatul 
ţinut Shandong. Căpetenia mongolă îl ştia după nume, 
bătrînul fiind cunoscut drept cel mai mare înţelept daoist?. 
în urmă cu un an, îl pusese pe Yeliii Chucai să-i 

scrie o scrisoare şi să-l poftească, trimiţindu-l cu scrisoa- 
rea pe generalul Lie Zhonglu, însoţit de douăzeci de răz- 
boinici mongoli. Genghis-han dorea să-l întilnească pe 
Changchun ca să-l descoasă şi să afle de la el tainele de 
viaţă lungă. Conducătorul mongol care se lupta fără con- 
tenire trecuse de şaizeci de ani şi simţea că încep să-l 
lase puterile. 

După ce şi-a lăsat oaspetele să se odihnească, Genghis- 
han l-a chemat la el, în aceeaşi zi. Bătriînul cel mărunţel, 
fără a se pleca în faţa hanului, precum cerea obiceiul, s-a 
mărginit să se încline uşurel şi s-a apropiat de el, cu 
braţele încrucişate. 

„Deşi n-ai răspuns la chemările altor suverani, pe a mea 
n-ai ocolit-o şi te-ai încumetat să faci zece mii de leghe. 
Mă bucur că ai venit.” Un tălmaci i-a repetat cuvintele lui 
Genghis-han bătrînului, care a răspuns: „Sînt un sălbatic, 
aşa că ţi-am ascultat porunca: a fost voinţa Cerului.” 
Changchun vorbise fără să se uite la Genghis-han, cu 
privirea pierdută în gol, ca şi cum în faţa lui nu s-ar fi aflat 
nimeni. 

„înţeleptule, vii de departe. Spune-mi, se află cumva pe 
lume vreun leac pentru viaţa fără de moarte? Dacă se 
află, dăruieşte-mi-1l!” 

„Se află mijloace de a prelungi viaţa, dar nimic nu te 
poate face nemuritor.” Ca să rostească aceste cuvinte, 


bătrînul îşi mişcase uşurel buzele, dar faţa îi rămăsese ca 
de piatră. 

„Chiar nu se află nici un leac de viaţă veşnică?”, a mai 
întrebat o dată Genghis-han, ridicînd glasul. „Se află mij- 
loace de a prelungi viaţa, dar nimic nu te poate face ne- 
muritor”, a rostit din nou bătrînul, pe acelaşi ton. Deşi 
dezamăgit, Genghis-han a simţit că făcuse bine poftin-du- 
| pe Changchun. Amîndoi aveau nevoie, ca să poată sta 
de vorbă, de un tălmaci, dar, cu toate acestea, căpetenia 
mongolă simţea în cuvintele bătrînului un aer proaspăt. 
Nu mai mtilnise demult asemenea om, care să nu fie 
strivit de puterea lui. 

„Ţi se spune înțeleptul Cerului. Tu ţi-ai ales acest nume?” 
„Aşa îmi spune lumea. Dar nu-mi pasă.” 

Changchun n-a vorbit niciodată primul, mulţumin-du-se să 
răspundă la întrebările lui Genghis-han. 

După două-tiei zile, conducătorul mongol a primit de la 
Lie Zhonglu citeva poeme pe care bătriînul înţelept le 
scrisese în timpul lungii sale călătorii: toate cîntau locurile 
prin care trecuse, Samarkand, Luntai, satele din deşert. 
Genghis-han i-a dat poemele lui Yeliii Chucai şi i-a cerut 
tinărului său sfetnic poemele pe care le scrisese în cursul 
expediției, pentru a i le arăta lui Changchun. Era 
încredinţat că oamenii aceştia deosebiți, în care avea de- 
plină încredere, se vor înţelege de minune, cu toată di- 
ferenţa de vîrstă. 

Cu cîteva zile mai tirziu, Genghis-han l-a întrebat pe 
Changchun ce crede despre poemele lui Yeliii Chucai. Bă- 
trînul a răspuns că sînt minunate. Dar nu s-a arătat dornic 
să-l întilnească pe tînărul sfetnic, deşi Genghis-han 
stăruise. Găsind curioasă această purtare, conducătorul 
mongol l-a chemat pe Yeliii Chucai şi i-a pus aceeaşi în- 
trebare ca şi bătrinului. 

„Poemele sînt minunate. Dar de ce să-l întilnesc?”, a 
răspuns tînărul înalt, cu glasul său limpede şi puternic. 


„Changchun a răspuns la fel ca tine”, a ris Genghis-han. 
Nu pricepea de ce cei doi nu simțeau nici un imbold să se 
apropie unul de altul, deşi nu se văzuseră niciodată. l-a 
împărtăşit gîndul lui Yeliii Chucai, iar acesta i-a răspuns: 
„Bătrînul înţelept mă dispreţuieşte, fără îndoială, pentru 
că nu fac nimic pentru Han, deşi îl însoțesc în expediţii şi 
mă aflu mereu în preajma lui.” 

„Dar tu de ce te arăţi atît de puţin doritor să-l întâlneşti?” 
„Pentru că nu face nimic pentru Han, cu toate că n-a 
şovăit să facă zece mii de leghe ca să ajungă la el.” 

„Ce înţelegi prin «nu face nimic»?” 

„Nu face nimic pentru ca numele Hanului să nu se 
şteargă din amintirea oamenilor ce vor veni.” 

„Cum îndrăzneşti să spui că numele meu va fi dat uitării? 
Numele meu şi cel al mongolilor vor rămîne vii peste 

veacuri!”, a rostit atunci Genghis-han, cu asprime. Tină- 
rul nu s-a pierdut cu firea şi i-a spus: „îmi pare rău să-ţi 
spun că numele tău nu va rămîne în istorie, pentru că su- 
puşii tăi nu se pricep la nimic, în afară de măceluri!” 

La aceste cuvinte, Genghis-han s-a schimbat la faţă şi s-a 
ridicat în picioare, clătinîndu-se. A trecut în cealaltă parte 
a cortului, dar s-a întors repede. „Ar trebui să te pe- 
depsesc fără milă! Dar nici o pedeapsă n-ar fi îndeajuns 
de aspră pentru asemenea vorbe! Ai să rămii în viaţă pînă 
ce am să aleg pedeapsa care ţi se cuvine!”, a spus răspi- 
cat hanul, apoi a izbucnit în ris: „Cită obrăznicie!” 
Genghis-han n-avea să uite prea curind supărarea pri- 
cinuită de vorbele lui Yeliii Chucai. Doar că îl respecta 
prea mult pe tînăr pentru a dori într-adevăr să-l pedep- 
sească. 

După cîteva zile, şi-a chemat din nou sfetnicul şi i-a spus: 
„Am să-l întreb în curînd pe bătrinul înţelept cîte ceva 
despre învăţătura dao’. Ai să fii de faţă!” Era, într-un fel, 
pedeapsa pe care i-o pregătise. Se gindea să-i pună pe 
Teng Zhenghai, Lie Zhonglu şi Aii xian, împreună cu trei 
scribi, să însemne toate vorbele lui Changchun. 


întîlnirea plănuită dintre cei doi bărbaţi aleşi, care făceau 
totul ca să nu se cunoască, a fost întirziată din pricina 
unor tulburări neprevăzute, pricinuite de uiguri. înainte de 
a pleca, în fruntea armatei, pentru a pune el însuşi capăt 
tulburărilor, Genghis-han a hotărît să amine cu şase luni 
întrevederea cu Changchun, stabilind-o într-o zi de 
octombrie, socotită fastă. Bătrînul înţelept, care dorise să 
petreacă cele şase luni la Samarkand, a plecat însoţit de 
o escortă de peste o mie de călăreţi, într-o călătorie de 
douăzeci de zile, spre frumoasa cetate de la miazănoap- 
te, care se ridica acum din ruine. 

După ce a plecat în campanie, Genghis-han nu s-a mai 
gîndit nici la Changchun, nici la Yeliii Chucai. în fortărețele 
din Harezm trăiau o mulţime de uiguri, care se răs-culau 
tot timpul. Prin urmare, căpetenia mongolă trebuia să 
scape de toţi cei ce aţiţau răzmeriţele, aşa cum scapi de 
buruieni, smulgîndu-le din rădăcină. Războinicii săi au 
luat cu asalt oraşul Herat, i-au dat foc şi au măcelărit toţi 
locuitorii. Pe urmă au atacat oraşul Merv, nelăsînd în 
urma lor decit cîţiva supraviețuitori. 

Genghis-han a încercuit fortăreaţa Ghazni la începutul 
verii. Apoi, ca să scape de arşiţă, şi-a instalat tabăra în 
munţii Hindukush. într-o zi a sosit în tabără un curier 
trimis de Jebe şi Siibotei, de la care nu mai avea de multă 
vreme nici o veste. 

„După ce au ocolit Marea Caspică pe la miazăzi, trupele 
mongole au trecut Munţii Caucaz şi au înfrîint o armată 
alcătuită din războinici de mai multe neamuri - qipchaq, 
alan şi lesghiz. Au mers mai departe spre apus şi acum se 
pregătesc să pătrundă în regatul bulgar.” 

Curierul vorbea despre mişcări de trupe care avuseseră 
loc cu şase luni în urmă. După vreo lună a sosit în tabără 
o altă ştafetă. 

„Am învins armata bulgară în mai multe locuri şi am 
distrus toate cetăţile. Ne schimbăm planul ca să pătrun- 
dem în Rusia.” 


Omul se mişcase destul de iute, pentru că toate aceste 
lucruri se întîmplaseră cu doar trei luni în urmă. 
Genghis-han se gîndea la cele două corpuri de oaste şi le 
vedea cu ochii minţii, atrase de ceva necunoscut, lă-sînd 
prin văzduh o diîră tainică şi strălucitoare. Ceea ce-i mîna 
mereu înainte nu mai era nici voinţa căpeteniei mongole, 
nici a generalilor Jebe şi Siibotei. Asemeni unor săgeți 
care, o dată trase, trebuiau să zboare cît mai departe şi 
abia după aceea să cadă jos, la pămînt, cele două haite 
de lupi, împinse de instinctul de turmă, îşi urmau drumul, 
în căutare de duşmani. Fără să ştie ce înseamnă odihna, 
fără să se oprească, se avintau tot mai departe, pînă la 
ultima suflare. 

După spusele ştafetei, cele două corpuri de armată îna- 
intau precum focul în holdă. În urma lor, totul rămînea 
pustiu. Oraşele care îndrăzneau să le ţină piept erau fă- 
cute scrum: nu mai rămînea nimic din cetăţi, străzi, lo- 
cuitori, copaci. lrak-Adjemi, Azerbaidjan, Kurdistan, Ge- 
orgia, Siria, Armenia, Qipchag, Bulgaria: în toate ţările 
străbătute de lupii mongoli, oraşele mai mari au căzut 
pradă jafului şi măcelului. 

Cînd a primit veştile de la Jebe şi Siibotei, Genghis-han a 
simţit că nu mai poate opri cele două armate. Nu-i mai 
rămînea decit să le sprijine. A hotărît să-l cheme în ajutor 
pe fiul său mai mare, Jochi, de la care nu mai avea nici o 
ştire de cînd acesta părăsise bazinul fluviului Sîr-Daria şi 
se îndreptase spre miazănoapte. l-a ordonat să încheie cît 
mai repede operaţiunile militare în Qipchaqg, apoi să se 
alăture armatelor lui Jebe şi Siibotei, trecînd pe la nord de 
Marea Neagră şi de Marea Caspică şi supunînd popoarele 
ținuturilor străbătute. Genghis-han n-a uitat să laude 
faptele de vitejie ale celor doi generali. 

De la Mugqali, care îşi continua expediţia în imperiul Kin, 
Genghis-han primea tot timpul veşti, care arătau că 
înaintarea se făcea destul de încet. Cucerirea părţii de 
nord a imperiului nu-i lăsa lui Muqali nici o clipă de răgaz. 


După plecarea lui Genghis-han, toate cetăţile cucerite 
odinioară de mongoli fuseseră luate înapoi de chinezi. Ge- 
neralul, bizuindu-se doar pe puterile sale, se apucase să 
le recucerească, una cîte una. Genghis-han nu uita nici- 
odată să-i transmită lui Mugali, prin curieri, cuvinte de 
laudă pentru dirzenia cu care îşi îndeplinea misiunea. 

La sfîrşitul lunii august, Changchun s-a întors de la 
Samarkand şi s-a înfăţişat la cartierul general al lui Gen- 
ghis-han. Conducătorul mongol, care se pregătea să plece 
spre nord, în fruntea armatei, a hotărît să-l ia cu el şi pe 
bătrînul învăţat. Pe cînd mergeau spre Samarkand, a sosit 
şi ziua fastă din octombrie, plănuită anume pentru 
discuţia cu Changchun despre dao. Genghis-han a porun- 
cit să fie ridicat un cort minunat, pe care l-a împodobit cu 
sfeşnice strălucitoare, şi a îndepărtat femeile. 

Genghis-han îl silise pe Yeliu Chucai să fie de faţă la 
discuţie. Tînărul sfetnic şi bătrînul înţelept s-au mărginit 
să se salute în tăcere, fără să schimbe nici un cuvint, de 
la început pînă la sfîrşit. La fel s-au purtat şi la cea de-a 
doua discuţie, cu cîteva zile mai tirziu. 

„Din dao s-a născut Cerul şi s-a zămislit Pămîntul. Soarele 
şi Luna, stelele, zeii şi demonii, oamenii şi fiarele, toate se 
trag din dao. Omul cunoaşte măreţia Cerului, dar nu şi pe 
cea a dao. Din dao a purces mai întîi universul, apoi omul. 
La început, oamenii răspîndeau o lumină dumnezeiască, 
se plimbau zburînd prin văzduh şi nu mincau decit hrană 
crudă. Cu timpul însă, trupurile li s-au îngreunat, iar 
lumina dumnezeiască s-a stins. Pentru că au cunoscut 
dorinţa trupească. 

La început, hanul era o făptură cerească. Prin braţul său, 
Cerul caută să-i pedepsească pe tirani. După ce va trece 
prin toate încercările şi-şi va face datoria, hanul va părăsi 
acest pămînt şi se va întoarce în Cer. în timpul trecerii 
sale prin lume, trebuie să-şi coboare glasul, să-şi stru- 
nească pofta, să-şi potolească setea de cruzime şi să-şi ia 
răgazul de a se odihni. Astfel, trupul său va trăi mai mult. 


Ceea ce este dumnezeiesc este adevăr. Cel ce împlineşte 
porunca divină prin gao îşi petrece aproape tot timpul în 
meditaţie. Făcînd bine şi mergînd pe calea deschisă de 
dao, se va ridica la cer şi va deveni nemuritor. 

Hanul va face bine altora, iar lui va căuta să-şi întărească 
sufletul. înţelegerea faţă de oameni, ocrotirea vieţii 
poporului, împăcarea lumii, toate fac parte din asceza ex- 
terioară, iar salvarea a ceea ce este dumnezeiesc ţine de 
asceza interioară.” 

Acestea au fost vorbele lui Changchun. în timpul dis- 
cuţiilor, Genghis-han a ascultat cu nesaţ tot ce a spus bă- 
trînul înţelept. De fiecare dată însă, a întrerupt discuţia de 
îndată ce cuvintul „han” se auzea prea des. îşi dădea 
seama că toate faptele sale încalcă legea dao. Dar, ascul- 
tindu-l pe Changchun, petrecuse ceasuri de linişte şi de 
reculegere cum nu mai cunoscuse. Fireşte, avusese par 

te şi de vorbe usturătoare precum loviturile de bici, pe 
care le curmase, dar la urma urmei, nu le socotise chiar 
atit de neplăcute. 

Genghis-han şi-a aşezat tabăra în preajma Samarkan- 
dului, fără însă a pătrunde în oraş. Regiunea se ridicase 
acum din ruine. Numeroase neamuri trăiau unele lîngă 
altele, în deplină pace. Cea mai mare parte a locuitorilor, 
de neam uigur, lucrau pentru chinezi, kiitani şi tanguţi. 
Aproape toate locurile de slujbaşi erau ocupate de turci, 
iranieni şi arabi. Cuceritorii mongoli treceau ţanţoşi prin- 
tre oamenii veniţi din cele patru zări. 

Ostaşii şi comandanții de toate gradele duceau o viaţă 
fără griji. Intrau în cîrciumile oraşului însoţiţi de femei 
străine, cu care se plimbau în livezile din împrejurimi, în 
urmă cu doi ani, cetatea, ca atitea altele, fusese plină de 
morţi şi mistuită de flăcări. Acum era atit de înfloritoare 
încît nu mai rămăsese nici o urmă din nenorocirile 
trecute. 

Dintre toate cetăţile Harezmului care fuseseră atacate de 
mongoli, Samarkandul se ridicase cel mai repede. Avea să 


fie curînd urmată de altele: cele din Harezm, dar şi cele 
din ţinuturile necunoscute lui Genghis-han, din regiunile 
Caspicii şi ale Mării Negre, cucerite de Jebe şi Siibotei. 
înflorirea Samarkandului prevestea viitorul atitor alte 
oraşe. 

Genghis-han nu se îndura să pătrundă în cetatea re- 
născută, deşi îl aşteptau palate minunate şi grădini ne- 
asemuite, unde putea da drumul elefanților şi păunilor, 
dacă avea poftă. Comandanții şi ostaşii abia aşteptau să 
intre în Samarkand, dar ceva ascuns în adîncul sufletului 
îl împiedica pe conducătorul mongol să se apropie de 
oraş. 

Şi-a aşezat aşadar tabăra într-un loc aflat la două zile de 
mers şi a rămas acolo pînă în noiembrie. Apoi a hotărît să 
pornească spre sud, unde avea să stea pe timp de iarnă. 
Ca şi strămoşii săi, odinioară, Genghis-han trăise 

mereu astfel, încă din copilărie: instinctul îl mîna fără în- 
cetare să desfacă sutele de iurte şi să se mute, împreună 
cu clanul, după anotimpuri, în căutare de păşuni. 
Genghis-han şi-a stabilit tabăra de iarnă într-un ţinut 
muntos din nord-vestul Indiei, nu departe de izvoarele 
Indusului. După citeva zile a sosit Ogodei, cel de-al treilea 
fiu al său. Ostaşii aveau privirea rătăcită, după atitea 
lupte grele şi sîngeroase. Aduceau o pradă uriaşă şi erau 
însoţiţi de prizonieri hinduşi al căror număr era aproape 
egal cu cel al războinicilor. Văzuţi de departe, prizonierii 
cu turbane albe parcă purtau coifuri de zăpadă. 

La începutul anului 1223, după încheierea petrecerii de 
Anul Nou, Genghis-han şi-a înştiinţat armata că ho-tărise 
să pornească iar spre Harezm. Căpetenia mongolă nu-şi 
mai găsea liniştea decit în peregrinări şi lupte. Trupele au 
străbătut din nou ţinuturile muntoase şi pustii, mergînd 
spre Samarkand. Apoi, fără a se opri în oraş, şi-au 
continuat drumul spre cursul superior al fluviului Sîr- 
Daria, unde şi-au aşezat tabăra. în timpul expediției, 
Changchun i-a dat lui Genghis-han învăţătură întru doc- 


trina dao. Conducătorul mongol nu înţelegea întotdeauna 
vorbele bătrînului înţelept, dar îl asculta mereu cu mare 
plăcere. 

Cît a avut tabăra pe malul apei, Genghis-han a mers tot 
timpul la vinătoare. într-o zi, pe cînd urmărea o turmă de 
mistreți, a căzut de pe cal. Din fericire, nu s-a rănit. Dara 
fost peste măsură de tulburat: nu-şi închipuise că i se 
poate întîmpla aşa ceva. Atunci Changchun i-a spus: 
„Hanul este în vîrstă. Căderea de pe cal este un semn de 
la Cer. Dar tot datorită Cerului, mistreţii nu s-au repezit 
asupra sa. S-ar cuveni ca Hanul să meargă mai rar la vi- 
nătoare.” 

Căpetenia mongolă n-a avut încotro şi a urmat sfatul lui 
Changchun. 

După ciîtva timp, bătrînul înţelept i-a cerut lui Genghis- 
han îngăduinţa de a se întoarce în ţara sa. 

„Au trecut de-acum trei ani de cînd am părăsit pămîn-tul 
ţării mele. Am primit atunci să petrec alături de Han trei 
ani. S-a împlinit sorocul hotărît de Cer şi trebuie să plec.” 
Bătrînul îi mai ceruse acest lucru de două ori, dar Gen- 
ghis-han nu-i ascultase dorinţa. De data aceasta, ştiind că 
este voinţa Cerului, nu-l mai putea opri. 

Changchun a părăsit tabăra lui Genghis-han la începutul 
lui martie. Pentru a-l apăra, căpetenia mongolă îi dăduse 
un detaşament de războinici comandat de Aii xian, însoţit 
de cîţiva ofiţeri: Mangqutai, Ho-ts'eu şi Jen-hai. 

După plecarea lui Changchun, Genghis-han a simţit că se 
petrecuse în el o mare schimbare: îl încerca, dintr-o dată, 
o dorinţă nestăvilită de a se întoarce la poalele muntelui 
Burgan. Qulan a fost prima fiinţă căreia i s-a destăinuit. 
Trecuseră cinci ani de cînd plecase de acasă, iar de atunci 
tinăra femeie fusese mereu alături de el. 

„Dacă asta ţi-e dorinţa, cum aş putea să mă împotri- 
vesc?”, a spus Qulan. „Dar ţie nu ţi-e dor de marile podi- 
şuri mongole?” 


„Crezi oare că dorinţele mele sînt altele decit ale tale? 
Inima mea este mereu cu tine. Mereu, chiar cînd dormi 
alături de prințese din ţări străine!” 

Lungile expediţii prin ţinuturi străine o sleiseră de puteri. 
Chiar dacă îl însoțea pe Genghis-han în toate campaniile, 
nu mai împărțeau aşternutul de doi ani. Nimeni n-ar mai fi 
recunoscut, în trupul împuţinat, frumuseţea femeii de 
altădată. Pielea îşi păstrase totuşi strălucirea de opal, 
ochii pătrunzători erau mai vii, iar chipul cu trăsături ho- 
tărite, de o nobleţe fără seamăn, nu-şi pierduse graţia. 
„Dacă asta ţi-e dorinţa, de ce te-aş împiedica? Lasă-mă 
să-ţi spun şi eu ce-mi doresc!” 

Qulan s-a oprit şi s-a uitat adînc în ochii lui Genghis-han. 
„Ce doreşti? Spune-mi fără ocolişuri!” „Am auzit că 
dincolo de Himalaya se află un ţinut întins. Un ţinut cu 
vreme frumoasă şi caldă, unde trăiesc 

elefanţi uriaşi, unde s-a născut buddhismul, unde bărbaţii 
poartă turbane, iar femeile văluri albe care le ascund 
chipul. Cum se face că n-ai încercat niciodată să-l cuce- 
reşti? Se spune că ţara aceasta, care are o armată puter- 
nică, cuprinde bogății fără seamăn...” 

„Crezi că nu ştiu ce se ascunde în inima ta? Nu tînjeşti 
după ţinutul de dincolo de Himalaya, ci după luptele în- 
verşunate care se vor duce acolo?” 

„Singura mea dorinţă este să fiu alături de bărbatul care 
înfruntă toate încercările, şi nu de suveranul care şade pe 
un tron de diamante într-un palat de aur! O, preaiubite 
Han, nici o piedică nu se mai află acum în calea ta. Ostaşii 
mongoli cutreieră în voie tot pămîntul. Dacă vrei să afli o 
încercare pe măsura ta, trebuie să ajungi dincolo de 
Himalaya, să treci Indusul şi să înfrunţi războinicii 
duşmani care se aruncă în luptă în tropotul elefanților!” 
„Te-ai încumeta, Qulan, să porneşti în asemenea expe- 
diţie? Indusul este mare, iar culmile acoperite de zăpadă 
ale munţilor Himalaya se înşiră pînă dincolo de zare!” 


„Oare rîul în care a fost aruncat Ga'ulan nu este mai mare 
decit Indusul şi mai necuprins decit întinderile acoperite 
de zăpadă ale munţilor? Dacă fiul nostru a fost aruncat 
într-un astfel de rîu, de ce m-aş teme eu de înec?” 
Genghis-han a tăcut o clipă, apoi a rostit: „Bine, am să fac 
precum vrei tu. Ai să mă însoţeşti în India!” Vorbele lui 
Qulan treziseră în sufletul lui cu totul altceva decît ceea 
ce auzise de la Changchun ori de la Yeliii Chucai. Dorinţa 
de a se întoarce în ţinutul de baştină i s-a stins dintr-o 
dată, iar în locul ei s-a ivit o poftă de luptă neîn-frînată, 
care i-a dat putere. Pricepuse că femeia, simțind că nu 
mai are mult de trăit, dorea să-şi petreacă ultimele zile în 
viitoarea unei lupte primejdioase, conduse de bărbatul 
iubit. Nu dorea să revadă muntele Burgan, nici să se 
întoarcă acolo, învingătoare. Soarta asta era doar pentru 
Borte şi pentru urmaşii pe care îi adusese ea pe lume. 
Qulan dorea să-i dea vieţii un alt înţeles. 

Căpetenia mongolă s-a apucat îndată de pregătirile 
pentru cotropirea Indiei. Campania nu putea fi dusă ori- 
cum. Trebuia mai întîi să cheme, cît mai repede, corpurile 
de oaste ale lui Jagatai şi Ogodei, care se despărţise-ră de 
armata lui Genghis-han cu un an în urmă, în preajma 
oraşului Buhara, şi porniseră în altă expediţie. Au fost 
trimişi olăcari şi la Jochi, care era tot în stepele ținutului 
Qipchag, la Jebe şi la Siibotei, care-şi urmau goana nebu- 
nească, cu ordinul de a se întoarce la cartierul general. 
Jagatai şi Ogodei au sosit după douăzeci de zile. Mai 
trebuia însă aşteptat pînă la întoarcerea armatelor con- 
duse de Jochi, Jebe şi Siibotei, plecate în ţinuturi îndepăr- 
tate. După socotelile lui Genghis-han, Jochi urma să so- 
sească în ultimele zile ale verii, iar Jebe şi Siibotei la 
sfîrşitul toamnei. 

Conducătorul mongol a rămas toată vara într-un ţinut 
muntos aflat la nord de Harezm, petrecîndu-şi timpul cu 
vînătoarea, care îi ajuta pe războinici să se antreneze şi 
să-şi ţină trează dorinţa de luptă. Apoi şi-a aşezat din nou 


tabăra pe malurile rîului Sîr-Daria. Aici a primit într-o zi o 
ştafetă care i-a dat de ştire că Jochi se apropie: era pe 
drum şi mîna din spate toate animalele pe care le găsise 
pe cîmpiile din Qipchaqg şi pe care i le aducea în dar 
tatălui său. 

Vestea l-a umplut de bucurie pe Genghis-han. Cu cinci- 
sprezece zile înainte de data prevăzută pentru sosirea 
fiului său, a desfăşurat trei sute de mii de războinici pe 
malurile fluviului Sîr-Daria, în sus, ca să primească ne- 
aşteptatul dar. La începutul toamnei, tot soiul de animale, 
mistreți, cai, boi, cerbi au fost minaţi spre cîmpiile din 
jurul apei. Erau sute de cai sălbatici, o mulţime de iepuri 
care alergau în toate părţile, scoţind ţipete ciudate şi jal- 
nice. Faptul că Jochi făcuse mii de kilometri mînînd din 
spate atitea animale nu l-a mirat deloc pe Genghis-han. 
Ştia că fiul său este o fiinţă cu totul deosebită. 

Vînătorile s-au întețit: în fiecare zi, oamenii şi animalele 
goneau prin tot ţinutul aflat în susul rîului Sîr-Da 

ria. Au venit doi olăcari cu vestea că Jochi, care se îmbol- 
năvise în timpul vînătorii, se întorsese tabăra lui din 
Qipchag. Genghis-han i-a trimis înapoi, cu porunca de a-i 
spune să vină cu orice preţ, chiar şi bolnav. Că fiul său 
întîrziase, asta mai înţelegea. Dar faptul că Jochi ţinea 
trupele cu el îl înfuria peste măsură pe conducătorul 
mongol. 

în toamna aceea, Genghis-han a aflat că Muqali, co- 
mandantul corpului expediționar din imperiul Kin, murise 
la vîrsta de cincizeci şi trei de ani. Cînd a primit vestea, a 
simţit că i se smulge o bucată din trup. îl trimisese pe 
Mugali să recucerească imperiul Kin, şi numai astfel îşi 
văzuse liniştit de campania din Harezm. A fost, prin 
urmare, nespus de abătut. 

Genghis-han şi-a adunat întreaga armată pentru a a- 
nunţa moartea lui Muqali şi a poruncit un doliu de o lună. 

„Muqali, comandantul care se bucura de toată încrederea 
mea, s-a stins. Dacă Cerul i-ar mai fi dăruit şase luni de 


viaţă, şi-ar fi clădit, pe ruinele imperiului Kin, propriul său 
regat!” Neputind să mai rostească nici un cu-vint, 
conducătorul mongol s-a retras. Pregătise vorbe de laudă 
pentru destoinicul general, dar cu ce vorbe să-i cîn-te 
faptele de vitejie? 

Genghis-han i-a chemat în cort pe Bo'orchu şi pe Jel-me, 
să jelească împreună moartea lui Muaali. Cine altul 
cunoştea mai bine decit ei măreţia şi vrednicia acestui 
bărbat? 

Ca şi Genghis-han, Bo'orchu avea şaizeci şi unu de ani, iar 
Jelme, şaizeci şi patru. Jelme, pe jumătate paralizat de doi 
ani, nu mai vorbea decit cu mare greutate. Bo'orchu, ros 
de boală din primăvară, s-a înfăţişat dinaintea lui Gen- 
ghis-han cu ochii plini de lacrimi. 

Cînd hanul le-a spus că erau singurii care-şi mai aminteau 
de vrednicia lui Muqali, Jelme a dat repede din mînă, cum 
că nu era aşa, şi a bolborosit ceva ce nici Genghis-han, 
nici Bo'orchu n-au fost în stare să înţeleagă. Că- 

petenia mongolă şi-a apropiat în mai multe rînduri ure- 
chea de buzele prietenului său, pînă să priceapă: „Nu, nu 
sîntem noi singurii. în imperiul Kin, toţi recunosc vrednicia 
lui Muqali.” 

La sfîrşitul anului au sosit în tabăra lui Genghis-han de 
lîngă Samarkand doi olăcari trimişi de Jebe şi de Siibotei. 
„Trupele au pătruns în Rusia şi au zdrobit, pe rîul Kal-ka, o 
armată alcătuită din detaşamente ale mai multor cnezate. 
După ce au trecut prin foc şi sabie toată partea de 
miazăzi a ţării, au ajuns la malul Niprului şi încearcă acum 
să cucerească ţinutul din jurul Mării Azov.” 

Curierii erau, fireşte, mongoli, dar pantalonii strimţi şi 
legăturile din jurul girului le dădeau o înfăţişare ciudată, 
în desagi aveau vin şi păhăruţe minunate de sticlă, iar de 
şa erau atirnate zeci de cruci pe care le adunaseră din 
jafuri. l-au făcut conducătorului mongol un raport amă- 
nunţit asupra înaintării trupelor. Dar ordinul de întoarcere 


pe care Genghis-han îl trimisese celor doi generali 
rămăsese fără răspuns. 

Capitolul 8 

La începutul anului 1224, Genghis-han le-a împărtăşit 
oamenilor săi planul îndrăzneţ pe care îl gîndise pentru 
campania din India: aveau să pătrundă în ţară tre-cînd fie 
peste munţii Hindukush, fie peste Karakorum, cucerind 
toate fortărețele. După încheierea operaţiunilor, armata 
avea să se întoarcă pe marile podişuri mongole, trecînd 
prin Tibet. Nici Genghis-han, nici comandanții săi nu-şi 
dădeau seama cît va ţine campania. 

Citeva detaşamente au primit sarcina de a se îngriji de 
hrană şi îmbrăcăminte. Vreme de o lună, un mare număr 
de prizonieri de toate neamurile au muncit zi de zi, 
pregătind turte de orez şi croind haine militare. Război- 
nicii mongoli au fost supuşi unui antrenament special: au 
tăiat copaci, au trecut rîuri, au construit poduri, pentru a 
putea face faţă piedicilor naturale pe care aveau să le 
întîlnească în cale. 

în luna martie, armata mongolă, împărţită în mai multe 
corpuri, a părăsit tabăra de pe malurile rîului Sîr-Da-ria. 
înainte de plecare, Genghis-han trimisese ştafete la Jebe 
şi la Siibotei, care-şi continuau, în ciuda ordinelor lui, 
expediţia pe tărimuri îndepărtate, şi la Jochi, care întârzia 
în cîmpiile din Qipchaqg. Olăcarii trebuiau să-i înştiinţeze 
pe cei trei că se apropia campania şi că trebuiau să-şi 
întrerupă operaţiunile începute şi să se întoarcă pe marile 
podişuri. 

După ce au mers cam o lună, războinicii mongoli au văzut 
în zare crestele măreţe ale munţilor Karakorum. 

Le-a mai trebuit încă o lună ca să ajungă în inima masi- 
vului. Piscurile abrupte erau urmate de pilcuri dese de 
copaci, iar după ce străbătuse uriaşe întinderi împădurite, 
armata se trezise în faţa unor stînci înzăpezite. Şi oa- 
menii, şi caii erau de-acum obosiţi. 


Cînd trupele s-au oprit într-un sătuc pitit în fundul unei 
văi, Qulan şi-a dat sufletul. încă de cînd părăsise malurile 
fluviului Sîr-Daria, Genghis-han ştia că zilele femeii iubite 
erau numărate. De cum ce a aflat că starea lui Qulan se 
înrăutăţise, s-a dus la ea, în iurtă. Tînăra femeie zăcea pe 
pat, sfirşită, cu obrazul ca de ceară. Genghis-han s-a 
apropiat. Qulan, ca şi cum ar fi aşteptat clipa, a deschis 
ochii, care păreau uimitor de mari. Deşi ardea focul, în 
iurtă era foarte frig. Qulan îşi trăia ultimele clipe. Cu un 
glas limpede, care nu mai avea nimic pămintesc, a rostit 
doar atît: „Sub gheţuri...” Apoi a încercat să zâmbească şi 
a întins mîna spre Genghis-han. Nu l-a putut ajunge. 
Căpetenia mongolă, cu suflarea tăiată, a văzut-o murind 
pe femeia pe care o iubise cel mai mult, faţă de care sim- 
tise o dragoste fără pereche. Poate că prin ultimele ei cu- 
vinte îi arătase că doreşte să fie îngropată sub gheţuri? 
Qulan şi-a dat sufletul. Cînd doctorul persan i-a spus că 
femeia murise, Genghis-han a ieşit din iurtă. Aşa cum îi 
ceruse lui Jagatai la moartea fiului său, s-a străduit să nu 
plîngă moartea lui Qulan. De zile întregi se pregătise să 
înfrunte durerea. Acum trebuia să se gândească la 
înmormântare şi să-i dăruiască lui Qulan mormântul pe 
care şi-l dorise. Era ultima lui datorie faţă de fiinţa pe care 
o iubise atît de mult. La sosirea nopţii, a poruncit să se 
ridice un altar ân iurta lui Qulan, iar despre moartea ei nu 
le-a pomenit decit celor mai credincioşi dintre 
comandanţi. 

Ceremonia funebră a avut loc ân zori, pe un ger cumplit. 
Alaiul a părăsit tabăra ânainte de ivirea zorilor. Era 
alcătuit din vreo treizeci de generali apropiaţi lui Qulan şi 
din tot atiţia războinici care aveau să ducă, pe rând, si- 
criul. După ce a străbătut vreme de o zi întreagă o zonă 

de huceaguri dese, alaiul a ajuns, pe înserat, la marginea 
unei rîpe îngropate sub gheţuri şi zăpadă. 

A doua zi, Genghis-han a trimis ostaşi să cerceteze zecile 
de crăpături de pe fundul rîpei. Apoi le-a cercetat şi el, 


una cite una, şi a ales-o pe cea mai încăpătoare, care 
avea să adăpostească trupul lui Qulan. Sicriul, coborit cu 
funiile de patru tineri uiguri, a dispărut legănîndu-se uşor 
în prăpastia cu pereţi abrupți. Cînd funiile s-au întins, 
tinerii au dat drumul poverii. S-a auzit un scrişnet ascuţit 
şi metalic, apoi totul s-a cufundat în tăcere. Se oprise 
cumva sicriul din cădere? Ori căzuse în prăpastia fără 
fund? Nimeni nu putea şti. 

După încheierea ceremoniei, alaiul, temîndu-se de 
schimbarea vremii, a părăsit în mare grabă ghețarul şi a 
coborit iute muntele, sub şfichiuirea vîntului sălbatic. 
Genghis-han jurase să nu plingă moartea lui Qulan. Dar 
nimic nu putea ostoi durerea pricinuită de această 
pierdere. Dintr-o dată, înaintarea neîntreruptă prin munţii 
stîincoşi i s-a părut fără nici un rost. Pentru că plănuise 
cotropirea Indiei la îndemnul lui Qulan, cu dorinţa de a-i 
dărui un mormiînt vrednic de ea. 

în semn de doliu, Genghis-han şi-a lăsat trupele în tabără 
timp de o lună, în satul unde murise Qulan. într-o noapte, 
căpetenia mongolă a avut un vis ciudat. în zori s-a trezit 
la căpătii cu un animal pe care l-a luat la început drept 
cerb. Numai că animalul avea coadă de cal, blana verde, 
un corn în frunte şi vorbea pe limba oamenilor. Lăsîndu-se 
pe picioarele dinainte, animalul s-a aşezat lingă Genghis- 
han şi i-a spus: „Trebuie să te întorci cît mai curînd acasă, 
cu toată armata.” Apoi s-a ridicat în mare grabă şi a ieşit 
din iurtă. Era un vis, fără îndoială. Şi totuşi, în mişcările 
animalului, în chipul în care mergea era ceva atit de viu 
încît părea aievea. 

A doua zi, Genghis-han l-a chemat pe Yeliii Chucai şi l-a 
întrebat ce înseamnă acel vis. Sfetnicul i-a răspuns: „Este 
un inorog. Vorbeşte toate limbile şi se arată, de obicei, în 

vremurile tulburi, de singe şi nenorocire. Dacă ai visat 
inorogul, înseamnă că este un semn de la Cer.” 
Genghis-han nu s-a încrezut cu totul în tălmăcirea lui Yeliii 
Chucai, care căuta mereu pretexte pentru a-l face să se 


lase de cotropiri şi de războaie. De obicei, îl asculta fără 
să-l contrazică, dar nu-i urma niciodată sfaturile întocmai. 
Or, de data asta, a rostit iute: „Ei bine, fie! Să facem cum 
a spus inorogul!” | se păruse că vede în ochii animalului 
scînteia din privirile lui Qulan. Sau poate Qulan se 
prefăcuse în inorog şi venise să-l sfătuiască? 

Fără să mai pregete, Genghis-han şi-a înștiințat armata că 
hotărise să se întoarcă. După două zile, trupele mongole 
se îndreptau spre Peshawar. Schimbarea de itinerar 
fusese primită cu uşurare, fiind limpede pentru toată lu- 
mea că o campanie în India ar fi adus mai multe pierderi 
decit foloase. 

Genghis-han a trecut prin Peshawar, apoi prin pasul 
Hyber şi şi-a aşezat tabăra de vară la Baghlan. Dorinţa de 
a se întoarce pe marile podişuri mongole era tot mai vie. 
O simţise mai demult, o singură dată, dar o alungase din 
pricina planului de cucerire a Indiei. Trecuseră cinci ani de 
cînd părăsise, în primăvara lui 1219, tabăra de la poalele 
muntelui Burqan. Şi pentru el, şi pentru luptători, prinşi 
mereu în vîrtejul războiului, venise vremea să se întoarcă 
pe pămîntul de baştină, ca să-şi curețe sufletul de 
grozăvii. 

La sfîrşitul verii, Genghis-han a plecat din Baghlan, 
îndreptîndu-se spre nord. Avea de gînd să adune toate 
trupele la Samarkand şi să organizeze întoarcerea tuturor 
spre marile podişuri. în drum, pe cînd trecea nu departe 
de Balh, a aflat că locuitorii cetăţii se pregăteau de 
răscoală. A poruncit unuia dintre detaşamente să-i pună 
capăt. Apoi, trupele au trecut din nou Amu-Daria şi au 
pătruns în Buhara. Fortăreaţa fusese prima pe care mon- 
golii o distruseseră cu totul, spre a-i arăta poporului din 
Harezm ce-l aştepta dacă îndrăznea să li se împotriveas- 
că. Bărbaţii fuseseră în cea mai mare parte ucişi, cei cîți 

va supraviețuitori înrolați în armată, femeile siluite, iar 
oraşul, golit de locuitori, făcut scrum. 


Cu toate astea, în patru ani şi jumătate, ca şi la Samar- 
kand, se ridicase în Buhara o cetate nouă, şi mai înflori- 
toare, care o întrecea pe cea dinainte. O mulţime zgomo- 
toasă de bărbaţi şi de femei, care făceau negoţ cu de 
toate, umplea ulițele cetăţii. Din zidurile care înconjurau 
altădată oraşul nu mai rămăseseră decit cîteva ruine, 
singura mărturie a acelor nopţi de groază. 

l-au trebuit cîteva zile armatei mongole ca să străbată 
Buhara de la sud la nord. Trecerea numerosului alai nu i-a 
mişcat deloc pe locuitori. Pe chipurile lor nu se citea nici 
teama, nici bucuria. Ca şi la Samarkand, erau şi aici 
oameni de toate neamurile: chinez, K'itan, tangut, turc, 
iranian, arab, printre care se amestecau şi cîțiva 
războinici mongoli cantonaţi în oraş. Nici cei din urmă, 
rătăciţi în mulţimea pestriță, nu păreau să bage de seamă 
trecerea trupelor armatei lor. Din pricina lipsei de 
entuziasm a tuturor, Genghis-han nu se simţea învingător. 
Oamenii aceia care mişunau sub ochii lui nu păreau ciîtuşi 
de puţin un popor cucerit. Nu erau nici aliaţi, nici 
duşmani. Nu se arătau ostili decit cînd viaţa le era în 
primejdie. Genghis-han era nevoit să recunoască că 
măcelurile nu schimbaseră de fapt nimic. Nu făcuse 
altceva decit să distrugă vieţi, să dărime cetăţi, să 
semene nenorocire şi prăpăd. 

Genghis-han a părăsit Buhara şi a ajuns la Samarkand 
după cinci zile de mers. A hotărit să rămînă în preajma 
oraşului patru luni, pînă în primăvara următoare, cînd 
avea să pornească spre marile podişuri mongole. Era, 
aşadar, ultima iarnă pe care trupele sale aveau s-o 
petreacă în Harezm. Samarkandul nu putea primi însă 
decît un număr mic de luptători, pentru că populaţia se 
înmulţise peste măsură de la ultimul măcel, iar oraşul 
devenise neîncăpător. 

Au fost aşezate, prin urmare, citeva tabere în preajma 
cetăţii. Războinicii mongoli şi străini îşi petreceau tot 
timpul liber în oraş, alăturîndu-se astfel gloatei nume- 
roase şi zgomotoase ca un stup de albine. 

Genghis-han ajungea rar în cetatea Samarkandului. 
Ospeţele se ţineau întotdeauna în iurta lui, iar cînd dorea 
să petreacă, îi chema mai curînd în tabără pe comedianţi 
şi pe acrobaţi. Taberele apropiaților săi, Jagatai, Ogodei, 
Tolui, Qasar, Belgiitei, fuseseră aşezate în apropiere, dar 
nu obişnuia să meargă la ei. O singură dată a simţit 
dorinţa să treacă pe la toţi. 

Ceea ce a văzut în fiecare tabără l-a lăsat fără grai: deşi 
locuinţele fraţilor săi şi ale fiilor lor păreau nişte corturi, 
cel puţin pe dinafară, înăuntru aveau ziduri de cărămidă 
şi de piatră, precum palatele. Totul, de la cămin şi paturi 
pînă la mese şi scaune pentru oaspeţi, dovedea bogăţia şi 
bunăstarea. Pe poliţe elegante se înşirau sticle cu vin şi 
pahare de cristal. În spatele corturilor se întindeau pajişti 
înverzite, presărate cu straturi de flori şi havuzuri. 
Mobilierul şi toate lucrurile adunate acolo nu erau doar de 
frumuseţe; fără îndoială că erau folosite la petreceri, care 
păreau să se ţină lanţ. Generalii se duceau în vizită unii la 
alţii şi primeau adesea negustori străini cu stare. Nu doar 
comandanții îşi schimbaseră modul de viaţă. Şi ostaşii 
aveau alte obiceiuri: se îmbrăcau altfel, cîntau cu plăcere 
cîntece ciudate,  acompaniindu-se la instrumente 
nemaivăzute. 

Genghis-han nu s-a apucat să critice schimbările. Şi-a 
înfrînat pornirea de a-şi judeca oamenii. Nu visase el oare 
să le dăruiască o viaţă mai uşoară celor alor săi şi între- 
gului popor mongol? Şi-a adus atunci aminte de zilele de 
petrecere care urmaseră după ridicarea sa la rangul de 
han: cînd se uitase la femeile bătrine, cu veşminte 
sărace, care dansau un dans primitiv, înginînd mereu 
acelaşi cîn-tec, avusese o strîngere de inimă. Se născuse 
în el dorinţa de a-i ajuta pe mongoli să iasă din sărăcie, să 
ducă un trai îndestulat şi bogat. Să nu mai lupte doar 
pentru supravieţuire, ci să cunoască şi bucuria vieţii. Or, 
nu asta se mtîmpla? Vedea totul cu ochii lui, la ofiţeri şi la 


soldaţi. Şi nu era nici o îndoială că la fel se întimplase şi în 
tabăra de la poalele muntelui Burgan, unde viaţa femei 

lor şi a bătrînilor suferise schimbări adinei în lipsa lui. Nu 
asta încercase el să facă? 

După plimbarea făcută în taberele apropiaților săi, cînd a 
rămas singur în iurta întunecoasă, sărăcăcioasă, 
asemenea celor în care trăiseră strămoşii săi mongoli, 
Genghis-han şi-a spus că-i place viaţa pe care o duce, dar 
că nu are dreptul s-o impună celorlalţi. Şi că nu trebuie 
să-i judece pentru că gindesc şi trăiesc altfel decit el. Dar 
degeaba încerca să se convingă, pentru că în străfundul 
sufletului rămînea de neclintit. În noaptea aceea, Gen- 
ghis-han şi-a adus aminte de Qulan şi a stat treaz pînă 
tirziu. Pentru prima oară de la moartea ei, simţea golul 
sfişietor pe care îl lăsase în urmă. Nu-şi închipuise că fe- 
meia care dorise să fie mereu alături de el, în toate încer- 
cările, femeia care suferise în urma despărțirii de Ga'ulan 
fără să plingă, avea să-i lipsească atit de mult. 

în altă zi, Genghis-han s-a dus la Samarkand. Războinicii 
mongoli, unii îmbrăcaţi în veşminte persane, alţii pur-tînd 
podoabe turceşti ori iraniene, treceau aproape nebăgaţi în 
seamă printre locuitorii oraşului. 

Genghis-han a intrat într-un atelier de haine militare şi de 
arme, aflat într-o margine a cetăţii. în atelierul de ciz- 
mărie se făceau încălțări înalte, cum purtau turcii. Tînă-rul 
ofiţer care-i slujea drept călăuză i-a arătat cu mîndrie cit 
erau de frumoase cizmele şi dt de potrivite pentru mers, 
şi trainice pe deasupra. Genghis-han îl asculta, dînd din 
cap. Dar se gîndea, în adîncul sufletului, că nici un răz- 
boinic adevărat din clanul borjigin n-ar fi primit vreodată 
să poarte asemenea încălțări. Lupii mongoli n-aveau 
nevoie de aşa ceva ca să străbată cîmpiile înzăpezite, să 
se caţere pe munţi ori să sară peste prăpăstii. îată ce ar fi 
dorit să spună. Dara tăcut. 


Şi de data aceasta, cînd a rămas singur în iurtă, gîndul i-a 
zburat din nou la Qulan. De ce oare amintirea ei venea 
să-l chinuie totdeauna în astfel de împrejurări? 

După ce s-a aşezat lingă Samarkand, căpetenia mongolă 
a trimis din nou olăcari la Jebe şi la Siibotei, precum 

şi la Jochi, poruncirtdu-le să se întoarcă grabnic. Nici unul 
din cei pe care-i trimisese pînă atunci la ei nu se întorsese 
în tabără şi nici măcar nu avea de unde să ştie dacă 
ordinele ajunseseră la cei doi generali şi la fiul său. 

Spre sfîrşitul anului, după aproape un an de tăcere, a 
primit veşti de la Jebe şi de la Siibotei. Curierul era însoţit, 
de această dată, de un detaşament alcătuit din o sută de 
războinici mongoli şi cinci sute de prizonieri străini. Mai 
aducea, încărcată pe sute de cămile, o pradă uriaşă: 
arme, mobilier, obiecte de artă, statuete religioase. După 
ce le-a dăruit luptătorilor două zile de odihnă, Genghis- 
han a pornit o parte dintre ei înapoi la Jebe şi la Siibotei, 
cu porunca de a veni la Samarkand cu trupele. Prada pe 
care o primise în dar a trimis-o la tabăra de la poalele 
muntelui Burgan. 

Cînd anul 1224 se apropia de sfirşit, ştafeta trimisă mai 
înainte de Genghis-han la fiul său cel mai mare, aflat pe 
cîmpiile din Qipchaqg, s-a întors însoţită de un olăcar în- 
sărcinat să-i aducă răspunsul lui Jochi: bolnav de doi ani şi 
nefiind în stare să se avinte într-o călătorie atît de lungă, 
nu se putea întoarce acasă, împreună cu tatăl său. îl ruga, 
prin urmare, să nu se supere, pentru că, odată şi odată, 
avea să mai aibă prilejul de a se întoarce pe marile 
podişuri mongole. 

Primind vestea, Genghis-han s-a înfuriat peste măsură: nu 
numai că Jochi nu se ostenise să-i răspundă vreme de luni 
şi luni, dar acum, cînd o făcuse, îndrăznea să se poarte ca 
şi cum rupsese orice legătură cu poporul mongol! Cine se 
credea, dacă rămiînea într-o ţară străină, în vreme ce 
întreaga armată se pregătea de plecare? Genghis-han a 
trimis olăcarul înapoi la Jochi, în aceeaşi zi, cu un ulti- 


matum „Orice ţi s-ar mtimpla, vino degrabă la 
Samarkand!” 

în 1225, la petrecerea de Anul Nou, Genghis-han le-a 
dezvăluit comandanților săi data pe care o hotărise pen- 
tru plecarea spre marile podişuri: armata avea să pără- 
sească Samarkandul la sfirşitul lui aprilie. Le-a cerut însă 
să nu le spună nimic ostaşilor înainte de începutul lunii. 

La începutul lunii martie, conducătorul mongol a aflat că 
cele două corpuri de armată comandate de Jebe şi Sii- 
botei porniseră la drum, îndreptindu-se spre Samarkand. 
Vestea a fost urmată de ştiri zilnice despre înaintarea tru- 
pelor, mult mai numeroase prin adăugarea a două deta- 
şamente de luptători ruşi şi bulgari. 

în ziua cînd urmau să sosească la Samarkand Jebe şi 
Siibotei, după patru ani de campanii în ţinuturi îndepăr- 
tate, Genghis-han şi-a adunat toată armata la porţile ce- 
tăţii, ca să-i întîmpine. S-a zărit mai întîi avangarda, care 
înainta de-a lungul rîului Zeravshan, la miazănoapte de 
oraş. A mai trecut un timp pînă s-a apropiat, şi ceva mai 
mult pînă ce toate trupele au umplut locul care se întin- 
dea la poalele zidurilor. 

Bo'orchu, însoţit de doi-trei ofiţeri, se dusese în mtim- 
pinarea armatei. Curînd s-a întors spre Genghis-han, în- 
conjurat de vreo zece oameni. Căpetenia mongolă, arzînd 
de nerăbdarea de a-şi revedea generalii, s-a îndreptat 
spre ei. Ajuns în dreptul grupului, s-a oprit. A zărit atunci 
un bărbat desprinzindu-se de ceilalţi şi venind spre el cu 
pas hotărit şi liniştit. Era Siibotei. 

Acesta avea o înfăţişare mai mîndră decit odinioară. 
Trecuse de cincizeci de ani, dar departe de a fi obosit de 
expedițiile în ţinuturi îndepărtate, arăta de parcă ar fi în- 
ceput o nouă viaţă. Siibotei i-a făcut pe scurt lui Genghis- 
han raportul cu privire la campanii, presărat cu nume de 
ţări, munţi, rîuri şi lacuri pe care conducătorul mongol le 
auzea, în cea mai mare parte, pentru prima oară. 


Izbînzile lui Siibotei l-au încîntat pe Genghis-han. îl aş- 
tepta acum pe celălalt războinic: Jebe. Timpul trecea şi 
jebe nu se mai arăta. Căpetenia mongolă nu-l zărea 
nicăieri în mijlocul grupului rămas ceva mai departe. 
„Unde este Jebe?” Genghis-han se pregătea să pună 
întrebarea, cînd s-a simţit cuprins de o mare îngrijorare. 
Siibotei rămăsese pe loc, nemişcat, înţepenit într-o tăcere 
care părea să ascundă ceva. Dar ce se întimplase cu 
Jebe? De ce nu venea? Genghis-han, ameninţător, se uita 
la Sii 

botei aşteptind un răspuns. Deodată i-a întors spatele. 
Avea să meargă chiar el în căutarea lui Jebe! 

S-a pierdut în mulţimea de războinici adunaţi pe platoul 
de lîngă cetate. Fiecar unitate pe lîngă care trecea lua 
repede poziţia de drepţi. Genghis-han se strecura iute 
printre rînduri. Unde ești, Jebe? Tu, care-ai sfărimat 
odinioară botul roibului meu, tu, care m-ai rănit la git, tu, 
săgeata de nemvms! 

Genghis-han mergea mai departe. Mergea repede, cu 
privirea scînteind, scotocind fiecare şir de războinici. Jebe, 
dacă eşti aici, arată-te! Tu, cel cu țeasta ascuțită precum 
virful săgeții! Dar Jebe nu se arăta. Conducătorul mongol 
mergea şi iar mergea, descoperind trupe alcătuite doar 
din oşteni străini. Chipurile albe erau urmate de altele, 
tuciurii. Comenzile se dădeau în toate felurile, şi tot în 
toate felurile luau şi ostaşii poziţia de drepţi. 

Cînd Genghis-han a înţeles că nu-l va mai afla pe Jebe, s-a 
întors la Siibotei, care rămase în acelaşi loc, ca o stană de 
piatră, s-a oprit în faţa lui şi a rostit cu glas aspru: „A 
murit cumva Jebe de vreo boală? A căzut în luptă? 

— Nici boala nici rănile nu l-ar fi putut dobori pe Jebe! 
Doar că i s-a depănat caierul vieţii. A murit într-un sat 
aflat la sud-vest de Marea Arai. Acum se odihneşte nu 
departe de aici, pe coasta unui deal”, a răspuns Siibotei, 
la fel de aspru. Fruntea îi era acoperită de sudoare. 


Prin urmare, săgeata cea iute ajunsese la capătul dru- 
mului. Genghis-han, dînd din cap în tăcere, s-a străduit 
să-şi ascundă suferinţa pricinuită de vestea morţii lui 
Jebe. Trebuia să-şi stăpânească durerea, aşa cum o făcuse 
şi la moartea lui Qulan. 

La sfîrşitul lunii aprilie, armata mongolă a părăsit Sa- 
markandul. Pînă în ultima clipă, Genghis-han aşteptase, în 
zadar, întoarcerea lui Jochi. A mai trimis un mesager în 
Qipchaqg, cu ordinul ca fiul său să i se alăture pe drum, la 
Boga-soqgiqo, în ţinutul naiman. 

în ajunul plecării din Samarkand, Genghis-han le-a dus 
sus, pe ziduri, pe mama lui Mahomed-şah, împre 

ună cu femeile care o însoțeau, pe care le ţinea ostatice, 
ca să-şi ia rămas bun de la Harezm. Avea să le ia şi pe ele 
spre marile podişuri şi nu se gindea să le mai lase să se 
întoarcă vreodată în ţara lor. 

A trecut primăvara, apoi vara. Pînă în toamnă, uriaşa 
armată mongolă a înaintat spre ţinutul de baştină. A 
trecut printr-o mulţime de oraşe şi de cetăţi pe care odi- 
nioară le înecase în sînge. Uneori stătea citeva zile, 
alteori trecea fără să se oprească. A trecut Siîr-Daria şi 
mai mulţi afluenţi ai fluviului, construind punți cu 
mdernînarea căpătată în patru ani de campanii. Coloane 
nesfîrşite alcătuite din oşteni de toate neamurile treceau 
pe punți zile şi nopţi în şir. 

La începutul toamnei, trupele au ajuns la malurile fluviului 
Shu. S-au odihnit cîteva zile, înainte de a porni din nou la 
drum. Culoarea apelor era alta decit cea a fluviilor Sîr- 
Daria şi Amu-Daria, care curgeau spre apus şi se vărsau 
în Marea Arai. Shu curgea spre nord şi ajungea departe de 
tot, nu se ştia unde. Armata a trecut Munţii Altai pe la 
mijlocul toamnei. 

Cînd a ajuns la rîul Imil, aproape de vechile hotare dintre 
teritoriile naiman şi uigur, Genghis-han a fost întîm-pinat 
de o trupă de vreo mie de oameni, venită din tabăra de la 
muntele Burgan. 


Printre ei, căpetenia mongolă i-a zărit pe cei doi băieţi ai 
fiului său Tolui, Kubilai şi Hulegu: unul avea unsprezece 
ani, celălalt nouă. l-a poftit la prima lor vînă-toare, 
împlinind chiar el ceea ce se obişnuia în asemenea 
împrejurări: a apucat cu mîinile lui bătriîne şi aspre po- 
licele subţiri şi plăpînde ale băieţilor şi le-a frecat cu carne 
şi cu seui. 

Văziîndu-şi nepoţii înconjurați de un mare număr de 
servitori, Genghis-han s-a gîndit la Ga'ulan, crescut cine 
ştie unde ca un copil obişnuit, de rînd. Dacă mai era în 

viaţă, Ga'ulan, părăsit în 1213, în timpul celei de-a doua 
campanii împotriva imperiului Kin, trebuia să aibă acum 
şaptesprezece ani. Era fără îndoială un războinic fără pe- 
reche. 

Lui Genghis-han nu-i părea rău că-l lăsase pe băiat, şi 
numai pe el, în voia unei soarte atît de crude. Ga'ulan, n- 
am să-ți frec niciodată policele cu carne şi cu seu! Ai să te 
descurci singur, aşa cum am făcut şi eu. Dacă poti, 
bizuie-te doar pe puterile tale! Aşa cum am făcut şi eu... 
Cînd se uita la Kubilai şi la Hulegu, obrazul bărbos al 
căpeteniei mongole, cu ochi pătrunzători şi cu buzele sub- 
tiri şi strînse, se lumina, cuprins de duioşie. Cînd se gîn- 
dea la Ga'ulan, se întuneca, dar numai pentru o clipă. 
Dragostea era însă aceeaşi, doar că arătată în chipuri 
felurite. 

Cînd a ajuns în cîmpia Boga-soqgigo, la vreo două zile 
depărtare de fluviul Imil, Genghis-han a dat un ospăț 
mare în cinstea tuturor războinicilor care trăiseră atiţia 
ani de încercări pe tărim străin. Se simţea de-acum 
mireasma marilor podişuri. Ospăţul a ţinut zile în şir. Fiii 
lui Genghis-han, Jagatai, Ogodei şi Tolui, credincioşii săi 
generali, Bo'orchu, Jelme, Siibotei, Kubilai, Chimbei şi Chi- 
la'un, toţi se bucurau adulmecând mirosul ţării de baştină 
şi se adunau în fiecare zi să petreacă în iurta căpeteniei 
mongole. Lipseau doar Jebe şi Muaali, precum şi Jochi. 


Acesta nu se ostenise să răspundă mesajului tjrirnis de 
părintele său la plecarea din Samarkand. In afară de ne- 
supunerea lui Jochi, nimic nu tulbura bucuria lui Genghis- 
han. Oamenii îşi vedeau mai departe de petrecere. Se 
gîndise la tot, ca să-i ajute să scape de mirosul sînge-lui 
de pe cîmpul de luptă. Toate cruzimile, toate grozăviile 
trebuiau date uitării. 

Luptătorii străini din toate ţinuturile Asiei Centrale îşi 
treceau şi ei vremea cîntînd, dansînd, bînd şi veselindu- 
se. Zeci de copii metişi, cu mamele alături, se jucau 
alături de mulţimea gălăgioasă. Femei kangli cu copii 
mulţi dansau la lumina lunii, iar mlădierile trupurilor lor, 
uneori ample, alteori abia ghicite, erau ca o vrajă. 

în toiul ospăţului, Genghis-han a spus, în glumă: „în afară 
de mine, nimeni altcineva nu este vrednic de primirea 
călduroasă a femeilor de pe marile podişuri.” Ştia prea 
bine că doar el păstrase obiceiurile mongole pînă la cele 
mai mici amănunte din îmbrăcăminte. Toţi ceilalţi, chiar şi 
Bo'orchu şi Jelme, îşi schimbaseră ţinuta militară cu 
veşminte bogate din Harezm, cusute cu fir de argint şi de 
aur. 

După ce bogatul ospăț s-a încheiat, trupele mongole au 
pornit din nou la drum, au trecut pe la nord de Munţii Altai 
şi au ajuns în sfîrşit în inima marilor podişuri. La vederea 
tinuturilor în care se născuseră, se simțeau cuprinşi de 
duioşie. 

Genghis-han n-a ajuns prea curînd în tabăra de la poalele 
muntelui Burgan: primit cu bucurie peste tot, se oprea în 
fiecare sat şi zăbovea uneori mai mult de zece zile. Fo- 
losea prilejul pentru a-i răsplăti pe războinicii din toate sa- 
tele străbătute, înainte de a-i trimite pe fiecare la cămine- 
le lor. 

La începutul iernii, a ajuns la tabăra de pe rîul Tuia, de- 
venită, împreună cu cea de la muntele Burgan, centrul 
politic şi economic al imperiului mongol. Genghis-han nu 
uitase nici o clipă „Pădurea Neagră”, fostul ţinut ke-reyit 


stăpiînit odinioară de To'oril-han. Aici învinsese trupele 
bătrînei căpetenii, după trei zile şi trei nopţi de lupte 
încrîncenate. Trecuseră de atunci douăzeci de ani, dar 
totul parcă se întimplase în ajun. 

Genghis-han a aşezat aici o tabără şi i-a lăsat la vatră pe 
aproape toţi comandanții şi ostaşii din detaşamentele 
aflate sub ordinele sale, în afară de cei din garda per- 
sonală. Timp de vreo douăzeci de zile, a cutreierat Pădu- 
rea Neagră, plină de atitea amintiri şi a vînat pe malurile 
Tulei. Aiiînd că To'oril-han, care-i fusese mai întîi anăa, 
apoi duşman, nu avusese parte de nici un mormiînt, 
conducătorul mongol a poruncit să fie pusă o piatră 
funerară în amintirea lui, în partea de nord a Pădurii 
Negre, unde pierise bătrîna căpetenie, iar pe piatră să fie 
scrise, în lim 

ba uigur, următoarele cuvinte: „Aici odihneşte sufletul ne- 
îmblinzit al lui To'oril-han, stăpinul Pădurii Negre.” 

După ce s-a pus piatra, tot din porunca lui Genghis-han s- 
a ţinut o ceremonie solemnă în amintirea lui To'oril-han. 
Odinioară, bătrînul îl scăpase de la moarte. Datorită spri- 
jinului său, Genghis-han izbutise, în timpurile grele ale 
tinereţii sale, să-şi apere clanul, a cărui existenţă fusese 
pusă în primejdie de tayichiut. Tot el îi înlesnise 
apropierea de Jamuqa şi tot el îl ajutase, mai apoi, să-l 
învingă. 

Totuşi, după o luptă pe viaţă şi pe moarte, îl doborise pe 
bătrîn, dar nu simţea nici o remuşcare. Pentru că le 
fusese sortit să se înfrunte într-o zi, aşa că unul dintre ei 
trebuia neapărat să fie învins. lar dacă morţii pot vedea 
ce se întîmplă pe pămînt, nu era nici o îndoială că To'oril- 
han îl înţelesese şi că se bucura ca nimeni altul de în- 
toarcerea triumfală a lui Genghis-han. 

Hanul nu se simţise cîtuşi de puţin apropiat de Jamuqa, 
dar ţinuse la bătrînul uscăţiv, care fusese întruchiparea 
vitejiei. Nici măcar în timpul bătăliilor din Harezm, nu.i se 
păruse vreun duşman mai de temut ca To'oril-han. 


Tabăra clanului borjigin, de la poalele muntelui Burgan, se 
afla la o depărtare de numai trei-patru zile de Pădurea 
Neagră. Dar Genghis-han nu se grăbea într-acolo, cu 
toate stăruinţele comandanților săi, cărora le răspundea 
mereu astfel: „Dacă mor, acolo am să mă odihnesc. Cit 
sînt în viaţă, nimic nu mă sileşte să mă grăbesc!” Şi 
nimeni nu mai îndrăznea să mai stăruie. 

Genghis-han încă nu se întilnise cu soţia sa Borte. Dacă 
nu pornise ea spre Pădurea Neagră, voia să întiîrzie clipa 
revederii. Pentru că ştia bine ce avea să-i spună: „S-a 
întors toată armata. De ce nu vine şi Jochi?” 

Or, Genghis-han nu se simţea tocmai în stare să-i dea 
soţiei sale un răspuns destul de lămuritor. Fără îndoială că 
Borte n-avea să-i dea crezare. Dar nu l-ar fi putut 
învinovăţi că nu-l aşteptase pe Jochi. Ştiind însă că fiul ei 
nu fusese ales să-i urmeze părintelui său la putere, su 

fletul i se umpluse de amărăciune. lar dacă Jochi era sin- 
gurul care nu se întorsese, ar fi făcut, negreşit, o legătură 
între lipsa lui şi relaţiile complicate dintre părinte şi fiu. 
Genghis-han nu avea nici un chef să se certe cu Borte. 
Dorea să amine întîlnirea pînă la întoarcerea lui Jochi, 
dacă-i stătea în putinţă. Dorea să evite, pe cit putea, orice 
prilej de ceartă. 

În fiecare zi soseau în tabără olăcari din toate părţile. 
Genghis-han nutrea în taină nădejdea că va primi veşti de 
la Jochi, dar de fiecare dată, aşteptarea era zadarnică. 

Nu putea însă aştepta la nesfirşit. Nu mai putea amina 
clipa întoarcerii triumfale printre ai săi. Le-a dat de ştire 
tuturor că hotărise să ridice tabăra de pe rîul Tuia şi să se 
îndrepte spre tabăra de la muntele Burgan. In ziua 
hotărită, carul lui Genghis-han, împodobit cu steagurile 
clanului borjigin, s-a pus în mişcare, urmat de coloanele 
nesfîrşite alcătuite din garda personală, pedestraşi şi 
călăreţi. Războinicii borjigin, urmaşii Lupului Albastru, au 
înaintat de-a lungul Tulei, în susul rîului. 


în cea de-a treia zi, către prînz, Genghis-han a zărit silu- 
eta cunoscută a muntelui Burgan, unde locuia zeul pro- 
tector al clanului. După amiază, trupele au ajuns pe 
cursul superior al fluviului Kerulen şi au pornit-o către 
izvoare. Au pătruns în tabără cînd ultimele raze ale soa- 
relui luminau cerul purpuriu. Borte, înconjurată de o mul- 
time de slugi şi însoţitoare, venise în mtimpinarea lui 
Genghis-han. Avea acum şaizeci şi patru de ani, se îngră- 
şase şi se mişca greu. Fusese adusă pe un scaun pînă la 
intrarea în tabără. 

Genghis-han s-a apropiat, iar Borte s-a ridicat anevoie. 
Părul soţiei sale, acum alb ca neaua, îşi păstrase totuşi 
strălucirea din tinereţe. Pe faţa buhăită nu se zărea nici 
urmă de emoție. Nu se vedea nimic, doar tresărirea uşoa- 
ră a muşchilor destinşi. Genghis-han a băgat de seamă că 
purta cercei mari cu rubine şi un şirag lung de jasp. Cînd 
se ridicase în picioare, văzuse scaunul bătut cu pietre pre- 
ţioase de o frumuseţe uluitoare. 

„O, preaiubite han!” După ce a rostit aceste cuvinte, 
Borte s-a oprit, gifiind. Apoi a continuat: „Astăzi este o zi 
fastă, pentru că te-ai întors învingător, chiar în clipa în 
care am primit veşti de la oaspetele poporului mongol!” 
Cînd i se adresa lui Genghis-han, folosea întotdeauna cu- 
vîntul „oaspete” de cite ori vorbea despre fiul lor Jochi. 
Căpetenia mongolă n-a priceput ce însemnau „veştile”, 
dar n-a mai stat s-o întrebe şi a pătruns în tabără, unde îl 
aştepta o mulţime cîtă frunză şi iarbă. 

A doua zi, pe seară, a dat un ospăț la el în iurtă, unde se 
aflau, alături de Borte, fiii săi Jagatai, Ogodei şi Tolui, 
precum şi copiii acestora. în afară de Kubilai şi de Ho- 
legu, pe care îi văzuse, se adunaseră toţi ceilalţi nepoti, 
pe care nu i-ar fi recunoscut, de mari ce crescuseră. Erau 
mai mult de douăzeci. 

Genghis-han a folosit prilejul şi i-a cerut lui Borte lămuriri 
în legătură cu ceea ce spusese în ajun. Femeia a vorbit cu 
glas sugrumat de îngrijorare. Toată tabăra ştia, de mai 


bine de un an, că Jochi nu se va întoarce împreună cu 
armata, ceea ce dăduse naştere la tot soiul de zvonuri. 
Fusese tare mîhnită. Aflase însă în ajun, de la un negustor 
venit din Harezm, că Jochi era bine şi-şi petrecea vremea 
vînînd pe cîmpiile din Qipchaqg. 

Cînd a auzit, Genghis-han a simţit că-i fuge sîngele din 
obraz. Dacă era adevărat, purtarea lui Jochi era de neier- 
tat. Din preţuire pentru Borte, şi-a stăpiînit mînia. Dar 
după ce s-a terminat ospăţul, i-a poruncit unuia dintre 
oamenii săi să-l găsească pe negustorul cu care vorbise 
Borte. 

După două-trei zile, în tabără a fost adus şi tîrît dinaintea 
lui Genghis-han un persan destul de viîrstnic. Hanul l-a 
descusut fără să-l cruţe. N-a putut scoate însă de la el 
decit că Jochi pusese stăpînire pe întregul Qipchag, că 
trăia fără griji şi că organiza viînători ca să-şi antreneze 
ostaşii. 

Genghis-han a fost cuprins de o miînie aprigă, cum nu mai 
simţise pînă atunci. Jochi nu ţinuse seama de nici o vorbă 
din toate cîte i le trimisese. Ba mai mult: nesoco 

tise poruncile hanului. Chiar atunci cînd Genghis-han, în- 
grijorat de reacţia lui Borte, aşteptase zi de zi veşti de la 
fiul său, acesta rămăsese nesimţitor la Mmiîntările sale de 
părinte. Cu cit se gîndea mai mult, cu atît se înfuria mai 
tare. Cine îi încălca poruncile trebuia pedepsit. Jochi urma 
să împărtăşească soarta oraşelor răzvrătite din Harezm. 
În mai puţin de zece zile, marile podişuri mongole au 
intrat din nou în fierbere. Tabăra de la muntele Burqan a 
fost înţesată de războinici din toate clanurile. Jagatai şi 
Ogodei au primit sarcina de a conduce expediţia de pe- 
deapsă din Qipchag. Aveau sub ordine trei sute de mii de 
oameni. 

Genghis-han, pe care plecarea armatei nu-l potolise, şi-a 
adunat trupele pentru o a doua expediţie, la care urma să 
ia parte chiar el. A trecut însă ceva timp pînă cînd de- 
taşamentul, încredinţat lui Tolui, să pornească şi el la 


drum. Unii comandanţi, printre care se numărau Bo'or-chu 
şi Jelme, nu doreau campania împotriva lui Jochi. Dar 
Genghis-han era de neclintit. Nimeni nu i-a putut stinge 
mînia. Prin plecarea tuturor bărbaţilor buni de luptă, ma- 
rile podişuri mongole aveau să rămînă din nou pustii. 
Genghis-han nu avea de gînd să-şi cruţe fiul. Nu-şi putea 
găsi linişte pînă nu măcelărea pînă la unul luptătorii lui 
Jochi, pînă nu prefăcea în scrum stepele din Qipchaqg. Voia 
să dea o pildă atit trupelor mongole, cît şi tuturor 
popoarelor străine. Genghis-han a făcut tot ce i-a stat în 
putinţă pentru a nu se găsi în preajma lui Borte. A părăsit 
tabăra împreună cu Tolui, îndreptîindu-se spre fostul ţinut 
kereyit. Pădurea Neagră era înţesată de războinici şi de 
cai gata de plecare. 

La cîteva zile după ce-şi aşezase tabăra, Genghis-han a 
primit un olăcar trimis de Jagatai şi Ogodei, care venise 
însoţit de un altul, din Qipchaqg. Amîndoi purtau cin-gători 
negre de doliu. Au fost duşi în cortul lui Genghis-han. 
„Prinţul Jochi, bolnav de trei ani, s-a simţit dintr-o dată 
părăsit de puteri, în luna august a acestui an, 1225, şi şi-a 

dat sufletul în tabăra din Qipchaqg, aflată la miazănoapte 
de Marea Caspică. Potrivit ultimelor sale dorinţe, întreaga 
armată are să pornească înapoi spre casă, împreună cu 
rămăşiţele sale păminteşti, în luna februarie a anului 
următor.” 

Aşa a grăit omul venit din Qipchaqg. Genghis-han, năucit, 
nu-şi putea lua ochii de la el. Mesagerul trimis de Jagatai 
şi Ogodei a întărit spusele celuilalt: fiul cel mai mare al 
hanului murise, într-adevăr, după o boală lungă şi grea. A 
adăugat că, la începutul toamnei lui 1223, cînd Genghis- 
han văzuse pe malurile fluviului Sîr-Daria toate animalele 
aduse din cîmpiile Qipchaqului, Jochi, bolnav, nu luase 
parte la hăituire. Ca să nu-şi îngrijoreze părintele, nu 
spusese nimic despre boală. 

După ce le-a dat celor doi olăcari un răgaz de odihnă, 
Genghis-han s-a retras în partea lui de cort. Se învinuia, 


pentru că fusese atit de prost şi crezuse balivernele 
negustorului din Harezm. Cînd a rămas singur, a fost 
cuprins de o jale adîncă. La moartea lui Qulan şi la moar- 
tea lui Jebe, îşi putuse stăpini suferinţa. Dar acum, gîndul 
că Jochi murise pe pămînt străin, după o boală lungă, îi 
pricinuia o durere de nestăvilit. Din ochii cu privirea tă- 
ioasă, care-i făceau pe toţi să tremure de spaimă, lacrimi- 
le curgeau şiroaie pe obrajii cu pete cafenii şi se opreau în 
barba albă. Mergea de colo-colo prin cort, scoţind gemete 
surde, ca horcăitul unei fiare rănite. 

Străduindu-se să-şi înăbuşe gemetele, Genghis-han a 
chemat un oştean din gardă şi i-a poruncit să nu lase pe 
nimeni să se apropie. Cine se uita la el avea să fie pedep- 
sit cu moartea. Oşteanul s-a înclinat cu respect şi s-a în- 
depărtat. De cum a rămas singur, Genghis-han a simţit 
din nou durerea aceea nestăpiînită. Precum un înecat adus 
de valuri, bătrînul conducător mongol s-a lăsat în voia 


deznădejdii. 
Dintr-o dată, înţelesese totul: îl iubea pe Jochi mai mult 
decit pe oricare altul. II iubea mai mult decit orice pe 


lume pe băiatul care, zămislit ca şi el, cînd îi fusese răpită 
mama, 

îşi petrecuse viaţa încercînd să dovedească, tot ca şi el, 
că se trage din Lupul Albastru. 

A doua zi, Genghis-han le-a împărtăşit tuturor vestea 
morţii fiului său: „Prinţul Jochi s-a stins în stepele din 
Qipchaqg. Acolo se află ţărmul unui lac necuprins şi mi- 
nunat, pe care l-au trecut demult, ca să ajungă pînă aici, 
strămoşii poporului mongol, Lupul Albastru născut din 
porunca Cerului şi Căprioara Albă. Lacul poartă numele de 
Marea Caspică. Prinţul Jochi, în nenumăratele bătălii pe 
care le-a dat, a fost întotdeauna o pildă de vitejie pentru 
oamenii săi. A cucerit două sute de oraşe, nouăzeci de 
cetăţi, a cotropit imperiul Kin, a pustiit Harezmul şi a 
ridicat, la miazănoapte de Marea Neagră, de Marea Arai şi 
de Marea Caspică, regatul Qipchag. Pentru a duce mai 


departe faptele de vitejie ale strămoşului lor, urmaşii lui 
Jochi, sprijiniți de o puternică armată, vor domni multă 
vreme peste Qipchaq.” 

Folosind cuvîntul „regat”, Genghis-han dorea să-i arate 
fiului său cinstea pe care nu i-o arătase cît Jochi fusese în 
viaţă. Cuvîntarea îi fusese pregătită de Yeliii Chucai. 
Genghis-han i-a trimis apoi lui Borte o scrisoare de 
condoleanţe: „împărăteasă Borte, depling moartea prin- 
tului Jochi, pe care l-ai adus pe lume şi l-ai crescut. Du- 
rerea mea este la fel de mare ca şi a ta. Jochi, cum arată 
şi numele pe care l-a purtat, era într-adevăr un 
«oaspete», oaspetele trimis de Cer în clanul borjigin. Jochi 
s-a înălţat acum în împărăţia cerurilor.” 

Abia după citeva zile, durerea lui Genghis-han a început 
să se domolească. De cum s-a mai liniştit, şi-a chemat 
comandanții şi, după ce le-a cerut sfatul, a hotărît să co- 
tropească din nou ţinuturile Si-Hia. A înştiinţat toată ar- 
mata cu privire la apropiata expediţie şi a ordonat tru- 
pelor lui Jagatai şi Ogodei, care ajunseseră în Harezm, să 
pornească înapoi, spre Si-Hia. 

Hotărîrea neaşteptată a lui Genghis-han de a porni în 
campanie avea trei motive. Pe de o parte, în clipa în care 

trupele mongole se pregăteau să atace Harezmul, regele 
din Si-Hia nu dorise să le ajute, iar jignirea rămăsese 
nepedepsită. Pe de altă parte, cucerirea imperiului Kin, 
întreruptă după moartea lui Muqali, se cuvenea desăvir- 
şită, iar pentru aceasta ţinuturile Si-Hia trebuiau supuse o 
dată pentru totdeauna. în sfîrşit, Genghis-han nu-şi putea 
potoli durerea pricinuită de pierderea lui Jochi decit 
aruncîndu-se într-o expediţie însemnată. Dorea să-şi 
petreacă restul zilelor în vîrtejul luptelor împotriva ţinu- 
turilor Si-Hia şi a imperiului Kin. Nu dovedise îndeajuns că 
se trăgea din Lupul Albastru. Precum Jochi, precum Jebe, 
precum Qulan, avea să-şi sfirşească zilele în viitoarea 
războiului. Era singura cale prin care putea şi el ajunge un 
Lup Albastru. 


Armata mongolă a părăsit tabăra de pe rîul Tuia, în- 
dreptîndu-se spre Si-Hia, la sfîrşitul anului 1225. Trecuseră 
abia zece zile de la înştiinţarea oficială a morţii lui Jochi. 
De Anul Nou, trupele se aflau în deşertul Gobi. In semn de 
doliu nu s-a făcut nici o petrecere: ostaşii şi ofiţerii, întorşi 
către răsărit, s-au închinat cerului, apoi au mers toată 
ziua spre sud, biciuiţi de vintul îngheţat care răscolea 
nisipurile. Trecerea armatei mongole prin deşert a fost 
cea mai anevoioasă încercare de pînă atunci. De la 
jumătatea lui ianuarie, viscolul a pus la grea încercare tru- 
pele: călăreţii şi caii se prăbuşeau unul după altul, oame- 
nii aveau mîinile şi picioarele degerate. 

Spre sfîrşitul lui februarie, trupele au pătruns în sfîrşit în 
ţinuturile Si-Hia. Genghis-han a aşteptat mai întîi sosirea 
corpurilor de oaste conduse de Jagatai şi Ogodei. îndată 
ce i s-au alăturat, a dat ordinul de atac. Ofensiva a 
început simultan în toate regiunile din nordul ţării. Din 
primăvară pînă în vară, Heishui, apoi toate celelalte cetăţi 
din împrejurimi au căzut în mîinile mongolilor. 
Genghis-han şi-a adunat apoi trupele în munţii Zhi-shui, 
să se ferească de arşiţa verii. Campania a reînceput 

în toamnă, cînd au fost atacate fortărețele Ganzhi şi 
Sunzhi. După cîtva timp au căzut şi Liaozhi şi Lingzhi. 
Genghis-han a pustiit toate oraşele care încercau să-i ţină 
piept. După trecerea trupelor nu mai rămiîneau decit 
cetăţile golite de locuitori şi cîmpiile presărate cu morţi. 

În anul următor, 1227, armata mongolă a ajuns în preaj- 
ma capitalei, Ning-hiao. Genghis-han a ordonat cîtorva 
detaşamente s-o atace, iar el a trecut Fluviul Galben îm- 
preună cu celelalte trupe. După ce au ajuns pe celălalt 
mal, trupele mongole, ca minate de o putere diavolească, 
şi-au grăbit înaintarea, măturînd totul în cale. Au atacat 
Jizhezhu, Liutaofu, Taozhi, Hezhi, Xining, Xindufu: pe 
locuitori i-au măcelărit, iar cetăților le-au dat foc. 

în luna mai, Genghis-han şi-a instalat cartierul general la 
Lung-to, la apus de Pingliangfu. A trimis un sol la curtea 


din Nanjing, ca să-i ceară împăratului Kin să se supună. 
Conducătorul mongol cucerise de-acum tot ţinutul Si-Hia, 
în afară de capitală, şi putea pătrunde ori-cînd în imperiul 
Kin. Pe cînd se afla la Longde, a primit un ambasador care 
i-a adus vestea predării împăratului Si-Hia, Li xian care îi 
cerea o lună de răgaz pentru a-i deschide porţile 
capitalei, Ningxiao. Genghis-han i-a îndeplinit cererea. 
Aştepta deschiderea porţilor la Ningxiao ca să atace cu 
toată puterea imperiul Kin şi să împlinească astfel mi- 
siunea pe care Muqali, murind, nu apucase s-o ducă la 
bun sfîrşit. 

în iulie, Genghis-han, aflat cu tabăra în acelaşi loc, a 
primit un ambasador încărcat cu daruri din partea îm- 
păratului Kin. Cel mai minunat dintre toate era o tipsie 
mare, plină cu perle. Numai că Genghis-han nu avea ce 
face cu perlele: dorea imperiul Kin, dorea pămîntul ce fu- 
sese odată frămîntat de copitele cailor mongoli. Căpete- 
nia mongolă a dat o parte din perle ofiţerilor, iar pe ce- 
lelalte le-a aruncat în faţa cortului. în vreme ce se 
rostogoleau pe pămînt, i s-a părut că se înmulţiseră: pe 
tipsie nu fuseseră decit cîteva zeci, iar acum parcă um- 
pluseră toată curtea cartierului general. 

Genghis-han şi-a acoperit ochii cu mîinile. După o clipă le- 
a luat de la ochi şi s-a uitat în jur. Nu se schimbase nimic. 
Căpetenia mongolă şi-a chemat un om din gardă şi l-a 
întrebat dacă sînt perle în curte. Omul i-a răspuns că nu. 
Genghis-han s-a simţit deodată grozav de obosit. în urmă 
cu o lună, cînd se găsea undeva pe malul Fluviului 
Galben, avusese o vedenie asemănătoare: oasele albite a 
douăzeci-treizeci de oşteni pe care îi ucisese în luptă cu 
un an înainte se înmulţiseră dintr-o dată şi acoperiseră 
cîmpia, care semăna cu un mormînt uriaş. 

în aceeaşi seară, Genghis-han i-a chemat pe Ogodei şi pe 
Tolui în cort şi le-a spus că zilele îi sînt numărate. Le-a 
poruncit să păstreze taina morţii sale pînă la întoarcerea 


întregii armate în ţinutul de baştină. Apoi s-a culcat şi nu 
s-a mai ridicat. 

După citeva zile, starea i s-a înrăutățit. Conştient doar pe 
jumătate, si-a strigat fiul: 

„Jochi!...” ' 

Dar Jochi murise. A chemat-o atunci pe femeia iubită: 
„Qulan!...” 

Dar Qulan dormea somnul de veci în fundul unui ghețar 
din inima munţilor Indu-Kus. A strigat mai departe: 
„Mugali!...” „Jebe!...” 

Toţi cei pe care i-ar fi dorit alături nu mai erau în viaţă. 
Dar pentru că nu ştia unde fuseseră îngropaţi, nu-şi putea 
închipui că se află în mormînt. 

Atunci Genghis-han a strigat: :"Tolui!” Fiul său mezin a 
răspuns fără întârziere. Conducătorului mongol i s-a părut 
atunci că trăsese la sorţi numele cuiva care nu murise. l-a 
spus fiului său: „Trupele de elită ale Imperiului Kin sînt 
adunate toate la Dongguan. Oraşul este mărginit în 
partea de miazăzi de un lanţ muntos, iar în cea de 
miazănoapte de un rîu mare. Nu-l vei putea cuceri cu una, 
cu două. Ca să cotropeşti imperiul Kin, trebuie să străbaţi 
mai întîi ţinuturile Song, apoi să te îndrepţi spre Tangzhi şi 
Dengzhi, la miazăzi de Henan, şi 

să ataci Bianjing prin surprindere. Oraşul este prea de- 
parte de Dongguan ca să primească întăriri la vreme. To- 
lui, să faci precum ţi-am spus!” 

După ce i-a arătat fiului său pe unde să meargă ca să 
poată cotropi imperiul Kin, Genghis-han a închis ochii. 
Apoi a adăugat ca şi cum nu mai vorbea cu nimeni: „Dacă 
Si-Hia nu deschide porţile capitalei în ziua făgăduită, se 
va trece la atac cu toată armata, regele va fi ucis, iar lo- 
cuitorii din Ningxiao vor trebui măcelăriți pînă la unul!” 

Nu peste multă vreme, şi-a dat sufletul. 

Regele Si-Hia, încălcîndu-şi făgăduiala făcută lui Genghis- 
han, n-a deschis porţile oraşului. Trupele mongole au luat 
cu asalt cetatea, s-au căţărat pe ziduri şi au năvălit 


înăuntru. Regele Li xian a fost prins şi executat, iar cea 
mai mare parte a populaţiei măcelărită. După o lună, ar- 
mata mongolă s-a adunat pe malurile Fluviului Galben, a 
părăsit locul luptei şi s-a îndreptat spre marile podişuri 
mongole. Aşa cum hotărise Genghis-han odinioară, 
Ogodei conducea acum întreaga armată. Doar cîțiva co- 
mandanţi ştiau că hanul murise. Vestea nu ajunsese încă 
la urechile ostaşilor. 

în ciuda arşiţei, armata a străbătut cu repeziciune ţinu- 
turile Si-Hia, apoi a pătruns în deşertul Gobi şi a luat-o 
spre miazănoapte, spre muntele Burgan. Trupele înaintau 
în tăcere, înconjurînd un sicriu purtat pe umeri de zece 
războinici. Toţi ştiau că înăuntru se află un mort, dar nici 
nu bănuiau că este Genghis-han. 

Cei ce zăreau alaiul, cei ce treceau pe lîngă el, bărbaţi ori 
femei, bătrîni ori copii, erau ucişi pe loc?. Şi cum zvonul s- 
a răspîndit destul de iute, trupele n-au mai întîlnit pe 
nimeni în cale. Toate taberele prin care treceau erau 
pustii. 

La sfîrşitul lui septembrie, armata a ajuns în ţinutul 
clanului borjigin. La intrarea în tabără, Tolui lea dat tutu- 

ror vestea morţii lui Genghis-han. Trupelor li s-a îngăduit 
în seara aceea să se odihnească. Rămăseseră totuşi în 
împrejurimi, cufundate într-o linişte tulburată doar din 
cînd în cînd de tropăitul cizmelor ori al copitelor. Sicriul, 
aşezat în iurta lui Borte, a fost vegheat numai de vasalii 
cei mai credincioşi. lurtele războinicilor erau fără număr, 
precum stelele ce scînteiau pe cerul de catifea al nopţii. 
Tabăra borjigin nu cunoscuse niciodată o asemenea în- 
ghesuială, dar nici o noapte atit de liniştită. 

Sicriul lui Genghis-han, dus a doua zi în iurta lui Yesii, a 
poposit apoi la Yesiigen, apoi la prinţesa chineză Ha Dun, 
apoi la toate concubinele de vază, oprindu-se în cele din 
urmă în iurta căpeteniei mongole. 

După răspândirea veştii, tabăra a fost năpădită de o 
mulţime uriaşă de oameni veniţi din toate colţurile ma- 


rilor podişuri. Unii făcuseră pînă acolo două sau chiar trei 
luni. Mult timp, tabăra borjigin a găzduit oaspeţi în 
veşminte de doliu. După şase luni, rămăşiţele pământeşti 
ale căpeteniei mongole au fost ingropate într-o pădure 
mare de pe muntele Burgan. în ziua ânmormântării, un 
vânt sălbatic a măturat tot ţinutul, iar ceremonia a trebuit 
in-treruptă. Şuiera şi urla, ândoind de la rădăcină copacii 
care înconjurau mormântul lui Genghis-han. 

în scurtă vreme, copacii s-au ândesit şi au crescut şi nu s- 
a mai putut pătrunde ân pădure. După nici treizeci de œ 
ani, nimeni nu mai ştia unde se află îngropat conducă- 
torul mongol. Natura zăvorâse astfel şaizeci şi cinci de ani 
de viaţă şi douăzeci şi doi de ani de domnie. 

Fragmentare şi disparate, cele cîteva 
informații sigure pe care le avem despre viața 
lui Genghis-han lasă în umbră o parte din 
personalitatea omului. Depăşind granița dintre 
legendă şi realitate, Yasushi Inoue nu face un 
portret fidel al lui Genghis-han, ci unul 
fictiv. în manieră proprie. întemeietorul 
marelui Imperiu Mongol nu este, în primul 
rînd, un războinic însetat de cuceriri, ci un om 
frămîntat de îndoieli pînă la capătul vieții. 
Două motive se întrepătrund de-a lungul 
romanului: nostalgia originilor şi a 
stră—-moşului mitic, „Lupul Albastru”, şi 
cãutarea identității, tema recurentă a 
literaturii japoneze de după cel de-al doilea 
război mondial. Inspirat din Istoria secretă a 


mongolilor, un poem epic din secolul al XIII- 
lea, Lupul Albastru este un roman inițiatic de 
o impresionantă forță artistică. 

